
INTRODUCERE 


Cercetarea la care ne angajäm este centratä pe atingerea urmätoarelor trei 
obiective majore: (a) construirea unui model acurat al comunicärii, (b) 
determinarea regulilor constitutive sau necesare ale comunicării şi (c) 
identificarea unor norme de eficienţă, respectiv a unor norme morale care 
conturează forme de comunicare cât mai dezirabile din punct de vedere social. 

Privit ca „sistem teoretic sau material cu ajutorul căruia pot fi studiate 
indirect proprietăţile sau transformările altui sistem, mai complex, cu care 
primul sistem prezintă o analogie“', modelul este un instrument indispensabil 
oricărei investigaţii ştiinţifice. Cu ajutorul lui, un domeniu de obiecte, stări de 
lucruri, fenomene, evenimente, procese etc. devine inteligibil şi controlabil. 

În principiu, toate domeniile supuse cercetării admit o pluralitate de modele, 
care pot fi diferenţiate şi comparate în raport cu şase valori teoretice 
fundamentale: (a) validitatea, (b) predictibilitatea, (c) precizia, (d) consistenţa, 
(e) completitudinea şi (f) utilitatea”. Un model este cu atât mai acceptabil si, 
implicit, cu atât mai legitim sub raport teoretic cu cât sunt asigurate într-o mai 
mare măsură (a°) corespondenţa” părţilor acestuia cu elementele domeniului la 
care se aplică, (b”) posibilitatea prezicerii evoluţiei obiectelor şi faptelor din 
domeniu, (c’) exactitatea cuprinderii obiectelor observate în sferele conceptelor 
utilizate, (d`) compatibilitatea sau noncontradictia asertiunilor formulate, (e°) 
generalizarea rezultatelor parţiale obţinute la întregul domeniu abordat şi (£) 
foloase remarcabile în planul cunoaşterii şi în cel al vietii sociale. 

Fenomen complex şi pervasiv, comunicarea se pretează utilizării mai multor 
modele, din perspective teoretice diferite. Ea poate fi tratată de către psihologi 
ca tip aparte de comportament, de către sociologi ca factor decisiv de 
socializare, de antropologi ca instrument de constituire şi răspândire a culturii, 
de semioticieni ca proces de configurare şi reconfigurare a semnificatiilor 
semnelor etc., etc. Sub rezerva asumării explicite a partialitätii cercetării şi a 
întrunirii celor şase valori teoretice menţionate mai sus, toate aceste modele şi 
abordări sunt utile şi legitime. 

Date fiind toate aceste contribuţii de substanţă pe linia teoretizării procesului 
de comunicare, s-ar cuveni să prezentăm, cel puţin în linii generale, structura 
modelului pe care îl vom pune în joc, precum şi raporturile acestuia cu 
fenomenul studiat, respectiv cu alte modele alternative. 


i Dicţionarul explicativ al limbii române, Editura Academiei, Bucureşti, 1975, p. 561. 

? Mark V. Redmond, Understanding Interpersonal Communication Research, in Mark V. 
Redmond (ed.), Interpersonal Communication. Readings in Theory and Research, 
Harcourt Brace College Publishers, Orlando, 1995, p. 29. 

3 Corespondenta trebuie să fie valabilă sub raportul numărului, mărimii şi aranjamentului. 

Prima problemä ridicatä este si cea mai dificilä, intrucät nu dispunem de un 
criteriu irefutabil (de ordin formal) pentru a determina in mod peremptoriu 
numărul si natura variabilelor comunicării. Opţiunea noastră de a investiga 
procesul de comunicare prin jocul unui număr de şase factori sau variabile, 
emitentul (sau locutorul), receptorul (sau alocutorul), mesajul, codul, situaţia şi 
canalul de transmitere, se sprijină doar pe trei constatări, ce par să asigure, 
totuşi, o motivaţie suficientă: (a) nici una dintre variabilele enumerate nu poate 
fi redusă la celelalte; (b) nu există alte variabile care să aibă un impact major 
asupra comunicării şi care să nu se regăsească, într-o formă sau alta, în câmpul 
celor şase variabile asumate; (c) antrenarea acestor variabile în analiza 
comunicării permite obţinerea unor rezultate teoretice remarcabile (prestațiile lui 
Roman Jakobson si Olivier Reboul fiind exemple concludente în acest sens’). 

Emitentul, receptorul, mesajul, codul, situaţia şi canalul de transmitere vor 
funcţiona în cadrul modelului ca variabile independente, în funcţie de care 
comunicarea va lua anumite valori. În consecinţă, deşi vom sublinia în diferite 
contexte legăturile dintre cele şase variabile ale comunicării, nu vom încerca să 
determinăm în mod riguros interdependentele dintre ele, altfel spus, nu vom 
căuta să cuantificăm modificările unei variabile în raport cu modificările 
celorlalte variabile. Accentul investigaţiei noastre va cădea asupra felului în care 
locutorul, alocutorul, mesajul, codul, situaţia şi canalul influenţează împreună 
valoarea procesului global de comunicare. 

Determinarea riguroasă a polilor comunicării ne va permite să asumăm în 
mod explicit cadrul general al teoriei acţiunii, pentru a surprinde, fie şi parţial, 
dinamismul fenomenului de comunicare. Evoluând pe această linie, vom corela 
fiecare dintre cele şase variabile cu câte o pereche de acţiuni complementare, 
una săvârşită de locutor, iar cealaltă de alocutor. 

Ideea plasării limbajului şi, implicit, a comunicării în contextul teoriei 
acţiunii nu este nouă, ea fiind fructificată, spre exemplu, de John Searle în 
analiza actelor de limbaj”. Nici ideea corelării variabilelor comunicationale cu o 
acţiune nu este inedită, în măsura în care ea poate fi pusă în analogie cu 
încercările unor semioticieni precum Roman Jakobson (în lucrarea amintită 
deja) şi Karl Bühler° de a sistematiza, prin raportare la polii comunicării, 
„funcţiile limbajului“, respectiv „funcţiile semnului lingvistic“. 

Ceea ce vrem să adăugăm la prestațiile teoreticienilor comunicării pe această 
temă este transpunerea fiecărei variabile comunicationale într-o interacţiune, 
altfel spus, într-un cuplu de acţiuni conjugate, astfel încât fiecare act al 


* Roman Jakobson, Essais de linguistique generale, Minuit, Paris, 1936; Olivier Reboul, 
Langage et ideologie, P.U.F., Paris, 1980. 

5 John R. Searle, Les actes de langage. Essai de philosophie du langage, Collection 
Savoir. Hermann, Paris, 1972. 

ê Karl Bühler, Die Axiomatik der Sprachwissenschaften, Vittorio Klostermann, Frankfurt 
am Main, 1969. 

emitentului sä fie legat cu un act al receptorului. In acest sens, emitentului, 
receptorului, mesajului, codului, realităţii şi canalului de transmitere le vor fi 
puse în corespondenţă următoarele şase perechi de acţiuni complementare: (a) 
act de autorevelare-act de discernere, (b) act de influentare-act de răspuns, (c) 
act locutionar (sau de emitere)-act alocutionar (sau de receptare), (d) act de 
informare sintactică-act de înţelegere sintactică, (e) act de referire-act de 
coreferire, respectiv (f) act de relationare-act de corelationare. 

Procedând în acest fel, vom evidenția, o dată în plus, faptul că succesul 
versus eşecul comunicării nu poate fi pus pe seama unui singur individ (fie 
locutorul, fie alocutorul), ci pe seama tuturor protagoniştilor acesteia. Nimeni nu 
poate realiza în mod independent un proces de comunicare, după cum nici nu îl 
poate controla pe deplin. Cu alte cuvinte, nu se poate identifica şi măsura o 
performanţă individuală în comunicare”, ci doar o performanţă colectivă. 

Cel de-al doilea aspect semnificativ ce poate fi reliefat cu ajutorul modelului 
hermeneutic pe care îl punem în joc este acela că succesul, respectiv eşecul în 
comunicare este cuantificabil, prin determinarea unor grade de realizare pentru 
toate cele şase interacțiuni subiacente. 

Atunci când se evaluează comunicarea dintre doi sau mai mulţi indivizi 
trebuie luate în considerare şi măsurate toate interacţiunile dintre ei. Dacă într-o 
comunicare se constată, spre exemplu, o performanţă scăzută în plan semantic 
(adică un insucces relativ al interacțiunii referire-coreferire), nu se poate 
conchide automat că respectiva comunicare a eşuat (complet). S-ar putea 
întâmpla ca acest fapt să fie contrabalansat în mare măsură de intensificarea 
relaţiei dintre protagoniștii comunicării sau de o mai bună cunoaştere reciprocă. 

Ar fi de menţionat, apoi, că arareori putem judeca o interacțiune într-o logică 
binară, prin raportare la două valori extreme: succesul absolut, respectiv eşecul 
absolut. Cel mai adesea putem vorbi de grade intermediare de reuşită, respectiv 
de ratare a interacțiunilor subsumate comunicării sau a proceselor de 
comunicare luate în ansamblul lor. 

Corespunde modelul pe care l-am schiţat mai sus procesului real de 
comunicare? Complexitatea fenomenului de comunicare şi nivelul înalt de 
abstractizare la care se desfăşoară analiza noastră nu ne îngăduie să asumăm 
decât o corespondenţă parţială. În cadrul modelului nu se vor regăsi nici factorii 
ce tin de „istoria“ relaţiilor dintre protagoniştii comunicării, nici unii factori 
interni actuali ai comunicării şi nici factorii „exogeni“ ai comunicării. 

Comunicarea este un proces ireversibil şi cumulativ. Nimeni nu se poate 
întoarce la experienţele de comunicare trecute pentru a le revizui sau pentru a le 
anula şi nici nu se poate sustrage influenţei acestora când se angajează într-o 
nouă comunicare. Din păcate însă, nu se poate determina cu suficientă acuratețe 


7 William V. Haney, Communication and Interpersonal Relations. Text and Cases, 4" 
ed., Richard D. Irwin, Inc., Illinois, 1979, p. 220. 

natura si gradul acestei influenţe asupra performanţei comunicative prezente. 
Pentru a evita speculaţiile gratuite şi truismele de genul „doi indivizi comunică 
mai eficient în prezent dacă au comunicat bine de mai multe ori în trecut şi dacă 
au evaluat pozitiv experienţele de comunicare respective“, nu vom înscrie 
„istoria“ relaţiilor dintre comunicatori în inventarul factorilor care determină 
succesul, respectiv eşecul comunicării. 

Cele şase variabile comunicationale puse în joc şi cele şase interacțiuni 
aferente care intră în alcătuirea modelului nostru ocupă un loc central în toate 
formele de comunicare, însă ele nu epuizează clasa factorilor „actuali“ care 
influențează comunicarea. În aceste condiţii, nu putem exclude situaţia ca 
„suma“ unor factori mai puţin relevanţi (cum ar fi, spre exemplu, obstacolele 
din canalul de transmitere, dispoziţia în care se află emitentul şi receptorul sau 
circumstanţele spatio-temporale) să determine într-o măsură considerabilă 
calitatea comunicării. 

Pe de altă parte, în ciuda asumării unei perspective praxiologice asupra 
comunicării şi a substituirii acţiunilor izolate cu acţiuni reciproce, ne va fi 
imposibil să recuperăm integral dinamismul fenomenului de comunicare. Sub 
raport metodologic, comunicarea poate fi transpusă într-o linearitate discursivă, 
prin „Înserierea“ unor secvenţe comunicative elementare, alcătuite din câte şase 
interacțiuni. Sub raport ontologic, însă, ea este un proces continuu, în cadrul 
căruia, acţiunile indivizilor implicaţi uneori alternează, iar alteori se desfăşoară 
simultan. Prin urmare, oricâte nuanţe am recupera în cadrul modelului ales, nu 
vom putea realiza „filmul alert“ al comunicării, ci numai o colecţie de 
„fotografii statice“ ale acesteia. 

Fenomenul comunicării nu survine în realitate ca entitate izolată şi 
independentă, ci ca parte a unor fenomene mult mai complexe (practica politică, 
integrarea familială, conducerea organizaţiilor, educaţia tinerilor etc.). Aşadar, 
pentru a garanta completitudinea modelului propus, ar trebui să analizăm 
comunicarea şi prin prisma factorilor „exogeni“, chit că sunt greu de stabilit 
graniţe ferme între comunicare şi celelalte procese conexe. 

La acest punct nu putem spune decât că influenţele reciproce ale comunicării 
cu alte procese sociale ar putea fi investigate ulterior, prin particularizarea 
modelului general al comunicării în modele ale conversatiei, ale colocviului, ale 
comunicării politice, ale comunicării didactice, ale comunicării în cadrul 
organizaţiilor, ale comunicării de masă etc. 

Într-un studiu remarcabil consacrat comunicării interpersonale, Arthur 
Bochner a distins trei modalități de cercetare a unui domeniu — empirică, 
hermeneutică şi critică —, în funcţie de patru criterii relevante: obiectivele vizate, 


8 Arthur P. Bochner, Perspectives on Inquiry: Representation, Conversation, and 
Reflection, in Mark L. Knapp si Gerald R. Miller, Handbook of Interpersonal 
Communication, Sage Publications, Beverly Hills, 1985, pp. 27-58. 

maniera în care sunt privite fenomenele cercetate, funcţiile asumate, felul în care 
sunt produse „cunoştinţele“ şi modul de validare a sustinerilor. 

În speţă, o cercetare este de ordin hermeneutic dacă şi numai dacă vizează 
interpretarea şi înţelegerea, tratează de-o manieră contextuală semnificaţii, 
urmăreşte plasarea „faptelor“ într-un cadru inteligibil, furnizează cunoştinţe prin 
edificare şi se sprijină pe o validare juridică (sau normativă). 

În prelungirea acestor distincţii, ni se pare potrivit să susţinem că modelul 
comunicării pe care îl propunem este (a) general, (b) parţial şi (c) hermeneutic, 
în măsura în care el (a’) se referă la procesul de comunicare ca atare şi nu la o 
formă specială a acestuia, (b’) evidenţiază o singură perspectivă asupra 
comunicării — cea interactivă — şi (c°) are drept scop transpunerea comunicării 
într-un cadru normativ şi inteligibil, iar nu descrierea empirică a faptelor de 
comunicare în vederea descoperirii unor legi universal-valabile. 

Având aceste caracteristici, modelul nostru nu se vrea a fi nici un 
supramodel, care să subsumeze, într-o manieră sincretică, toate celelalte modele 
din literatura de specialitate, nici un model exclusivist, care să fie incompatibil 
cu alte abordări teoretice ale comunicării, dar care să se vrea o alternativă unică 
pentru acestea. Prin evitarea celor două poziţii extreme, am căutat să ne ferim 
atât de capcana irelevanţei (câtă informatie ar putea furniza un model care 
estompează toate diferentele?), cât şi capcana autosuficientei (cât credit ar putea 
fi acordat unui model care se prezintă ca substituent al oricărui model?). 

O dată schiţat, în linii generale, modelul hermeneutic preconizat, vom trece 
în revistă principalele forme ale comunicării, în funcţie de trei criterii, credem 
noi, suficient de relevante: (a) natura semnelor utilizate, (b) natura relaţiei dintre 
emitent si receptor şi (c) distanţa socială stabilită între aceşti comunicatori. În 
acest sens, vom consemna particularitätile următoarelor „constructe 
metodologice“: (a’) comunicarea verbală şi comunicarea nonverbală, (b’) 
comunicarea formală şi comunicarea informală, respectiv (c’) comunicarea 
interpersonală, comunicarea în cadrul grupului restrâns şi comunicarea publică. 

Spunem „constructe metodologice“, deoarece aceste forme de comunicare 
sunt construcţii abstracte, care nu survin ca atare în realitatea socială. Spre 
exemplu, ori de câte ori comunicăm verbal (prin intermediul cuvintelor), 
realizăm şi o comunicare nonverbală, folosind indici, iconi sau simboluri. În 
ciuda acestui fapt, cunoaşterea acestor forme de comunicare este absolut 
necesară, întrucât de ea depinde în foarte mare măsură respectarea sau aplicarea 
regulilor comunicării. 

Corelată cu un model interactiv, comunicarea apare ca rezultat al conjugării 
unor comportamente conştiente şi voluntare, orientate spre atingerea unui scop, 
iar nu a unor comportamente mecanice sau reflexe. Or, comportamentele 
„premeditate“ — controlabile, evaluabile şi contextuale — sunt întotdeauna 

comportamente generate de reguli”. Prin urmare, procesul de comunicare poate 
fi plasat într-un cadru normativ, altfel spus, el poate fi corelat cu diferite sisteme 
de reguli şi poate fi judecat sub raportul mai multor valori. 

Regulile care guvernează comunicarea (umană) fixează modele de 
comportament la care trebuie să se conformeze membrii unei comunităţi şi au 
trei proprietăți remarcabile: (a) pot fi urmate, (b) sunt prescriptive şi (c) au o 
valabilitate contextuală [9: ibidem]. 

Posibilitatea de a urma o regulă presupune, pe de o parte, libertatea 
indivizilor de a a alege să se comporte în conformitate cu regula sau în răspărul 
ei, iar pe de altă parte, abilitatea fizică a aceloraşi indivizi de a respecta regula. 
Prin urmare, nu pot fi stabilite, în cazul comunicării, reguli care să guverneze 
comportamente mecanice (de felul, „Vorbitorii trebuie să respire de cel puţin 
cinci ori pe minut“) sau reguli imposibil de respectat (de genul, „Vorbitorii 
trebuie să emită cel puţin 500 de cuvinte pe minut“). 

Caracterul prescriptiv al regulilor este dat de faptul că acestea stabilesc ceea 
ce este obligatoriu, preferabil sau interzis într-o situaţie dată. El incumbä 
posibilitatea de a evalua (pozitiv sau negativ) comportamentele din domeniul pe 
care îl guvernează. Revenind în planul comunicării, se poate spune că regulile 
aferente nu au de-a face cu comportamentele permise — precum statul în picioare 
în timpul unei conversații sau asocierea cuvintelor cu gesturi —, întrucât acestea 
nu pot fi prescrise şi, implicit, nu pot fi criticate. De altfel, numărul 
comportamentelor permise este atât de mare încât orice sistem de reguli 
corespunzătoare acestora ar fi imposibil de manipulat. 

În sfârşit, contextualitatea regulilor priveşte adecvarea tipului de 
comportament prescris la o anumită situaţie şi explică adoptarea de către 
indivizi a unor comportamente asemănătoare în circumstanțe similare. 
Recurenta unor formule de salut („Bună ziua!“, „Salut!“, „La revedere!“, „Pa!“ 
etc.) la începutul, respectiv la sfârşitul unei întâlniri este doar una dintre 
ilustrările caracterului contextual al regulilor de comunicare. 

După evidenţierea legăturii strânse dintre reguli şi comportamentele pe care 
le guvernează, cercetarea noastră va evolua pe două paliere. Pe de o parte, vom 
articula un sistem coerent de reguli ale comunicării (umane), iar pe de altă parte, 
vom formula anumite generalizări referitoare la comportamentele comunicati ve. 
Diferenţa între aceste două direcţii pe care va evolua cercetarea noastră va fi 
asigurată de maniera în care pot fi judecate rezultatele obţinute. Astfel, regulile 
comunicării vor fi propuse pentru a fi adoptate sau respinse (în funcţie de 
utilitatea lor socială), în timp ce generalizările privind actele de comunicare vor 
fi formulate pentru a fi confirmate sau infirmate (în funcţie de soliditatea 
argumentelor care au fost aduse în sprijinul lor). 


? Susan B. Shimanoff, Communication Rules. Theory and Research, Sage Publications, 
Beverly Hills, London, 1980, pp. 89-91. 

Reusita întregii noastre investigaţii asupra comunicării depinde in mod 
hotărâtor de folosirea modelului teoretic pe care l-am adoptat ca fundament al 
sistemului de reguli ce guvernează comunicarea. Ea va putea fi atestată numai 
dacă locutorul, alocutorul, mesajul, codul, situaţia şi canalul de transmitere, 
precum şi cele şase interacțiuni aferente (autorevelare-discernere, influențare- 
răspuns, emitere-receptare, informare sintacticä-intelegere sintactică, referire- 
coreferire, respectiv relationare-corelationare) se corelează cu un ansamblu 
consistent şi — sub un anumit raport — complet de reguli ale comunicării. 

Regulile de comunicare formulate în acest context vor fi considerate 
constitutive, dacă se aplică la comportamente logic-dependente de ele, respectiv 
normative (sau reglative), dacă vizează comportamente preexistente si 
independente”. Regulile constitutive ar fixa condiţiile necesare ale actelor de 
comunicare, iar regulile normative, condiţiile dezirabile ale acestora. 

Comunicarea nu se prezintă ca o situaţie de conflict în care două sau mai 
multe părţi au scopuri sau tendinţe contrare, însă, sub raportul regulilor 
constitutive, ea se desfăşoară aidoma unui joc. Aşa cum jucătorii unei partide de 
şah trebuie să respecte toate regulile (constitutive) de mutare a pieselor pe tablă, 
în caz contrar neputându-se spune că joacă şah, comunicatorii sunt datori să se 
comporte în acord cu toate regulile constitutive ale comunicării (privind 
combinarea semnelor, autodezvăluirea, desemnarea unor fragmente ale realităţii 
etc.), pentru a fi în măsură să afirme că ei comunică. 

Din păcate, determinarea regulilor constitutive ale comunicării şi, implicit, 
identificarea unor mărci incontestabile ale blocării procesului de comunicare nu 
se fac cu aceeaşi uşurinţă ca în cazul jocurilor. 

Spre exemplu, este simplu să recunoaştem regulile constitutive ale fotbalului 
şi situaţiile de nerespectare a lor. Putem înţelege fără probleme limitele terenului 
de joc, compartimentele lui, dispunerea jucătorilor, posibilităţile de control a 
mingii etc. şi ne dăm seama imediat care sunt situaţiile de blocare a jocului (unii 
indivizi îi opresc din acţiune pe alţi indivizi prin imobilizarea lor cu mâinile sau 
prin piedică, mingea este controlată cu mâna de către „jucătorii de teren“, un 
individ primeşte mingea când se află în spatele liniei de apărare adverse etc.). 

În schimb, sunt foarte greu de precizat, prin reguli constitutive, acele modele 
clare şi precise de comportament comunicativ care ne permit să spunem — pe 
baza unor mărci obiective şi observabile — când doi sau mai mulţi indivizi 
comunică şi când nu comunică. Am fi tentaţi să spunem, de pildă, că regulile de 
(bună) formare a mesajelor sunt reguli constitutive ale comunicării şi că 
nerespectarea lor anulează posibilitatea de a comunica. Dar cât de „inflexibile“ 
sunt respectivele reguli sintactice, ştiind că în ciuda unor abateri (ce e drept, 
minore) de la ele, se poate realiza cel puţin o comunicare parţială? Întrebarea 


10 John R. Searle, What is a Speech Act?, în John R. Searle, The Philosophy of Language, 
Oxford University Press, Oxford, 1971, pp. 41-42. 

rämäne retoricä. Singura concluzie care ni se pare plauzibilä aici este aceea cä 
regulile constitutive ale comunicärii nu ne permit sä distingem decät intr-un 
număr mic de cazuri între „comunicare“ si „noncomunicare“, cel mai adesea ele 
ajutându-ne să determinăm doar diferite grade de realizare a comunicării. 

O dată fixate, cu ajutorul regulilor constitutive, „bornele“ comunicării, se 
poate trece la inventarierea unor reguli de „„fasonare“ a comportamentelor 
comunicative. Aceste reguli normative nu au menirea de a-i dispune pe indivizi 
în contextul procesului de comunicare, lucru realizat deja prin adoptarea 
regulilor constitutive, ci de a-i ajuta să atingă parametri de comunicare specifici: 
de eficienţă, de economicitate, de precizie, de simplitate, de moralitate etc.!!. 

În cuprinsul prezentei lucrări ne vom limita doar la normele de eficienţă şi 
de moralitate, raportând rezultatele comunicării la eforturile depuse în vederea 
obţinerii lor si plasând comunicatorii la diferite niveluri de probitate morală. În 
măsura în care aceste reguli nu au un caracter necesar — ele nefiind chemate să 
discrimineze comunicarea de toate celelalte fenomene —, nu riscăm să afectăm, 
prin intermediul lo, consistenţa comunicării şi să facem imposibilă, astfel, 
localizarea comunicării în cadrul vieţii sociale. Ne rămâne, în schimb, sarcina de 
a dovedi, prin raportare la modelul propus, relevanta acestor reguli, caracterul 
lor dezirabil, precum şi posibilitatea armonizării acestora într-un sistem. 

Înainte de a trece la explicitarea ideilor din această secţiune introductivă, 
dorim să reiterăm precizarea că încercăm să oferim un tablou sistematic al 
comunicării, dintr-o perspectivă specifică, în vederea atingerii unor obiective 
limitate. Prin cercetări ulterioare, rezultatele obţinute acum vor putea fi eventual 
amendate şi completate. 


!! Aceste valori practice sunt propuse de cätreTadeusz Kotarbiński în analiza generală a 
acţiunilor, însă ele pot fi aplicate şi interacțiunilor semiotice. Cf. Tadeusz Kotarbiński, 
Tratat despre lucrul bine făcut, Editura Politică, Bucureşti, 1976, pp. 148-163. 

1. DETERMINĂRI CONCEPTUALE 


Toate investigaţiile teoretice ale unui fragment din realitate se realizează prin 
intermediul unor modele abstracte, în care sunt recreate sub o formă simbolică 
cele mai importante obiecte si forte din alcătuirea lui. Ele presupun, în linii 
generale, parcurgerea următoarelor etape: (i) alegerea unui sistem adecvat de 
concepte, (ii) descrierea obiectivă a fenomenului observat şi (iii) evidenţierea 
legilor sau regulilor care guvernează evoluţia respectivului fenomen. 

Un sistem de concepte este adecvat fenomenului pe care îl vizează dacă şi 
numai dacă respectă condiţiile c/arității, completitudinii şi relevanfei, mai exact, 
dacă şi numai dacă este imposibil să dispunem fie şi o singură parte a 
fenomenului în sferele unor noţiuni opuse, nu există nici o parte a fenomenului 
care să lipsească din sferele tuturor noţiunilor folosite şi fiecare dintre noţiunile 
în cauză subsumează cel puţin o parte a fenomenului. 

Obiectivitatea descrierii unui fenomen se sprijină pe adecvarea sistemului de 
concepte ales şi poate atinsă numai dacă cercetătorul reduce la minimum 
ponderea propriilor idealuri, prejudecăţi, idiosincrazii, näzuinte etc. Evident, 
niciodată nu se poate ajunge la o deplină „dezangajare“, adică la eliminarea 
tuturor elementelor de ordin subiectiv. În ultimă instanță, teoreticianul observă 
ceea ce vrea să observe şi ceea ce îi poate servi cel mai bine atingerii 
obiectivelor propuse; însă, pentru a spera în recunoaşterea valorii prestatiei sale, 
el este nevoit să atingă un nivel rezonabil de intersubiectivitate, făcând ca 
descrierea lui să fie considerată corectă de cât mai mulţi semeni ai săi. 

Teoretizarea unui fenomen ar fi incompletă dacă descrierea acestuia nu ar fi 
dublată de determinarea unor regularitäti, astfel încât să poată fi explicată starea 
lui prezentă şi prevăzută — în anumite limite — evoluţia lui ulterioară. În plus, 
pentru a se ajunge la un grad suficient de stiintificitate, explicaţiile şi predicțiile 
formulate trebuie coroborate cu criterii simple, clare şi observabile de 
confirmare, respectiv de infirmare. 

Asumând acest cadru general de teoretizare, vom căuta să conturăm un 
model abstract al comunicării, pentru a „reflecta“ într-o manieră consistentă şi 
completă toate proprietăţile şi transformările importante ale acesteia, pentru a 
evidenția regularitätile aferente şi pentru a oferi un instrument de îmbunătăţire a 
performanţelor comunicative. 


1.1. DEFINIȚIA COMUNICĂRII 


Condiţiile de succes ale unei abordări teoretice sunt simplu de enumerat, dar 
foarte greu de respectat, mai ales dacă fenomenul în cauză este atât de complex 
precum comunicarea. În acord cu „schema de înaintare discursivă“ adoptată, ar 
trebui, înainte de toate, să configurăm un sistem conceptual optim, pentru a 

delimita comunicarea de nenumăratele alte fenomene cu care se întrepătrunde si 
pentru a evidenția alcătuirea ei internă. 

Dificultatea majoră legată de această sarcină este dată, aparent paradoxal, de 
multitudinea şi varietatea cercetărilor întreprinse deja pe această temă. Diferiti 
psihologi, sociologi, semioticieni, antropologi, filosofi, logicieni etc. au tratat, 
din perspective diferite, procesul de comunicare, aducând contribuţii 
remarcabile la înţelegerea lui, însă au consacrat polisemia celor mai mulţi şi 
importanţi termeni utilizaţi. 

Cel mai problematic concept este chiar acela de comunicare, în condiţiile în 
care, urmându-l pe Franck E.X. Dance, îi putem asocia cel puţin 15 intelesuri': 

e schimb verbal de gânduri sau idei; 

e proces prin care noi îi înţelegem pe alţii si, alternativ, ne străduim să 
fum intelesi de ei; 

e interacțiune (chiar la nivel biologic); 

e proces care ia naştere din nevoia de a reduce incertitudinea, de a acţiona 
efectiv şi de a apăra sau întări eul; 

e proces de transmitere a informaţiilor, ideilor, emoţiilor sau priceperilor, 
prin folosirea simbolurilor (cuvinte, imagini, figuri, diagrame etc.); 

e transfer, schimb, transmitere sau împărtăşire; 

e proces care uneşte părţile discontinue ale lumii vii; 

e proces care face comun mai multora ceea ce este monopol al unuia sau 
al unora; 

e totalitate a mijloacelor de transmitere a mesajelor militare, a ordinelor 
etc. (telefon, telegraf, radio, curieri); 

e proces de îndreptare a atenţiei către o altă persoană în scopul 
reproducerii ideilor; 

e răspuns discriminatoriu (sau constant) al unui organism la un stimul; 

e transmitere a informaţiei (care constă din stimuli constanti) de la o 
sursă la un receptor; 

e proces prin care o sursă transmite un mesaj către un receptor cu 
intenţia de a-i influenţa comportamentele ulterioare; 

e proces de tranziţie de la o situaţie structurată in general la o altă 
situaţie, aflată într-o formă preferată; 

e mecanism prin care este exercitată puterea. 

După cum se poate lesne remarca, definițiile comunicării se înscriu pe o 
plajă foarte largă, mărginită la un capăt de înţelesul larg „transfer“, iar la celălalt 
capăt, de înţelesul restrâns „schimb verbal de gânduri sau idei“. În măsura în 
care nu pot fi asumate în cuprinsul aceleeaşi cercetări toate înțelesurile 


! Franck E. X. Dance, The “Concept” of Communication, în „Journal of Communication“, 
20, 1970, pp. 201-210; apud Stephen W. Littlejohn, Theories of Human Communication, 
3" edition, Wadsworth Publishing Company, Belmont, 1989, p. 5. 

conceptului de comunicare, rämäne sä facem o optiune, astfel incät sä avem cele 
mai bune sanse de a ne atinge obiectivele propuse. 

Începem prin a spune că nu vom include in sfera comunicării toate 
transferurile sau interacţiunile. Dacă am înţelege prin comunicare doar „schimb 
sau trecere de energie, de căldură etc. de la un sistem la altul“, respectiv „formă 
de legătură a obiectelor, a fenomenelor etc. manifestată printr-o influențare, 
condiţionare sau acţiune cauzală reciprocă“, ar trebui să tratăm ca forme de 
comunicare toate fenomenele din regnul mineral, vegetal şi animal: o alunecare 
de teren de pe coasta unui deal sub acţiunea unui torent, alunecarea unui animal 
pe gheaţa unui lac, culegerea de către o albină a polenului produs de anterele 
staminelor, devorarea unei zebre de către un leu, aruncarea unei pietre în direcţia 
unui câine, transmiterea unor impulsuri nervoase de la un stomac supraîncărcat 
la creier, copierea unui fişier pe o dischetă etc., etc. Dacă este extins la întreaga 
realitate, conceptul de comunicare îşi pierde conţinutul şi devine inutilizabil. 

Pe de altă parte, nu vom reduce comunicarea (nici chiar comunicarea umană) 
la un schimb verbal de gânduri sau idei, în măsura în care (a) nu poate fi 
dovedită, cu probe obiective, trecerea unei idei din mintea unui individ în 
mintea altor indivizi, (b) comunicarea nu se desfăşoară doar la nivel cognitiv, ci 
şi la nivel afectiv sau comportamental, iar (c) comunicarea (umană) se poate 
realiza şi prin semne nonverbale. 

Evitând capcanele celor două poziţii extreme, vom atribui conceptului de 
COMUNICARE accepțiunea de INTERACŢIUNE SEMIOTICĂ. 

Întrucât o asemenea definiţie lapidară nu este întru totul lămuritoare, vom 
încerca să o „imbogätim“ cu următoarele două precizări: (a) termenul de 
interacțiune este sinonim cu acela de acțiune reciprocă sau acțiune colectivă şi 
trimite la influenţele pe care doi sau mai multi indivizi le exercită unii asupra 
altora în mod voluntar”; (b) o interacţiune este semiotică dacă şi numai dacă se 
realizează prin folosirea unor complexe de semne (oricare ar fi tipul acestora). 

Pentru a fixa şi mai bine locul definiţiei noastre în „familia“ definiţiilor deja 
date comunicării, vom deriva din cele consemnate mai sus câteva consecinţe. 

Comunicarea nu vizează toate comportamentele manifestate într-o situație 
interactivă. Dacă am subscrie la „axioma metacomunicativă“ formulată de Paul 
Watzlawick — Nu putem să nu comunicăm” —, ar trebui să admitem caracterul 
fatal al comunicării şi, implicit, scoaterea de sub răspundere a protagonistilor 
comunicării în ce priveşte succesul, eficienţa sau moralitatea comportamentelor 


? Invocându-l, într-o primă instanţă, pe Aristotel, credem că trebuie socotite voluntare 
toate comportamentele ale căror principiu se află în cei care le manifestă. Prin contrast, 
comportamentele involuntare survin din nestiinfä sau din constrângere externă. Cf. 
Aristotel, Etica Nicomahica, Editura Editura Ştiinţifică şi Enciclopedică, Bucureşti, 
1988, 1110a-1111b. 

3 Paul Watzlawick, Janet H. Beavin si Don D. Jackson, Menschliche Kommunikation, 6. 
Auflage, Verlag Hans Huber, Bern, 1982, p. 53. 

pe care le manifestä. Cel care nu are posibilitatea de a nu comunica nu poate fi 
confruntat cu reguli ale comunicärii si nu trebuie sä se simtä responsabil pentru 
felul in care comunicä. Or, cea mai profitabilä perspectivä asupra procesului de 
comunicare, atät sub raport teoretic cät si din punct de vedere practic, este, färä 
indoialä, una de ordin normativ. 

Comunicarea nu se reduce la acțiunea unui individ de a emite un complex de 
semne, chiar dacä admitem cä ea nu este este realizatä in mod gratuit, ci in 
vederea „consumärii continutului simbolic“ de cätre altcineva. Dacä am asocia 
comunicării doar condiţia minimală a emiterii unor semne — aşa cum o face 
Harry A. Grace” —, am dobândi avantajul de a putea distinge, sub un raport bine 
definit, „comunicarea reuşită“ de „comunicarea ratată“ (în funcţie de realizarea 
receptării semnelor), însă am contrazice sensul etimologic al conceptului de 
comunicare: commünicö, äre, ăvi, ätum = 1. a face comun (dând), a împărţi ceva 
cu cineva, a împărtăşi; a face comun (luând), a-şi asocia, a lua asupra sa”. 

Dacă nimeni nu se raportează la semnele emise de cineva, atunci nu s-a 
împărtăşit nimic şi nu s-a stabilit nici un fel de interacţiune. În aceste condiţii, 
nu putem vorbi nici măcar de o comunicare ratatä°, ci doar de o încercare de a 
comunica. Spre exemplu, cel care îi trimite cuiva o scrisoare încearcă să 
comunice cu acesta, însă încercarea făcută nu izbuteşte decât atunci când 
scrisoarea lui este citită. Doar dacă redactarea scrisorii este urmată de lectura 
scrisorii suntem indreptätiti să susţinem că avem de-a face cu o comunicare, iar 
mai apoi, doar „potrivirea“ comportamentelor persoanelor implicate poate 
confirma succesul comunicării realizate. 

Comunicarea nu poate fi restrânsă nici la reacția unui individ în faţa unui 
complex de semne, indiferent dacă acest complex este prezent ca atare în 
realitate sau este emis de un alt individ. Cel care vede cerul acoperit de nori şi 
conchide că în curând va ploua realizează o interpretare a faptului observat, însă 
nu o comunicare. (Am putea vorbi în acest caz de comunicare numai dacă am 
accepta ipoteza absurdă că realitatea a intenţionat să-i împărtăşească ceva.) Tot 
astfel, individul care percepe şi interpretează un complex de semne îşi aduce o 
contribuţie necesară (de altfel, extrem de importantă) la realizarea comunicării, 
dar nu săvârşeşte o comunicare propriu-zisă. Comunicarea presupune însumarea 
acţiunii de a emite un complex de semne cu acţiunea de a-l recepta. Cele două 
acţiuni conjugate sunt la fel de necesare pentru realizarea comunicării şi trebuie 
să li se acorde o importanţă egală”. 


* Confidence, Redundancy, and the Purpose of Communication, in „The Journal of 
Communication‘, vol. 6, nr. 1, 1956, p. 17. 

3 Gheorghe Guţu, Dicționar latin-român, Editura Ştiinţifică, Bucureşti, 1993, p. 89. 

© Chiar dacă este o „specie limită“ a comunicării, comunicarea ratată trebuie să aibă 
proprietatea generică de a fi o interacţiune, prin care se pune ceva în comun. 

’ Dorind să atragă atenţia asupra faptului că nu putem reduce comunicarea la simpla 


formulare a unui complex de semne, Robert Hopper şi Jack L. Whitehead, Jr. au trecut în 

Comunicarea este un fenomen social, care presupune, în aceeaşi măsură, o 
intenţie de emitere şi o intenţie de receptare a unui mesaj. Comunicarea nu poate 
lua o formă „privată“, id est ea nu poate subsuma comportamentele indivizilor 
izolaţi, ci acţiunile indivizilor care întreţin — in context semiotic — legături 
sociale cu semenii lor. În consecinţă, deşi se realizează cu ajutorul semnelor (în 
speţă, cu ajutorul cuvintelor), nici aşa-numita „gândire interioară“ (oricare ar fi 
ipostazele ei: reflecţie, meditaţie, rememorare, examen de conştiinţă, observaţie, 
plănuire etc.), nici monologurile nu ar trebui considerate forme de comunicare. 
Întrucât nu incumbă o împărtăşire autentică între indivizi diferiţi sub raport 
ontic, ele sunt acţiuni, iar nu interacțiuni semiotice®. 

Printr-o combinatorică pur formală, comportamentele semiotice adoptate de 
un emitent A şi un receptor B pot fi corelate, sub raport intenţional, în patru 
situaţii distincte: 

1. SITUAȚIA DE INFLUENTARE RECIPROCĂ INCONȘTIENTĂ: A emite 
involuntar un complex de semne, iar B îl receptează tot fără intenţie, 

2. SITUAŢIA DE OBSERVARE: A emite involuntar un complex de semne, 
însă B îl receptează în mod intenţionat, 

3. SITUAȚIA DE INOCULARE: A emite cu intenţie un complex de semne, dar 
B îl receptează în mod involuntar şi 

4. SITUAȚIA DE COMUNICARE: A emite intenţionat un complex de semne, 
iar B îl receptează, de asemenea, cu intenţie. 

Prima situaţie caracterizează toate influenfärile reciproce ale indivizilor de 
care aceştia nu sunt conştienţi, dar care pot fi observate şi interpretate de 
semenii lor. Să ne imaginăm, spre ilustrare, că doi oameni se nimeresc laolaltă 
într-un tramvai supraaglomerat şi folosesc în mod reflex „limbajul trupului“ 
pentru a-şi găsi un loc convenabil. Chiar dacă am putea stabili o corespondenţă 
între comportamentele celor două persoane şi semnificaţiile posibile ale 
expresiilor faciale, gesturilor, posturilor etc. adoptate, nu avem căderea să 
spunem că s-a împărtăşit un conţinut semiotic, id est că s-a desfăşurat o 
comunicare. Protagoniştii, iar nu observatorii comunicării trebuie să-i certifice 
existența. Un observator poate să aducă în acest sens doar o confirmare 
suplimentară, confirmare de altminteri foarte utilă, însă nenecesară. Fără 
asentimentul indivizilor implicaţi, nu există comunicare, oricât de convinşi ar fi 
observatorii interinfluentärii că aşa stau lucrurile. 


extrema cealaltă, la fel de nepotrivită, susținând că fenomenul comunicării survine atunci 
când mesajele sunt receptate şi interpretate. Potrivit acestei concepţii, de pildă, „când 
scriem o carte nu este vorba de comunicare; este comunicare când citeşti şi înţelegi una“. 
Robert Hopper şi Jack L. Whitehead, Jr., Communication Concepts and Skills, Harper & 
Row, New York, 1979, p. 5. 

8 Unii cercetători admit existența comunicării intrapersonale. Cf., de pildă, Saundra 
Hybels şi Richard L. Weaver, Communicating Effectively, Random House, New York, 
1986, p. 18. 

Cea de-a doua situaţie semioticä apare atunci când un individ face un efort 
conştient de a percepe şi interpreta comportamentele expresive ale unui alt 
individ. Ca manifestări involuntare ale structurii de caracter, precum ridicarea 
tonului vocii, ritmul sacadat al vorbirii, îmbujorarea feţei, încruntarea 
sprâncenelor, ridicarea pumnilor inclestati, încrucişarea braţelor, căderea 
umerilor etc., comportamentele expresive pot fi analizate în acord cu diverse 
scheme de interpretare, însă nu intervin în desfăşurarea unei comunicări. În 
acord cu asumptiile formulate până acum, comunicarea poate subsuma doar 
comportamente instrumentale, în alţi termeni, comportamente „motivate, 
determinate de variabile situationale şi culturale, uşor de controlat, chemate să 
producă schimbări în mediu, legate de satisfacerea unei nevoi şi reducerea 
amenințării şi în foarte înalt grad conştiente“. 

Este de reţinut aici precizarea că nu este întotdeauna simplu de distins un 
comportament expresiv de unul instrumental. De pildă, surâsul cuiva poate fi o 
simplă manifestare involuntară a stării sale afective, dar şi un mijloc de 
influențare a comportamentelor celorlalţi. În primul caz am avea de-a face cu un 
comportament expresiv, susceptibil de a fi observat şi interpretat, iar în cel de-al 
doilea caz, cu un comportament instrumental, parte a unui act de comunicare. 

Situaţia în care un individ emite cu premeditare un complex de semne, pe 
care un alt individ pare să îl recepteze involuntar este asociată aşa-numitei 
„comunicări subliminale“. Un exemplu des amintit în acest context este 
transmiterea prin mass media audio-vizuală a unor spoturi comerciale, astfel 
încât privitorii să le recepteze in mod inconştient. În ce ne priveşte, nu negăm 
posibilitatea de a exercita cu intenţie o influență semiotică asupra unui individ 
aflat in necunostinta de cauză, însă credem că eticheta potrivită pentru această 
acţiune simplă este aceea de inoculare. Nefiind o interacţiune, inocularea nu 
poate fi înscrisă printre formele de comunicare. 

Ultima situaţie semioticä determinată în funcţie de criteriul intentionalitätii, 
situaţia care îmbină emiterea conştientă a unui complex de semne şi receptarea 
conştientă a acestuia, este singura în care se poate petrece o comunicare. Doar în 
această situaţie, complexul de semne emis, respectiv receptat poate fi numit cu 
deplină îndreptăţire mesaj. Avantajele asumării acestei perspective oarecum 
înguste asupra comunicării sunt incontestabile: (a) comunicarea devine o 
„afacere“ a tuturor indivizilor implicaţi, (b) responsabilitatea privind succesul 
comunicării revine atât celui care emite mesajul, cât şi celui care îl receptează şi 
(c) comunicarea poate fi transpusă într-un cadru normativ. 

Ne simţim însă obligaţi să atragem atenţia asupra faptului că aceste patru 
situaţii semiotice pot fi diferenţiate atât de net doar din punct de vedere 


” Distincția comportament expresiv-comportament instrumental este motivată in mod 
convingător de A. Maslow şi R. Arnheim. Cf. Franklin Fearing, Toward a Psychological 
Theory of Human Communication, în Kenneth K. Sereno şi David Mortensen (eds.), 
Foundations of Communication Theory, Harper & Row, New York, 1970, pp. 43-44. 

metodologic. In realitate, nici una dintre ele nu apare in formä purä. Chiar si 
atunci cänd suntem convinsi cä ne-am angajat exclusiv intr-un proces de 
comunicare exercitäm si suportäm influențe involuntare, observăm (si 
interpretäm) comportamente expresive si inoculăm informaţii in mintea 
interlocutorilor noştri. 

În continuarea acestei cercetări ne vom mărgini la ceea ce se întâmplă în 
diversele situaţii de comunicare şi, ca atare, vom face abstracţie de toate 
comportamentele care nu poartă pecetea intentionalitätii reciproce. Făcând 
această alegere, vom ajunge, în mod fatal, la o perspectivă trunchiată asupra 
fenomenului studiat. Comunicarea ne va apărea ca valoare a unor variabile 
interne, independentă în raport cu influenţele exercitate de factorii externi. 

Motivele care ne-au îndemnat să facem această opţiune teoretică ni se par a 
fi suficient de serioase: (a) gradul înalt de abstractizare al unui model asigură o 
imagine mai clară asupra structurii fenomenului cercetat şi permite o 
generalizare mai amplă a rezultatelor obţinute; (b) tratată ca fenomen determinat 
în mod hotărâtor de factori intrinseci, comunicarea dobândeşte o mai mare 
autonomie şi, implicit, importanţă în raport cu fenomenele conexe; (c) 
nenumăraţii factori „exogeni“ ai comunicării nu-şi au locul într-un model 
general al comunicării, însă ei pot fi recuperaţi în diferite instanţe ale acestui 
model (modelul comunicării politice, modelul comunicării didactice, modelul 
comunicării ştiinţifice, modelul comunicării de masă etc.). 


1.2. SEMNELE — MIJLOACE DE REALIZARE A COMUNICĂRII 


Înainte de a trece la identificarea variabilelor interne ale comunicării şi a 
interacțiunilor aferente, ar fi potrivit să asumăm un anumit înţeles al termenului 
polisemantic de semn. Procedând astfel, am fi în măsură să operationalizäm 
definiţia pe care am dat-o comunicării (utilizarea semnelor a fost diferenţa 
specifică prin care am distins comunicarea de celelalte tipuri de interacțiuni) şi 
am putea determina cu mai multă precizie principalele categorii de semne. 

Dintre multele şi variatele explicitări ale conceptului de semn care sunt 
consemnate în istoria disciplinelor semiotice, cel puţin câteva se impun a fi luate 
ca puncte de reper. 

Pentru filosoful anglo-saxon John Locke, semnele sunt obiecte sensibile şi 
perceptibile prin care pot fi făcute cunoscute „acele idei invizibile din care sunt 
formate gândurile omului“. 

Tot ca obiecte materiale sunt tratate semnele de către Gottlob Frege, cu 
precizarea — foarte importantă — că acestea sunt corelate atât cu obiectele pe care 
le desemnează, cât şi cu modurile în care aceste obiecte desemnate ne sunt date. 


19 John Locke, Eseu asupra intelectului omenesc, vol. II, Editura Ştiinţifică, Bucureşti, 
1961, p.10. 

Mai precis, ar trebui sä intelegem de aici cä orice semn stä pentru un denotat 
într-un anumit mod sau sens!!. 

Pe aceeaşi linie, Charles Kay Ogden şi Ivory Armstrong Richards au 
considerat că fiecare obiect fizic care joacă rolul de semn stă pentru obiectul 
denotat în măsura în care el simbolizează (corect) gândul care se referă (în mod 
adecvat) la acesta”. 

La Charles Sanders Peirce, semnul (numit si representamen) este un obiect 
(perceptibil, imaginabil sau chiar neimaginabil) care „ţine locul a ceva pentru 
cineva, în anumite privințe sau în virtutea anumitor însuşiri“!5. Acel ceva pentru 
care stă semnul este obiectul semnului, privinţa sau ideea în raport cu care 
semnul ţine locul obiectului său se prezintă ca fundament al semnului, iar 
semnul care se reproduce aidoma sau într-o variantă mai dezvoltată în mintea 
celui căruia i se adresează semnul se constituie ca interpretant al semnului. 

Ferdinand de Saussure a definit semnul (în speţă, semnul lingvistic) drept 
entitatea psihică ce rezultă din combinarea unui concept cu o imagine acustică!*. 

Heinrich Plett a preferat să infätiseze semnul ca obiect mixt (cu o parte 
materială şi cu una mentală), alcătuit dintr-un semnal şi o indicație”. 

Nu în ultimul rând, pe linia considerării semnului ca funcţie sau „loc de 
întâlnire“ a unor parametri, Umberto Eco a legat instituirea functiei-semn de 
stabilirea unei corelaţii reciproce între două obiecte cu rol de argument: expresia 
şi conţinutul“. 

La o analiză, fie şi superficială, a definiţiilor de mai sus putem constata că 
semnul poate fi privit ca obiect (simplu ori compus), dar şi ca funcție. Natura lui 
poate fi considerată în egală măsură materială, psihică sau mixtă. Or, antrenarea 
tuturor acestor accceptiuni în contextul aceluiaşi univers de discurs nu poate 
decât să provoace confuzie. De aceea, ne permitem să asumăm un înţeles al 
conceptului de semn care este în acord cu cât mai multe definiţii deja formulate 
şi care pare să asigure un grad convenabil de precizie cercetării noastre. 

Înainte de toate, împărtăşim convingerea că semnele sunt stimuli din 
realitate, adică obiecte fizice care pot fi percepute fie direct, prin simţurile 
noastre, fie indirect, prin intervenţia unor instrumente diverse (ecrane catodice, 


1l Gottlob Frege, Sens si semnificaţie, in Materialismul dialectic si ştiinţele moderne, XI: 
Logică şi filosofie. Orientări în logica modernă şi fundamentele matematicii, Editura 
Politică, Bucureşti, 1966, pp. 55-60. 
!2 C, K. Ogden si I. A. Richards, The Meaning of Meaning. A Study of the Influence of 
Language upon Thought and of the Science of Symbolism, 4" ed., London, 1936, p.11. 
13 Charles S. Peirce, Semnificație şi acţiune, Editura Humanitas, Bucureşti, 1990, p. 269. 
14 F, de Saussure, Curs de lingvistică generală, Editura Polirom, Iaşi, 1998, pp. 85-86. 
15 Heinrich F. Plett, Știința textului şi analiza de text. Semiotică, lingvistică, retorică, 
Editura Univers, Bucureşti, 1983, pp. 37-39. 
16 Umberto Eco, Tratat de semiotică generală, Editura Ştiinţifică şi Enciclopedică, 
Bucureşti, 1982, p. 66. 

amplificatoare etc.)'”. Caracterul material şi perceptibil al semnului este condiţia 
necesară a confirmării faptului că mai mulţi indivizi se raportează în mod 
similar la semnul respectiv. Semnele care ar sălăşlui, oarecum, în mintea cuiva 
ne-ar fi, ca atare, inaccesibile. 

Diferenţa specifică prin care putem disocia semnele de celelalte obiecte 
senzoriale este asigurată de capacitatea acestora de a „sta pentru altceva“ sau de 
a „trimite la altceva“, cu alte cuvinte, de disponibilitatea lor de a provoca mai 
mult decât o simplă percepţie. Conform unei terminologii cvasi-unanim 
acceptate, semnul se individualizează în raport cu celelalte obiecte prin faptul că 
poate fi pus în corespondenţă cu o semnificaţie. 

Afirmând că semnul este un stimul care trimite şi la altceva decât la el 
însuşi, adică un stimul care poate fi pus în corespondenţă cu o semnificaţie, nu 
am adus o clarificare deplină problemei puse. Rămâne să arătăm în ce constă 
semnificaţia unui semn şi ce fel de corespondenţă subzistă între semn şi 
semnificaţia lui’. 

Potrivit unei ipoteze ce pare a fi în acord cu simţul comun şi care este 
acceptată de foarte mulţi semioticieni, semnificaţia unui semn este obiectul sau 
faptul din realitate pentru care stă semnul, respectiv ideea care ne apare în 
minte atunci când ne raportăm la el. În ce ne priveşte, considerăm că 
semnificaţia unui semn nu coincide nici cu un anumit fragment din realitate, nici 
cu o anumită entitate mentală, nici cu obiectul sui generis rezultat din 
combinarea acestora. 

Cel puţin trei obiecţii pot fi aduse la identificarea semnificației unui semn cu 
purtătorul (sau denotatul) din realitate al acestuia, purtător care ar putea fi 
indicat printr-o definiţie ostensivă. 

Prima dintre ele priveşte cazurile în care un semn îşi păstrează semnificaţia, 
în ciuda faptului că denotatul lui a încetat să existe'”. Astfel, în contextul 
diverselor enunturi (de felul, „Platon a fost un filosof grec“, „Care sunt cele mai 
importante scrieri filosofice ale lui Platon?“, „Citeşte până luna viitoare dialogul 
«Republica» al lui Platon!“ etc.), semnul verbal „Platon“ primeşte o 
semnificaţie, deşi Platon a murit acum mai bine de două mii de ani. 

O a doua întâmpinare vizează posibilitatea de a înţelege şi învăţa semne care 
nu pot fi puse în corespondenţă cu perceperea unor obiecte din realitate: nume 
inconsistente, nume ficționale, nume abstracte, adverbe, prepozitii, conjunctii 


17 Jean Lohisse, La communication. De la transmission à la relation, De Boeck 
Université, Bruxelles, 2001, p. 11. 

15 Consideratiile pe marginea relaţiei semn-semnificatie se regăsesc şi în studiul 
Gheorghe-Ilie Fârte, Jocurile de limbaj şi înțelegerea progresivă a expresiilor, în Mircea 
Flonta şi Gheorghe Stefanov (eds.), Ludwig Wittgenstein în filosofia secolului XX, 
Editura Polirom, Iaşi, 2002, pp. 43-48. 

9 Ludwig Wittgenstein, Philosophische Untersuchungen, în Ludwig Wittgenstein, 
Werkausgabe, Band 1, Suhrkamp Verlag, Frankfurt am Main, 1984, p. 262. 

etc. Este drept că unele nume fictionale sau abstracte pot fi asociate cu anumite 
simulacre. Spre exemplu, desenul unui centaur (care nu există în mod real) 
poate fi folosit pentru a contura parţial semnificaţia cuvântului „centaur“, după 
cum o linie trasată cu creionul pe o coală de hârtie poate fi o contribuţie la 
înţelegerea cuvântului „linie“ (chit că, neavând lăţime, orice reprezentare a liniei 
este cvasi-ilicită). Este tot atât de adevărat însă că numele inconsistente 
(„triunghi cu patru laturi“, „lucru clar şi obscur“, „om irațional“, „celibatar 
căsătorit“ etc.) şi cuvintele sincategorematice („poate“, „desigur“, „de“, „la“, 
„prin urmare“, „si“, „sau“ etc.) nu trimit la nimic în realitate şi se sustrag 
oricărei încercări de reprezentare a „obiectului“ corespunzător. 

În sfârşit, cea de-a treia obiectie se referă la faptul că lămurirea semnificației 
unui semn o dată cu indicarea purtătorului acesteia — prin aşa-numita definiţie 
ostensivă — nu poate fi nici primul, nici singurul „pas“ în înţelegerea acelui 
semn. Definiţia ostensivă nu poate interveni în învăţarea cuvintelor de către 
copii în primii ani de viaţă, deoarece presupune stăpânirea prealabilă a relației 
de desemnare. Cu alte cuvinte, asimilarea jocului de limbaj aferent relaţiei de 
desemnare precede orice aplicare a definiţiei ostensive. Învăţarea ostensivă se 
poate regăsi ca „fragment“ al fenomenului global de învăţare a semnelor, dar 
numai în stadiul în care cel care învaţă a deprins parţial un anumit limbaj. 

O posibilă replică la cele trei obiecţii ridicate ar fi aceea că purtătorul unui 
semn nu este un obiect din realitate, ci o entitate sui generis care apare de îndată 
ce semnul este acceptat ca atare în alcătuirea unui limbaj. Atunci când o 
comunitate de utilizatori consimte să-i atribuie unui stimul calitatea de semn, ea 
îi asociază implicit o „semnificaţie extensională“”, care nu presupune automat 
existenţa reală sau posibilitatea reprezentării. 

Spre exemplu, expresiile „dacă ..., atunci ...“, „de“ şi „în mod necesar“ ar 
avea drept purtători o funcţie de adevăr, o prepozitie, repectiv o modalitate, doar 
în virtutea apartenenţei la vocabularul limbii române. Faptul că funcţia de 
adevăr implicatie, prepozitia de şi modalitatea aletică necesar nu există in mod 
actual şi nici nu pot fi reprezentate nu ar afecta deloc statutul lor de semnificaţii 
extensionale, ergo de purtători ai unor semne. 

Aşa s-ar explica, de pildă, posibilitatea ca o persoană religioasă şi un ateu să 
dezbată problema intervenţiei lui Dumnezeu în lume. Dacă nu s-ar raporta la 
semnificaţia extensională a cuvântului „Dumnezeu“, ci la purtătorul din realitate 
al acestuia, ateul — care nu crede în existenţa lui Dumnezeu — ar putea considera, 
pe bună dreptate, lipsită de sens orice încercare de comunicare pe această temă. 

Totuşi, chiar dacă am accepta noul statut al purtătorilor semnelor, nu putem 
spune că ei epuizează semnificaţiile acestor mijloace de comunicare. Pentru 


% Cu privire la problema semnificaţiilor extensionale (cercetate in mod special de 
Stanislav Lesniewski), recomandăm studiul lui G. Küng The Meaning of the Quantifiers 
in the Logic of Lesniewski, din „Studia Logica“, vol. 36, nr. 1-2, 1977, p. 306. 

putea a fi intelese si invätate, semnele trebuie asociate si cu altceva in afara 
semnificatiilor extensionale. 

Identificarea semnificației unui semn cu ideea care ne apare în minte o dată 
cu emiterea acestuia prezintă suficiente aspecte contestabile pentru a considera 
pe deplin indreptätitä respingerea ei de către Ludwig Wittgenstein”. 

Într-o primă instanţă, această abordare psihologistă pare destul de plauzibilă. 
În multe împrejurări se aud formulări de genul „Ce-ţi trece prin minte?“, „Nu-mi 
vine în minte nimic referitor la această problemă“ sau „Îmi vine greu să-mi 
exprim ideile“, care par să sugereze faptul că semnificaţiile semnelor ar fi 
obiecte „pneumatice“ sau „eterice“ localizate la nivelul creierului şi care s-ar 
comporta în felul în care se manifestă sufletul faţă de trup. Dacă aş pronunţa sau 
auzi un cuvânt cunoscut atunci, la nivelul minţii, ar apărea ideea aferentă. În 
cazul pronunțării papagaliceşti a unui cuvânt necunoscut sau în cazul auzirii 
acestuia, respectiva idee nu ar mai apărea. Prin urmare, înţelegerea şi învăţarea 
semnelor din alcătuirea unui limbaj ar reveni la inocularea ideilor 
corespunzătoare din mintea celui care învaţă în mintea celui care este învăţat. 
Învăţarea ar putea fi declarată un succes numai dacă învățătorul si discipolul 
asociază cuvintele cu aceleaşi „imagini mentale“. 

Cel puţin două sunt slăbiciunile acestui punct de vedere. Pe de o parte, sunt 
greu de delimitat cu precizie în noianul de gânduri din minte ideile care pot fi 
puse în corespondenţă cu anumite cuvinte sau cu anumite propoziţii. Apoi, chiar 
dacă am putea identifica un „nucleu ideatic“ aferent semnului transmis, ar fi 
dificil de stabilit relaţia acestuia cu ideile diverse care îl însoțesc într-o 
împrejurare sau alta. Pe de altă parte, este imposibil de confirmat în orizont pur 
mental identitatea ideii din mintea celui care emite semnul cu aceea din mintea 
celui care îl receptează. Dacă admitem că semnificaţia unui semn este o anumită 
idee din minte, atunci nu putem avea certitudinea că, în cadrul procesului de 
comunicare, emitentul şi receptorul operează cu semnificaţii identice (sau 
aproape identice). 

Înțelegerea semnelor nu poate fi restrânsă la viaţa mentală a unui individ 
(altfel spus, ea nu constă în stări sau procese mentale private), ci presupune o 
deschidere în afară, în domeniul public. Ea poate fi recunoscută şi măsurată prin 
criterii exterioare intersubiective, prin activităţile în care se angajează oamenii şi 
prin felul în care ei se comportă”. 

Unde ar fi de căutat atunci semnificaţia unui semn (în speţă, a unui cuvânt) 
dacă ea nu este de găsit nici în realitatea despre care se vorbeşte, nici în minţile 
interlocutorilor? Răspunsul lui Ludwig Wittgenstein, la care nu putem să nu 
subscriem, este simplu: în chiar jocurile de limbaj în care intervine. Mai precis, 


?! „Der Sinn eines Satzes ist nicht pneumatisch. Der Sinn des Satzes ist keine Seele.“ 
Ludwig Wittgenstein, Philosophische Grammatik, in Ludwig Wittgenstein, 
Werkausgabe, Band 4, 4. Aufl. Suhrkamp Verlag, Frankfurt am Main, 1991, p. 231. 

* A.C. Grayling, Wittgenstein, Editura Humanitas, Bucureşti, 1996, pp. 130; 150-151. 

semnificația unui cuvânt este rolul pe care acesta îl joacă în „calculul limbii“ 
[19: 10; 63; 64]; altfel spus, ea trebuie asociată cu intrebuințarea pe care o 
putem da cuvântului într-unul sau altul dintre variatele jocuri de limbaj realizate 
în diversele procese de comunicare. 

Lămurirea semnificației unui semn pentru cel care se angajează în învăţarea 
acesteia poate fi considerată satisfăcătoare dacă şi numai dacă el poate iniția cu 
acest semn alte jocuri de limbaj. Spre exemplu, el ar putea folosi semnul înţeles 
în contexte extrem de variate, pentru a mustra, a lăuda, a seduce, a distra, a 
plictisi, a blestema, a felicita etc. Dacă cineva nu poate folosi un semn pentru a 
începe un joc de limbaj, altfel spus, dacă nu este în situaţia de a şti să continue 
acţiunea semiotică în cauză (asemenea aceluia care, ascultând o poveste, este în 
măsură să spună „de-aici pot continua cu“), atunci se poate conchide că el nu a 
dobândit semnificaţia acelui semn [19: 80]. 

In concluzie, semnele sunt stimuli care dobândesc o semnificaţie în virtutea 
faptului că sunt intrebuintati în diversele jocuri de limbaj practicate în cadrul 
unei comunităţi. Am spus că stimulii dobândesc o semnificaţie şi nu că au o 
semnificaţie pentru a sublinia faptul că nu există „semne absolute“, id est stimuli 
care să aibă în orice împrejurare o semnificaţie, datorită proprietăţilor lor 
intrinseci”. Comunitatea utilizatorilor si nu respectivele proprietăţi asigură 
semnificaţii anumitor stimuli, cărora le conferă, astfel, statutul de semn. Mai 
mult, aceste semnificaţii nu sunt entităţi, care să aibă un locus. Ele mai curând 
apar (într-o situaţie semiotică sau alta) decât există. De aceea, comunicarea 
poate fi tratată şi ca „tranzacţie în care omul inventează şi atribuie semnificaţii 
pentru a-şi atinge scopurile“. 


1.3. TIPURI DE SEMNE 


Problema clasificării semnelor este la fel de redutabilă ca şi aceea a definirii 
lor. Aproape toate contribuţiile pe această temă aduc un plus benefic de 
informaţie, însă ele pot fi armonizate cu destulă greutate, iar terminologia 
folosită nu este întotdeauna ferită de riscul unor nedorite confuzii. De aceea, aşa 
cum am procedat în cazul definirii semnului, vom începe prin a trece în revistă 
câteva ordonări relevante din literatura de specialitate. 


23 Herbert Blumer susţine, în acelaşi sens, că semnificaţia nu este produsul proprietăţilor 
obiectului care funcţionează ca semn şi nici rezultatul îmbinării unor elemente 
psihologice în individ, ci rezultatul procesului interactiv în care se angajează diferite 
persoane. Herbert Blumer, Der methodologische Standort des symbolischen 
Interaktionismus, in Roland Burkard si Walter Hömberg (ed.), Kommunikationstheorien. 
Ein Textbuch zur Einführung, Wilhelm Braumüller, Wien, 1992, p. 26. 

?* Dean C. Barnlud, A Transactional Model of Communication, in Kenneth K. Sereno şi 
David Mortensen (eds.), Foundations of Communication Theory, Harper & Row, New 
York, 1970, p. 88. 

Franck Dance şi Carl Larson propun distincţia semn-simbol, pentru a 
diferenţia stimulii — innäscuti sau învăţaţi — care au o „relaţie fixă, invariabilă şi 
necondiționată“ cu ceea ce ei semnalează de stimulii care au o „relaţie arbitrară 
şi convenţională“ cu obiectele pentru care stau”. 

Distincția semn-simbol apare, în alţi termeni, şi la Mark Redmond sub forma 
a două specii posibile de semne: simptomele şi simbolurile”. Spre exemplu, 
fumul şi lacrimile ar fi semne ce se corelează cu focul, respectiv cu o stare 
afectivă intensă, în timp ce grafemele „laşi“ şi „%“ ar fi simboluri care stau in 
relaţie de corespondenţă cu capitala culturală a Moldovei, respectiv cu norocul. 

Roland Burkart distinge între semnele naturale şi semnele artificiale, cele 
dintâi fiind componente ale realităţii independente de noi, iar cele din urmă, 
artefacte sau creaţii ale unor comunităţi de utilizatori. Semne naturale ar fi, de 
pildă, norii negri care acoperă complet cerul sau iarba uscată din savană, iar 
semne artificiale ar fi, prin excelența, cuvintele. 

Distinctiei semn natural-semn conventional (care coincide în esenţă cu cea 
propusă de Roland Burkart), Alan Cruse” îi adaugă, în funcţie de relaţia 
stabilită între forma şi semnificaţia semnelor, dihotomia semne continue-semne 
discrete. Potrivit acestui punct de vedere, un semn este continuu dacă şi numai 
dacă modificarea formei lui antrenează o schimbare la nivelul semnificației. Pe 
de altă parte, un semn este discret dacă şi numai dacă îi este fixată o anumită 
formă, selectată dintr-un inventar limitat. 

Semnele continue ar fi în mod necesar iconice — forma lor reprezentând sub 
un anumit raport semnificaţia asociată —, pe când semnele discrete ar fi tot cu 
necesitate arbitrare, datorită faptului că nu există o corespondenţă analogică 
naturală între forma şi semnificaţia acestora. Printre semnele continue şi iconice 
se numără comportamentele nonverbale, desenele, schiţele, machetele etc., iar 
printre semnele discrete şi arbitrare, în mod evident, cuvintele. 

Pe linia clasificării semnelor, Charles Sanders Peirce propune trei trihotomii, 
pe baza următoarelor criterii: (a) semnul este o simplă calitate, un existent real, 
sau o lege? (b) relaţia semnului cu obiectul (sau denotatul) său constă în faptul 
că semnul are o însuşire în el însuşi, într-o relaţie existenţială cu acel obiect, sau 
în relaţia sa cu un interpretant? (c) interpretantul semnului îl reprezintă pe acesta 
ca un semn de posibilitate, ca un semn de fapt, sau ca un semn de rațiune? 


25 Franck E.X. Dance şi Carl E. Larson, The Functions of Human Communication. A 
Theoretical Approach, Holt, Rinehart and Winston, New York, 1976, p. 33. Pentru cei 
doi autori, semnele stimulează comunicarea, dar nu formează substanţa ei, adevăratele 
instrumente ale acesteia fiind simbolurile. 

* Mark V. Redmond, Interpersonal Communication: Definitions and Conceptual 
Approaches, în Mark V. Redmond, Interpersonal Communication. Readings in Theory 
and Research, Harcourt Brace College Publishers, Orlando, 1995, p. 6. 

” Meaning in Language. An Introduction to Semantics and Pragmatics, Oxford 
University Press, 2000, pp. 7-8. 

Potrivit primei clasificäri, semnele se dovedesc a fi qualisemne, sinsemne 
sau legisemne. Qualisemnele sunt calități care funcţionează ca semne numai 
dacă se materializează într-un obiect singular. Sinsemnele sunt lucruri sau 
evenimente reale care dobândesc statutul de semn doar prin calităţile sale. În 
sfârşit, legisemnele sunt obiceiuri instituite de o comunitate, aşa cum se 
întâmplă cu deosebire în cazul semnelor convenţionale. 

A doua clasificare a semnelor se concretizează în clasele iconilor, indicilor, 
respectiv simbolurilor, altfel spus, în clasa semnelor care sunt asemănătoare 
denotatului, în clasa semnelor au în mod necesar o calitate în comun cu 
denotatele lor şi care se referă la acestea tocmai în privinţa calităţii comune, 
respectiv în clasa semnelor care se referă la denotatele lor în virtutea unei 
asocieri de idei generale care determină această referire. 

Cea de-a treia trihotomie propusă de Charles Sanders Peirce reuneşte remele, 
semnele dicent şi rafionamentele, cu alte cuvinte, semnele care-şi reprezintă 
denotatul în însuşirile sale, sub aspectul existenţei reale, respectiv în caracterul 
lor de semn [13: 275-279]. 

Ultima clasificare pe care o mai supunem atenţiei pune laolaltă nu clase de 
semne, ci ipostaze ale semnelor. Mărginindu-se la domeniul comunicării 
verbale, propunätorul acesteia, Karl Bühler, susţine că semnul lingvistic este 
(concomitent) simbol, datorită asocierii lui la un obiect sau la o stare de lucruri, 
indice (indicium), în virtutea dependenţei de emitentul lui (a cărui stare internă o 
exprimă) şi semnal, datorită apelului adresat receptorului de a se comporta într- 
un anumit fel (şi nu în altul)”. 

Ținând cont de obiectivul pe care ni l-am asumat (conturarea unei 
perspective normative asupra comunicării ), nu ne vom raporta la o clasificare 
foarte rafinată a semnelor, în genul celei propuse de Charles Sanders Peirce. 

Ni se pare suficient în acest context să grupăm semnele în patru categorii 
principale — indicii, iconii, simbolurile şi cuvintele —, în conformitate cu natura 
relaţiei dintre semne şi semnificaţiile lor. 


Relaţia dintre semn şi semnificaţia lui este: Semnul este: 
necesară INDICE 
(parțial) motivată prin asemănare ICON 
prin analogie SIMBOL 
arbitrară CUVÂNT 


1. O clasificare a semnelor, în funcţie de relaţia pe care o au cu semnificaţiile lor 


*% Karl Bühler, Die Axiomatik der Sprachwissenschaften, Vittorio Klostermann, 
Frankfurt am Main, 1969, p. 117. 

Din punct de vedere formal, tripartitia relație necesarä-relafie motivată- 
relaţie arbitrară pare să respecte clauzele de exclusivitate şi completitudine. 
Indicii, cuvintele şi semnele care nu au o relaţie necesară sau arbitrară cu 
semnificaţiile lor, ci (într-o măsură sau alta) motivată asigură o partiție a clasei 
tuturor semnelor. Pe de altă parte însă, nu putem dovedi că există doar două 
tipuri de motivaţie a relaţiei semn-semnificaţie: prin asemănare, respectiv prin 
analogie. De aceea, nu avem certitudinea că iconii şi simbolurile epuizează clasa 
semnelor motivate parţial. Oricum, indicii, iconii, simbolurile şi cuvintele au 
beneficiat întotdeauna de un tratament special din partea teoreticienilor 
comunicării, fapt ce ne indreptäteste să ne limităm şi noi la prezentarea lor. 
Ordinea în care vom prezenta aceste categorii de semne nu urmează structura 
tabelului clasificator, ci impactul dovedit în desfăşurarea comunicării. 


1.3.1. CUVINTELE — numite şi semne verbale (sau lingvistice) — au o pondere 
scăzută în totalul mesajelor antrenate în fluxul comunicării (după Albert 
Mehrabian, ea ar fi de circa 7 %)”, însă au o importanţă covârșitoare în viaţa 
socio-culturală a umanităţii, prin faptul că sunt cele mai eficiente instrumente de 
formulare, tezaurizare şi transmitere a cunoştinţelor. Ele au un rol deloc 
neglijabil şi la nivel afectiv sau la nivel comportamental. 

Sistemele de cuvinte — limbile naturale — se disting de toate celelalte 
ansambluri de semne prin faptul că sunt universale şi închise. Ca atare, ele le 
îngăduie utilizatorilor să se refere la orice domeniu al realităţii şi îşi sunt 
propriul lor metalimbaj (nu trebuie să se apeleze la alte tipuri de semne pentru a 
fi prezentate şi explicate). 

Prin contrast, indicii, iconii şi simbolurile reprezintă doar parţial realitatea şi 
nu sunt independente în raport cu cuvintele atunci când se pune problema 
oglindirii sistemelor pe care le formează. 

Indiferent de varianta în care apar (rostită, respectiv scrisă), cuvintele se 
individualizează prin patru proprietăţi remarcabile: 

1. arbitrarietatea, 

2.  convenţionalitatea, 
3.  discontinuitatea şi 
4. linearitatea. 

Arbitrarietatea şi conventionalitatea vizează faptul că nu există altă legătură 
între cuvinte şi semnificaţiile lor decât aceea care este asigurată de convenţia 
socială instituită în acest sens. 

Astfel, ne referim la suma de bani dată cuiva peste plata cuvenită prin 
intermediul cuvântului „bacşiş“ doar pentru că predecesorii noştri au convenit să 
folosească acest stimul si nu altul. Însă, aceeaşi referire se putea face, la fel de 


? Cf, Allan Pease, Limbajul trupului. Cum pot fi citite gîndurile altora din gesturile lor, 
Editura Polimark, 1995, p. 12. 

bine, transformänd in cuvänt (prin adoptarea unei conventii sociale) grafemul 
(respectiv complexul de sunete) „şişcab“. 

Celălalt tandem de proprietăţi, discontinuitatea şi linearitatea, priveşte forma 
semnelor şi posibilitatea emiterii acestora. Fiecărui cuvânt îi este „alocată“ o 
formă bine determinată, astfel încât el să poată fi separat complet de întregul din 
care face parte. În plus, relationate ca entităţi distincte, cuvintele nu pot fi emise, 
respectiv receptate concomitent, ci numai succesiv. 

Luând spre ilustrare enunţul „Virtutile nu sunt înnăscute“, observăm că 
putem izola perfect oricare cuvânt component (bunăoară cuvântul „nu“) şi că 
cele patru cuvinte care alcătuiesc enunţul pot fi emise sau receptate doar unul 
după celălalt, pe o axă temporală unidirectionalä. 


1.3.2. INDICII — după cum s-a menţionat în treacăt mai sus — sunt mijloace 
naturale de cunoaştere care trimit cu necesitate la fenomenul desemnat. Mai 
precis, indicii apar ca „manifestări periferice“, părţi, efecte etc. ale unui obiect, 
fenomen sau proces, iar operaţia de desemnare poate fi judecată în termenii 
relaţiei de metonimie. Legătura dintre indice şi semnificaţia lui este necesară, iar 
nu arbitrară. În aceste condiţii, convenţia de utilizare a indicelui nu face decât să 
consacre corelaţia naturală descoperită. De pildă, o dată ce s-a stabilit că nu se 
poate face foc, fără să iasă fum, suntem într-un fel constrânşi să ne raportăm la 
fum ca indice al focului. 

Una dintre problemele pe care le ridică indicii este legată de caracterul 
„natural“ al acestora. Atunci când susţinem că o expresie facială, o mişcare a 
mâinilor, o postură etc. sunt indici, afirmăm, implicit, că ele sunt manifestări sau 
părți ale unor obiecte, stări, atitudini etc. care există în mod real. Nefiind creaţii 
artificiale, indicii s-ar sustrage tentativelor de utilizare a lor în sensul inducerii 
în eroare şi, astfel, ar servi la comunicarea unor mesaje sub semnul sinceritätii şi 
al adevărului. Or, nu sunt rare situaţiile când se încearcă înşelarea semenilor în 
procesul comunicării prin folosirea unor indici falşi. De pildă, cineva ar putea 
simula prin mimică, postură sau gesturi că este deosebit de încântat de spusele 
cuiva, deşi, în realitate, acestea l-au indispus grozav. 

Trebuie să tratăm ca indici aceste expresii faciale, posturi sau gesturi? 
Aparent surprinzător, răspunsul este afirmativ atât pentru persoanele care le 
interpretează în sensul dorit de emitent (şi care, astfel, se lasă induse în eroare), 
cât şi pentru persoanele care sesizează inconsistenta lor cu adevărații indici ai 
stării în care se află. În primul caz, expresiile faciale, posturile sau gesturile în 
cauză sunt indici ai stării de încântare a emitentului, iar în cel de-al doilea, indici 
ai fätärniciei emitentului. Aceasta înseamnă că tratarea unui obiect (în sens larg) 
ca indice şi, în general, ca semn depinde de atribuirea unei semnificaţii, adică de 
interpretarea lui într-un fel sau altul. 

O altă problemă, poate mai spinoasă, priveşte caracterul intenţionat (sau nu) 
al folosirii indicilor, îndeosebi a celor care ţin de „limbajul trupului“. Întrucât nu 

se află sub consträngerea linearitätii, indicii pot fi antrenați într-o emitere 
simultană şi, parţial, involuntară. Or, în procesul de comunicare, nu avem de-a 
face decât cu interacțiuni semiotice intenţionate. Consecința ar fi că nu pot 
interveni în comunicare decât indicii emişi în mod conştient, toți ceilalți 
subsumându-se comportamentului expresiv, obiect al acţiunii de observare. 
Cineva s-ar putea întreba, pe bună dreptate, dacă există vreun criteriu suficient 
de sigur pentru a distinge indicii emişi în mod conştient de indicii emişi 
involuntar. Singurul care poate face fără greş această distincție este emitentul. 
Toţi ceilalţi pendulează între situaţia de observare şi situaţia de comunicare, fără 
a avea întotdeauna siguranţa că priveşte în mod just poziţia în care se află. 

Din varietatea indicilor cu care se operează în procesul de comunicare, îi 
supunem atenţiei doar pe aceia care au apărut constant în lucrările 
semioticienilor: (a) elementele de paralimbaj, (b) mişcările şi posturile corpului, 
(c) tipul corporal, (d) charisma, (e) vestimentația şi accesoriile, (f) utilizarea 
spaţiului şi impunerea unor distanţe sociale, (g) contactul tactil şi (h) indicii de 
control a timpului“. 

(a) Paralimbajul are drept suport comunicarea verbală şi este alcătuit din 
elementele perceptibile care particularizează rostirea sau scrierea cuvintelor. În 
limitele comunicării orale, elementele de paralimbaj sunt ritmul, intensitatea, 
volumul, calitatea şi sunetele de acoperire a pauzelor din vorbire, iar în cele ale 
comunicării scrise, mărimea, forma şi calitatea literelor, ordinea în care sunt 
înşiruite propoziţiile, dispunerea rândurilor pe coala de scris, prezenţa, respectiv 
absenţa unor stereotipii etc. În cele ce urmează, ne vom mărgini la o scurtă 
prezentare a indicilor paraverbali din comunicarea orală. 

RITMUL vorbirii este evaluabil prin calificativele rapid sau lent şi poate fi 
corelat cu anumite emoţii, sentimente sau atitudini. De pildă, un ritm rapid poate 
indica teamă, stres sau furie, iar un ritm lent, depresie sau supărare. 

INTENSITATEA vorbirii priveşte cât de înaltă sau de joasă este vocea 
emitentului. Diferitele grade de intensitate a vocii pot fi provocate de anumite 
stări psihice sau pot fi constitutive vorbitorului. În ambele situaţii, intensitatea 
vocii denotă energia depusă de locutor în timpul comunicării şi influenţează 
atitudinea receptivă a alocutorului, provocându-i acestuia plăcere sau neplăcere. 

VOLUMUL VOCII — mare, respectiv mic — poate evidenția stări psihice sau 
trăsături ale personalităţii vorbitorului. În funcţie de context, vocea puternică 
poate fi interpretată ca semn al forţei, al curajului sau al siguranţei de sine, dar şi 
ca indice al temeritätii sau al voluntarismului. Pe de altă parte, vocea slabă poate 
fi considerată un indice al fricii sau al nesigurantei, dar şi un semn al räbdärii 
sau al condescendentei. 


30 Referirile la aceste categorii de indici au drept surse majore următoarele lucrări: 
Ronald B. Adler şi Neil Towne, Looking Out / Looking In. Interpersonal Communication, 
4!" ed., Holt, Rinehart and Winston, 1984; [7]; Larry L. Barker, Communication, 4 ed., 
Prentice-Hall, Englewood Cliffs, New Jersey, 1987. 

CALITATEA VORBIRII semnaleazä aspecte de ordin afectiv si are un impact 
major asupra comunicării, determinând în foarte mare măsură atitudinea 
receptivă. Astfel, vocea mieroasă pe care şi-o cultivă unii clerici este asociată de 
unii ascultători ai acestora cu fätärnicia, vocea sforăitoare a politicianului îl 
evidenţiază pe demagogul în devenire, iar vocea miorlăită a unei femei poate 
arunca o umbră de îndoială asupra cinstei acesteia. În toate aceste cazuri, 
dispunerea pentru ascultare este grav compromisă. 

SUNETELE DE ACOPERIRE A PAUZELOR ÎN VORBIRE sunt chemate să ofere 
răgaz de reflecţie vorbitorului. Spunem „sunete de acoperire“, chiar dacă în 
unele situaţii golurile din vorbire sunt umplute aparent cu cuvinte sau sintagme. 
Ca profesor de logică am criticat deseori folosirea abuzivă a indicatorului 
inferential „deci“, cu atât mai mult dacă el era plasat la începutul unei propoziţii 
independente. De fapt, critica este doar parțial indreptätitä: preopinentii nu 
căutau să-mi atragă atenţia că au formulat un raţionament, mai exact, că 
urmează consecința logică a celor spuse anterior, ci umpleau un gol în propria 
vorbire (oferindu-si timp pentru a chibzui, pentru a-şi pregăti mesajul). 
Complexul sonor „deci“ era lipsit de orice componentă verbală, el putând fi 
înlocuit foarte bine cu alte „sunete de umplutură“ („nu-i aşa?“, „hmm“, „ăăă“, 
„păi“, „carevasăzică“, „ştii tu?“ etc.) sau cu gesturi echivalente, precum 
aranjarea unei şuviţe de păr, ştergerea fruntii cu batista, băutul din paharul cu 
apă aflat pe masă sau dregerea vocii. Reţinem, însă, că numai în funcție de 
context putem hotărî care sunt sunetele de acoperire a pauzelor din vorbire. 

(b) Mişcările şi posturile corpului formează o clasă numeroasă şi 
heteroclită de indici ai stărilor fizice sau psihice în care se află comunicatorii. 
Din cuprinsul acesteia, am selectat spre prezentare, într-un mod mai mult sau 
mai puţin arbitrar, mimica, comportamentul ocular, gesturile, posturile, şi 
mişcările de adaptare la circumstanţele comunicării. 

MIMICA oferă informaţii referitoare la emoţiile, sentimentele, atitudinile sau 
pasiunile indivizilor care le manifestă. Multitudinea şi varietatea expresiilor 
faciale anulează din start orice încercare de a construi o „hartă a feţei“, care să 
poată fi pusă în corespondenţă cu un sistem de stări afective. Cu toate acestea, 
unii cercetători au obţinut în acest domeniu câteva rezultate parţiale, care nu pot 
fi trecute cu vederea. Spre exemplu, Ekman şi Friesen au identificat şase emoţii 
de bază care pot fi asociate în orice comunitate culturală cu expresii faciale 
distincte: (i) surpriza, (ii) teama, (iii) furia, (iv) dezgustul, (v) bucuria şi (vi) 
supărarea. Astfel, bucuria şi surpriza s-ar localiza la nivelul ochilor şi al părţii 
inferioare a feţei; furia, la acela al fruntii, spräncenelor şi părţii inferioare a feţei; 
teama şi supărarea, la nivelul ochilor; dezgustul, în zona inferioară a feţei. 

Cum nici o emoție nu apare în stare „pură“, ar trebui să înţelegem că nu este 
întotdeauna uşor de decriptat emoţiile de pe faţa interlocutorilor. In plus, trebuie 
să fim conştienţi că mimica este comportamentul nonverbal care se pretează cel 
mai bine înşelătoriei în comunicare. 

Asa-numitii „profesionişti ai minciunii“ — actorii, politicienii, persoanele 
care practică prostituţia, avocaţii, agenţii comerciali, diplomaţii ş.a. — reuşesc în 
profesia lor învățând să-şi controleze expresiile faciale, astfel încât ceilalți să 
înţeleagă ceea ce vor ei, iar nu adevăratele lor simtäminte. De exemplu, un 
avocat care îşi apără clientul vinovat de o crimă odioasä va solicita clementa 
juriului, atrăgând atenţia asupra nefericirii care l-a îndemnat pe criminal la 
această faptă. El va vorbi patetic, arătându-se profund mişcat şi plin de milă, 
chiar dacă în realitate nu simte faţă de client decât dezgust. Tot astfel, un actor 
bun poate juca rolul de om fericit, compunându-şi o faţă ce radiază de bucurie, 
chiar dacă tocmai atunci este chinuit de o cumplită durere de dinţi. 

Cum însă niciodată nu pot fi controlati toţi indicii, este bine ca receptorul să 
devină şi un observator atent al comportamentului expresiv manifestat de 
emitent. Interpretänd corect indicii involuntari, el va reuşi să surprindă 
înşelătoria, o dată cu evidenţierea unei contradicții. Spre exemplu, dacă 
observăm pe o faţă mohorätä un zâmbet larg, nu trebuie să conchidem că 
persoana respectivă este cuprinsă de o mare bucurie. 

Comunicarea realizată prin intermediul CONTACTULUI VIZUAL este foarte 
greu de recuperat într-un model general, deoarece ea este determinată în bună 
măsură de mediul cultural în care se desfăşoară. Totuşi, dincolo de anumite 
diferenţe culturale, se acceptă îndeobşte că persoanele care ne privesc în ochi 
sunt sincere, deschise, puternice sau interesate de relaţia cu noi, în timp ce 
persoanele care evită contactul privirilor sunt ascunse, temătoare sau 
dezinteresate. „Diagnosticul“ trebuie pus însă prin raportare la cutumele 
comunităţii de care aparţine persoana observată şi la circumstanţele spatio- 
temporale ale comunicării. Astfel, un petent va căuta contactul vizual cu „şeful“, 
căruia îi adresează cererea pentru a-şi arăta interesul, iar nu superioritatea de 
statut; de cealaltă parte, primitorul cererii poate evita să-l privească în ochi pe 
petent, nu pentru că se simte inferior față de acesta, ci fiindcă este cu totul 
indiferent la problema pusă. De regulă, însă, comunicarea vizuală poate fi 
judecată în termenii de dominare şi supunere. Spre exemplu, copilul nu-l 
priveşte în ochi pe părintele care îl dojeneşte şi nici călugărul pe părintele stareţ. 

Analiza comportamentului vizual poate fi aprofundată prin studierea 
modificărilor înregistrate la nivelul pupilei. Unii cercetători au stabilit că 
mărirea semnificativă a pupilei poate semnala creşterea interesului sau a 
dorinţei. Această corespondenţă ar fi uşor de surprins în cazul relaţiilor dintre 
mamă şi copil, dintre doi îndrăgostiţi sau dintre ascultători şi povestitorul care 
ştie să captiveze. Se zice, apoi, că negustorii versaţi urmăresc cu atenţie indicii 
dați de modificările pupilei clientului potential pentru a sesiza o eventuală 
creştere a interesului faţă de o marfă. Procedând astfel, el şi-ar crea condiţii de 
vânzare avantajoase, putând aproxima marja optimă în care se poate negocia 
preţul mărfii scoase la vânzare. 

GESTURILE sunt mişcări ale mâinilor sau ale capului care înlocuiesc sau 

insotesc cuvintele. In functie de rolul indeplinit in comunicare, pot fi distinse 
trei subclase de gesturi: emblemele, gesturile de ilustrare si gesturile de reglaj. 

Emblemele sunt indici care au o traducere directä si completä in cuvinte. 
Spre exemplu, cercul realizat prin unirea degetului mare cu arätätorul de la o 
mänä coincide cu mesajul verbal „Totul este in regulä“, degetul mare ridicat in 
sus se traduce prin „Succes!“ ori “Prima!“, iar degetul mare indicänd o anumitä 
directie al celor care fac autostopul este interpretat de soferi ca echivalent al 
propoziției „Vă rog să mă luaţi si pe mine“. Aşadar, emblemele sunt substituenti 
ai semnelor verbale. 

Gesturile de ilustrare sunt mişcările semnificative ale corpului prin care se 
accentuează sensul cuvintelor cu care se asociază. De pildă, dacă un turist străin 
aflat în capitala culturală a Moldovei ne cere să-i arătăm drumul din Piaţa Unirii 
la Palatul Culturii, adăugăm fără să vrem explicatiei verbale o „schiţă“ făcută in 
aer cu mâna a traseului de urmat. Această componentă nonverbală are menirea 
de a mări redundanta mesajului nostru şi, implicit, de a spori şansele de reuşită 
ale asimilării acestuia. 

Gesturile de reglaj sunt indici care asigură cadenţa comunicării. Elevul care 
ridică două degete în sus îi dă de înţeles profesorului că doreşte să intervină în 
dicutie, oratorul care îşi drege vocea face să înceteze rumoarea în sală — toţi 
subintelegänd că discursul este pe punctul de a începe —, iar vorbitorul care îşi 
strânge notițele folosite în cursul expunerii transmite mesajul că a încheiat tot ce 
avea de spus. 

POSTURILE (sau poziţiile corpului) îşi dovedesc forţa semnificantă îndeosebi 
cu privire la atitudinile receptorului faţă de emitent şi faţă de mesajul acestuia. 
Dincolo de posturile predeterminate de anumite particularități anatomice, pot fi 
stabilite corelaţii interesante între poziţia corpului în momentul emiterii, 
respectiv al receptării şi stările psihice ale interlocutorilor (emoţii, sentimente, 
atitudini, idiosincrazii, dispoziţii etc.). Câteva dintre aceste corelaţii ni s-au 
părut mai grăitoare şi le-am reţinut cu rol de exemplu. Se acceptă faptul că, în 
mod statistic, aplecarea în faţă a corpului alocutorului poate fi înţeleasă de 
vorbitor ca indice al interesului ridicat pentru mesajul transmis, după cum 
lăsatul moale pe speteaza scaunului şi încrucişarea braţelor poate denota o stare 
de indiferenţă sau chiar un refuz al ascultării. 

Postura este şi indice al stării psihice în care se află interlocutorii. Cei care 
adoptă o postură relaxată au, de regulă, un statut social ridicat, sunt independenţi 
şi se simt în siguranţă; dimpotrivă, oamenii incordati şi aduşi de spate au un 
statut socio-profesional precar, sunt marcați de complexul de inferioritate, sau se 
simt ameninţaţi. Unii oameni, spre nefericirea lor, suferă de anxietate cronică; 
neputința de a se adapta la context îi împiedică să se relaxeze, iar postura in care 
apar trădează acest lucru. 

MIŞCĂRILE DE ADAPTARE la circumstanţele comunicării sunt atât de obişnuite 
încât arareori sunt privite ca indici ai anumitor emoţii sau sentimente. Spre 

exemplu, venind pentru prima datä in casa fiului preferat, care tocmai s-a 
cäsätorit, mama poate incerca sä rearanjeze obiectele din casä. Acest 
comportament reflex ar putea semnala o stare de anxietate — pätrunzänd intr-un 
mediu străin, ea încearcă să-şi construiască un „subcadru“ familiar, care să-i dea 
un minim sentiment de linişte —, o tentativă de acomodare la situaţia nou creată 
sau dorința de a-i dovedi nurorii că, până la urmă, ea este aceea care are o 
influenţă mai mare asupra băiatului. Ca şi în cazul celorlalţi indici, decodificarea 
acestor mişcări trebuie făcută cu prudenţă, numai analiza atentă a contextului 
putând conduce la o interpretare justă. 

(c) Tipul corporal, derivat din datele antropometrice, poate să semnaleze 
într-o formă statistică emoţii, sentimente, trăsături de personalitate, deprinderi — 
virtuoase, sau vicioase — etc. ce s-au consolidat în structura interlocutorilor. 
Până la un punct, oamenii având o constituţie slabă se pot dovedi a fi mai 
ambitiosi, mai vulnerabili şi mai suspicioşi decât ceilalți. Ei par deseori 
incordati, nervoşi, ascunsi, pesimisti şi dificili. Tot între anumite limite, oamenii 
atletici indică prin ţinuta corpului lor putere, maturitate, încredere în forțele 
proprii şi spirit aventuros. Cât îi priveşte pe oamenii graşi, ei ne apar ca tipi de 
modă veche, liniştiţi, puţin trändavi, afabili, vorbäreti, agreabili şi demni de 
încredere. 

(d) Charisma — manifestă prin influenţa remarcabilă asupra celorlalți (dacă 
se acceptă o asemenea influenţă) — este catalizatorul comunicării care este 
datorat vorbitorului. Acest „nu-ştiu-ce“ greu explicabil, dar perfect perceptibil îi 
asigură locutorului putere de seducţie şi îl predispune pe receptor la menţinerea 
relaţiei de comunicare. Neutră în sine, charisma poate fi utilizată în sensuri 
opuse. Cu o charismă deosebită şi, implicit, cu forţă comunicationalä au fost 
înzestrați persoane de o înaltă ţinută morală, precum Thomas Morus, Vincent de 
Paul, Mahatma Gandhi ori Martin Luther King. Din păcate, de o înzestrare 
comparabilă au beneficiat şi canalii de speța lui Adolf Hitler şi Iosif 
Vissarionovici Stalin, care au îndoliat omenirea. 

(e) Un rol deloc neglijabil în comunicare il au vestimentația şi accesoriile. 
Chiar dacă astăzi îmbrăcămintea nu este impusă de statutul social ocupat, ea 
poate indica destule alte aspecte cu privire la cei care o poartă. Prin 
îmbrăcăminte se exprimă austeritatea, felul ordonat de a fi sau modestia unora, 
respectiv luxuria, spiritul boem sau fanfaronada altora. Tot prin îmbrăcăminte şi 
podoabe se exprimă atitudinea faţă de ceilalți participanţi la comunicare si, în 
general, față de convențiile sociale în vigoare. Nu avem aici decât să comparăm 
ţinuta modestă şi îngrijită a micului funcţionar de stat, cu bazaconiile tinerilor 
care adoptă o vestimentaţie tipätoare si care practică piercing-ul. În primul caz 
asistăm la o declaraţie de conformism, iar în cel de-al doilea, la luarea în răspăr 
a tuturor normelor sociale. 

(f) Actele de limbaj prin care ne înrudim cu celelalte animale presupune 
utilizarea spaţiului şi impunerea unor distanţe sociale. Analiza acestor relaţii 

spatiale ca modalitäti de comunicare s-a impus in literatura semiologicä sub 
eticheta unei ştiinţe speciale, proxemica. De această disciplină ţin în mod 
concret „jocul teritoriilor, modul de a percepe spaţiul în diferite culturi, efectele 
simbolice ale organizării spaţiale, distanţele fizice ale comunicării“, probleme 
de care şi-a legat în mod deosebit numele Edward T. Hall. Pornind de la 
constatarea că omul, asemenea celorlalte animale, încearcă să-şi cucerească un 
teritoriu adaptat nevoilor lui, pentru a-şi asigura securitatea şi evoluţia, autorul 
menţionat defineşte patru tipuri de distanţă (pe care le asociază cu o ipostază 
apropiată şi cu una îndepărtată), fiecare în parte cu particularitätile si 
semnificaţiile ei distincte. 

DISTANȚA INTIMĂ în ipostaza apropiată presupune contactul fizic şi este 
acceptată în situaţii speciale, precum actul sexual sau lupta fizică. Ea se 
caracterizează prin deteriorarea perspectivei de ansamblu a situaţiei şi prin 
reducerea componentei verbale a comunicării, dacă se vorbeşte, volumul vocii 
trebuie să redus. În varianta îndepărtată (15 — 40 cm), distanţa intimă este „bula 
psihologică“ pe care o reclamă individul pentru a se simţi în siguranţă. Zona 
impusă prin această distanţă este apărată cu străşnicie, în ea neavând acces decât 
membrii familiei. Dacă în această zonă pătrund intruşi, se declanşează prin gest 
reflex refacerea distanţei, prin repliere. Atunci când zona intimă nu poate fi 
apărată (cum ar fi în lift, în mijloacele de transport în comun sau în mijlocul 
unei mulţimi de demonstranți), individul se protejează pe sine si îi „protejează“ 
pe ceilalţi reducând la minimum semnele transmise; nu vorbeşte, nu îi priveşte 
pe ceilalţi (cu atât mai puţin, nu îi priveşte în ochi), adoptă o postură rigidă, pe 
scurt: încearcă să se prezinte celorlalți ca simplu obiect. 

DISTANȚA PERSONALĂ în ipostaza apropiată (45 — 74 cm) fixează o zonă de 
familiaritate, în care au acces pe lângă membrii familiei şi prietenii apropiaţi. 
Comunicarea verbală este prezentă, iar volumul vocii este normal. Mesajele 
transmise pot viza, fără probleme, chestiuni intime. Varianta îndepărtată a 
acestei distanțe (75 cm-l, 25 m) este limita contactului fizic cu semenii. 
Comunicarea verbală se desfăşoară tot cu voce normală, dar subiectele tratate 
devin neutre; interlocutorii sunt prieteni sau simpli cunoscuți. 

DISTANȚA SOCIALĂ modul apropiat (1, 25 m — 2, 10 m) este impusă în 
relaţiile cu străinii, la o recepţie, la birou, într-un cabinet medical, la ghişeele 
unei instituţii etc. Comunicarea verbală se realizează fără contact fizic, vocea 
trebuind să fie plină şi clară. Zona instituită poate fi delimitată fizic, în maniera 
în care funcţionarul se protejează cu ajutorul unui birou. Zona fixată de ipostaza 
îndepărtată a distanţei sociale (2, 1 m — 3, 60 m) are menirea de a evidenția un 
coeficient ierarhic — directorul general o impune, de regulă, în relaţiile cu 
subordonații săi —, dar poate satisface nevoia de linişte a soţului care tocmai s-a 
întors de la serviciu şi vrea să-şi citească ziarul. (Este oarecum surpinzător 
faptul că nici soţia nu este admisă în acest spaţiu.) 

DISTANȚA PUBLICĂ în varianta apropiată (3, 60 m — 7, 50 m) delimitează 

zona unei colectivitäti. Vorbitorul care evolueazä in aceastä zonä va cäuta sä 
ocupe un loc care sä asigure auditoriului conditii optime de vizibilitate si 
audiție. El însuşi nu fixează anumiţi ascultători din public, ci se adresează 
colectivitätii ca atare. Comunicarea directă „unu-la-unu“ este sporadică şi strict 
limitată în timp. Lecţiile, prelegerile şi sesiunile de comunicări sunt câteva 
dintre actele de limbaj specifice acestei zone. Modul îndepărtat al distanţei 
publice (mai mare de 7, 50 m) permite mai curând „celebrarea unui coeficient 
ierarhic“, decât o comunicare propriu-zisă. Este distanţa care caracterizează 
discursurile publice — formale, teatrale şi pline de stereotipii —, în cazul cărora 
reacția interlocutorilor este minimă şi întârziată”. 

Adăugăm la încheierea acestor consideraţii că toate aceste distanţe trebuie 
luate în seamă cu aproximatiile de rigoare şi în strânsă legătură cu specificul 
comunităţii în care se instituie. Astfel, se înregistrează variaţii semnificative ale 
acestor valori în funcţie de zona geografică şi de densitatea populaţiei; se 
apreciază, în acest sens, că distanţele sunt mai mari în Australia, SUA şi 
Canada, precum şi în regiunile slab populate, respectiv mai mici în Asia, zona 
mediteraneeană, precum şi în regiunile dens populate [29: 33-34]. 

(g) Contactul tactil este deosebit de important pentru prezervarea sănătăţii 
(conform rezultatelor unor cercetări absenţa atingerilor, mai ales în primii ani de 
viaţă, poate duce la boală sau chiar la moarte) şi joacă un rol remarcabil atât în 
activitatea de comunicare cât şi în dezvoltarea intelectuală. 

Prin atingere se creează o zonă de familiaritate care îi dă vorbitorului un 
sentiment de siguranţă şi care îl îndeamnă să adopte o atitudine sinceră; de 
asemenea, receptorul este atras într-o relație de comunicare personalizată şi 
astfel este stimulat în practicarea unei ascultări de înaltă calitate. În ce priveşte 
corelatia dintre atingere şi gradul de inteligenţă, L. J. Yarrow a ajuns la 
concluzia că oamenii care au beneficiat în copilărie de mai multe atingeri din 
partea mamei au ajuns la un coeficient de inteligenţă (IQ) mai ridicat decât cei 
care au avut parte de un contact tactil mai sărac. 

(h) Controlul timpului este un instrument de comunicare nonverbală prin 
care se face referire la diferenţa de statut social a interlocutorilor. Persoana care 
ocupă un loc ierarhic superior îi va impune partenerului de comunicare anumite 
constrângeri temporale. 

Programele de audienţă ale „şefilor“, programele de funcţionare ale 
ghişeelor administraţiei de stat, programele de consultaţii ale cabinetelor 
medicale, orarele şcolare etc., cât timp nu sunt stabilite de comun acord cu 
„cealaltă parte“ (şi, de regulă, acest lucru nu se întâmplă), delimitează un cadru 
formal de comunicare şi îi plasează pe beneficiarii care le valorifică într-o 
poziţie de inferioritate. Dimpotrivă, negocierea timpului destinat comunicării 


3! Christian Baylon şi Xavier Mignot, Comunicarea, Editura Universităţii „Alexandru 
Ioan Cuza“, Iaşi, 2000, pp. 166-167. 

(ora de incepere, durata etc.) este o marcä a raporturilor de convivialitate, 
interlocutorii consimtind sä-si asume o egalitate de statut. 


1.3.3. ICONII sunt semne care dobândesc capacitate referentialä în virtutea 
asemănării lor cu obiectele denotate. Fotografiile, portretele, caricaturile, 
diagramele, hărţile, graficele, unele reclame vizuale şi elementele de ghidare în 
spaţiul social — semnele de circulaţie rutieră, semnele care fac trimitere la 
anumite locuri publice (zone în care fumatul este interzis, toalete, staţii de 
autobuz, intrări sau ieşiri din clădiri, localuri publice de aun anumit tip etc.) se 
numără printre cele mai importante specii de iconi. Folosirea iconilor coboară 
(dar nu în sens peiorativ) comunicarea în zona concretului şi îşi manifestă 
virtuțile, cu deosebire, în faza iniţială a cercetării unui domeniu. 


1.3.4. SIMBOLURILE, ultima specie de semne pe care o aducem în atenţie, 
ilustrează, poate, cel mai bine neputinta de a limita semnificaţia unui semn la un 
obiect bine delimitat din realitate. Definind semnul ca fragment al lumii 
senzoriale ce trimite şi la altceva decât la el însuşi, am afirmat implicit doar 
faptul că el capătă întrebuinţări care îl fac să fie mai mult decât un simplu obiect 
al percepţiei. Chiar dacă printre aceste întrebuinţări o întâlnim foarte adesea şi 
pe aceea de a numi un obiect, nu putem identifica obiectul numit cu semnificaţia 
semnului. În speţă, simboluri precum „crucea“, „semiluna“, „ramura de măslin“, 
„balanţa“, „zvastica“ sau „secera şi ciocanul“ fac trimitere în mod generic la 
creştinism, islamism, pace, justiţie, nazism, respectiv comunism, însă nu pare a 
fi foarte la îndemână delimitarea netă a acestor obiecte sui generis ca 
semnificaţii ale semnelor corespunzătoare. În sensul tezei lui Wittgenstein cum 
că semnificaţia unui cuvânt este rolul pe care acesta îl joacă în „calculul limbii“ 
sau folosirea acestuia în cadrul limbii, am putea afirma cu mai multă 
indreptätire că simbolurile sunt semne care „condensează“ practici sociale bine 
înrădăcinate într-o anumită comunitate şi care declanşează sau intretin forme de 
solidaritate socială. 

2. FACTORII CONSTITUTIVI 
AI PROCESULUI DE COMUNICARE 


După ce am urmărit, în linii generale, notele definitorii ale conceptului de 
comunicare, caracteristicile semnelor şi principalele clase în care acestea pot fi 
ordonate, suntem în măsură să trecem la construirea propriu-zisă a modelului de 
comunicare. Plasat în perspectiva teoriei generale a acţiunii, acest model va fi 
unul structural-functional şi se va contura progresiv prin determinarea factorilor 
care intervin în desfăşurarea comunicării şi a interacțiunilor cu care aceştia se 
corelează. 

Pentru a preîntâmpina anumite obiecţii — până la un punct legitime — cu 
privire la demersul propus, dorim să facem mai întâi două precizări: 

(a) Toate încercările de recuperare a fenomenului real de comunicare în 
limitele cunoaşterii discursive comportă dificultăţi insurmontabile. Fiind un 
proces (i) complex, (ii) dinamic, (iii) continuu si (iv) circular, comunicarea nu 
poate sta în corespondenţă perfectă cu replica ei teoretică: (1) simplă, (ii”) 
relativ statică, (iii”) discontinuă şi (iv”) lineară. De aceea, nici modelul teoretic 
pe care îl conturăm nu va oferi o imagine fidelă a comunicării. Filmul alert al 
fenomenului analizat înseamnă mai mult decât colecţia de fotografii statice pe 
care o vom articula. 

(b) Intenţia noastră este aceea de a articula un model hermeneutic, iar nu un 
model empiric al comunicării. Cu alte cuvinte, nu ne propunem să realizăm o 
descriere minuțioasă a tot ceea ce se întâmplă în decursul comunicării (în scopul 
formulării unor legi), ci vrem să plasăm într-un cadru inteligibil doar acel 
minimum de „fapte“ care îngăduie interpretarea şi înţelegerea corectă a 
comunicării. Totuşi, ne place să credem că variabilele comunicării ce vor fi puse 
în joc au un grad suficient de independenţă (neputând fi reduse unele la altele) şi 
asigură o perspectivă de ansamblu completă asupra comunicării. 

Orice situaţie de comunicare presupune, înainte de toate, doi actori (agenţi 
sau protagonişti) care emit şi receptează mesaje. Pentru a simplifica datele 
problemei, vom considera că realizatorii comunicării (indivizi sau grupuri de 
indivizi) emit şi receptează mesajele în mod alternativ, trecând cu vederea, 
astfel, situaţiile în care mesajele sunt emise şi receptate simultan. Apelând la 
această asumptie metodologică, suntem îndreptăţiţi să reprezentăm comunicarea 
ca rezultat al juxtapunerii unor secvențe comunicative elementare (SCE), în care 
doi agenţi joacă alternativ rolurile de emitent (E) şi de receptor (R). 

Propusă ca primă aproximare a modului în care se desfăşoară procesul de 
comunicare, schema de mai sus ne confruntă cu redutabila problemă a 
„punctuatiei“ (Interpunktion) comunicării. Reconstituirea unui proces de 
comunicare prin însumarea a două, trei, ... n SCE şi stabilirea iniţiatorului 
acestuia (id est a individului care joacă prima dată rolul de emitent) nu provoacă 

dificultăți dacă avem de-a face cu o comunicare delimitată strict în spaţiu si 
timp. Însă, cele mai multe comunicări sunt urmări sau consecinţe ale altor 
interacțiuni semiotice care s-au desfăşurat între protagoniștii acestora. Se prea 
poate ca ceea ce pare a fi începutul unei comunicări să fie, în realitate, o reacţie 
întârziată la un mesaj anterior al „receptorului actual“!. 


(SCE); (SCE), 


E, Mı Rı En (Rn-1) Mn Ran (En-1) 


2. Procesul de comunicare, ca juxtapunere a unor secvențe comunicafionale elementare 


Caracterul ireversibil si cumulativ al comunicării pare să ne consträngä la 
determinarea influențelor pe care comunicările trecute le exercită asupra celor 
prezente. Or, raporturile unui proces de comunicare dat cu „istoria“ acestuia se 
plasează la un nivel mult prea concret pentru a putea fi recuperate într-un model 
general al comunicării. De altfel, înclinăm să credem că experiența de 
comunicare trecută se regăseşte, sub o formă sau alta, în caracteristicile 
biologice, psihice si sociale ale protagonistilor comunicării. 

În ideea de a conferi un plus de simplitate modelului de comunicare propus, 
ne vom focaliza atenția asupra unei singure secvențe comunicative elementare, 
în care un individ emite, iar un alt individ receptează un mesaj, acceptând că 
următoarea secvență este doar o „replică inversă“. 

După toate aceste delimitări, poate prea restrictive, ale obiectului de studiu, 
putem trece la caracterizarea parametrilor necesari ai comunicării. 


2.1. AGENTII COMUNICĂRII:EMITENTUL SI RECEPTORUL 


EMITENTUL (sau LOCUTORUL) este inițiatorul comunicării, adică cel care 
„face primul pas“ în stabilirea unei interacțiuni semiotice, în timp ce 
RECEPTORUL (sau ALOCUTORUL) este individul care se lasă antrenat în această 
interacțiune. După cum am menționat în subcapitolul dedicat explicitării 
conceptului de comunicare, unii cercetători privilegiază rolul emitentului, iar 
alții rolul receptorului, până acolo încât comunicarea este redusă la emiterea, 
respectiv la receptarea mesajului. 

Cele două poziții extreme sunt deopotrivă de păguboase, întrucât, pe de o 
parte, este sugerată posibilitatea de a identifica şi măsura o „performanţă 
comunicativă individuală“, iar pe de altă parte, succesul sau eşecul comunicării 


! Paul Watzlawick, Janet H. Beavin si Don D. Jackson, Menschliche Kommunikation, 6. 
Auflage, Verlag Hans Huber, Bern, 1982, pp. 93-95. 

este pus in seama unui singur participant, desi el nu controleazä tot ceea ce se 
intämplä in contextul acesteia. In ce ne priveste, credem cä emitentul si 
receptorul au acelasi statut, rolurile pe care le indeplinesc sunt la fel de 
importante, iar contribuţiile lor determină în proporţii egale reuşita versus eşecul 
comunicării. Comunicarea nu este un joc individual, ci unul de echipă. Toţi cei 
care se implică în realizarea unei comunicări sunt la fel de responsabili pentru 
modul în care ea se desfăşoară şi se finalizează. Pentru a semnala egalitatea de 
statut, vom folosi termenul COMUNICATOR pentru a ne referi generic atât la 
emitent, cât şi la receptor”. 

Abordarea comunicării dintr-o perspectivă normativă impune determinarea 
gradului de autonomie şi responsabilitate a indivizilor implicaţi. În acest sens, ar 
trebui să optăm între două puncte de vedere diametral opuse: 

1. comunicatorii sunt „produse schimbătoare ale situaţiilor prin care 
trec“, altfel spus, creaţii sui generis ale împrejurărilor în care se desfăşoară 
procesul de comunicare; 

2. comunicatorii sunt persoane care au un set de trăsături constante şi 
care, tocmai datorită acestui fapt, se comportă de-o manieră consistentă şi 
predictibilä în orice situaţie”. 

Primul punct de vedere comportă dificultăți mult prea mari pentru a fi 
acceptat. Astfel, dacă este redus doar la „ceea ce este în relaţie cu persoana cu 
care comunică“, un comunicator nu poate fi confruntat cu respectarea 
necondiționată — în orice situaţie — a unor reguli de comportament. Multitudinea 
şi varietatea situaţiilor de comunicare în care se angajează i-ar „îngădui“ acestui 
comunicator să fie imprevizibil şi, până la un punct, iresponsabil. Căci ce i se 
poate reproşa unei persoane care comunică foarte prost, dacă admitem că ea este 
produsul mediului în care se află? 

Acceptând ab initio că prestaţia unui comunicator este influențată de 
particularitätile situaţiei în care se află, susţinem fără echivoc faptul că toți 
protagoniştii comunicării sunt, în ultimă instanţă, persoane autonome care aleg 
să se comporte într-un anumit fel şi care îşi asumă responsabilitatea pentru toate 
consecinţele acestor comportamente deliberate. Numai unor asemenea persoane 
li se poate cere să respecte diferite reguli de comunicare (reguli logice, reguli de 
eficienţă, reguli de politeţe, reguli morale etc.). 

Evaluarea comportamentelor manifestate într-o situaţie de comunicare şi, 
într-o măsură mai mare, prezicerea comportamentelor comunicative viitoare 
reclamă o mai bună determinare a comunicatorilor. Evident, această determinare 
nu va merge până la a corela calitatea comunicării cu totalitatea caracteristicilor 
fizice, psihice şi sociale ale emitentului şi receptorului: sexul, vârsta, starea de 


? Franklin Fearing aplică eticheta de „comunicator“ doar emitentului, semnalând astfel 
locul privilegiat al acestuia. Receptorul este tratat ca interpret al mesajelor emitentului. 

> Cf. W. Barnet Pearce şi Stewart M. Sharp, Self-Disclosing Communication, in „The 
Journal of Communication, vol. 23, 1973, p. 412. 

sănătate, acuitatea simţurilor, memoria, voinţa, temperamentul, starea afectivă, 
naționalitatea, cultura, confesiunea, starea materială, educaţia, ocupaţia etc. 
Nivelul de abstractizare la care se desfăşoară cercetarea noastră ne împiedică 
oricum să facem acest lucru. 

La acest punct se poate spune, înainte de toate, că fiecare persoană angajată 
în procesul comunicării se individualizează printr-o stare proprie. Această stare 
este un produs al învățării şi încorporează calitatea organelor senzoriale, 
experienţele perceptive anterioare, capacitatea de focalizare a atenţiei, sistemul 
conceptual folosit, schemele logice aplicate în organizarea mesajelor etc. 
Specificitatea stării interne se răsfrânge asupra percepţiei, astfel încât procesul 
de selectare, organizare şi interpretare a stimulilor sensibili din mediu într-un 
tablou coerent şi inteligibil diferă în proporţii variabile de la un comunicator la 
altul. Diferenţele de percepţie care pot fi localizate la nivelul comunicatorilor 
sunt pricinuite, după William Haney, de următoarele tendinţe [4: 63-64]: 

1. tendința de a percepe ceea ce ne aşteptăm sau vrem să percepem; 

2. tendința de a percepe caracteristicile unei persoane în funcţie de 
impresia generală pe care ne-o lasă acea persoană; 

3. tendința de a percepe în alții trăsături pe care le avem noi înşine, dar pe 
care nu vrem sau nu putem să le cunoaştem; 

4. tendinţa de a ne conserva prima impresie despre obiectul percepţiei 
noastre; 

5. tendinţa de a percepe o persoană în contextul caracteristicilor pe care le 
posedă grupul din care această persoană face parte; 

6. tendinţa de a percepe comportamentul unei persoane în termenii relaţiei 
de cauzalitate, fără a avea garanţia că au fost identificate riguros 
respectivele cauze. 

Comportamentele manifestate într-o situație de comunicare trebuie corelate, 
în al doilea rând, cu conceptul de sine care este pus în joc de autorii acestora. 
Conceptul de sine este un set de țeluri personale, competenţe, convingeri şi 
valori prin care ne vedem pe noi înşine” sau, într-o altă variantă, ceea ce „ştim“ 
că suntem în relaţie cu lumea şi cu semenii noştri”. El se manifestă în 
comportamentele emitentului şi ale receptorului nu ca un dat imuabil, ci ca 
imagine de sine susceptibilă de schimbare. 

Astfel, un comunicator adoptă la un moment dat cel mai bun concept de sine 
în funcție de experienţa trecută si în perspectiva idealului de sine spre care 


* William V. Haney, Communication and Interpersonal Relations. Text and Cases, 4th 
ed., Richard D. Irwin, Inc., Illinois, 1979, p. 60. 

5 Allan R. Cohen, Stephen L. Fink, Herman Gadon şi Robin D. Willits, Effective 
Behavior in Organizations. Learning from the Interplay of Cases, Concepts, and Student 
Experiences, Richard D. Irvin, Inc., Homewood, 1976, p. 126. 

© Ron Ludlow şi Fergus Panton, The Essence of Effective Communication, Prentice Hall, 
New York, 1992, p. 7. 

näzuieste. Aceastä imagine de sine este probatä, apoi, in mod fatal, o datä cu 
stabilirea unor interacțiuni (semiotice) cu semenii. În ciuda tendinței de a 
percepe doar acele reacţii care sunt consistente cu conceptul de sine adoptat, 
comunicatorul în cauză nu poate ignora toate discrepantele între ceea ce ştie el 
că este şi ceea ce spun alţii că ar fi şi îşi va reconstrui imaginea de sine. 

În contextul relaţiei dintre emitent şi receptor, „evoluţia“ conceptului de sine 
este reflectată de următoarele două secvenţe: 

(i) conceptul de sine prim al emitentului — comportamentele emitentului — reacţiile 

receptorului — conceptul de sine secund al emitentului — ... 

(ii) conceptul de sine prim al receptorului > comportamentele receptorului — 

reacţiile emitentului > conceptul de sine secund al receptorului — ... 

Rezumând cele consemnate mai sus, putem spune că locutorul şi alocutorul 
se angajează în procesul de comunicare ca „purtători“ ai unei personalităţi 
distincte, ce rezultă din îmbinarea unei stări interne cu un concept de sine, altfel 
spus, din unirea a ceea ce un comunicator este cu ceea ce el ştie că este. 
Personalitatea fiecărui comunicator este o unitate dinamică, care se manifestă în 
mod necesar doar în interacţiunile acestuia cu lumea şi cu semenii lui, dar care 
nu poate fi reconstituită complet din reacţiile date la aceste manifestări. 


2.2. MESAJUL 


Următorul parametru al actelor de comunicare — mesajul — poate fi definit 
într-o formă lapidară ca acea combinaţie de semne pe care emitentul o transmite 
receptorului. Din nefericire, simplitatea acestei definiţii este contrabalansată de 
faptul că nu există un punct de vedere unanim acceptat cu privire la proprietățile 
intrinseci ale mesajului. 

Astfel, pentru Saundra Hybels şi Richard Weaver mesajul este alcătuit din 
ideile, emoţiile şi sentimentele pe care locutorul vrea să le transmită alocutorului 
sub forma materială a semnelor”. 

Această poziţie, aparent de bun simţ, presupune reducerea semnificației 
semnelor la anumite „entităţi psihice private“, care pot fi transmise de la un 
individ la altul în diverse situaţii de comunicare. 

Or, unul şi acelaşi semn se asociază, în funcţie de context, cu seturi de idei, 
credinţe, atitudini, emoții sau sentimente diferite. Chiar dacă am putea aproxima 
în aceste ansambluri eterogene de obiecte psihice o parte constantă, nu putem 
confirma — prin mijloace obiective — că tocmai ea a făcut obiectul transmiterii. 
Comunicarea nu se petrece într-un spaţiu privat, ci într-unul public, care este 
determinat prin intermediul unor reglementări sociale şi care este supus 
controlului intersubiectiv. 


7 Saundra Hybels si Richard L. Weaver, Communicating Effectively, Random House, 
New York, 1986, p. 8. 

Într-o variantă mai nuanţată, Tatiana Slama-Cazacu susţine că mesajul 
(material) „poartă cu sine şi semnificaţia“, astfel încât alocutorul primeşte o dată 
cu stimulii perceptibili şi „germenii productivi“ ai sensului’. 

Nici acest punct de vedere nu ni se pare întru totul acceptabil. Fără îndoială, 
atunci când formulează un mesaj, emitentul are o intenţie de comunicare şi 
corelează semnele din alcătuirea mesajului cu semnificaţiile aferente. Însă, 
intenţia de comunicare şi semnificaţiile în cauză nu intră în alcătuirea mesajului, 
pentru a-i forma conţinutul. Dacă ar fi aşa, atunci receptorul ar fi „condamnat“ 
să-l înţeleagă perfect pe emitent, devreme ce, intrând în posesia mesajului, a 
preluat atât intenţia de comunicare, cât şi semnificaţiile emitentului. Or, nu sunt 
rare situaţiile în care receptorul sau nu înţelege, sau înţelege parţial, sau înţelege 
greşit mesajele primite. 

Prin urmare, receptarea corectă a mesajului nu presupune scoaterea la 
lumină a unui ipotetic conţinut, ci asignarea, alocarea sau atribuirea „din afară“ 
a unor semnificaţii, în conformitate cu practica de comunicare a comunității din 
care face parte receptorul. 

În consecinţă, împărtăşim convingerea — la prima vedere, contrară simțului 
comun — că „ceea ce se transmite este o formă şi nu un sens“”. Cu alte cuvinte, 
locutorul acționează în mod intenţionat asupra alocutorului prin intermediul 
unui complex de semne pur material şi perceptibil, interpretarea acestuia — id est 
corelarea lui cu anumite obiecte materiale sau mentale, cu anumite sisteme şi 
practici sociale, cu anumite comportamente etc. — fiind opera exclusivă a 
receptorului. Fireşte, această informaţie „recreată“, deşi aparţine alocutorului, 
este pusă apoi, cu mai multă sau mai puţină indreptätire, în seama locutorului, 
ca autor al mesajului primit. 


2.3. CODUL 


Potrivit unei definiții laconice, codul (C) este un sistem semiotic alcătuit din 
semne şi reguli de utilizare a respectivelor semne. 

Semnele care constituie un cod pot fi, în egală măsură, cuvinte, indici, iconi 
sau simboluri. 

Regulile de utilizare aferente semnelor sunt fie reguli de (bună) formare (sau 
de concatenare), fie reguli de desemnare. Regulile de formare permit construirea 
sau recunoaşterea secventelor corecte de semne, iar regulile de desemnare 
asigură corespondenţa dintre semne şi semnificaţiile lor. 

Pentru a nu lăsa loc unor nedorite confuzii, vom corela definițiile de mai sus 
cu următoarele precizări suplimentare: 


8 Tatiana Slama-Cazacu, Psiholingvistica — o ştiinţă a comunicării, Editura ALL, 
Bucureşti, 1999, p. 104. 
” Jean Dubois et collab., Dictionnaire de linguistique et des sciences du lagage, Larousse, 
Paris, 1994, pp. 298-299. 

(i) Codurile sunt sisteme eterogene, alcătuite din mai multe categorii de 
semne. Nici o comunicare nu se realizează exclusiv prin cuvinte, indici, iconi, 
sau simboluri, deşi unele distincţii promovate de semioticieni (şi pe care le vom 
aduce în atenţie într-un capitol al acestei lucrări), precum aceea dintre 
comunicarea verbală şi comunicarea nonverbală, par să acrediteze contrariul. 

Putem spune, spre exemplu, că participanţii la o conversaţie interacționează 
(preponderent) verbal, însă nu avem dreptul să susţinem că mesajele emise şi 
receptate sunt formate pe baza unui cod exclusiv lingvistic, de felul limbii 
române sau a limbii chineze. O dată cu rostirea unui cuvânt sunt folosiţi automat 
şi unii indici paraverbali. 

Pe de altă parte, nu putem admite nici centrarea unei comunicări (umane) pe 
un cod nonverbal pur. Chiar şi atunci când mesajul emis este alcătuit doar din 
indici sau iconi, apelul la registrul lingvistic este inevitabil, fie şi pentru a 
recunoaşte intenţia de comunicare sau pentru a atribui semnificaţii mesajului. 

(ii) Codurile sunt apanaje ale unor colectivităţi, nu „bunuri private“ ale unor 
indivizi izolaţi. Caracterul social şi public al codului este o condiţie sine qua 
non a comunicării. Doi indivizi pot comunica numai dacă aparţin aceleeaşi 
comunităţi şi se raportează la codul specific acestei comunităţi. Colectivitatea 
care se manifestă ca deţinătoare absolută a unui cod este de mărime variabilă, ea 
putând fi un anumit popor, dar şi umanitatea luată în ansamblul ei. 

După cum în sânul unei societăţi putem distinge diverse grupuri sociale, tot 
aşa în alcătuirea unui cod putem evidenția mai multe subcoduri, în funcţie de 
zona geografică, vârstă, profesie, grad de instrucţie, confesiune, orientare 
politică, mod de viaţă adoptat etc. Este de remarcat, totuşi, că particularitätile 
subcodurilor nu afectează unitatea de ansamblu a codului din care fac parte. 

(ii) Codurile sunt entităţi dinamice, aflate într-o permanentă schimbare. 
Antrenati de la naştere şi până la moarte în practica de comunicare a unei 
comunităţi, noi tindem să ne raportăm la cod ca la un fenomen imuabil şi 
independent de noi. Fiecare dintre noi se conformează la o „rutină“ a 
comunicării, încercând să înveţe cât mai bine semnificaţiile semnelor şi regulile 
de utilizare a semnelor, ca şi cum aceste semnificaţii şi reguli ar fi date o dată 
pentru totdeauna. Or, necontenitele şi variatele întrebuinţări ale semnelor fac ca 
semnificaţiile lor să fie într-o continuă (pre) facere. În plus, deşi nimeni nu poate 
aduce de unul singur schimbări la nivelul întregului cod, acesta se modifică 
permanent, prin socializarea „abaterilor“ de la normele de folosire a semnelor. 

(iv) Codurile nu pot fi însuşite pe deplin de nici un comunicator. Tatiana 
Slama-Cazacu a făcut constatarea că în realitatea comunicării nu operează 
ansamblul semnelor verbale — limba -, ci diferite „sisteme lingvistice 
individuale“, care iau naştere în urma unui „proces selectiv de învăţare“, în 
cursul căruia limba devine un „bun personal“. Din aceste sisteme lingvistice 
individuale şi-ar alege emitenţii în fiecare moment al comunicării elementele 
necesare constituirii mesajului [8: 59]. 

Generalizänd aceastä idee la fenomenul global de comunicare (in care 
intervin şi semnele nonverbale), s-ar putea spune că fiecare persoană se 
angajează în procesul comunicării cu o parte anume a codului — idiolectul'” -, ca 
sistem individual de semne (verbale sau nonverbale) rezultat dintr-o experienţă 
comunicationalä unică. Particularitätile idiolectelor ar explica existenţa unor 
grade diferite de performanţă în actul emiterii, respectiv a unor grade diferite de 
competenţă în actul receptării. Cu cât un individ are o experienţă de comunicare 
mai vastă, cu atât idiolectul lui va fi un instrument de comunicare mai eficient. 
El se va face înţeles de un număr mai mare de semeni şi va înţelege, la rândul 
lui, un număr mai mare de semeni. 

Trebuie să facem însă menţiunea că posibilitatea comunicării nu este 
asigurată de specificitatea idiolectelor, ci de similaritätile lor. Idiolectele nu sunt 
în fond decât rezultate ale unor „ucenicii“ mai mult sau mai puţin reuşite în 
învăţarea aceluiaşi cod. Dacă în sânul unei comunităţi nu apar frecvent 
dificultăți majore de comunicare se poate conchide că idiolectele puse în joc de 
comunicatori au suficiente puncte de convergenţă. 

(v) Regulile de formare a mesajelor sunt însuşite deopotrivă prin studiu 
sistematic si prin imitație. Printre locurile comune din câmpul teoretizărilor 
procesului de comunicare se numără şi opinia că forma verbală de comunicare 
este învățată într-un cadru instituţional, prin studiul sistematic al unor discipline, 
precum gramatica, logica, literatura, stilistica, retorica etc., iar tehnicile de 
comunicare nonverbală sunt deprinse în varii contexte informale, prin imitarea 
acelor expresii faciale, gesturi, posturi etc. care par să se asocieze, în cele mai 
multe cazuri, cu o recompensă socială. 

Or, această delimitare nu este, în fapt, atât de tranşantă. Cele două forme de 
comunicare (verbală, respectiv nonverbală) nu pot fi învăţate şi practicate 
separat, ci numai împreună. Spre exemplu, atunci când învăţăm scrisul şi cititul, 
deprindem concomitent anumite comportamente nonverbale care se asociază de 
regulă cu scrisul şi cititul. 

Aşadar, chiar dacă am asocia comunicarea verbală cu studiul sistematic şi 
comunicarea nonverbalä cu imitatia, neputinţa de a separa de facto cele două 
ipostaze ale comunicării ne constrânge să acceptăm ideea că folosim ambele 
metode în deprinderea regulilor de formare a mesajelor. 

De altminteri, corelarea regulilor de concatenare a cuvintelor cu studiul 
sistematic şi a regulilor de combinare a semnelor nonverbale cu imitatia nu este 
absolută. Analfabetii dovedesc faptul că învăţarea secventei verbale a 
comunicării se poate face (suficient de bine) şi prin imitație, iar actorii, oratorii, 
diplomaţii sau „persoanele din înalta societate“ ne arată că, în unele contexte, 


10 Termenul „idiolect“ apare cu o acceptiune restrânsă — „forma limbii pe care o posedă 
un individ“ — în lucrarea lui Christian Baylon şi Xavier Mignot, Comunicarea (Editura 
Universităţii „Alexandru Ioan Cuza“, Iaşi, 2000, p 41). 

este utilä deprinderea unor comportamente nonverbale prin studiu sistematic. 

(vi) Regulile de desemnare corelează semnele din cod cu semnificaţiile lor 
contextuale. Conform unei terminologii curente în teoria comunicării, regulile 
de desemnare sunt reguli de referire şi, ca atare, ele asigură semantica aferentă 
codului. Altfel spus, regulile de desemnare ne-ar îngădui să punem în 
corespondenţă semnele din cod cu anumite obiecte din afara codului. 

În ceea ce ne priveşte, preferăm să limităm regulile de desemnare la 
stabilirea unor corelaţii între semne şi ceea ce ele semnifică în raport cu alte 
semne. Ar fi vorba aici, în ultimă instanță, de asigurarea unei semnificaţii 
extensionale (în terminologia lui St. Lesniewski) sau a unui sens pentru fiecare 
combinaţie corectă de semne. Spre exemplu, regulile de desemnare ale codului 
folosit de români permit, în egală măsură, atribuirea unui sens — adică a unei 
semnificaţii contextuale — pentru enunţurile „Cel care a fost in 2002 preşedintele 
SUA este căsătorit“ şi „Cel care a fost în 2002 regele SUA frecventează zilnic 
Sfânta Liturghie“, chiar dacă numai primul enunţ are referinţă. 


2.4. SITUAȚIA 


Ce-a de-a cincea variabilă a procesului de comunicare, situația (S), nu pare 
să se lase „capturată“ într-o definiție concisă. De aceea, vom căuta s-o 
determinăm succesiv, arătând mai curând ce nu este decât ce este. 

(i) Situația nu cuprinde întreaga realitatea fizică. Obiectele, stările de 
lucruri, evenimentele, procesele etc. la care comunicatorii nu se pot referi prin 
intermediul codului nu intră în alcătuirea situaţiei de comunicare, chiar dacă ele 
există în mod actual. 

(ii) Situația nu coincide cu ansamblul semnificaţiilor contextuale. Situaţia nu 
conţine nici o parte a codului şi, ca atare, este o realitate „extra-semicä“. 
Semnificațiile rezultate din regulile de desemnare ale codului formează 
împreună doar temelia situaţiei. Într-o oarecare măsură, relaţia dintre situaţie si 
semnificaţiile contextuale este analoagă raportului dintre lama şi mânerul unui 
cuţit. Dacă nu se corelează cu o situaţie, semnificaţiile contextuale sunt jocuri 
inutile ale minţii. Dacă nu se sprijină pe semnificaţiile aferente unui cod, situaţia 
este inutilizabilă. Deşi au naturi diferite, situaţia şi ansamblul semnificatiilor 
contextuale sunt părţi inseparabile ale aceluiaşi întreg. 

(iii) Situaţia nu este o născocire a unui individ izolat. În lucrarea How Real 
is Real, Paul Watzlawick a făcut în acest sens o remarcă interesantă, dar 
oarecum neclară: 

„Cea mai periculoasă iluzie este aceea că există o singură realitate. Ceea ce există în 

fapt sunt diferite versiuni ale realităţii, unele dintre ele contradictorii, toate fiind însă 

rezultate ale comunicării, iar nu reflecţii ale adevärurilor eterne şi obiective“!l. 


!! Paul Watzlawick, How Real is Real. Confusion, Disinformation, Communication, 
Vintage Books, New York, 1977, p. x. 

Färä indoialä, realitatea (adicä situatia) la care se raporteazä comunicatorii 
nu este realitatea fizică absolută, acea „realitate unică“ aflată dincolo de orice 
contingentä. Ea este, întradevăr, indisolubil legată de comunicare. Putem spune 
chiar, într-o oarecare măsură, că este un produs al comunicării. 

Totuşi, situaţia nu este o versiune arbitrară a realităţii, pe care să o poată 
propune un individ după bunul său plac. Situaţia este realitatea pe care o 
împărtăşesc fofi membrii unei comunităţi, ca utilizatori ai aceluiaşi cod. 
Emitentul şi receptorul se angajează în comunicare cu câte o versiune proprie a 
situaţiei, doar în măsura în care folosesc un anume idiolect. Însă, aşa cum 
idiolectele sunt compatibile, datorită apartenenţei lor la acelaşi cod, tot aşa 
versiunile situaţiei sunt congruente, întrucât se ancorează în aceeaşi realitate. 

Nu putem să nu semnalăm în acest context riscurile majore pe care le 
comportă dependenţa situaţiei de cod. Dacă situaţia nu este ceva obiectiv, ci o 
proiecţie a codului, atunci nu este exclus ca o întreagă societate să fie 
manipulată — în raporturile ei cu realitatea — de o oligarhie care controlează 
codul societății. George Orwell a condensat acest scenariu sinistru într-o 
„lămurire“ pe care O'Brien i-o dă nonconformistului Winston Smith: 

„N-ai vrut să te supui, iar preţul nesupunerii este alienarea. Ai preferat să fii un 

nebun, un minoritar, chiar de unul singur. Însă s-o ştii de la mine, Winston, numai un 

spirit disciplinat e în măsură să perceapă realitatea. Pe când dumneata crezi că ea e 

ceva obiectiv, în afara subiectului, ceva ce există numai prin sine. Crezi de asemenea 

că firea firii se arată doar prin ea însăşi. Când, autoinseländu-te, ţi se pare că vezi 
ceva, crezi că şi toți ceilalţi ar trebui să vadă acelaşi lucru. Dar te asigur, Winston, 
realitatea nu e în afară. Realitatea sălăşluieşte numai în conştiinţa omului, nicăieri în 
altă parte. Nu o minte individuală, strimbä şi trecătoare, ci doar conştiinţa colectivă şi 

nemuritoare a Partidului e în măsură s-o capteze. Ceea ce Partidul susţine că e 

adevăr, e într-adevăr adevăr. E cu neputinţă să cunoşti realitatea, fără a o vedea cu 

ochii Partidului. E tocmai lucrul pe care urmează să ţi-l insusesti, Winston. Pentru 


aceasta e necesar din parte-ti un act de autodistrugere, un efort de vointä.“!? 


Din fericire, situaţia sumbră descrisă în romanul lui Orwell nu a devenit 
realitate decât parţial şi pentru o perioadă relativ scurtă de timp, în dictaturile 
contemporane. Doar sub regimurile fasciste şi comuniste, anumite pseudo-elite 
funeste au reuşit să manipuleze până la un punct masele de cetăţeni prin 
deformarea codurilor. 

Un posibil motiv de optimism în acest sens este acela că practica de 
comunicare a unei societăţi este atât de vie, încât nici un grup nu poate s-o 
subjuge, oricât de rafinate ar fi mijloacele folosite. Uzul cotidian al codului 
poate să facă inofensive, prin inevitabilele abateri de la norme, toate 
instrumentele de manipulare a realităţii prin limbaj. Prin urmare, situaţia (de 
comunicare) nu este şi nici nu poate fi născocirea unei oligarhii. 


1? George Orwell, 1984, Editura Hyperion, Chişinău, 1991, p. 210. 

(iv) Situaţia conţine, deopotrivă, fapte brute si fapte instituţionale”. Cu alte 
cuvinte, în alcătuirea situaţiei la care se referă comunicatorii intră atât lucrurile 
independente de voinţa umană (precum inundaţiile, venirea primăverii, răcirea 
vremii etc.), cât şi faptele care există doar în virtutea unor acorduri între oameni 
(cum ar fi căsătoriile, botezurile, declaraţiile de război, încheierea unor tratate de 
pace etc.). Or, chiar şi procesele de comunicare au un caracter instituţional. Ele 
pot fi incluse într-o situaţie aferentă unei metacomunicări. 

(v) Situaţia este vizată prin orice tip de enunț. Referirea la realitate este 
legată, îndeobşte, de enunturile declarative, prin care sunt descrise (sau relatate) 
anumite stări de lucruri. Însă, acest lucru se realizează în orice interacţiune 
semiotică, indiferent de structura mesajului pus în joc. Spre exemplu, dacă 
emitentul întreabă „Cine a descoperit continentul America?“, iar receptorul 
răspunde „Cristofor Columb“, ei se declară părtaşi la aceeaşi situaţie, din care 
fac parte, printre altele, o întindere mare de uscat, un om şi o acţiune. 

În concluzie, situaţia este realitatea extra-semică la care fac referire membrii 
unei comunităţi prin folosirea unui cod. Ea nu este ceva dat, ci o realitate care se 
transformă în strictă corespondenţă cu evoluţia codului. 


2.5. CANALUL DE TRANSMITERE 


Ultimul parametru al comunicării pe care îl punem în joc este canalul de 
transmitere (CT), adică drumul pe care îl străbat stimulii din alcătuirea 
mesajului de la emitent la receptor. 

Căile pe care circulă semnele între emitenti şi receptori pot fi naturale sau 
artificiale. Canalele naturale de transmitere corespund organelor noastre de simţ 
(vizual, auditiv, olfactiv, tactil şi gustativ), iar cele artificiale sunt produse 
tehnice ale omului: benzile de frecvenţă radio, sisteme mecanice sau electronice, 
cabluri electrice etc. 

Cea mai importantă cerință pe care trebuie să o respecte canalele de 
transmitere este aceea de a asigura transmiterea cât mai eficientă şi cât mai puţin 
distorsionată a mesajelor, în ciuda zgomotelor sau a bruiajelor care le afectează. 

Or, eficienţa şi acurateţea transmiterii unui mesaj par să stea într-o relație 
antinomică. Dacă se mizează pe eficienţă, este foarte probabil ca mesajul să 
ajungă distorsionat de bruiaje la receptor. În schimb, dacă se urmăreşte cu 
precădere acurateţea transmiterii, trebuie sporită redundanta mesajelor şi, astfel, 
este afectată eficienţa comunicării. 

Ar mai fi de consemnat aici faptul că natura canalului de transmitere folosit, 
ne permite să determinăm, într-o oarecare măsură, caracteristicile relaţiei sociale 
care s-a stabilit între emitent şi receptor în răstimpul comunicării. 


13 Distincția fapte brute-fapte instituţionale este fundamentată riguros de John R. Searle 
în lucrarea Realitatea ca proiect social (Editura Polirom, laşi, 2000). 

Folosirea canalelor de transmitere naturale semnalează, până la un punct, o 
relaţie socială apropiată (este, prin excelenţă, cazul conversaţiei), în timp ce 
utilizarea canalelor de transmitere artificiale sugerează instituirea unei relaţii 
sociale complementare (cum ar fi, de pildă, videoconferinta primului ministru 
cu prefectii şi alte autorităţi din teritoriu). 


xX k k 
La încheierea acestei abordări structurale a comunicării, vom detalia într-o 


nouă diagramă alcătuirea secventelor comunicationale elementare, astfel încât să 
fie corelate toate cele şase variabile prezentate: 


E CT M CT R 


3. Factorii constitutivi ai procesului de comunicare 

3. O PERSPECTIVĂ INTERACTIVĂ ASUPRA COMUNICĂRII 


După cum am menţionat deja, comunicarea nu este o acţiune simplă, ci o 
acţiune colectivă (compusă), mai exact: un sistem complex de interacțiuni, câte 
una pentru fiecare parametru care intervine în structura ei. Prin urmare, 
evaluarea comunicării prin prisma unor reguli — logice, de eficienţă, de etichetă, 
morale etc. — este condiţionată în mod necesar de o corectă identificare şi 
caracterizarea a interacțiunilor subsumate. 


3.1. ANALIZA ACTELOR DE DISCURS 


Una dintre cele mai notabile contribuţii la desluşirea complexităţii 
procesului de comunicare este teoria actelor de discurs (sau de vorbire), 
conturată de câţiva filosofi şi semiologi de marcă, precum John Langslaw 
Austin, Donald D. Evans, John R. Searle, Peter Fredrick Strawson ş.a. 
Rezultatele înscrise în perimetrul acestei teorii vizează cu precădere 
comunicarea lingvistică (în speţă, comunicarea orală) şi nu dau seama de 
acţiunile realizate la nivelul tuturor parametrilor comunicării. Cu toate acestea, 
ele ni se par a fi cel mai convenabil punct de plecare pentru această etapă a 
demersului nostru. 


3.1.1. ACTE LOCUTIONARE. Căutând să determine ce se întâmplă o dată cu 
realizarea unui act de discurs, fenomenologul oxfordian al limbajului — John 
Austin — a constatat, în limitele unei venerabile tradiţii care privilegiază bunul 
simţ, că orice locutor care se adresează unui alocutor sub o anumită intenţie de 
comunicare săvârşeşte un act locutionar, alcătuit din trei subacte: 

1. un act fonetic, 

2. un act fatic şi 

3. un act retic. 

Într-o formulare simplă (dar oarecum imprecisă), John Austin identifică 
actul fonetic cu actul de producere a unor zgomote!. Este evident însă faptul că 
nu avem de-a face în acest caz cu producerea unor zgomote oarecare, ci cu 
pronunţarea unor sunete articulate, care, de altminteri, garantează prima fază a 
receptării unui mesaj, anume, recunoaşterea vocii umane. 

Dintre sunetele articulate datorate îndeplinirii actului fonetic, intră în 
alcătuirea mesajelor verbale doar acelea care se prezintă şi ca rezultate ale unui 
act fatic, adică sunetele care pot fi recunoscute ca elemente ale unui cod. Doi noi 
constituenți intră în joc o dată cu efectuarea actului fatic: vocabularul (sau 


! În original: „the act of uttering certain noises“. John L. Austin, How to Do Things with 
Words, Harvard University Press, Cambridge, Massachusetts, 1975, p. 95. 

lexicul) si gramatica. In acest sens, sunetele rostite printr-un dublu act lingvistic 
(fonetic si fatic) trebuie sä formeze cuvinte sau combinatii de cuvinte (sintagme, 
locutiuni, propozitii, texte etc.) aflate in acord cu regulile de formare ale codului 
din care fac parte. 

Din cele consemnate pänä acum reiese faptul cä orice act fatic este in acelasi 
timp un act fonetic, dar nu si reciproc. Spre exemplu, sunetele articulate 
reproduse în secvențele „tăăiita aaalii“ şi „Nu îl Vasile pe Marin critică“ sunt 
rezultate ale unui act exclusiv fonetic, iar cele din secvențele „România este o 
ţară europeană“ şi „Mätusa fluviului Nil este supărată pe produsul numerelor doi 
şi trei“, ale unui act (concomitent) fonetic şi fatic. 

Ultimul exemplu a fost ales dinadins, pentru a evidenția faptul că succesul 
actului fatic nu are nici o legătură cu sensul şi denotatia. Deşi complexul de 
sunete este „opac“ — o dată cu rostirea lui, nici în mintea vorbitorului, nici în 
aceea a ascultătorilor nu apare vreo idee corespunzătoare —, el este acceptabil 
sub raport formal, în măsura în care îl privim ca enunţ construit din cuvinte 
aparţinând limbii române (în conformitate cu gramatica acestei limbi). 

Un act de discurs va fi declarat complet sub raportul dimensiunii Jocuţionare 
dacă şi numai dacă se realizează ca acţiune ternară — în acelaşi timp, fonetică, 
fatică şi retică —, id est dacă şi numai dacă secvențele de cuvinte şi enunturile 
rostite (a) au sens şi (b) se referă la un fragment din realitatea extra-lingvistică. 
Prin urmare, enunţul „Mătuşa fluviului Nil este supărată pe produsul numerelor 
doi şi trei“, corect din punct de vedere gramatical, nu se constituie ca mesaj al 
unui act de discurs, datorită absenței dimensiunii retice. Enunţul nu ne trimite în 
realitate la nimic şi nu se spune prin intermediul lui nimic. Un cvasi-eşec sub 
raport comunicational se înregistrează şi prin pronunţarea enunţului „Cel care a 
fost în anul 2000 ţarul Rusiei s-a călugărit“, întrucât prezenţa sensului — ne 
putem imagina o atare situaţie, altfel spus, în mintea noastră se naşte o idee ca 
urmare a pronunțării enunţului — nu este completată de prezenţa denotatului. 

Raportându-se la prestaţia lui Austin, John R. Searle a refăcut analiza actului 
locutionar (adică actului de vorbire propriu-zis), prin descompunerea acestuia în 
două componente: 

1. actul de enunfare şi 

2. actul propozitional°. 

Primul „subact“, cel de enuntare, subsumează acţiunile etichetate de John 
Austin ca act fonetic, respectiv act fatic şi revine astfel la rostirea de morfeme, 
cuvinte, sintagme sau locuţiuni nominale, enunturi simple, enunfuri compuse 
sau texte. Singurele constrângeri care apasă asupra actelor de enuntare vizează 
caracterul articulat al sunetelor emise şi corectitudinea gramaticală a 
combinațiilor acestora. 


? John R. Searle, Les actes de langage. Essai de philosophie du langage, Collection 
Savoir, Hermann, Paris, 1972, p. 61. 

Pe de altä parte, actul propozitional corespunde actului retic austinian si 
presupune efectuarea concomitentă a operaţiilor de referire şi predicare. Altfel 
spus, realizând un act propoziţional, denotăm un obiect, un eveniment, un 
fenomen, un fapt, un proces etc., şi predicäm, adică spunem ceva despre el. 


3.1.2. ACTE ILOCUTIONARE. Teoria actelor de discurs reprezintă un punct de 
cotitură în înţelegerea comunicării verbale nu atât prin abordarea actului 
locutionar (recuperat mai mult sau mai puţin satisfăcător şi cu mijloacele logicii 
ori cu cele ale lingvisticii), cât prin identificarea şi caracterizarea forței de 
comunicare care este ataşată, în mod inevitabil, acestui act. 

Actele de pronunțare a unor complexe de foneme, aflate în concordanţă cu 
regulile gramaticale stabilite convenţional, dotate cu sens şi înzestrate cu 
capacitate denotativă contează sub raportul comunicării şi ca acte verbale care 
generează efecte extra-lingvistice. Într-o asemenea perspectivă, mesajele 
adresate de locutor alocutorului sunt instrumente de realizare a unor acte 
ilocufionare, care nu sunt focalizate pe cadrul referential al comunicării, ci pe 
participanţii la procesul de comunicare. 

Una dintre problemele care au îndemnat la investigarea actelor ilocutionare a 
fost pusă de John Austin si se referă la distingerea enunturilor constatative (sau 
declarative) de cele performative, în funcţie de posibilitatea de a utiliza în 
evaluarea lor criteriul veridicităţii”. În acest sens, s-a remarcat faptul că 
enunturile de felul „Lordul Raglan a câştigat bătălia de la Alma“ şi „Oraşul 
Oxford se află la 60 de mile de Londra“ pot fi evaluate sub aspectul valorii de 
adevăr şi, ca atare, sunt declarative, în timp ce enunturile de genul „Te sfătuiesc 
să nu faci asta“, „Îţi promit că te voi lua cu mine în concediu“, „Îţi las moştenire 
casa mea de vacanţă“ şi „Te rog să mă scuzi“ nu tolerează nici un fel de 
raportare la criteriul veridicitätii şi, ca atare, trebuie considerate performative. 

Însă, nu neputinţa de a aplica în evaluarea lor criteriul aletic este factorul 
care individualizează enunturile performative, ci realizarea acţiunii „non- 
locutionare“ care este numită (într-un fel sau altul) în timpul săvârşirii actului 
locutionar. Astfel, o dată ce rostesc enunţul „Te sfătuiesc să nu faci asta“ eu 
chiar sfătuiesc, adică actionez în sensul verbului folosit. Tot astfel, rostind 
formula „Te botez în numele Tatălui, al Fiului şi al Sfântului Duh“, preotul, pe 
lângă faptul că săvârşeşte un act locutionar, chiar botează. În ambele situaţii 
prezentate se poate spune că ducerea până la capăt a actului locutionar 
antrenează realizarea unui act ilocutionar. 

Două probleme rămân însă de rezolvat aici: (a) identificarea mărcilor 
lingvistice ale actelor ilocutionare si, în subsidiar, (b) posibilitatea de a trasa o 
graniță fermă între enunfurile performative (dotate cu o componentă 


3 John L. Austin, Performative-Constative, în John R. Searle (ed.), The Philosophy of 
Language, Oxford University Press, Oxford, 1971, pp. 13-22; 


53 


ilocutionarä) şi enunturile constatative (care par a fi lipsite de o asemenea forță 
comunicativă). 

Cu privire la primul aspect putem spune că unele verbe — zise performative — 
se pot constitui, în anumite condiţii, ca indicatori ai forţei ilocutionare. 
Asemenea verbe sunt, de pildă, „a declara“, „a susține“, „a avertiza“, „a 
remarca“, „a lăuda“, „a ordona“, „a ruga“, „a solicita“, „a critica“, „a se scuza“, 
„a blama“, „a aproba“, „a saluta“, „a promite“, „a regreta“ etc. 

Precizarea care trebuie adăugată vizează forma de conjugare a verbului. Spre 
exemplu, enunţurile „Vasile l-a avertizat pe Marin că banca la care acesta şi-a 
depus economiile este în pragul falimentului“ şi „Te-am avertizat că banca la 
care ţi-ai depus economiile este în pragul falimentului“ conţin verbul 
performativ a avertiza şi, cu toate acestea, ele sunt declarative, putând fi 
evaluate sub raportul valorii aletice. 

Situaţia se schimbă radical în cazul enuntului „Te avertizez că banca la care 
ţi-ai depus economiile este în pragul falimentului“, care conţine acelaşi verb 
performativ a avertiza şi care manifestă o vădită forță ilocutionarä. Comparând 
ultimul enunţ cu primele două, constatăm că realizarea acţiunii ilocutionare pe 
care o exprimă verbul performativ este condiţionată de conjugarea acestui verb 
la diateza activă, modul indicativ, timpul prezent, persoana 1. 

Alături de verbele performative se pot constitui în mărci ale forței 
ilocuţionare anumite componente paraverbale ale enunturilor: topica, accentul, 
intonatia, punctuatia (în cazul enunţurilor scrise) etc. Spre exemplu, acţiunea 
ilocuţionară de a porunci poate fi semnalată explicit prin utilizarea verbului 
performativ corespunzător, dar şi printr-o anumită intonatie, ordine a cuvintelor 
sau semn grafic. Astfel, pot realiza aceeaşi acţiune ilocutionarä formulând 
enunţurile „Îţi poruncesc să ai o atitudine cuviincioasă la masă!“, respectiv „Fii 
cuviincios la masă!“ Deşi ultimul enunţ nu conţine verbul performativ a 
porunci, prezenţa amprentei ilocuţionare este suficient de manifestă. 

Nu in ultimul rând, prezenţa acţiunii ilocutionare poate fi determinată pe 
baza unor elemente din contextul comunicării. De pildă, înscrisul „Câine rău“ de 
pe pläcutele expuse de locuitorii care îl folosesc pe „cel mai bun prieten al 
omului“ pentru a-şi proteja proprietatea nu este, ca atare, un enunţ performativ, 
ba nici nu este enunţ. Cu toate acestea, oamenii prudenţi sesizează ca amprentă 
ilocuţionară a înscrisului avertismentul că proprietatea cu pricina este apărată de 
un câine „neprietenos“ cu eventualii intruși. 

În concluzie, există diverşi indicatori ai prezenţei unui act ilocutionar. Ei se 
cuvin a fi luaţi în considerare împreună şi trebuie raportați la ansamblul situației 
de comunicare. Acolo unde apar dubii în interpretarea unor semne, soluţia 
optimă poate fi aducerea mesajului la o formă „standard“. Reluând secvenţa de 
mai sus, „Câine rău“, putem evidenția prezenţa forţei ilocutionare reformuländ-o 
în varianta explicită „Vă avertizez că această proprietate este păzită de un câine 
care este foarte rău cu eventualii intruşi“. Ce anume autorizează această 


54 


reformulare? Convenţiile care guvernează comunicarea (verbală) din sânul 
comunităţii lingvistice respective. 

A doua problemă care poate fi asociată cu actele ilocuţionare vizează 
disjungerea netă a enunturilor declarative de cele performative. Să fie oare 
enunturile declarative, evaluabile sub raportul de adevăr, văduvite de forță 
ilocutionarä? Altfel spus, nu pot fi confruntate aceste enunţuri cu condiţii de 
reuşită aidoma enunţurilor performative? 

Primul aspect asupra căruia se poate conveni este acela că toate enunturile 
constatative pot fi reformulate în mod valid ca enunturi performative, o dată cu 
explicitarea forţei ilocuţionare pe care — în mod inevitabil — agentul comunicării 
o asociază enuntului pe care îl rosteşte. Chiar enunţul precedent poate fi adus la 
o variantă performativä standard în maniera „Eu (Gheorghe-Ilie Fârte) susţin că 
primul aspect asupra căruia se poate conveni este acela că toate enunturile 
constatative pot fi reformulate în mod valid ca enunturi performative, o dată cu 
explicitarea forţei ilocutionare pe care inevitabil agentul comunicării o asociază 
enunţului pe care il rosteste“. 

Din fericire, o asemenea reformulare (oarecum bizară) a enunturilor 
declarative — în ideea explicitării forţei comunicative exercitate de către emitent 
asupra receptorului — nu este necesară. Punctul, în comunicarea scrisă, şi 
intonaţia (descendentă), în comunicarea orală, sunt suficiente pentru a semnala 
prezenţa unei aserțiuni, ca act ilocutionar. Cât priveşte agentul sau autorul 
acestei acţiuni, el poate fi identificat cu uşurinţă, în măsura în care se află în faţa 
noastră (dacă este vorba de un act de comunicare verbală) sau şi-a semnat textul 
în care se află enunţul cu pricina (dacă avem de-a face cu o formă de 
comunicare scrisă). 

Nu în ultimul rând, enunturile zise „declarative“ se pretează foarte bine unei 
evaluări prin prisma condiţiilor de reuşită, iar în unele situaţii o asemenea 
evaluare ne poate ajuta să depăşim anumite probleme insolubile la nivel strict 
locutionar. De exemplu, cei care au parcurs într-o oarecare măsură istoria logicii 
au dat şi peste ciudata gälceavä în jurul aşa-numitor „paradoxuri ale implicatiei 
materiale“. În temeiul interpretării implicaţiei materiale ca şi condiţionare 
suficient-necesară — aplicarea ei la două enunguri stabilind că adevărul primului 
enunţ nu se asociază cu falsitatea celui de-al doilea —, s-au putut formula 
enunturi implicative hilare de felul „Dacă 2 + 2 = 5, atunci zăpada este albă“, 
„Dacă Pământul are aripi, atunci mâine ninge“ sau „Dacă astăzi este luni, orice 
obiect este identic cu el însuşi“. 

Mai rizibile s-au dovedit însă încercările de a preveni formularea unor 
asemenea enunfuri, adevărate sub raportul definiției verifunctionale a 
implicafiei materiale, cu mijloacele total nepotrivite ale logicii formale. Oricât 
ni s-ar părea de ciudat, secvențele lingvistice de mai sus nu sunt aberaţii, nu sunt 
enunturi false, ci se dovedesc a fi enunturi adevărate rezultate din realizarea 
unor acte locutionare. Ce le face atunci inacceptabile, de vreme ce bunul simţ ne 

spune că ceva nu este în regulă cu ele? Forţa ilocutionarä încorporată in 
enunturi. Aceste constructe lingvistice, corecte şi adevărate sub raport 
locutionar, se prezintă ca asertiuni ratate, întrucât nu respectă condiţiile de 
săvârşire legitimă a actului ilocutionar de asertare, în primul rînd, condiţia de a 
urmări prin formularea asertiunii să îl informezi cu adevărat pe alocutor. 

Or, cel care ştie că ambii termeni ai unei implicaţii — cum este aceea „Dacă 
zăpada este albă, atunci 2 + 2 = 4“ — sunt adevăraţi, nu este îndreptăţit să reducă 
incertitudinea alocutorului cu un mesaj mai sărac în informaţie decât ar fi cazul. 
Buna credință în comunicare ar fi trebuit să-l determine să formuleze o 
conjunctie „Zăpada este albă și 2 + 2 = 4“, prin care să-l informeze pe alocutor 
că ambele enunturi simple din alcătuirea enuntului implicativ sunt adevărate. 

Retinem, prin urmare, că evaluarea sub raportul valorii aletice (acolo unde 
această operaţie are sens) este întru totul satisfăcătoare în domeniul logicii sau 
în acela al gnoseologiei, dar insuficientă în teoria comunicării, unde, alături de 
valoarea de adevăr a unui enunţ, interesează modalitatea în care sunt respectate 
condiţiile de reuşită ale actului ilocutionar care i-a dat naştere. 

O dată dovedit faptul că acţiunea ilocuţionară intervine în rostirea tuturor 
enunturilor, se poate trece la clasificarea acestora în funcţie de tipul forței 
comunicative pe care o încorporează, cu precizarea că subclasele obţinute nu 
sunt atât de omogene pe cât s-ar cuveni şi nici nu epuizează (luate laolaltă) 
mulțimea enunturilor. 

Utilizarea ilocutiunii ca şi criteriu ordonator l-a condus pe John Austin la 
partitionarea clasei enunturilor (sau rostirilor) în cinci subclase [1: 151-164]: 

1. enunțurile verdictive (verdictives), care exprimă o judecată, o 
estimare, o evaluare, o apreciere etc. cu privire la o situaţie sau la un fapt (în 
maniera „Atacantul a fost în afara jocului“, „Estimez o creştere de 4 % a 
produsului intern brut“ ş.a.); 

2. enunturile exercitive (exercitives), prin care se valorifică un drept, un 
privilegiu sau o influenţă asupra cuiva, în sensul de a-l sfătui, îndemna sau 
sili să facă ceva, de a-l avertiza etc. (pe modelul următoarelor exemple: „Eşti 
excomunicat!“, „Decretez starea de urgenţă“, „Îţi recomand să iei câte trei 
aspirine în fiecare zi“ etc.); 

3. enunfurile comisive (commissives), care servesc la formularea unei 
promisiuni, dar şi a unei ameninţări, a unui angajament sau a unei simple 
intenţii (de felul, „Îţi dau cuvântul meu de onoare că voi preda lucrarea la 
termenul stabilit“, „Intenţionez să-mi petrec concediul de odihnă din anul 
acesta la munte“, „Îmi voi dedica întreaga putere de muncă propăşirii 
neamului meu“ ş.a.); 

4. enunturile comportative (behabitives), care au de-a face cu atitudini şi 
comportamente sociale precum acelea de a cere scuze, a felicita, a lăuda, a 
exprima condoleanţe, a blestema ş.a. (ca în exemplele „Îţi mulţumesc pentru 
sprijinul pe care mi l-ai acordat“, „Te felicit pentru noua ta promovare“, 

„Bine ati venit!“, „Să te binecuvänteze atotputernicul Dumnezeu“ ş.a.); 

5. enunfurile expozitive (expositives), prin care se descriu sau se 
relateazä stäri de lucruri, fenomene, evenimente sau procese (de felul 
„Reafirm adevărul că majoritatea americanilor bogaţi au început prin a fi 
săraci“, „Regimul comunist din România s-a prăbuşit pe 22 decembrie 
1989“, „Toate stările de tranziţie sporesc suferinţele celor săraci“ etc.) 
Clasificarea de mai sus nu este întru totul satisfăcătoare. De altfel, însuşi 

Austin a recunoscut că este departe de a fi mulţumit în mod egal de toate cele 
cinci clase [1: 151] şi că delimitarea unor clase de enunturi (în speţă, a 
comportativelor şi expozitivelor) nu îi este nici chiar lui foarte clară [1: 152]. 
Problema majoră a clasificării austiniene este absenţa unui criteriu logic, de 
ordin formal. Gruparea actelor ilocutionare şi a enunturilor prin care se 
concretizează în funcţie de verbele performative puse în joc nu are cum să 
respecte clauzele exclusivitätii şi completitudinii. 

Pe făgaşul trasat de Austin, John Searle a identificat nu mai puţin de 12 
dimensiuni (primele trei considerate fundamentale) în raport cu care actele 
ilocutionare [si enunturile corespunzătoare] diferă unele de altele“: 

1. scopul sau intenţia; 

2. direcţia de potrivire a cuvintelor cu realitatea; 

3. starea psihologică exprimată; 

4. forţa sau tăria cu care este prezentată intenţia ilocutionarä; 

5. statutul social al interlocutorilor; 

6. modul în care enunţul corelează interesele interlocutorilor; 

7. raporturile enuntului rostit cu restul mesajului; 

8. determinările conţinutului propozitional ce sunt produse de forţa 

ilocutionarä a enuntului; 

9. necesitatea pentru unele acte ilocutionare de a fi realizate numai în această 

ipostază; 

10. conditionarea realizării actelor ilocutionare de existenţa unor instituţii 

extra-lingvistice; 

11. uzul performativ sau nu al verbelor ilocutionare; 

12. stilul de realizare a actelor ilocutionare 

(1) Intenţia unui act ilocutionar este condiţia lui esenţială de realizare si 
revine la ceea ce se urmăreşte a se obţine în timpul rostirii enunţ. De pildă, 
intenţia unei descriptii este reprezentarea unei stări de lucruri, iar intenţia unei 
promisiuni este asumarea de către vorbitor a obligaţiei de a face ceva. Searle 
subliniază ideea că „intenţia ilocuţionară“ constituie doar o parte a „forţei 
ilocutionare“, aceasta din urmă cuprinzând şi prefigurarea unor efecte la nivelul 


* John R. Searle, A Taxonomy of Illocutionary Acts, Reprinted from Minnesota Studies in 
the Philosophy of Science, vol. 6, 1971 / 1976, Serie A, Paper no. 40 sau John R. Searle, 
Ausdruck und Bedeutung. Untersuchungen zur Sprechakttheorie, Suhrkamp, Frankfurt 
am Main, 1982, pp. 18-25. 

ascultätorului. Spre exemplificare, o rugăminte si un ordin ar avea aceeaşi 
intenţie ilocutionarä — amândouă sunt încercări de a-l determina pe ascultător să 
facă ceva —, dar forte ilocutionare diferite. 

(2) Unele acte ilocutionare au menirea de a adapta un enunţ (mai exact, un 
conţinut propozitional) la realitate, în timp ce alte acte ilocutionare vizează 
modificarea realităţii pentru ca aceasta să fie adecvată enuntului. Din prima 
categorie ar face parte, înainte de toate, asertiunile, iar din cea de-a doua, 
rugăminţile, ordinele, promisiunile etc. 

(3) Asociată mai târziu cu aşa-numita „condiţie a sincerităţii“, starea 
psihologică priveşte atitudinile, valorile, sentimentele etc. care însoțesc în mod 
inevitabil orice conţinut propoziţional exprimat. În acest sens, încrederea s-ar 
asocia cu asertiunile, remarcile, postulatele, deductiile sau declaraţiile, intenția, 
cu promisiunile, angajamentele sau amenințările, dorința, cu ordinele, 
rugăminţile, indemnurile, rugăciunile sau îndemnurile, iar plăcerea, cu 
felicitările, urările sau saluturile. Evident, nu este exclus ca starea psihologică de 
fapt să fie în contradicţie cu conţinutul propozitional rostit. Dacă această 
contradicţie este explicită, ca în exemplul „Îţi promit că p, însă nu am intenţia să 
fac p“, actul ilocutionar se anulează pe sine. 

(4) Potrivit acestui criteriu, nu este acelaşi lucru, de pildă, să spunem „Îţi 
propun să mergem cinematograf“ sau „Insist să mergem la cinematograf“, 
„Împrumută-mi 100 $!“ sau „Te implor să-mi imprumuti 100 $“ etc. În acord cu 
diferitele grade sau nivele de exprimare a intenţiei ilocuţionare, clasele de acte 
ilocutionare ar putea fi descompuse în mai multe subclase. 

(5) Locul şi rolul fiecărui comunicator în cadrul unei comunităţi 
predetermină tipurile de acte ilocutionare care pot fi realizate. Astfel, un ofiţer îi 
poate ordona soldatului din subordine să pornească la atac, însă un copil nu 
poate decât să-i roage pe părinți să-i cumpere un calculator performant. 
Adecvarea actelor ilocutionare la ierarhia socială existentă este condiţia sine qua 
non a coeziunii oricărei societăţi. 

(6) Cel de-al şaselea criteriu ne-ar îngădui să distingem între actele 
ilocuţionare de a lăuda şi a deplänge, a felicita şi a exprima condoleanţe etc., 
astfel încât să ne fie clar gradul de implicare a vorbitorului şi a ascultătorului în 
situaţia descrisă de conţinutul propozitional. 

(7) Unele enunturi pot fi înţelese chiar dacă sunt luate de sine stătător (ex. 
„Nigeria este un stat african“), în timp ce altele nu au sens deplin decât prin 
corelare cu alte enunturi (ex. „Deduc de aici că nimeni nu mai este în siguranță“, 
„Totuşi, îţi voi da o notă de trecere“ etc.). Prezenţa unor „mărci ilocutionare“ — 
de felul, „prin urmare“, „întrucât“, „cu toate acestea“, „în cele ce urmează“, 
„pentru a“ etc. — impune stabilirea unor relaţii între enunţul dat şi enunturile 
care îl preced sau care îl urmează în cadrul mesajului. 

(8) Determinările conţinutului propozitional ce sunt produse de forța 
ilocutionarä a enuntului pot fi ilustrate de următorul exemplu: atunci când 

formulăm o relatare, conţinutul propozitional trebuie să se refere la o stare de 
lucruri trecută sau prezentă, iar când formulăm o predictie, conţinutul 
propozitional trebuie să vizeze o stare de lucruri viitoare. 

(9) Cel de-al nouălea criteriu, în formularea originară: „diferenţele între 
acele acte care trebuie să fie întotdeauna acte de discurs şi cele care pot fi, dar 
nu e nevoie să fie, realizate ca acte de discurs“, ni se pare a fi cel mai neclar 
dintre toate cele 12 propuse. Pentru a ilustra natura acestuia, John Searle a 
consemnat următoarele: „Eu pot face estimări, pot diagnostica şi pot trage o 
concluzie spunând «Eu estimez», «Eu diagnostichez» şi «Eu conchid», însă, 
pentru a face estimări, pentru a diagnostica şi pentru a conchide, nu este necesar 
să spun nimic [din toate acestea]. Eu pot pur şi simplu să stau în faţa unei clădiri 
şi să-i estimez înălțimea, să te diagnostichez în tăcere ca schizofrenic marginal 
sau să conchid că bărbatul care stă lângă mine este foarte beat. În aceste cazuri, 
nici o rostire nu este necesară.“ Cea mai convenabilă interpretare pe care o 
putem aduce aici este aceea că unele acţiuni pot fi realizate atât în situaţii de 
comunicare — ca acte de discurs —, cât şi în situaţii de observare, sub forma unor 
reflecţii personale (rămase neexprimate). Pe de altă parte, ar trebui să existe 
acţiuni care pot să apară numai în ipostaza de act de discurs. Un exemplu 
concludent în acest sens ar fi acţiunea de a-l instiinta pe cineva că foloseşte în 
mod greşit un cuvânt. 

(10) Unele acte ilocutionare, precum acelea de a spune că plouă, de a 
promite un ajutor prompt şi eficace sau de a saluta, pot fi săvârşite prin simpla 
respectare a regulilor lingvistice. Dimpotrivă, alte acte ilocuţionare — cum ar fi: 
a condamna la moarte, a cununa, a excomunica, a face o declaraţie de război, a 
promulga o lege — presupun existenţa unor instituţii sociale (tribunalul, biserica, 
parlamentul, guvernul etc.), care le acreditează ca atare. 

(11) Cele mai multe verbe ilocutionare pot fi folosite în sens performativ, 
exempli gratia: „a promite“, „a conchide“, „a ordona“, „a declara“ etc. Există 
însă câteva verbe ilocutionare ce nu pot fi legate de un uz performativ: „a 
lăuda“, „a ameninţa“ etc. Spre exemplu, cel care îi spune interlocutorului „Te 
laud“ nu rosteşte o laudă, ci o aberaţie hilară. Pentru a lăuda, el trabuie să 
formuleze enunţuri de genul „Ţi-ai organizat bine discursul“, „Ai înţeles exact 
ceea ce ţi-am spus“, „Ai o cultură generală solidă“ etc. 

(12) Ultimul criteriu pus în joc evidenţiază faptul că unele verbe ilocutionare 
sunt destinate să exprime şi o anumită manieră de realizare a actului ilocutionar. 
Astfel, verbele „a anunţa“ si „a destăinui“ nu reclamă diferenţe semnificative la 
nivelul intenţiei ilocutionare sau la cel al conţinutului propozitional, ele marcând 
doar o diferenţă de stil. 

După cum se poate constata, nu toate cele douăsprezece dimensiuni ale 
actelor ilocutionare au o relevanţă semnificativă. Forţa cu care este prezentată 
intenţia ilocutionarä şi stilul de realizare a actelor ilocutionare nu sunt criterii 
exclusive. De pildă, verbele performative „a ruga“ şi „a implora“ pot fi plasate 

la niveluri diferite ale forţei de prezentare a intenţiei ilocuţionare, dar pot fi 
asociate şi cu stiluri diferite de realizare a ilocutiunii. Apoi, cele mai multe 
dintre criteriile prezentate nu permit partiționarea întregii mulțimi de acte 
ilocuţionare (ultimul criteriu fiind un exemplu clar în acest sens). 

Până la urmă, aşa cum recunoaşte şi John Searle, doar primele trei 
dimensiuni invocate sunt antrenate efectiv în clasificarea actelor ilocutionare. 

În acord cu intenţia ilocutionarä, direcţia de potrivire a cuvintelor cu lumea 
şi starea mentală (a vorbitorului), John Searle ajunge tot la o clasificare 
pentadică a actelor ilocutionare, a actelor de discurs şi a enunturilor prin care 
acestea se concretizează. 

La nivelul rezultatelor obţinute în urma actelor ilocutionare, John Searle 
distinge următoarele cinci clase de enunţuri: 

1. enunfurile reprezentative, prin care sunt descrise sau relatate stările de 
lucruri (ex. „Zăpada este albă“); 

2. enunfurile directive, care sunt folosite de vorbitor pentru a-l determina 
pe ascultător să facă ceva (ex. „Deschide fereastra!“”); 

3. enunfurile comisive, prin intermediul cărora vorbitorul îşi asumă 
obligaţia de a realiza o acţiune viitoare (ex. „Îţi promit că te voi ajuta să-ţi 
găseşti un nou loc de muncă“); 

4. enunfurile expresive, care slujesc la exprimarea unei atitudini sau a 
unei stări psihice în raport cu un fragment al realităţii (ex. „O, femeie, mare 
este credinţa ta!“); 

5. enunfurile declarative, prin care conţinutul propozitional este pus în 
corespondenţă cu realitatea (ex. „Te botez în numele Tatălui, al Fiului şi al 
Sfântului Duh!'). 

Clasificarea de mai sus a enunturilor poate fi „convertită“ într-o clasificare a 
actelor ilocutionare şi, implicit, a actelor de discurs, de felul ordonärii sintetice 
care a fost realizată de către Thomas T. Ballmer” şi Gisela Harras€ (fig. 4). 

Deşi s-a vrut mult mai riguroasă decât ordonarea propusă de Austin, 
clasificarea lui Searle este la fel de puţin acceptabilă sub raport logic-formal, ea 
putând fi confruntată — aşa cum pe bună dreptate au remarcat cei doi autori 
menţionaţi mai sus — cu cel puţin patru obiecţii majore: 

(a) Formularea intenţiei ilocufionare este arbitrară. Se poate constata, spre 
exemplu, că toate cele cinci intenţii ilocuţionare pot fi reformulate în termeni 
volitionali: „V vrea ca A să creadă că p“, „V vrea ca A să realizeze acţiunea a“, 
„V vrea ca A să creadă că va realiza acţiunea a“, „V vrea ca A să ştie care este 
starea lui psihologică în raport cu starea de lucruri denotată de conţinutul 


5 Probleme der Klassifikation von Sprechakten, in Günther Grewendorf (ed.), Sprechakt- 
theorie und Semantik, Suhrkamp, Frankfurt am Main, 1979, pp. 247-274. 

6 Handlungssprache und Sprechhandlung. Eine Einführung in die Handlungstheoreti- 
schen Grundlagen, Walter de Gruyter, Berlin, 1983, pp. 204-213. 

propozitional“, respectiv „V vrea să fie adevărat că p“. 

(b) Direcţia de potrivire nu este un criteriu suficient de bine diferențiat. 
Astfel, unele acte reprezentative (descrierile, informärile, instiinfärile etc.) 
presupun adaptarea cuvintelor la realitate, însă altele (asertiunile în sensul 
„clasic“ al cuvântului), cer doar compararea conţinutului propozitional cu 
realitatea, pentru a se hotărî valoarea de adevăr a propoziției); 

(c) Apartenența unui act de discurs la o anumită categorie depinde de 
conţinutul propozițional. Este de remarcat, spre exemplu, că schema asociată de 
John Searle cu actele reprezentative — „Îţi spun că p“ —, poate fi concretizată, 
evident, într-un act reprezentativ — „Îţi spun că plouă“ —, dar şi într-un act 
comisiv: „Îţi spun că voi veni“); 

(d) Clasificarea lui Searle nu ordonează acte de discurs, ci aspecte ale 
actelor de discurs, întrucât fiecare act de discurs conţine mai multe componente 
ilocutionare identificate de Searle: reprezentativă, directivă, comisivă, expresivă 
sau declarativă. Spre exemplu, dacă m-aş adresa cuiva cu enunţul „Camera ta 
este o cocină“, aş realiza — ce e drept, în grade diferite — o asertiune („Camera ta 
este foarte murdară“), un îndemn („Fă curăţenie în această cameră“) şi o critică 
(„Nu este deloc bine să stai într-o cameră atât de murdară“). 


Tipul actului Intenţia ilocutionarä Direcţia Starea 
de discurs de potrivire psihologică a 
vorbitorului 
Vorbitorul (V) îl | de la cuvinte 
REPREZENTATIV | încredinţează pe ascultător | la lume V crede că p. 
(A) de adevărul propoziției p. 
V încearcă să-l determine pe | de la lume la | V vreaca A 
DIRECTIV A să săvârşească o acţiune a. | cuvinte să realizeze 
acţiunea a. 
COMISIV V se angajează să săvârşească | de la lume la | V doreşte 
o acţiune viitoare a. cuvinte să realizeze 
acţiunea a. 
V exprimă o stare psihologică 
EXPRESIV privind starea de lucruri - diferite stări 
denotată. 
V încearcă să realizeze o | de la cuvinte | nicio stare 
DECLARATIV concordanţă între conţinutul | la lume si | anume 
propozitional şi realitate. viceversa 


4. Tipologia actelor de discurs, după John R. Searle 


Problema determinării principalelor tipuri de ilocutiuni şi a clasificării 
actelor de discurs este legată incontestabil de prestațiile lui John Austin si John 
Searle. Dar ea n-a fost rezolvată de cei doi cercetători anglo-saxoni. De altfel, 

nici nu credem că se poate ajunge aici la o soluţie definitivă, unanim acceptată. 
Fiind vorba deci de o problemă deschisă, ni se pare potrivit să supunem atenţiei 
alte două contribuţii interesante, una datorată lui M. Kreckel, iar cealaltă lui 
Jiirgen Habermas. 

Apelând la trei indicatori pragmatici — dimensiunea socială („Vorbitorului, 
sau ascultătorului îi revine sarcina de a face ceva?“), dimensiunea temporală 
(„Interlocutorii sunt orientafi spre prezent, trecut, sau viitor?) şi dimensiunea 
referentiala („Mesajul emis şi receptat vizează realitatea, comunicatorii, sau 
acţiunile acestora?“) —, M. Kreckel grupează actele de discurs în şase subclase”: 

1. acte prin care vorbitorul dă de înţeles că a luat în considerare mesajul 
ascultătorului: confirmäri, recunoasteri, respingeri; 

2. acte prin care vorbitorul se referä la el insusi sau la una dintre actiunile 
lui trecute: justificări, apărări, lamentäri; 

3. acte prin care vorbitorul se obligă la o acţiune viitoare: promisiuni, 
refuzuri, preveniri; 

4. acte prin care vorbitorul încearcă să influenţeze viziunea ascultătorului 
asupra realităţii: aserţiuni, argumentări, declaraţii; 

5. acte prin care vorbitorul se referă la persoana ascultătorului sau la 
acţiunile trecute ale acestuia: acuze, critici, ironizări; 

6. acte prin care vorbitorul încearcă să-l determine pe ascultător să facă 
ceva: sfaturi, ordine, solicitări. 

Este uşor de constatat însă faptul că sistematizarea de mai sus nu respectă 
condiţiile logice ale unei clasificări (îndeosebi condiţia completitudinii). Prin 
încrucişarea celor trei criterii, actele de discurs ar trebui grupate în 18 clase, nu 
în şase. Totuşi, trebuie să i se recunoască autorului cel puţin meritul de a fi 
plasat actele de discurs în complexitatea vieţii sociale. 

Urmându-l într-o oarecare măsură pe Karl Bühler (care a raportat mesajele 
vehiculate într-o comunicare la starea psihologică a emitentului, la realitate şi la 
comportamentele succedente ale receptorului), Jiirgen Habermas corelează 
actele de discurs cu lumea subiectivă, lumea obiectivă şi lumea socială, pentru a 
le grupa apoi în trei categorii: 

1. actele expresive, prin care se autoreveleazä emitentii; 

2. actele constatative, prin care sunt reprezentate stările de lucruri şi 

3. actele regulative, prin care sunt corelate comportamentele interlocutorilor. 

Actele expresive ar fi centrate pe intenţia de comunicare a vorbitorului, 
actele constatative, pe conţinutul propozitional al enunţurilor, iar actele 
regulative, pe relaţia stabilită între interlocutori. 


’M. Kreckel, Communicative Acts and Shared Knowledge in Natural Discourse, 
London, 1981, p. 188, apud Jürgen Habermas, Theorie des kommunikativen Handelns, 
Band 1: Handlungsrationalität und gesellschaftliche Rationalisierung, Suhrkamp, 
Frankfurt am Main, 1981, pp. 431-432. 

In mod corespunzätor, cele trei categorii de acte ar avea drept clauze de 
valabilitate sinceritatea, adevărul si justefea”. 

Deşi este mai frustă decât celelalte ordonări din domeniu, clasificarea lui 
Habermas se impune atenţiei cercetătorilor cel puţin sub două aspecte: (a) actele 
de discurs sunt transpuse la cele trei niveluri ale oricărei comunicări: afectiv, 
cognitiv şi comportamental; (b) realizarea actelor de discurs este condiţionată de 
întrunirea unor valori specifice. Rămâne însă de văzut dacă nu ar fi mai nimerit 
să se determine părțile componente ale actelor de discurs, în locul speciilor 
acestora. În următorul paragraf, vom face o încercare în această direcţie. 


3.1.3. ACTE PERLOCUTIONARE. Acţiunile subiacente actelor de discurs care 
au fost urmărite până acum — actele locutionare şi actele ilocutionare — pot fi 
puse fără nici o ezitare în seama vorbitorului. Acesta este protagonistul 
comunicării care recurge la elementele unui cod pentru a rosti un mesaj dotat cu 
sens si cu capacitate denotativä şi care aplică o amprentă ilocutionarä 
conţinutului propozitional constituit, astfel încât, formulând mesajul, el 
realizează şi acţiunea denumită de verbul performativ din alcătuirea acestuia. 
Însă, nu la fel de clar se prezintă lucrurile în cazul celei de-a treia categorii de 
componente ale actelor de discurs, anume: actele perlocufionare. 

În interpretarea lui John Langslaw Austin — cel care, de alminteri, are 
întâietate în determinarea şi numirea lor —, actele perlocutionare revin la 
realizarea anumitor efecte asupra emoţiilor, sentimentelor, atitudinilor, 
cunoştinţelor, convingerilor sau comportamentelor alocutorilor [1: 101]. 

Atent la riscul confundärii actului perlocutionar cu cel ilocutionar, Austin 
atrage atenţia asupra unei nuanţe de neignorat, dar care, din păcate, pare mai 
greu de redat în limba română: acţiunile ilocutionare se realizează spunând ceva 
— adică în timp ce spunem ceva (in saying) —, pe când acţiunile perlocutionare 
care se răsfrîng asupra alocutorului se realizează prin faptul de a spune (by 
saying) ceva. De regulă, actele perlocutionare succed actului de enuntare realizat 
de locutor. 

Câteva exemple pot fi de folos în înţelegerea acestei probleme. Astfel, 
formulând enunţul „Te avertizez că la următoarea absenţă nemotivată vei fi 
concediat“, directorul unei firme realizează un act ilocutionar, în speţă, un 
avertisment. Acelaşi director însă se foloseşte de enunţ pentru a săvârşi un act 
perlocutionar, în măsura în care, potrivit intenţiei sale de comunicare, menţine, 
modifică sau influenţează starea salariatului avertizat, acesta devenind 
înfricoşat, mai docil, mai sârguincios, mai responsabil şi mai ataşat de interesele 
firmei la care lucrează. 

Într-o manieră asemănătoare, funcţionarul care îi spune petentului „Vă 
promit că în zece zile cererea dumneavoastră va fi solutionatä favorabil“ 


8 Jürgen Habermas, op. cit., pp. 441-444. 

realizează o promisiune, ca act ilocutionar, dar, totodată, în măsura in care îl 
linişteşte şi îl face încrezător pe petent sau îi trezeşte acestuia simpatia pentru 
propria-i persoană, el săvârşeşte şi un act perlocutionar. 

În prelungirea efortului de limpezire a statutului pe care îl au actele 
perlocutionare, John Searle le asociază in mod explicit cu consecinţele sau 
efectele [nonverbale] pe care actele ilocutionare le au asupra comportamentelor, 
gândurilor, convingerilor, afectelor etc. auditoriului”. 

Actele ilocutionare se realizează numai dacă intenţia sub care sunt plasate de 
locutor şi convențiile de interpretare a mesajelor sunt asumate explicit de către 
alocutor. În absenţa recunoaşterii bilaterale a intenţiei de comunicare şi a 
corelării actului ilocutionar cu anumite convenţii de semnificare, acesta nu are 
nici o şansă de reuşită’. 

Pe de altă parte, actele perlocutionare nu sunt dependente de consimţământul 
interlocutorilor cu privire la intenţia de comunicare şi nici nu decurg direct şi 
univoc din semnificaţiile semnelor folosite în comunicare. Ba uneori, anunţarea 
intenţiei de a realiza anumite acţiuni perlocuţionare poate antrena eşecul 
răsunător al acestora. 

De pildă, eforturile preotului de a explica părinţilor copilului ce urmează a fi 
botezat semnificaţiile cuvintelor rituale, prin rostirea cărora botezul se 
transformă în act, sunt cu totul indreptätite, întrucât botezul, ca act ilocutionar, 
rezidă în semnificaţia mesajului rostit. Pe de altă parte, dacă un politician local, 
înainte de a rosti în faţa alegătorilor enunţul „Vă asigur în mod ferm că după ce 
partidul nostru va cîştiga alegerile parlamentare tot românul o să prospere“, ar 
spune explicit care sunt actele perlocutionare pe care se vizează a fi săvârşite — 
în maniera: „Dragii mei, de fapt vreau să vă câştig simpatia, mai exact, voturile. 
Mai mult, vreau să vă şi înşel, deoarece ştiu că îmbunătăţirea pe termen scurt a 
nivelului de trai este imposibilă“ etc. —, ar putea fi sigur de nerealizarea efectelor 
vizate. De-o manieră similară, copiii cerşetori care le-ar spune trecătorilor că 
banii ceruţi cu lacrimile-n pumni sunt destinaţi să potolească neostoita sete de 
alcool a părinţilor săi anevoie ar putea să se mai bucure de mila semenilor săi. 

O problemă de neocolit în legătură cu actele perlocuţionare vizează un 
aspect inerent al oricărei acţiuni: raportul agent-intenfie-efect. 

Din cele spuse până acum reiese că agentul actului perlocuţionar este 
emitentul, care, de altfel, îşi asumă intenţia de acţiune şi mijloacele de realizare 
a acesteia. Deşi pare destul de plauzibilă, această teză ridică o dificultate majoră. 
Fie, de exemplu, doi interlocutori, A şi B. Prin ipoteză, locutorul A are 
autoritate asupra interlocutorului său, B, şi, în aceste condiţii, îi spune acestuia 
„Închide usa!“. Neîndoielnic, A este autorul unui act locutionar si al unui act 


” Cf. Emil Ionescu, Manual de lingvistică generală, Editura ALL, Bucureşti, 1992, pp. 
234-235. 

10 John R. Searle, What is a Speech Act? in J.R. Searle (ed.), The Philosophy of 
Language, Oxford University Press, Oxford, 1971, p.46. 

ilocuţionar, în măsura in care (i) a rostit o combinaţie de cuvinte corectă din 
punct de vedere gramatical, perfect inteligibilă pentru alocutor şi (ii) a formulat 
o directivă în acord cu semnificaţiile legate de enunţ, semnificaţii pe care A şi B 
le stăpânesc în egală măsură. Mai departe, B acţionează ca agent al unei acţiuni 
fizice în sensul spusei lui A şi închide uşa. Este inchiderea uşii de către B un act 
perlocutionar? La prima vedere, un răspuns afirmativ pare a fi cel mai potrivit: 
acţiunea este prefigurată ca un efect pe care rostirea îl are asupra receptorului. 
Rămâne însă de lămurit calitatea de agent al actului perlocutionar pe care trebuie 
să o posede A. Ce fel de autor al acţiunii de închidere a uşii este A, de vreme ce, 
în fapt, cel care o realizează este B? S-ar putea replica în acest stadiu al 
problemei că individul A are statutul de „autor moral“ şi, ca atare, acţiunea de 
închidere a uşii ar putea fi pusă în seama sa ca act perlocuţionar. 

Or, absenţa unei corelaţii ferme, bilateral acceptate, între intenția de 
comunicare a locutorului, semnificaţiile asociate cu semnele din alcătuirea 
mesajului şi reacţiile extra-verbale ale alocutorului face ca situaţiile de 
nepotrivire între intenţiile perlocutionare ale vorbitorului şi reacțiile de fapt ale 
ascultătorului să nu fie deloc rare. 

Să ne imaginăm o altă situaţie de comunicare în care sunt implicaţi 
interlocutorii A şi B. Individul B tocmai şi-a pierdut toate economiile — o sumă 
substanţială — la un fond de investiţii „nesänätos“. Existau foarte multe indicii 
ale modului fraudulos în care decurgea „afacerea“, însă B, om puţin cam prea 
încrezător, nu le-a băgat în seamă. În contextul unei discuţii amicale, neştiind că 
B se numără printre mofluzi, A se apucă să-i batjocoreascä cu ironii şi vorbe de 
spirit acide pe naivii care au subscris la acel fond de investiţii. Intenţia lui de 
comunicare era aceea de a-l amuza şi bine-dispune pe B. În mod cu totul 
explicabil, bănuind, pe deasupra, că A cunoaşte situaţia în care se află, B 
reacţionează la spusele lui A contrar intenţiei acestuia; brusc, el devine iritat şi 
nervos, iar după scurt timp încheie discuţia. Sunt aceste reacţii ale lui B actele 
perlocutionare realizate de A, cel puţin ca autor moral? Ne-ar fi la îndemână să 
răspundem afrmativ, spunând că A este autorul moral al unor acţiuni pe care nu 
le-a plănuit, dar de care poate fi făcut răspunzător, însă ar fi periculos să 
generalizăm această atitudine. Foarte adesea, reacțiile ascultătorului sunt 
contrare intenţiei vorbitorului, datorită răstălmăcirii spuselor acestuia. De ce ar 
trebui atunci să răspundă, cel puţin moral, un locutor pentru acţiunile care 
decurg din neintelegerea spuselor sale de către un prost ascultător? 

Să ne amintim, pentru a apela la un alt exemplu, că „reforma“ iniţiată de 
Martin Luther a avut şi aspecte — eufemistic vorbind — puţin lăudabile. Unul 
dintre ele poate fi considerat regimul politico-religios demential întronat la 
Münster de anabaptiştii lui Johann Mathys si Jan van Leyden. Acţiunile 
criminale ale acestor „invätäcei ai diavolului“ nu pot fi puse pe seama lui Martin 
Luther, deşi autorii direcţi ai acestora s-au revendicat de la reforma lutherană. 
Spălarea pe miini cu privire la aceste fapte prin formula de absolvire „N-am vrut 

să se întâmple asta“ pare indreptätitä în cazul lui Martin Luther. „Din orice idee 
[sau spusă] omenească poate lua naştere într-o zi, prin cine ştie ce concurs de 
împrejurări, un fapt neprevăzut şi ucigätor“''. Prin urmare, ar fi nedrept să il 
facem pe promotorul ideii responsabil pentru toate acțiunile care se revendică de 
la ea, multe dintre ele datorate neintelegerii acesteia. 


3.1.4. ACTUL DE DISCURS — COMPLEX DE INTERACȚIUNI. O soluţie 
convenabilă la problema de faţă este propusă de Helmut Henne şi presupune 
„partajarea echitabilă“ a actului de discurs între vorbitor şi ascultător”. Mai 
exact, fiecărui act al vorbitorului ar trebui să i se pună în corespondenţă un act 
complementar al ascultătorului. 

Astfel, actul locufionar (în acelaşi timp, act de enuntare şi act propozitional) 
al locutorului se corelează cu actul de ascultare al receptorului. Emitentul 
pronunţă sunete articulate, iar receptorul le aude. Locutorul emite un mesaj 
corect din punct de vedere gramatical, dotat cu sens şi referitor la un fragment 
din realitate, iar alocutorul — pe baza competenţei sale lingvistice — decodează 
mesajul care îi este transmis, acordând semnificaţii semnelor recepționate şi 
raportându-le la realitate. 

Mai departe, actului ilocufionar realizat de locutor i-ar corespunde actul 
inauditiv, datorat alocutorului. Locutorul exercită o forță comunicativä, în 
conformitate cu semnificaţiile produse prin actul locuţionar si cu convențiile 
care o reglementează, iar alocutorul recunoaşte această forţă comunicativă şi se 
hotărăşte să şi-o asume. 

În sfirşit, emitentul realizează un act perlocufionar, prefigurând anumite 
efecte nonverbale la nivelul alocutorului, iar acesta din urmă săvârşeşte un act 
perauditiv, reactionänd la mesajul locutorului potrivit felului în care l-a înţeles. 

Tratând actul de discurs ca sistem dual de acţiuni, datorat în egală măsură 
tuturor interlocutorilor, dobândim posibilitatea de a evalua corect eventualele 
discordante dintre intenţiile de comunicare ale locutorului şi reacţiile de fapt ale 
alocutorului şi ne asigurăm un punct de plecare convenabil pentru confruntarea 
unei interacțiuni semiotice — sub toate fatetele acesteia — cu anumite reguli de 
bună desfăşurare. 


3.2. INTERACȚIUNI SUBSUMATE PROCESULUI DE COMUNICARE 


În subcapitolul precedent am căutat să evidentiem avantajele interpretării 
actelor de discurs ca acţiuni complexe, analizabile în subactiuni — unele verbale, 
altele nonverbale —, precum şi importanţa egală pe care o au interlocutorii în 


n Georges Blond, Furiosii Domnului. Catolici şi protestanți: patru veacuri de fanatism, 
Editura Politică, Bucureşti, 1976, p. 126. 
!? Helmut Henne, Sprachpragmatik. Nachschrift einer Vorlesung, Max Niemeyer Verlag, 
Tübingen, 1975, pp. 66-72. 

cursul interacțiunii comunicative. În cele ce urmează, vom încerca să 
generalizăm rezultatele obţinute, raportându-ne la comunicare în general 
(indiferent de formele specifice ale acesteia: verbală sau nonverbalä; 
interpersonală, în cadrul grupurilor restrânse sau publică; formală sau informală; 
etc.) şi întocmind un tablou complet al componentelor acestor acte, în relaţie cu 
parametrii comunicării puşi în joc. 

Înainte de a trece la prezentarea propriei versiuni a sistemului de (inter) 
acţiuni la care revine comunicarea, ne vom face datoria de a trece în revistă 
contribuţiile pe care le-am luat ca puncte de reper în demersul nostru. 

Pentru a explica felul în care se realizează comunicarea lingvistică (orală), 
Karl Bühler” a construit un model simplu şi sugestiv (das Organon-Modell der 
Sprache), în care „fenomenul acustic“ — altfel spus, mesajul — corelează trei 
variabile distincte: (a) emitentul, (b) receptorul şi (c) obiectele sau stările de 
lucruri (la care se referă mesajul). 

Aceste variabile sunt legate apoi de câte o funcţie aparte a limbii: (a?) funcția 
de exprimare (a stării psihologice in care se află emitentul), (b’) funcția de 
incitare sau de apelare (a receptorului) — în direcţia atingerii unui scop —, 
respectiv (c’) funcția de reprezentare (a realităţii). 

Pe aceeaşi linie a identificării funcţiilor limbajului, Roman Jakobson a 
conturat un model semiotic hexadic, alcătuit din variabilele pe care, de altfel, le- 
am luat şi noi în considerare (emitentul, receptorul, mesajul, codul, situaţia şi 
canalul de transmitere) şi în care, alături de funcţiile biihleriene — expresivă, 
incitativă (sau conativă) şi referentialä —, apar trei noi funcţii: poetică (la nivelul 
mesajului), metalingvistica (la nivelul codului) şi fatică (la nivelul canalului)". 

Căutând să evidentieze complexitatea fenomenului de comunicare, Paul 
Watzlawick a distins două aspecte ale mesajelor transmise de emitent: aspectul 
conţinutului şi aspectul relaţiei (dintre comunicatori). 

Primul aspect ar viza planul denotativ sau referenţial al comunicării, adică 
obiectele şi stările de lucruri din realitate la care trimit mesajele, iar cel de-al 
doilea aspect ar reuni autorevelarea emitentului, apelul la receptor şi relaţia 
propriu-zisă dintre interlocutori. 

La toate acestea s-ar adăuga aspectul metacomunicativ al mesajelor, care 
indică modul în care acestea sunt percepute şi înțelese". 

Ultimele două contribuţii pe care le-am valorificat la acest punct al cercetării 


3 Die Axiomatik der Sprachwissenschaften, Vittorio Klostermann, Frankfurt am Main, 
1969, pp. 94-117. 

14 Essais de linguistique generale, cap. XI, Minuit, Paris, 1936. 

15 Cf. Bernd Fittkau, Hans-Martin Müller-Wolf si Friedmann Schulz von Thun, 
Kommunizierenlernen (und umlernen). Trainingskonzeptionen und Erfahrungen, 
Westermann Verlag, Braunschweig, 1977, p. 21. Dupä cum se poate lesne constata, 
aspectele mesajelor identificate de Paul Watzlawick corespund grosso modo functiilor 
limbajului determinate de Roman Jakobson 

noastre aparţin lui Rolf H. Bay si Bernd Fittkau [15: 18-28] si au drept numitor 
comun determinarea unor niveluri sau planuri ale procesului de comunicare şi 
evidenţierea caracterului interactiv al acestuia. 

Potrivit autorilor invocati, atunci când transmite un mesaj receptorului, 
emitentul acţionează în patru planuri distincte — planul realităţii, planul relaţiei, 
planul autorevelării şi planul apelului —, căutând să „răspundă“, prin intermediul 
semnelor care alcătuiesc mesajul, la următoarele întrebări: 

1. Despre ce îl informez pe receptor? 

2. Cum îl tratez pe receptor şi cum văd relaţia mea cu el? 
3. Ce spun despre mine receptorului? 

4. La ce îl îndemn pe receptor? 

Este de remarcat faptul că fiecare emitent se plasează în răstimpul formulării 
mesajului la toate cele patru niveluri, însă nu în aceeaşi măsură. Accentul 
deosebit pus pe o dimensiune a comunicării sau alta este determinat în mare 
parte de particularitätile contextelor în care se desfăşoară comunicarea. Spre 
exemplu, autorul unui articol ştiinţific va insista foarte probabil pe dimensiunea 
referentialä a comunicării, conducătorul unei instituţii, pe dimensiunea 
hortativă, tinerii căsătoriţi, pe dimensiunea autorevelării, iar doi prieteni în 
timpul unei conversații, pe dimensiunea relationalä. 

Evident, acest lucru nu înseamnă că celelalte dimensiuni ale comunicării 
sunt cu totul ignorate. Astfel, în cuprinsul acestei cărţi, eu caut să mă plasez cu 
preponderență la nivelul realităţii, încercând să mă refer cât mai adecvat la 
fenomenul comunicării. Pe de altă parte însă, vreau să atrag atenţia asupra unor 
aspecte personale, care mă definesc ca cercetător, încerc să stabilesc o relaţie cu 
virtualii cititori ai cărţii şi urmăresc să influentez gândurile şi comportamentele 
acestora. 

Ceea ce ne-a atras în mod deosebit atenţia la contribuţiile lui Rolf Bay şi 
Bernd Fittkau este explicitarea rolului jucat de alocutor în desfăşurarea 
procesului de comunicare. Având statutul de partener „cu drepturi egale“, 
alocutorul realizează o serie de acţiuni complementare celor săvârşite de locutor. 
În acest sens, el se plasează concomitent în planul realităţii, planul relaţiei, 
planul autorevelării şi planul apelului şi caută să răspundă la următoarele 
întrebări: 

1. Cum trebuie să înţeleg realitatea? 

2. Cum mă tratează locutorul? 

3. In ce stare psihologică se află locutorul? 

4. Ce vrea locutorul să simt, să gândesc sau să fac? 

Priceperea de a evolua la toate cele patru niveluri ale comunicării, abilitatea 
de a desluşi intenţiile de comunicare ale locutorului aferente fiecărui nivel şi 


16 Erfolgreich Gespräche durch aktives Zuhören, Expert Verlag, Ehningen bei 
Böblingen, 1988, pp. 7-16. 

capacitatea de a räspunde adecvat la aceste intentii dau mäsura aportului adus de 
alocutor la succesul unei comunicări. 

După ce am prezentat, în linii generale, prestațiile lui Karl Bühler, Roman 
Jakobson, Paul Watzlawick, Rolf Bay şi Bernd Fittkau, ca premise ale 
propriului model al comunicării, putem trece la conturarea progresivă a acestuia. 

Orice instanță a procesului de comunicare presupune desfăşurarea unor 
acţiuni la nivelul tuturor variabilelor care intervin în structura ei: emitentul, 
receptorul, mesajul, codul, situaţia şi canalul de transmitere. Aceste acţiuni sunt 
săvârşite de către emitent şi receptor ca părți complementare ale unei 
interacțiuni, în vederea atingerii următoarelor obiective: 

1. manifestarea personalităţii proprii, determinarea unui concept de sine 
convenabil şi cultivarea stimei de sine; 

2. satisfacerea unei nevoi în raport cu semenii (obţinerea unor bunuri 
materiale, servicii, informaţii, încurajări, sfaturi, laude etc., respectiv 
creşterea gradului de predictibilitate a comportamentelor celorlalţi); 

3. îmbunătăţirea performanţei comunicative, prin asimilarea în propriul 
idiolect (o dată cu emiterea, respectiv receptarea mesajelor) a unei părţi cât 
mai însemnate din cod; 

4. probarea folosirii corecte a codului, prin intermediul controlului 
intersubiectiv; 

5. construirea unei versiuni cât mai fidele a realităţii, astfel încât să se 
simtă în siguranţă şi să-şi sporească şansele de reuşită în toate celelalte 
acţiuni pe care le întreprind; 

6. integrarea într-un grup social, pentru a putea beneficia de cooperarea 
semenilor lor. 

Pentru a fi mai expliciţi, subliniem faptul că nici unul dintre cele şase 
obiective enumerate mai sus — obiective care motivează, în proporţii variabile, 
orice act de comunicare — nu poate fi realizat de emitent sau de receptor în mod 
independent, ci numai prin cooperare. Dacă acţiunile comunicatorilor nu se 
conjugă în interacțiuni, este imposibil să se ajungă la o comunicare reuşită. De 
aici se poate conchide, cu îndreptăţire, că procesul de comunicare este o 
„afacere colectivă“, fiecare participant la desfăşurarea acestuia fiind la fel de 
responsabil pentru succesul lui. 

Ar fi de remarcat, apoi, că nu este suficient ca emitentul şi receptorul să-şi 
orienteze acţiunile spre atingerea aceloraşi obiective. Ei trebuie să le acorde 
aceeaşi importanţă, astfel încât acţiunile lor să se îmbine armonios în 
interacțiunile aferente. Spre exemplu, în contextul unei conversații, emitentul 
poate urmări cu preponderență ameliorarea conceptului de sine şi întărirea 
relaţiei cu receptorul. În aceste condiţii, receptorul ar trebui să se concentreze pe 
discernerea aspectelor personale dezvăluite de emitent şi pe identificarea naturii 
relaţiei sociale vizate, pentru ca răspunsul dat în secvenţa de comunicare 
următoare să corespundă aşteptărilor emitentului. Dacă receptorul procedează 

altfel, mizänd, de pildä, pe dimensiunea referentialä a comunicärii, el va 
remarca, foarte probabil, redundanta mesajului sub acest raport si (in mäsura in 
care n-a aflat nimic nou privitor la realitate) ii va transmite interlocutorului 
dezamăgirea pe care o resimte faţă de calitatea comunicării. Consecința imediată 
a acestui fapt va fi, fără îndoială, blocarea conversatiei. 

Ținând cont de precizările menţionate mai sus, vom prezenta perechile de 
acțiuni ale interlocutorilor (id est interacţiunile realizate de aceştia), în ordinea 
enumerării obiectivelor care sunt vizate şi cu menţiunea că ele au aceeaşi 
pondere la reuşita întregului proces de comunicare. 


Parametrii Actele de limbaj Actele de limbaj 

comunicării vizati realizate de către emitent | realizate de către receptor 
EMITENT act de autorevelare act de discernere 
RECEPTOR act de influențare act de răspuns 
MESAJ act de emitere act de receptare 
COD act de informare sintactică | act de înţelegere sintactică 
SITUAŢIE act de referire act de coreferire 
CANAL DE TRANSMITERE | act de relafionare act de corelafionare 


5. Interacțiunile care alcătuiesc procesul de comunicare 


Înainte de a trece la prezentarea propriu-zisă a celor şase interacțiuni, dorim 
să subliniem faptul că ele alcătuiesc de fapt o secvenţă comunicationalä 
elementară. Dacă avem de-a face cu un proces de comunicare complex, altfel 
spus, cu o succesiune de secvenţe comunicative elementare, vom înţelege că 
protagonistii acestuia îndeplinesc alternativ rolurile de emitent şi de receptor şi 
realizează alternativ acţiunile corespunzătoare respectivelor roluri. 


3.2.1. AUTOREVELARE-DISCERNERE. Prima interacţiune pe care o supunem 
atenţiei este centrată pe emitent şi priveşte efortul acestuia de a-şi reevalua în 
mod pozitiv propria persoană prin „filtrul“ receptorului. 

Contribuţia emitentului la acest nivel semiotic, AUTOREVELAREA (sau 
AUTODEZVĂLUIREA), revine la dezvăluirea unor aspecte personale (emoţii, 
sentimente, impresii, atitudini, convingeri, speranţe, intenţii, angajamente etc.), 
care sunt ţinute — de regulă — ascunse, cu intenţia de a înlesni comunicarea 
prezentă. Conform procedurii folosite în determinarea altor fenomene, vom 
detalia această definiţie cu câteva precizări, pentru a recupera cu o mai mare 
acuratețe complexilțtatea acţiunii de autorevelare. 

(i) Autorevelarea este o acţiune voluntară. În sfera autorevelării nu pot fi 
incluse comportamentele expresive, manifestate neintentionat de emitent, chiar 
dacă ele „spun“ foarte multe despre personalitatea acestuia. Interpretarea 
comportamentelor expresive este deosebit de utilă în cunoaşterea semenilor, 

însă ea nu survine în situaţiile de comunicare, ci in cele de simplă observare. 
Totodată, autorevelarea exclude mărturisirile obţinute prin constrângere sau prin 
administrarea unor droguri, întrucât, în asemenea cazuri, emitentului îi este 
anulată libertatea de a acţiona în sensul dorit de el. 

(ii) Autorevelarea furnizează informaţii care vizează exclusiv persoana 
emitentului. Toate referirile care sunt subsumate autorevelării trebuie să fie, în 
ultimă instanţă, mijloace de manifestare a personalităţii emitentului sau, mai 
exact, căi de transmitere a modului în care emitentul se priveşte pe sine. 
Informaţiile vehiculate în actul autorevelării se întrepătrund, de regulă, cu 
informaţii referitoare la realitate, la interlocutori, la relaţiile întreţinute cu aceştia 
etc. şi nu arareori pot fi confundate cu ele. 

De aceea, doar receptorii pricepuţi in discernerea informaţiilor 
autorevelatorii pot separa ceea ce trimite la persoana emitentului de ceea ce 
vizează alte variabile ale comunicării, cu atât mai mult cu cât emitentul nu-şi 
exprimă explicit intenţia de autorevelare, prin formulări de tipul „Receptează 
următorul enunţ ca mijloc de autorevelare a personalităţii mele“. Spre exemplu, 
numai un receptor versat poate hotărî — în funcţie de context — în ce măsură 
enunţul „Eşti singurul care mă poate înţelege“ îl vizează pe el şi în ce măsură 
acesta dezvăluie un aspect al personalității emitentului (cum ar fi nesiguranța, 
neîncrederea maladivă în semenii săi sau anxietatea). 

(ii) Informaţiile transmise în actul autorevelării sunt inedite pentru 
receptor. Ca atare, nu vom lega autorevelarea de aducerea la cunoştinţă a unor 
afecte, gânduri sau fapte care sunt deja cunoscute de receptor sau care pot fi 
aflate relativ uşor de acesta dintr-o altă sursă. Spre exemplu, un bărbat de 25 de 
ani, încruntat, roşu la faţă, cu pumnii strânşi şi care foloseşte un ton ridicat al 
vocii nu se autorevelează persoanei care se află în faţa lui atunci când spune 
„Sunt bărbat“, „Sunt tânăr“, „Am o deviatie de sept“, „Sunt furios“, „Nu îmi pot 
controla întotdeauna pornirile“, „Am cetăţenia română“ etc., deoarece toate 
aceste aspecte fie sunt evidente pentru receptor, fie pot fi cunoscute ulterior de 
acesta fără ajutorul emitentului. 

(iv) Autorevelarea este menită să catalizeze comunicarea. Pentru a putea fi 
incluse în sfera autorevelării, informaţiile referitoare la propria personalitate pe 
care emitentul le transmite în mod intenţionat receptorului trebuie să aibă 
legătură nemijlocită cu situația prezentă de comunicare. Dacă nu contribuie la 
îmbunătăţirea relaţiei de comunicare dintre emitent şi receptor, informaţiile 
personale (referitoare la trecut) nu aparţin autodezvăluirii, oricât de detaliate şi 
de intime ar fi ele. Trecutul este relevant şi trebuie luat în considerare ca obiect 
al autorevelării numai dacă poate explica de ce emitentul reacționează într-un 
anumit fel si nu în altul”. 


1 David W. Johnson, Self-disclosure, in B. D. Peterson, G. M. Goldhaber, and R.W. Pace, 
Communication Probes, Science Researc Associates, Inc., Chicago, 1974, pp. 19. 

(v) Autorevelarea este, prin definiţie, o acțiune onestă. Unii autori consideră 
că onestitatea sau sinceritatea este una dintre valorile posibile ale autorevelärii'®. 
Procedând astfel, ei par să admită implicit că ar exista şi autorevelări care nu au 
această valoare, adică autorevelări nesincere. Or, nu se poate dezvălui conştient 
decât ceea ce este, iar nu ceea ce nu este. Cel care încearcă intenţionat să creeze 
o impresie falsă cu privire la sine nu realizează o autorevelare (nesinceră), ci o 
simulare. Autorevelarea nu poate fi decât sinceră. În consecință, expresia 
„autorevelare sinceră“ este un pleonasm, iar expresia „autorevelare nesincerä“ 
este o contradicţie în termeni. 

Două probleme decurg imediat din această ultimă precizare: (a) statutul 
disimulării în raport cu procesul de comunicare şi (b) „autorevelarea“ sinceră a 
unor aspecte personale ireale. 

Nefiind o ipostază a autorevelării, disimularea poate fi asociată cu două 
situaţii semiotice distincte. Dacă receptorul se lasă înşelat şi se comportă în 
acord cu intenția perfidă a emitentului, acţiunea de disimulare este parte 
integrantă a comunicării, cu menţiunea că ea nu facilitează, ci împietează 
desfăşurarea acesteia. Cu cât simularea este mai izbutită, cu atât situaţia de 
comunicare se deteriorează mai tare. Dacă receptorul remarcă lipsa de onestitate 
a emitentului, atunci el trece din situaţia de comunicare în care se află într-o 
situație de observare, percepänd şi interpretând indicii nesinceritätii drept 
comportamente expresive. 

Ce se întâmplă atunci când emitentul îi împărtăşeşte cu bună credinţă 
receptorului informaţii ireale despre sine? La prima vedere, n-ar putea fi vorba 
aici nici de autorevelare (deoarece nu se dezvăluie ceva existent), nici de 
simulare (întrucât lipseşte intenţia de a înşela). 

Cheia depäsirii acestei dileme este dată de structura personalităţii 
emitentului. După cum am menţionat într-un subcapitol precedent, 
individualitatea emitentului este asigurată de îmbinarea stării lui interne cu 
conceptul de sine pe care şi l-a format în urma întregii lui experienţe de viaţă. 
Spre deosebire de starea internă, conceptul de sine cuprinde atât aspecte reale, 
cât şi aspecte presupuse de emitent a fi reale. Or, tocmai la aceste aspecte false 
din conceptul de sine poate face referire, cu onestitate, emitentul. Prin urmare, 
această acţiune trebuie socotită, în ultimă instanţă, ca autorevelare. 

Autorevelarea se distinge de celelalte acţiuni care compun procesul de 
comunicare prin următoarele şase dimensiuni sau calități "°: 


18 Cf., de exemplu, Olivier Reboul, Langage et idéologie, P.U.F., Paris, 1980, pp. 51-54; 
Owen Hargie, Self-disclosure, în Owen Hargie (ed.), A Handbook of Communication 
Skills, Croom Helm, London & Sydney, 1986, p. 231. 

19 Cf. Joseph A. DeVito, The Communication Handbook. A Dictionary, Harper & Row, 
New York, 1986, pp. 277-278; [18b: 230-232]. DeVito şi Hargie raportează 
autorevelarea şi la dimensiunea sinceritätii. Noi am preferat să tratăm sinceritatea ca 
proprietate intrinsecă (şi subinteleasä) a autorevelării. 

1. informația, 

2. valența, 

3. acurateţea, 

4. oportunitatea, 
>; 


accesibilitatea şi 
6. eficacitatea. 

(1) Informaţia vehiculată în actul autorevelării poate fi apreciată în funcţie 
de „lărgimea“ şi de „profunzimea“ ei. Lărgimea este dată de frecvenţa şi durata 
referirilor la sine, iar profunzimea, de gradul de intimitate al aspectelor 
dezvăluite. Autorevelările care au o lărgime considerabilă se realizează, de 
regulă, la un nivel superficial şi vizează aspecte care nu comportă riscuri 
semnificative pentru emitenti: preferinţe literare sau artistice, convingeri politice 
(în cadrul unei societăți democratice), aprecieri asupra unor probleme sociale — 
şomajul, sănătatea publică, educaţia, regimul proprietăţii ş.a. —, deprinderi 
dobândite prin efort propriu, modalităţi de petrecere a timpului liber etc. Aceste 
autodezvăluiri superficiale intervin în toate compartimentele sociale, oricare ar 
fi natura relaţiilor stabilite între comunicatori. Pe de altă parte, autodezvăluirile 
de natură intimă — privind problemele de conştiinţă, calitatea relaţiei conjugale, 
viciile ascunse, antipatiile nutrite faţă de superiori, eventualele aversiuni rasiale, 
orientarea sexuală etc. — sunt practicate într-o măsură foarte redusă şi numai în 
cazul în care relaţia dintre interlocutori este suficient de strânsă”. 

(2) Sub raportul valentei, autorevelările sunt fie pozitive, fie negative. Pentru 
a-şi prezerva stima de sine şi pentru a-şi consolida un statut social convenabil, 
comunicatorii caută să se dezvăluie semenilor mai ales prin aspectele personale 
care îi avantajează. Ei aduc în lumină „partea rea“ a personalităţii lor, doar 
atunci când sunt încredinţaţi că interlocutorii nu vor folosi informaţiile obţinute 
pentru a le crea prejudicii. 

(3) Acuratetea autorevelării este condiţionată de gradul in care emitentul se 
cunoaşte şi se acceptă pe sine. Înainte de a-i aduce cuiva la cunoştinţă afectele, 
cunoştinţele şi reacţiile proprii sau anumite elemente ale conceptului de sine, 
emitentul trebuie să fie conştient de ele şi să le asume ca atare (chiar dacă în 
unele cazuri nu îi face plăcere). Or, cunoaşterea şi acceptarea de sine presupun o 
expunere cât mai conştientă în faţa interlocutorilor şi un răspuns cât mai onest 
din partea acestora. Cei care nu îşi asumă riscuri în relațiile cu semenii lor — 
mascându-şi sinele — şi cei care nu vor să „vadă“ decât reacţii favorabile la 
comportamentele lor nu pot practica o autorevelare exactă. 


20 Destăinuirile făcute de penitent preotului, de client avocatului sau de pacient medicului 
par să infirme ideea că autodezvăluirea intimă reclamă întotdeauna o relaţie strânsă între 
interlocutori. Nu trebuie să uităm însă, că necunoaşterea de către penitent, client sau 
pacient a persoanelor cu care interacționează este dublată de încrederea fermă pe care ei 
o au în instituţiile sociale pe care aceste persoane le reprezintă. 

(4) Judecată prin prisma oportunității, autorevelarea trebuie pusă in 
corespondenţă cu contextele în care este bine să fie practicată şi cu situaţiile în 
care realizarea ei influenţează negativ relaţia dintre comunicatori. 

În acest sens, David W. Johnson [17: 20] susţine că autorevelarea este 
oportună numai dacă: 
nu este întâmplătoare şi izolată, ci parte a unei relaţii continue, 
este reciprocă, 
priveşte ceea ce se întâmplă în prezent, 
creează o şansă rezonabilă de a îmbunătăţi relaţia dintre interlocutori, 
este corelată cu efectele pe care le are asupra receptorului, 
se amplifică atunci când relaţia dintre comunicatori intră în criză şi 
se îndreaptă gradual către un nivel mai profund. 

Acestor şapte condiţii li se pot adăuga, în acord cu propunerea lui Owen 
Hargie [18b: 230-231], încă cinci, la fel de importante: 

a. receptorul are un statut egal sau superior celui al emitentului 
(autorevelarea de la superior la inferior deteriorând, de regulă, raportul 
ierarhic existent), 

b. receptorul nu este copleşit cu informaţii personale (excesul creând 
întotdeauna o reacţie adversă), 

c. se ține seama de rolurile interlocutorilor (necuvenindu-se, de pildă, ca o 
mamă să se destăinuie mai curând copiilor decât soţului), 

d. este adaptată circumstanțelor spaţio-temporale (fapt pentru care, spre 
exemplu, un bolnav de colită nu trebuie să ofere convivilor detalii 
privind neplăcerile sale) şi 

e. relația dintre comunicatori este suficient de strânsă. 

(5) Accesibilitatea autorevelării revine la uşurinţa cu care o persoană 
dezvăluie altora informaţii personale. Ea este condiţionată de caracteristicile 
psihologice ale emitentului, de educaţia primită de acesta şi, nu în ultimul rând, 
de nivelul priceperii cu care este practicată. Astfel, un extrovertit se 
autorevelează într-o mai mare măsură decât un introvertit, un membru al 
protipendadei se devăluie mult mai puţin decât o face un om simplu (fiindcă a 
fost educat să procedeze astfel), iar cel care nu a exersat continuu autorevelarea 
întâmpină dificultăţi majore de exprimare. 

(6) Ultima calitate cu care confruntăm autorevelarea — eficacitatea — este si 
cea mai importantă, întrucât priveşte chiar finalitatea acţiunii săvârşite. 

Ca orice comportament voluntar, autodezvăluirea vizează atingerea unor 
obiective, dintre care cinci par a avea o importanţă deosebită: 
dezvoltarea conceptului de sine; 
iniţierea sau deblocarea comunicării; 
încurajarea reciprocitätii; 
obţinerea unor informaţii relevante despre persoana receptorului; 
identificarea şi fructificarea unor similarități cu receptorul. 

(a) Dupä cum am mentionat, conceptul de sine se formeazä pe mäsurä ce se 
câştigă informaţii despre propria persoană, iar aceste informaţii sunt date, cu 
precădere, de reacţiile receptorului la aspectele personale dezvăluite. Fără o 
expunere progresivă şi sinceră în faţa semenilor, nimeni nu poate să ajungă să se 
cunoască pe sine. 

(b) Atunci când iniţiază o comunicare, fiecare individ trebuie să stabilească o 
relaţie cu cel puţin un alt individ, parcurgând în esenţă trei etape: conştientizarea 
prezenţei celuilalt, contactul superficial şi mutualitatea. Fiecare trecere de la o 
etapă la alta este condiţionată în mod necesar de realizarea unei autorevelări din 
ce în ce mai substanţială. Autodezvăluirea nu se impune doar în faza iniţierii 
comunicării, ci şi pe tot parcursul ei, mai ales când apar momente de impas. 
Dezväluirea inspirată a unor aspecte personale poate risipi eventuala reticentä a 
interlocutorului de a continua comunicarea. 

(c) Relaţiile sociale se supun unei reguli a mutualitätii: ceea ce vrem să facă 
semenii noştri trebuie să facem şi noi înşine. Prin urmare, dacă vrem să aflăm 
date relevante despre interlocutorii noştri, trebuie să fim dispuşi să le dezvăluim 
aspecte ale propriei personalităţi. 

(d) Pentru a menţine şi dezvolta o relaţie de durată cu un individ, ne 
aşteptăm să-l cunoaştem suficient de bine, astfel încât să nu fim surprinşi de 
comportamentele lui viitoare. Dat fiind faptul că nu putem pătrunde în 
„interiorul“ lui pentru a şti ce este, nu avem decât să-l încurajăm să se 
autodezvăluie şi să ne spună ce ştie el că este. 

(e) Cunoaşterea personalităţii interlocutorului nu are doar menirea de a ne 
feri de surprize în legătură cu comportamentele lui viitoare; ea ne oferă şi şansa 
de a determina acele „puncte de convergenţă“ care se pot constitui în premise 
ale cooperării cu acesta. 

Pentru a observa cu mai multă acuratețe autodezvăluirea practicată de cineva 
şi pentru a o putea fructifica în mod eficient, este bine să ţinem seama de factorii 
care o influenţează în mod semnificativ [19: 278-280]: 

1. efectul diadic; 
mărimea auditoriului: 
subiectele vizate; 
valența; 

sexul, rasa, naționalitatea şi vârsta; 

6. relația cu receptorul. 

(1) Autorevelarea este, de regulă, reciprocă şi se dezvoltă în spirală. Dacă o 
persoană se dezvăluie pe sine, persoana cu care interacționează va face foarte 
probabil acelaşi lucru, ciclul reluându-se la o scară mai mare, astfel încât 
autorevelarea va fi tot mai amplă şi mai profundă. În mod analog, dacă un 
comunicator se închide în el însuşi sau dacă se ascunde în spatele stereotipiilor 
aferente rolurilor sociale pe care le îndeplineşte, interlocutorul său va adopta 
comportamente defensive similare. 

(2) Autorevelarea are cele mai multe sanse de reusitä atunci cänd survine 
între două persoane sau în cadrul unor grupuri restrânse. Ea nu este si nici nu 
trebuie practicată în situaţiile formale de comunicare, la care participă un număr 
prea mare de indivizi. Astfel, dezvăluirea unor aspecte personale la o sesiune de 
comunicări ştiinţifice sau la o conferință publică este cu totul contraindicată, 
întrucât nu corespunde aşteptărilor auditoriului şi nu pot fi urmărite reacţiile 
acestuia. O asemenea dezvăluire nici n-ar trebui numită autorevelare, ci 
„exhibitionism“ sau „expunere publică“. 

(3) Natura problemelor la care se face referire în actul de autorevelare 
influențează (după cum am menţionat puţin mai sus) cantitatea şi calitatea 
informaţiilor transmise. Comunicatorii sunt îndeobşte dornici să dezvăluie acele 
aspecte despre sine care potenţează interacţiunile lor semiotice, fără a-i pune în 
situaţii vulnerabile: păreri filosofice, gusturi artistice, preferinţe culinare, 
experienţe turistice etc. Ei sunt însă foarte reticenti în aducerea la cunoştinţa 
interlocutorilor a informaţiilor care ar putea fi folosite împotriva lor: averea 
posedată, anumite experienţe penibile, duşmănii personale, frustrări sexuale, 
vicii, slăbiciuni etc. 

(4) Dezvăluirea sinelui se face preponderent pe linia aspectelor de 
personalitate pozitive, doar într-un stadiu mai avansat al relaţiei dintre 
interlocutori aducându-se în lumină — cu multă prudenţă — şi aspectele negative. 
Cel puţin două motive stau la baza acestei atitudini: (a) comunicatorii care 
practică o autorevelare pozitivă par mai atractivi şi îşi sporesc şansele de a 
închega relaţii sociale care să le fie favorabile, respectiv (b) autodezvăluirea 
negativă poate fi folosită împotriva persoanei care o realizează, cu atât mai mult 
cu cât ea este privită (cel puţin în faza iniţierii unei relaţii) ca o abatere de la 
normele ce reglementează această acțiune. 

(5) Urmându-l pe Joseph DeVito [19: 279-280], supunem atenţiei câteva 
rezultate ale unor cercetări privind impactul acestor patru variabile asupra 
autodezvăluirii versus disimulării. Într-o societate în care ascensiunea socială a 
unei persoane este condiţionată mai curând de ceea ce pari a fi şi nu de ceea ce 
eşti, atât bărbaţii cât şi femeile evită să practice o autorevelare considerabilă şi 
preferă să simuleze într-o oarecare măsură pentru a nu-şi deteriora imaginea în 
ochii celorlalţi. Bărbaţii ar adăuga la acest motiv principal teama de a nu părea 
inconsistenti, teama de a nu-şi periclita relaţiile cu ceilalţi şi, foarte important, 
teama de a nu pierde controlul asupra altor persoane. În ce le priveşte, femeile ar 
fi mai interesate să nu ofere informaţii care ar putea fi folosite împotriva lor, 
informaţii care ar putea fi socotite un semn de instabilitate emoțională sau 
informaţii care le-ar crea probleme în relaţiile pe care le-au stabilit deja cu alte 
persoane. Sub raportul rasei şi nationalitätii, studenţii afro-americani s-ar 
autodezvălui mai puţin decât cei albi, iar studenţii americani în general ar fi mai 
deschişi decât cei din Porto-Rico, Germania, Marea Britanie sau Orientul 
Mijlociu. În funcţie de vâstă, se spune că autorevelarea între prietenii de sex 

opus creşte de la 17 la 50 de ani scade după această vârstă. Evident, toate aceste 
concluzii trebuie luate cum grano salis, dat fiind faptul că omul este o realitate 
mult prea complexă pentru a i se putea prevedea cu certitudine comportamentele 
în funcţie de anumiţi itemi. 

(6) În sfârşit, este îndeobşte admis faptul că ne dezvăluim într-o mai mare 
măsură persoanelor care ne înţeleg, care ne acceptă aşa cum suntem şi care caută 
să ne sprijine. Cum e şi firesc, aceste persoane sunt de găsit în familie şi în 
cercul prietenilor apropiaţi. Cea mai intimă relaţie socială este aceea dintre soţ şi 
soţie, aşa că nu poate să mire pe nimeni că tocmai aici autorevelarea este 
maximă. Acest fapt explică şi reticenfa unora de a se căsători: nevrând din 
principiu să se autoreveleze, ei trebuie să evite cea mai strânsă relaţie pe care o 
pot avea cu cineva, relaţie care i-ar obliga să se dezvăluie. 

Pe linia „partajärii“ contribuţiilor aduse de interlocutori la realizarea 
comunicării, actul de autorevelare al emitentului trebuie corelat cu actul de 
DISCERNERE al receptorului. 

Această acţiune complementară săvârşită de receptor poate fi definită, într-o 
primă instanţă, ca un comportament conştient orientat spre decelarea aspectelor 
care formează starea proprie sau conceptul de sine al emitentului: acuitatea 
simţurilor, acurateţea sistemului conceptual, trăsăturile de caracter, afectele, 
atitudinile, cunoştinţele, convingerile, capacitatea de focalizare a atenţiei, 
puterea voinţei, interesul manifestat în ducerea la bun sfârşit a comunicării etc. 

În ideea unei mai bune determinări a discernerii, ni se pare potrivit să 
completăm definiţia de mai sus cu următoarele precizări: 

(i) Discernerea nu este o consecinţă sui generis a autorevelării. Aspectele 
referitoare la sine pe care o persoană le dezvăluie în faţa altei persoane pot fi 
discernute, dar şi ignorate. Destinatarul autorevelării nu are obligaţia de a 
recepta informaţiile personale care îi sunt adresate, mai ales dacă nu este 
suficient de motivat în acest sens. Este de reţinut însă că ignorarea (completă 
sau parțială) a aspectelor revelate de emitent se asociază cu un anumit grad de 
insucces a interacțiunii autorevelare-discernere şi, implicit, a procesului de 
comunicare în ansamblul său. 

(ii) Acţiunea de discernere exclude observarea comportamentelor expresive 
ale emitentului. Discernerea este un comportament conştient care se manifestă 
doar în situaţiile de comunicare, în timp ce perceperea şi interpretarea 
comportamentelor expresive — deşi au tot un caracter conştient — survin in 
cadrul unor situaţii de observare. Discernerea este centrată numai pe aspectele 
personale dezvăluite voluntar de emitent, întrucât numai acestea sunt, la drept 
vorbind, comunicate. Aspectele personale manifestate în mod inconştient de 
emitent pot şi trebuie să fie observate — ca indici ai stării interne —, dar în afara 
comunicării, în maniera în care percepem şi interpretăm înnourarea cerului, 
rateurile unui motor, înmugurirea copacilor, lätratul unui câine, sforăitul unui 
bătrân, scâncetele unui bebeluş etc. 

(iii) Practicând discernerea, receptorul trebuie să afle ce este emitentul, dar 
şi ce ştie el că este. În actul autorevelării, emitentul dezvăluie în mod amestecat 
aspecte personale reale (care ţin atât de starea internă cât şi de conceptul de sine) 
şi aspecte personale presupuse (localizate strict la nivelul conceptului de sine). 
Receptorul care se angajează în discernerea acestor aspecte trebuie să-şi 
însuşească şi să-şi amelioreze continuu priceperea de a le distinge cât mai net, 
astfel încât să nu confunde la nivelul emitentului informaţiile adevărate despre 
sine cu „inchipuirile“despre sine. 

(iv) Discernerea este cumulativă. Atunci când se angajează într-o nouă 
interacțiune semiotică, receptorul se bizuie pe experienţele sale de comunicare 
din trecut. El nu porneşte în actul discernerii de la zero decât dacă se află la 
prima comunicare cu emitentul. Cu cât s-au dobândit mai multe informaţii 
personale despre emitent în actele de comunicare trecute, cu atât discernerea în 
actul de comunicare actual va avea mai multă acuratețe. 

(v) Amploarea discernerii n-o poate depăşi pe cea a autdezvăluirii. 
Informaţiile personale obţinute prin actul de discernere nu au cum să exceadă 
ceea ce a fost dezvăluit în mod conştient de către emitent. Aceasta nu înseamnă 
însă că receptorul ştie despre emitent doar ceea ce acesta „binevoieşte“ să-i 
destăinuie. El poate detalia prin inferente informaţiile primite şi le poate 
corobora cu datele dobândite pe calea observării comportamentelor expresive. 

Dintre dimensiunile sau calitățile care pot servi la caracterizarea actului de 
discernere, cel puţin patru ni se par a avea o importanţă deosebită: 

1. promptitudinea, 


2. precizia, 
3. completitudinea si 
4. fineţea. 


(1) Discernerea este promptă dacă şi numai dacă se realizează în ritmul 
autdezvăluirii. Procesând aspectele personale ale emitentului de îndată îi sunt 
dezvăluite, receptorul îşi sporeşte şansele de a realiza o discernere acurată şi îi 
oferă emitentului oportunitatea de a verifica eficacitatea autorevelării. Dacă 
actul de discernere este mult întârziat faţă de actul autodezvăluirii, atunci apare 
riscul distorsionării aspectelor personale comunicate — în măsura în care aceste 
aspecte nu sunt judecate în chiar contextul în care sunt semnalate —, iar 
emitentul nu poate urmări efectele acţiunii sale. 

(2) Precizia actului de discernere este mult mai greu de asigurat decât 
promptitudinea. Ea reclamă recunoaşterea intenţiei sub care emitentul se 
dezvăluie pe sine şi receptarea informaţiei într-o formă similară aceleia în care 
este emisă. Priceperea de a distinge fără greş informaţiile vehiculate prin 
autorevelare, prin simulare, respectiv prin comportamentele expresive poate fi 
dobândită numai în urma unei practici asidue şi, din păcate, puţini sunt dispuşi 
la un asemenea efort. O dată ce a dobândit această pricepere, receptorul trebuie 
să se angajeze la o permanentă corijare a informaţiilor personale „decodate“, în 

functie de comportamentele ulterioare ale emitentului. 

(3) Pentru a putea conchide cä un act de discernere este complet trebuie sä 
fim siguri că a fost receptată întreaga informatie dezvăluită de emitent. Or, s-ar 
părea că nu dispunem de un set de mărci observabile capabil să ne asigure o 
asemenea certitudine. De aceea, este bine ca fiecare comunicator să abordeze 
discernerea ca si cum ar fi, in mod fatal, incompletă. Astfel, el va trata 
discernerea ca o activitate continuă, folosind toate prilejurile ivite pentru a 
câştiga noi informaţii relevante despre interlocutorii săi. 

(4) Ultima proprietate pe care o punem în joc în scopul aprecierii actului de 
discernere, fineţea sau rafinamentul, priveşte maniera în care receptorul 
„culege“ informaţiile personale despre emitent. Mai exact, un receptor 
dovedeşte fineţe în realizarea discernerii numai dacă, pe baza atitudinilor 
manifestate în răstimpul comunicării, emitentul este convins că are de-a face cu 
un interlocutor deschis, intelegätor şi demn de încredere. Cu alte cuvinte, 
emitentul trebuie să fie sigur că receptorul (a) este dispus să primească 
informaţiile personale care îi sunt destinate, (b) este hotărât să-şi menţină 
consideratia faţă el oricare ar fi valența acestor informaţii şi (c) nu va folosi in 
detrimentul lui informaţiile primite. 

Nivelul de realizare a actului de discernere este influenţat într-o măsură 
considerabilă de următorii patru factori: 

1. interesul receptorului față de persoana emitentului; 

2. calitatea autorevelarii; 

3. contextul comunicării; 

4. experiența de comunicare a receptorului. 

(1) Realitatea pare să confirme teza că nimeni nu săvârşeşte o acţiune dacă 
nu este suficient de motivat în acest sens. Ca atare, nici un comunicator nu se 
angajează la discernerea aspectelor personale dezvăluite de cineva decât dacă 
sunt şanse să valorifice într-un fel sau altul aceste date. Spre exemplu, 
destăinuirea unor detalii intime de către o actriță cunoscută îl motivează 
suficient pe un fan înrăit al ei, dar îl lasă cu totul rece pe cel care ignoră show 
biz-ul. Câtă vreme actriţa respectivă nu-l interesează (nici măcar ca subiect al 
unor conversații), acesta din urmă nu va reacţiona la autorevelare printr-un act 
de discernere. 

(2) Reuşita actului de discernere este condiţionată de modul în care 
emitentul foloseşte cele mai potrivite prilejuri pentru a dezvălui informaţii 
precise, complete şi utile despre el însuşi. Dacă emitentul nu este sincer sau dacă 
este pur şi simplu incapabil să-şi exprime adecvat sinele prin intermediul 
semnelor, receptorul va realiza o discernere deficitară, pe care o va completa 
eventual cu observarea comportamentelor expresive. 

(3) Sub eticheta generică de „context“ punem laolaltă circumstanţele spatio- 
temporale ale comunicării, statutul comunicării, natura relaţiei dintre 
comunicatori, starea fizică şi psihică a comunicatorilor, statutul social al 

acestora etc. Fiecare element contextual determinä intr-o oarecare mäsurä gradul 
de realizare a discernerii. Spre exemplu, este putin probabil ca receptorul sä 
asimileze adecvat aspectele personale ale emitentului într-un loc aglomerat, la o 
recepţie, când ascultă o conferinţă, dacă are tulburări de vedere şi de auz, dacă 
este coleric sau dacă are un statut social superior celui al emitentului. Prin 
urmare, succesul discernerii (dar şi al autorevelării) presupune alegerea celui 
mai favorabil context de realizare posibil. 

(4) Ultimul factor pe care l-am în discuţie este şi cel mai important, întrucât 
el este acela care dă valoare, în ultimă instanţă, tuturor celorlalţi factori. Oricât 
interes ar manifesta receptorul faţă de persoana emitentului, oricât de bine s-ar 
autodezvălui emitentul şi oricât de favorabil ar fi contextul comunicării, în 
absenţa unei experienţe suficiente de comunicare, discernerea egueazä. 

În consecinţă, dacă vrea să contribuie la reuşita interacțiunii autorevelare- 
discernere şi a procesului de comunicare în ansamblul său, receptorul trebuie să 
dobândească (în urma unui anevoios proces de învățare) priceperea de a se 
raporta corect la autorevelările interlocutorilor săi. Mărturisirea lipsei de 
experienţă nu este o scuză, ci, de fiecare dată, o autoacuzatie. 

La încheierea consideraţiilor privind interacţiunea autorevelare-discernere, 
ni se pare potrivit să invocăm modelul Johari, ca punct de plecare pentru o 
tipologie interesantă a protagoniştilor procesului de comunicare. Construit de 
Joseph Luft şi Harry Ingham”', acest model asigură o reprezentare diagramatică 
a patru tipuri de eu sau — poate mai exact — a patru zone din alcătuirea eului, 
după cum emitentul şi receptorul le cunosc sau nu. 


Cunoscut de sine Necunoscut de sine 
Cunoscut EUL DESCHIS EUL ORB 
de alții 
Necunoscut EUL ASCUNS EUL NECUNOSCUT 
de alții 


6. Modelul Johari 


Eul deschis este reflectat de informaţiile, comportamentele, atitudinile, 
afectele, dorinţele, motivațiile, angajamentele etc. care sunt cunoscute atât de 
sine cât şi de ceilalți: culoarea pielii, sexul, vârsta, naționalitatea, 


2?! Group Processes: An Introduction to Group Dynamics, National Press Books, Palo 
Alto, California, 1970, p.11; apud [19: 172-174] si William V. Haney, Communication 
and Interpersonal Relations. Text and Cases, 4th ed., Richard D. Irwin, Inc., Illinois, 
1979, pp. 126-134. 

80 


temperamentul, starea sănătăţii, afilierile politice sau religioase, cunoştinţele 
despre realitate etc. După Joseph Luft, mărimea zonei deschise a eului se 
corelează direct cu calitatea comunicării. Astfel, cu cât această zonă este mai 
mare, cu atât şi şansele de succes ale comunicării sunt mai mari; dimpotrivă, cu 
cât zona respectivă este mai mică, cu atât comunicarea va fi mai săracă. 

Eul orb este alcătuit din acele aspecte ale personalităţii noastre în privinţa 
cărora suntem ignoranti, dar pe care semenii noştri le cunosc foarte bine: ticuri, 
stereotipii, reacţii defensive, vanitäti, gafe, lipsuri în cunoaştere etc. Pentru a nu 
ieşi dezavantajat din situaţiile de comunicare la care participă, fiecare individ 
trebuie să reducă la minimum zona oarbă a eului, conştient fiind că niciodată n- 
o va putea elimina complet. 

Eul ascuns este dat de secretele pe care fiecare dintre noi le are față de 
ceilalți: experiențe penibile, boli venerice, probleme sexuale, dificultăți 
financiare, insuccese profesionale, inabilitäti, tensiuni familiale etc. Dezväluirea 
acestor aspecte este normală şi legitimă atunci când între interlocutori subzistă o 
relaţie de încredere (bazată pe discreţie), însă este cu totul contraindicată în 
context public, mai ales dacă relaţia dintre interlocutori este superficială. 
(Destăinuirile intime ale unor personalităţi, dar şi ale unor oameni simpli în faţa 
camerelor de luat vederi sunt încurajate de multi realizatori de emisiuni TV. Or, 
aceste „spovedanii publice“ ar trebui să li se pară stânjenitoare protagoniştilor şi 
de-a dreptul dezgustătoare (tele) privitorilor. Cei care nu îşi reduc gradual şi 
selectiv zona ascunsă a eului se expun inutil la eventuale manipulări din partea 
interlocutorilor lor, fără a spori cu nimic şansele de reuşită ale comunicării. 

Eul necunoscut se asociază cu acele aspecte personale care sunt reale, dar 
care nu sunt ştiute nici de sine, nici de ceilalți. Mai curând postulată decât 
determinată, zona necunoscută a eului îşi manifestă prezenţa în anumite situaţii 
speciale — hipnoză, administrare de droguri, reducere excesivă a stimulilor etc. — 
„atunci când unele elemente ale subconstientului depăşesc bariera conştiinţei. 

Cele patru zone în care se descompune eul nu sunt egale pentru orice 
comunicator şi în orice situaţie. În funcţie de experienţa acumulată şi de relaţia 
pe care o are cu interlocutorii săi, o persoană se prezintă cu precădere prin 
prisma uneia dintre zonele menţionate. 

În acord cu prestaţia lui William Haney, vom distinge — ca tipuri ideale de 
comunicatori — comunicativul, flecarul, iscoditorul şi ermitul, după cum, în 
cazul lor, este mai mare şi evidentă zona deschisă, zona oarbă, zona ascunsă, 
respectiv zona necunoscută a eului, potrivit disponibilitätii de a practica 
autorevelarea şi discernerea. 

Înainte de a trece la prezentarea desfăşurată a diagramei, ne simţim datori să 
facem două menţiuni: 

a. gradele de realizare a autorevelării şi discernerii pot fi situate cu 
uşurinţă în intervalul închis de numere reale [0, 1], însă nu pot fi alocate pe 
baza unor criterii riguroase în situaţiile concrete de comunicare; 

b. nimeni nu intruchipeazä la modul absolut vreunul din cele patru tipuri 
ideale de comunicatori. 


1 
Gradul de FLECARUL COMUNICATIVUL 
realizare a 
actului de 
autorevelare ERMITUL ISCODITORUL 
0 1 


Gradul de realizare a actului de discernere 


7. Tipuri de comunicatori, în funcție de gradul de realizare a autorevelării si a discernerii 


Ca inițiator prezumtiv al actului de comunicare — ERMITUL — nu vrea sau nu 
poate să coopereze cu interlocutorul său în direcția cunoaşterii de sine. Pe de o 
parte, el nu face efortul de a-si dezvolta conceptul de sine (lăsând cele mai multe 
aspecte ale personalității sale în zona inconştientului), iar pe de altă parte, el se 
arată nereceptiv la semnele prin care partenerul său de comunicare se 
autodezvăluie, dezvăluind, implicit, şi atitudinea pe care o are față de 
interlocutorul său. Datorită acestui lucru, receptorul are puține sanse de a face 
previziuni corecte cu privire la comportamentul emitentului si, astfel, are mari 
dificutäti în a-şi satisface anumite nevoi în raport cu el. De aceea, nu este de 
mirare faptul că ermitul nu poate susține un act de comunicare substanțial si de 
durată. Inertia de care dă dovadă subminează tentativele semenilor săi de a 
menține interacțiunile semiotice care au fost inițiate. 

În raport cu apatia ermitului, lipsa de fair-play a ISCODITORULUI este, cel 
puțin din perspectivă morală, mult mai condamnabilä. Iscoditorul isi ascunde 
față de destinatarii mesajelor sale acele aspecte ale personalității sale care îi 
conferă siguranță sau chiar superioritate în relațiile cu aceştia, însă se arată 
foarte insistent în deslusirea caracteristicilor personale ale semenilor săi. 

Or, această practică neloială de „stoarcere a informațiilor“ nu poate trece 
neobservată de ceilalți participanți la comunicare, care nu vor întârzia (sub 
influența efectului diadic) să-i imite comportamentul. Cel care se simte observat 
şi controlat de către un individ care îşi ascunde intențiile va căuta să observe cu 
mai multă atenție indicii de personalitate ai acestuia si va adopta la rândul lui un 
comportament disimulant. 

Indivizii din a treia categorie de comunicatori — FLECARII — se fac vinovați, 
în ultimă instanță, de prostie. Fără frâu în transmiterea mesajelor (inclusiv a 
celor privind eul propriu, potrivit zicalei populare „ce-i in gusä-i şi-n cäpusä‘) şi 
opaci la indicii transmisi (voluntar sau nu) de semenii săi, flecarii ajung în cele 
mai dificile împrejurări. Ei nu pot menține multă vreme contactul cu destinatarii 
propriilor mesaje — cine acceptă să joace rolul de „receptacol pasiv“ al unor 
mesaje? — si, mult mai grav, prin dezväluirea fără nici o restricție a informațiilor 

despre sine, devin vulnerabili atunci când ajung in situaţii conflictuale. Foarte 
previzibili în comportamentele lor şi complet nestiutori în ce priveşte 
cunoştinţele, atitudinile sau comportamentele celorlalţi, flecarii nu pot ieşi decât 
învinşi din disputele sociale în care se angajează. 

Am lăsat la urmă categoria indivizilor COMUNICATIVI, întrucât aceştia se 
impun ca modele exemplare de comunicatori. În cazul lor, apare o combinaţie 
echilibrată între dezvăluirea generoasă a emoţiilor, sentimentelor, atitudinilor, 
opiniilor, convingerilor, intenţiilor etc. şi observarea atentă a trăsăturilor de 
personalitate ce îi caracterizează pe indivizii cu care interacționează semiotic. 
Ar fi de reţinut aici însă precizarea că acest tip ideal de comunicator este 
funcţional numai într-o societate ideală sau numai în situaţiile în care există o 
relaţie de încredere între partenerii angajaţi în comunicare. Dacă membrii unui 
grup social se află într-un mediu tensionat, marcat de suspiciune şi agresivitate, 
adoptarea modelului interlocutor comunicativ ar fi mult prea riscantă. În 
asemenea situaţii, o relativă închidere în sine a comunicatorilor care se simt 
vulnerabili este perfect legitimă. 

Ca o concluzie la cele consemnate până acum, putem spune că cele patru 
tipuri de comunicatori caracterizate mai sus sunt constructe teoretice obţinute 
prin abstractizarea unor însuşiri. În funcţie de trăsăturile personalităţii proprii, 
de calităţile estimate ale interlocutorului şi de situaţia socială concretă în care se 
petrece comunicarea, fiecare individ adoptă cu preponderență o anumită 
ipostază de comunicator. Atunci când se simte în siguranţă, stăpân pe sine sau 
dominant în relaţiile cu semenii săi, oamenii tind să joace rolul flecarului sau, în 
cazul cel mai fericit, al persoanei comunicative. Dimpotrivă, în situaţiile de 
conflict (care provoacă o stare de nelinişte, nesiguranţă sau spaimă), aceiaşi 
oameni se simt îndemnați să se comporte ca ermiţi sau iscoditori. 


3.2.2. INFLUENTARE-RÄSPUNS. Centrat pe alocutor, acest cuplu de acţiuni 
corespunde funcţiei conative sau de apel la care au făcut referire Roman şi Karl 
Bühler. El subsumeazä efortul conştient al emitentului de a produce o schimbare 
la nivelul receptorului, precum şi disponibilitatea, de asemenea conştientă, a 
acestuia din urmă de a reacţiona în raport cu influenţa resimţită. 

Interacțiunea influentare-räspuns manifestă în cel mai înalt grad intenţia sub 
care este realizat procesul de comunicare şi, ca atare, valorile care îi sunt 
atribuite pot fi alocate tale quale întregului proces din care face parte. De aceea, 
caracterizarea prestaţiilor comunicatorilor la acest punct ar trebui să aibă un 
grad înalt de claritate şi cuprindere. 

Influenţa (comunicativă) exercitată de către emitent asupra receptorului se 
lasă determinată prin următoarele asumptii: 

(i) Influenţarea este un comportament semiotic intenționat. Ea priveşte doar 
schimbările produse deliberat la nivelul receptorului prin folosirea exclusivă a 
semnelor: provocarea unei emoţii, trezirea unui sentiment, inducerea unei 

atitudini, însuşirea unei cunoştinţe, schimbarea unei opinii, întărirea unei 
convingeri, adoptarea unei conduite, reglarea unor relaţii cu semenii etc. 

Prin urmare, nu includem în sfera influenţării comportamentele expresive 
(expresiile faciale şi gesturile inconştiente, ticurile verbale, purtarea anumitor 
veşminte sau accesorii fără intenţia de a comunica ceva etc.) şi nu restrângem la 
sfera influenfärii acţiunile care presupun folosirea şi a altor mijloace în afara 
semnelor (repartizarea sarcinilor într-un colectiv, pedepsirea unui elev 
indisciplinat, răsplătirea fiului ascultător, conducerea unui pluton pe câmpul de 
luptă etc.). Astfel, rictusul cuiva ne modifică starea internă, provocându-ne o 
senzaţie neplăcută, fie ca semn (intenţionat) al dispretului, fie ca simptom 
(involuntar) al unei maladii nervoase. Or, acest rictus intră în sfera influentärii 
numai dacă este folosit ca mijloc de manifestare deliberată a dispretului. Ca 
simptom al unei boli (id est ca şi comportament expresiv), rictusul nu are nici o 
relevanţă în planul comunicării. 

Pe de altă parte, sancţionarea unui elev care a fost surprins copiind 
presupune, ca orice altă acţiune socială, exercitarea unei influenţe comunicative, 
însă nu se reduce la aceasta. Unele efecte resimţite de elev prin administrarea 
sanctiunii ies din sfera comunicării. Fără îndoială, sarcina de a identifica şi izola 
comportamentele care pot fi corelate cu influenţe specifice în planul comunicării 
nu este deloc uşoară. Doar pe baza unei bogate experienţe de comunicare şi în 
funcţie de situaţia concretă în care se află, cineva poate decide dacă asupra sa s- 
a exercitat sau nu o influenţă comunicativă. 

(ii) În contextul procesului de comunicare, influențarea este exercitată si 
suportată numai de către persoane libere. Asumarea unei intenţii în exercitarea, 
respectiv suportarea unei influenţe revine în ultimă instanţă la luarea unei decizii 
într-o situaţie de comunicare specifică. Potrivit lui Jean Fourastie, deciziile se 
prezintă fie ca „soluţii“, fie ca „opţiuni“, după cum decidentul este informat 
complet versus parțial asupra situaţiei de referință”. În măsura in care îi este 
practic imposibil să stăpânească întreaga informaţie aferentă situaţiilor de 
comunicare în care se află, fiecare comunicator este „condamnat“ să facă în mod 
liber o opţiune, pe baza datelor parţiale cunoscute. Aşadar, chiar dacă un 
observator omniscient ar putea spune că emitentul şi receptorul sunt constrânşi 
de situaţie să se influenţeze reciproc de-o anumită manieră, aceştia acţionează ca 
şi cum ar avea o suficientă libertate de alegere. 

De aceea, dacă un comunicator alege să exercite, respectiv să suporte o 
anumită influenţă comunicativă putem conchide că el şi-a asumat deplina 
responsabilitate pentru urmările opțiunii făcute. Cineva s-ar putea întreba la 
acest punct dacă subiectul unui interogatoriu crud este realmente o persoană 
liberă, care optează să suporte influenţa tortionarului şi care trebuie făcută 


22 Cf. Olivier Du Roy, La reciprocite. Essai de morale fondamentale, EPI, Paris, 1970, p. 
201. 

responsabilă pentru urmările declaraţiilor ce îi sunt smulse prin forță. Însă, un 
interogatoriu realizat prin aplicarea torturii conţine un proces de comunicare, dar 
nu se rezumă la acesta. Subiectul unui asemenea interogatoriu comunică doar 
prin intermediul acţiunilor semiotice pe care putea să nu le săvârşească şi doar 
pentru urmările acestor acţiuni trebuie socotit responsabil. 

Comportamentele care nu au la bază o suficientă libertate de alegere ies din 
sfera comunicării şi din aria responsabilităţi morale, chiar dacă ele sunt 
manifestate prin intermediul semnelor. 

(iii) Influenfarea este un act de voinţă. Intenţia sub care emitentul îl 
influențează pe receptor nu este o dorinţă neputincioasă, ci o motivaţie solidă, 
care implică decizie fermă şi perseverenţă în învingerea eventualelor obstacole. 
Angajarea voinţei în direcţia unei influentäri se manifestă prin stabilirea unui 
plan strategic de realizare, prin alegerea mijloacelor (semiotice) potrivite şi prin 
urmărirea neabätutä a obiectivelor asumate. Pentru a putea spune, de exemplu, 
că un tată îşi influenţează fiul în sensul renunţării la fumat, trebuie să observăm 
că el aplică sistematic strategii argumentative şi chiar tehnici de manipulare 
emoțională pentru a-şi atinge obiectivul propus. Adresarea mecanică a 
îndemnului „Nu mai fuma“ în speranţa vagă că va fi în cele din urmă ascultat nu 
ilustrează decât o influențare comunicativä ratată. 

(iv) Intenţia sub care este realizată influențarea este precizată de scopurile 
atinse. Ca orice acţiune, influențarea poate fi judecată prin prisma cuplului 
conceptual intentie-realizare. Sub acest raport, unii privilegiază intenţia pentru a 
scuza greşelile comise în exercitarea influenţei, în timp ce alţii insistă pe 
eficacitatea influenţei, negând orice valoare intenţiilor bune eşuate (potrivit 
dictonului „Drumul spre iad este pavat cu intenţii bune“). 

Aceste două poziţii extreme sunt la fel de greşite: pe de o parte, intenţia de 
influențare care nu este confruntatä cu realitatea şi nu se convertește în act este o 
simplă iluzie; pe de altă parte, efectele influenţării nu se constituie într-o simplă 
expresie a intenţiei şi nu asigură întreaga valoare a actului realizat. 

Actul de influențare funcţionează ca „revelator“ al intenţiei voluntare, pe 
care o clarifică şi o aprofundează. Prin atingerea unor obiective, emitentul nu îşi 
„descoperă“ intenţia de influențare ca pe un dat prealabil, ci îşi „determină“ 
progresiv această intenţie, scoțând la lumină dorinţe noi, unele mai importante 
decât cele gândite inițial. 

(v) Influentarea este condiționată necesar de stabilirea unei relaţii de 
cooperare între emitent şi receptor. Absența unui acord între interlocutori — cel 
puţin în privinţa interpretării mesajului transmis — face imposibilă exercitarea 
unei influenţe comunicationale. Spre exemplu, pentru a evidenția relaţia de 
familiaritate pe care o am cu cineva, pot folosi în locul formulei standard „La 
revedere“ termenul de salut „Pa“, sub rezerva ca celălalt să interpreteze salutul 
în sensul intenționat de mine şi consacrat de vocabularul limbii române. Dacă 
interlocutorul meu nu asumă convenţia de utilizare a expresiei „Pa“, influenţa pe 

care caut s-o realizez nu are sanse de reusitä. Respectarea regulilor de utilizare a 
semnelor din alcătuirea mesajului trebuie dublată, apoi, de acceptarea 
interacțiunii de către interlocutor, dat fiind faptul că acesta nu este silit să 
reacționeze la orice încercare de a fi influenţat. Astfel, toate eforturile unui tânăr 
de a cuceri persoana iubită sunt zadarnice dacă aceasta preferă să ignore 
ocheadele, răvaşele de dragoste sau buchetele de flori care îi sunt adresate. 

În continuarea acestor consideraţii preliminare, ni se pare potrivit să 
confruntăm influențarea cu actul ilocutionar şi cu actul perlocutionar din teoria 
actelor de discurs. Un punct de plecare convenabil în desluşirea acestei 
probleme ni se pare a fi o tipologie a acţiunii obţinută de Jiirgen Habermas prin 
încrucişarea următoarelor două criterii: (a) natura situaţiei în care este realizată 
acţiunea şi (b) intentionalitatea acțiunii”. 


Tipul de acţiune Acţiunea este orientată spre 
succes consens 
Acţiunea nonsocială | ACȚIUNE INSTRUMENTALĂ — 
se 
realizează 
într-o 
situație socială ACȚIUNE STRATEGICĂ ACȚIUNE COMUNICATIVĂ 


8. O tipologie a acțiunii datorată lui Jürgen Habermas 


Realizate printr-o intervenție directă asupra obiectelor vizate, acțiunile 
instrumentale (precum despicatul lemnelor, săpatul grădinii, tăierea unghiilor, 
spălarea autoturismului, bărbieritul etc.) nu au o dimensiune socială, nu 
presupun utilizarea semnelor si, ca atare, nu contează în analiza procesului de 
comunicare. De altfel, Jürgen Habermas nu le aminteşte decât ca rezultat 
oarecum irelevant al clasificării formale operate. Aspectul fundamental adus în 
atenție este dat de distingerea acțiunilor comunicative de acțiunile strategice, în 
funcție de obiectivele vizate de agenții acestora. 

Potrivit lui Jürgen Habermas, acțiunile comunicative sunt săvârşite prin 
utilizarea semnelor si sunt orientate în exclusivitate spre atingerea unor scopuri 
ilocutionare: exprimarea unei aprecieri subiective, relatarea unui fapt, 
formularea unei promisiuni, adresarea unei rugäminfi sau a unui îndemn etc. In 
consecință, singura influență care s-ar putea exercita într-o comunicare ar deriva 
direct din convențiile ce guvernează folosirea semnelor şi s-ar finaliza în 


23 Jürgen Habermas, Theorie des kommunikativen Handelns, Band 1: Handlungs- 
rationalität und gesellschaftliche Rationalisierung, Suhrkamp, Frankfurt am Main, 1981, 
p. 384. 

obtinerea unui acord in privinta interpretärii mesajului transmis. 

Prin contrast, acfiunile strategice — sävärsite, la rändul lor, prin intermediul 
semnelor — sunt asimilate actelor perlocutionare, fiind legate de atingerea unor 
obiective care depăşesc limitele codului folosit, precum si de folosirea unor 
tehnici de manipulare. 

În ce ne priveşte, subscriem la părerea că toate (inter) acţiunile comunicative 
(în speţă, toate influenţările aferente) se desfăşoară strict în perimetrul unui cod 
şi sunt „modelate“ de convențiile de utilizare a semnelor din respectivul cod. In 
acord cu Jiirgen Habermas, credem că influența comunicativă are drept parte 
constitutivă doar forţa ilocuţionară a mesajului. 

Trebuie să subliniem însă faptul că este practic imposibil să întâlnim o 
situaţie „pură“ de comunicare, în care să nu intervină nici un factor extra- 
semiotic. În realitate, fenomenul comunicării se întrepătrunde cu nenumărate 
alte fenomene sociale, de care nu poate fi distins decât cu aproximaţie şi numai 
în context metodologic. Să presupunem, de pildă, că un bărbat îi spune soției 
sale „Te rog să-mi aduci un pahar cu apă“, iar aceasta — spunând „Imediat, 
dragule“ — îi aduce în scurt timp paharul cu apă cerut. Evident, cei doi soţi 
realizează un proces de comunicare, prin comportamentele lor care se fundează 
exclusiv pe semnificaţiile semnelor şi pe amprentele ilocutionare ale 
enunţurilor, însă nu se limitează la atât. Astfel, înmânarea paharului cu apă 
contează şi ca semn al înţelegerii rugämintii, dar nu este doar un simplu semn. 
Până la urmă, soţia l-a ajutat pe soţ să-şi potolească setea, fapt care, 
incontestabil, iese din sfera comunicării. 

Deşi asociem influențarea comunicativă cu utilizarea exclusivă a semnelor, 
nu respingem posibilitatea exercitării ei în context strategic. Influentarea trebuie 
să fie conformă convențiilor aferente codului, însă comunicatorii pot să-i 
asocieze diferite intenţii (nu toate neutre din punct de vedere moral), pe care le 
pot ţine ascunse faţă de semenii lor. 

Spre exemplu, nu este exclus ca un orator să vorbească în faţa unui auditoriu 
şi cu intenţia (nemärturisitä) de a le câştiga admiraţia. Influentarea pe care o 
realizează are un caracter strategic şi poate fi tratată ca act perlocutionar (în 
terminologia folosită de John Austin). 

Totuşi, oarecum în dezacord cu poziţia lui Jiirgen Habermas, considerăm că 
această influențare se poate constitui într-o „acţiune comunicativă“, sub rezerva 
ca admiraţia auditoriului să fie provocată doar de factori semiotici. Dacă am 
accepta ideea că influenţa comunicativă are o natură exclusiv convenţională, 
fiind „independentă“ de variile intenţii ale emitentului, nu am mai avea căderea 
de a judeca procesele de comunicare prin prisma unor valori (în speţă, morale). 
Dacă a comunica înseamnă doar a respecta rigid anumite convenții de utilizare a 
semnelor, atunci comunicatorii nu mai pot fi făcuţi responsabili pentru efectele 
actelor întreprinse în situaţiile de comunicare. Valoarea oricărui act rezidă, 
deopotrivă, în intenţia şi în realizarea lui. 

Privită ca act ilocutionar, sub dimensiunea convenfionalitäfii, respectiv ca 
act perlocutionar, sub dimensiunea intenfionalitafii, influențarea nu pare a se 
lăsa transpusă într-o tipologie riguroasă, întrucât nu există mărci distinctive 
suficiente în acest sens. De altminteri, după cum am constatat în paragraful 
consacrat analizei actelor de discurs, nici măcar clasificările actelor ilocutionare 
nu respectă condiţiile logice ale exclusivitätii şi exhaustivitätii. 

În aceste condiţii, ne mulțumim să luăm în considerare nivelurile de 
personalitate, pentru a distinge — sub raport metodologic - trei tipuri de influenţă 
comunicativă: (a) afectivă, (b) cognitivă şi (c) praxiologica. 

Prin intermediul lor, emitentul caută să provoace la nivelul receptorului 
schimbări (a°) ale emoţiilor, sentimentelor, predispozitiilor şi atitudinilor, (b°) 
ale cunoştinţelor, opiniilor, convingerilor, credințelor, idealurilor şi valorilor, 
respectiv (c”) ale modurilor (sociale) de comportament. 

Aceste tipuri de influență nu apar sub „o formă pură“ în situaţiile de 
comunicare şi nu se asociază strict cu rostirea anumitor enunţuri. Oricare ar fi 
mesajul pe care îl adresează receptorului, emitentul exercită, în grade diferite, 
toate cele trei forme de influență. Cu toate acestea, putem stabili câteva 
corespondențe între tipurile de enunţ determinate de John Searle (în funcţie de 
intenţiile ilocutionare pe care sunt centrate) şi natura influenţării predominante: 


Tipul de enunţ Influenţa predominantă 
EXPRESIV afectivă şi praxiologică 
DESIGNATIV cognitivă 
HORTATIV praxiologică 
COMISIV praxiologică 
DECLARATIV cognitivă şi praxiologică 


9. Corelaţii între tipurile de enunţ şi formele de influențare comunicativă 


Din categoria enunturilor expresive fac parte laudele („O, femeie, mare este 
credinţa ta!“), urările („An Nou Fericit!“, „La mulţi ani!“), batjocurile 
(„Amärätule!“, „Mototolule!‘“), imprecatiile („Vai vouă, cäläuze oarbe!“), 
saluturile („Bună ziua!“, „Noapte bună, puisor!“), blestemele (ne îngăduim să 
dăm spre ilustrare doar pseudo-blestemul „Mänca-te-ar norocul!“), înjurăturile 
(care, de altfel, sunt prea bine cunoscute şi folosite de români pentru a mai oferi 
vreun exemplu), ironiile („Destept mai eşti!) etc., pe scurt, toate complexele de 
semne prin care emitentul îşi manifestă dispoziţia afectivă faţă de receptor şi 
caută să-şi regleze într-un mod determinat relaţiile sociale cu acesta. 

Evident, enunturile expresive nu sunt doar mijloace de influențare afectivă 
sau praxiologică. Spre exemplu, atunci când i se adresează ocara „Mototolule!“, 
receptorul resimte, înainte de toate, în plan afectiv, disprețul emitentului, dar, in 

acelasi timp, primeste informatia cä interlocutorul säu il considerä incet la lucru 
sau prostänac si sesizeazä indemnul de a fi mai activ si priceput in actiunile sale. 

Enunturile designative sunt mijloace de influențare cognitivă, servind cu 
precădere la transmiterea unor cunoştinţe despre obiectele, indivizii, stările de 
lucruri, evenimentele, procesele etc. din lumea reală sau din lumile ficționale. 
Printre ele se numără asertiunile („Oamenii bogaţi sunt mai toleranfi decât cei 
săraci“), opiniile („Cred că pot duce la bun sfârşit scrierea acestei cărţi”), 
convingerile („Sunt pe deplin încredinţat de existenţa unui Dumnezeu drept şi 
îndurător““), previziunile („Peste trei ani, rata inflaţiei în România va fi în jur de 
8 %“), verdictele („Atacantul dinamovist a fost în ofsaid“), răspunsurile (,Da, 
mi-am petrecut şi eu concediul la munte“) etc. 

Aidoma enunţurilor expresive, enunţurile designative sunt — într-o măsură 
ceva mai mică — şi mijloace de influențare afectivă sau praxiologică. Astfel, prin 
enunturile „Paraschiv este un betiv ordinar“ şi „Acţiunile firmei X au suferit în 
ultima săptămână o pierdere de 50%“, emitentul îi transmite receptorului, în 
afara informaţiei semantice, oroarea faţă de alcoolism, respectiv îndemnul de a 
scăpa cât mai repede de acţiunile deţinute la firma X, pentru a evita pierderi 
financiare mai mari. 

Clasa enunţurilor hortative, care presupun incitarea receptorului la o 
modificare in plan comportamental, este compusă din rugäminti, ordine si 
(simple) solicitări. Rugämintile sunt adresate de către emitent celor care îi sunt 
superiori sub raportul ierarhiei sociale („Vă implor să-mi oferiţi mie acest loc de 
muncă“), ordinele, unora dintre subordonații lui („Pas alergător, soldat!“), iar 
solicitările, celor care îi sunt egali din punctul de vedere al statutului social 
(„Haide să mâncăm o îngheţată la cofetăria «Amandina»“). 

Enunţurile hortative sunt mijloace eficace de incitare a receptorului numai 
dacă au şi o suficientă relevanţă în plan afectiv şi în plan cognitiv. Spre 
exemplu, un ordin are şanse mai mari de succes, dacă emitentul îşi manifestă 
consideratia şi simpatia față de receptor (fiind indicată uneori în acest sens 
exprimarea ordinului sub forma unei rugăminţi: „Te rog să ştergi de praf toate 
cărțile din bibliotecă“) şi dacă dă un plus de claritate conţinutului acestui ordin. 

În rândul enunturilor comisive se cuvin a fi dispuse, înainte de toate, 
promisiunile („Te voi ajuta să depăşeşti criza financiară in care te afli“) şi 
amenințările („Dacă mai fluieri la poarta mea, îţi trag o bătaie soră cu moartea“), 
cu alte cuvinte, mesajele care sunt transmise de către emitent sub intenţia 
dominantă de a se angaja la săvârşirea unei acţiuni viitoare (dezirabilă, respectiv 
indezirabilă pentru receptor). Atât promisiunile cât şi amenințările au un impact 
emoțional (pozitiv în primul caz, negativ în cel de-al doilea) şi se finalizează, de 
cele mai multe ori, cu săvârşirea acţiunilor la care se face referire. 

Ultima categorie de enunturi adusă în atenţie — enunturile declarative (de 
felul „Şedinţa este închisă“, „Pariez pe un milion de lei că alerg suta de metri 
sub 15 secunde“, „Las întreaga mea avere nepotului meu“, „Începând cu ora 

05.00 a zilei de mâine, între ţările noastre se instituie starea de război“ etc.) — se 
caracterizează prin aceea că stările de lucruri la care se face referire prin 
intermediul lor sunt create prin chiar faptul rostirii acestora în anumite condiţii 
stipulate. Aceste stări de lucruri, care îşi datorează existenţa convențiilor de 
limbaj instituite de o anumită comunitate au fost numite sugestiv de John Searle 
„fapte instituţionale“. 

În măsura in care sunt instrumente de schimbare a realităţii, enunturile 
declarative sunt folosite în direcţia exercitării unei influenţe praxiologice. Pe de 
altă parte, datorită faptului că reprezintă sau desemnează (implicit) faptul creat, 
ele presupun şi o influențare cognitivă. 

Evaluarea actelor de influențare poate fi realizată prin prisma următoarelor 
cinci dimensiuni sau calităţi: 


1. legitimitatea, 
2. amplitudinea, 
3. specificitatea, 
4.  delicateţea si 
5. valența. 


(1) Atunci când judecäm anumite acţiuni sub raportul legitimitätii, suntem 
nevoiţi să facem trimitere la statutul social al autorilor acestora şi la sistemul de 
norme care le reglementează. Spre exemplu, nu suntem indreptätiti să susţinem 
că s-a procedat de-o manieră legitimă (sau ilegitimă) în reprimarea unei 
demonstraţii, perceperea unui impozit, declanşarea unui război, decăderea din 
drepturi a unui părinte, executarea unor partizani, scutirea unor cetăţeni de la 
plata anumitor taxe etc., decât dacă agenţii respectivelor acţiuni erau îndrituiți 
(sau, dimpotrivă, împiedicaţi) — prin sistemele de legi şi reguli în vigoare — să 
facă aceste lucruri. 

Or, chiar dacă adoptăm un înţeles larg al termenului „legitimitate“ (care să 
depăşească sfera juridicului), pare oarecum curios să vorbim de legitimitatea 
angajării într-un proces de comunicare şi, implicit, de justefea exercitării unei 
influenţe comunicationale, în măsura în care, exceptând domeniul comunicării 
publice, nu prea avem de-a face cu restricţii socialmente acceptate în acest sens. 
De vreme ce tot au învăţat să comunice, cei mai multi oameni consideră că au şi 
dreptul absolut de a comunica. 

Menţinându-ne la nivelul cel mai general al comunicării, vom căuta să 
determinăm legitimitatea influentärii comunicative în raport cu motivaţia care 
stă la baza acesteia. 

Persoanele care iniţiază un proces de comunicare nu manifestă 
comportamente involuntare, ci acţionează în vederea atingerii unor scopuri 
specifice. Mai exact, alegând să interacţioneze semiotic cu alte persoane, ele 


” John R. Searle, Realitatea ca proiect social, Editura Polirom, laşi, 2000, p. 39. 

urmăresc să-şi satisfacă cel puţin şase nevoi fundamentale”: 

a. nevoia de a face parte dintr-un grup social, 

b. nevoia de a-i controla pe ceilalți, prin dobândirea şi menţinerea unei 
puteri de influențare, 

c. nevoia afectivă de a iniţia şi menţine relaţii bazate pe dragoste, 
admiraţie şi devotament, 

d. nevoia de plăcere, 

e. nevoia de a evada din „hăţişul“ activităţilor cotidiene si 

f. nevoia de relaxare. 

Privită ca mijloc de satisfacere a nevoilor emitentului, influențarea 
comunicativă ne apare ca fiind motivată, dar nu şi legitimată. Nevoile 
emitentului ne ajută să înţelegem de ce acesta a ales să comunice de-o anumită 
manieră cu anumiţi semeni ai săi, însă doar satisfacerea nevoilor receptorului 
(similare cu cele ale emitentului) — în acord cu normele sociale în vigoare — 
poate îndreptăţi exercitarea unei influenţe comunicative. 

Cu alte cuvinte, o influențare exercitată în contextul comunicării (oricare ar 
fi tipul ei: verbală sau noverbală, formală sau informală, interpersonală, în 
cadrul grupului restrâns, în sânul organizaţiilor sau publică etc.) este legitimată 
de trei factori constitutivi: intenţie altruistă, un statut social adecvat şi respectul 
uzanțelor sociale. 

(2) Următoarea valoare pe care o punem în joc — amplitudinea — pare uşor de 
acceptat ca şi criteriu de diferenţiere a nenumăratelor influenţe comunicative, 
însă este foarte greu de asociat cu instrumente de măsură adecvate. Astfel, 
acceptăm fără probleme ideea că cei mai mulţi „comunicatori de profesie“ 
(precum oratorii, avocaţii, cadrele didactice, predicatorii etc.) exercită o mare 
influenţă asupra publicului care le receptează mesajele, deşi ne este aproape 
imposibil să precizäm faptele (observabile) care ne-ar indreptäti să facem acest 
lucru. Privirile extatice, lacrimile, aplauzele, strigătele de „Bravo!“ sau 
felicitările auditoriului par să indice o amplitudine mare a influenţei 
comunicative, în timp ce privirile indiferente, atitudinea rezervată sau tăcerea 
prelungită ar semnifica, dimpotrivă, o valoare mică a respectivei influenţe. 

Lucrurile nu stau însă tocmai aşa. Spre exemplu, lacrimile vărsate la 
ascultarea unei predici inspirate pot fi semnul unei schimbări dramatice de 
personalitate, dar, la fel de bine, ele pot constitui o simplă „aversă emoţională“, 
fără urmări serioase în viaţa ascultătorilor. 

Amplitudinea mare a unei influenţe comunicative nu este semnalată de 
reacţia imediată (cel mai adesea, de ordin emoţional) a receptorului, ci de toate 


2 Cf. Stephanie A. Westmyer, Rachel L. DiCioccio şi Rebecca B. Rubin, Appropriate- 
ness and Effectiveness of Communication Channels in Competent Interpersonal 
Communication, in „Journal of Communication, 48 (2), 1998, pp. 28-29. Primele trei 
nevoi care se cer satisfăcute în cursul comunicării sunt preluate de la W. C. Scutz, iar 
următoarele trei de la R. B. Rubin, E. M. Perse şi C. A. Barbato. 

comportamentele intentionate ulterioare ale acestuia. Rämänänd la exemplul dat, 
adoptarea în mod voluntar şi hotărât de către ascultători a unei conduite morale 
ar putea denota faptul că predica rostită a permis exercitarea unei influenţe 
comunicative remarcabile. Prin generalizare, putem spune că amplitudinea 
influenţei comunicative exercitate de către emitent se corelează direct cu 
acţiunile consecvente ale receptorului, acţiuni care sunt susceptibile de a fi 
supuse unor observaţii obiective. 

(3) Pentru a fi eficace, influenţa comunicativă nu trebuie să fie doar amplă, 
ci şi specifică. În alţi termeni, atunci când foloseşte instrumentul comunicării 
pentru a-şi satisface anumite nevoi în raport cu receptorul, emitentul trebuie să 
determine cât se poate de clar aşteptările sale, sugerând reacţiile (pe cât posibil, 
observabile) pe care le socoteşte dezirabile. Spre exemplu, un bun profesor nu-şi 
susține prelegerile pentru a-şi influenţa „la modul generic“ studenţii la toate cele 
trei niveluri ale personalităţii — afectiv, cognitiv şi comportamental —, ci caută să 
exercite influenţe specifice, susceptibile de a primi răspunsuri precise şi 
(intersubiectiv) constatabile. Astfel, susţinerea unei prelegeri dedicate virtuţilor 
(creştine) poate fi socotită un prilej excelent pentru a insufla dorinţa de a-i imita 
pe oamenii de onoare, pentru a configura un sistem de concepte morale şi pentru 
a îndemna la adoptarea unor comportamente caracterizabile prin sinceritate, 
cinste, respect, cumpătare, răbdare, tărie, altruism, abnegatie etc. 

(4) Următorul criteriu de evaluare a influenţei comunicative, delicatetea, deşi 
nu priveşte „substanța“ comunicării, merită a fi luat în considerare, întrucât 
trimite cel mai clar la caracterul social al comunicării. Inteleasä ca finețe, 
discreţie sau subtilitate, delicatetea este strâns legată de sistemul normelor 
destinate să creeze o sociabilitate relativ armonioasă: politetea. Delicatetea nu 
este o condiţie sine qua non a eficacitätii influenţei comunicative, dar ea 
determină într-o măsură considerabilă statutul social al emitentului. În orice 
societate, eleganța în comunicare este preferată grosoläniei. 

(5) Ultimul criteriu pe care îl punem în joc pentru evaluarea influenţei 
comunicative, valența, se asociază — după cum se putea lesne bănui — cu valorile 
„pozitiv“ şi „negativ“. Nici la acest punct situaţia nu este întru totul clară, 
întrucât rămâne de precizat perspectiva din care se face evaluarea. Câtă vreme 
influențarea este un act al emitentului, ar trebui să o socotim pozitivă, dacă 
satisface nevoile acestuia, respectiv negativă, dacă aduce prejudicii emitentului. 
Totuşi, în măsura în care, emitentul nu are personalitate (şi nici nevoi) decât în 
sânul unei comunități, firesc ar fi să considerăm pozitivă numai influenţa 
comunicationalä care satisface nevoile emitentului, fără a prejudicia interesele 
comunităţii din care face parte (îndeosebi interesele receptorului). 

Dintre factorii care determină eficacitatea influențării comunicative, patru ni 
se par a avea o importanţă deosebită: 

1. statutul social al emitentului, 
2. natura relaţiei dintre emitent şi receptor, 

3. circumstanțele comunicării si 
4. experiența de comunicare a emitentului. 

Astfel, şansele emitentului de a exercita cu succes o influență comunicativă 
asupra receptorului sunt cu atât mai mari cu cât acesta (a) are un statut social 
mai ridicat, (b) are o relaţie de colaborare cu receptorul, (c) a ales un context 
adecvat intenţie de comunicare asumate şi (d) are la dispoziţie cunoştinţe şi 
priceperi care pot fi aplicate cu succes la situaţia de comunicare prezentă. 

Aflat sub influența comunicativă exercitată de către emitent, receptorul 
adoptă, în linii generale, trei comportamente distincte: 

1. manifestă o reacţie care concordä mai mult sau mai puţin cu intenţia de 
comunicare a emitentului, 

2. transmite un „mesaj-obiect“, inițiind, astfel, următoarea secvenţă 
comunicationalä elementară şi 

3. realizează un feedback, aducând la cunoştinţa emitentului — prin 
intermediul unui „metamesaj“ — felul cum decurge comunicarea. 

Dincolo de trăsăturile proprii, care vor fi prezentate succint în cele ce 
urmează, cele trei comportamente au în comun faptul că sunt manifestate, ca 
acte de voinţă, de persoane conştiente, libere şi responsabile. Reacţiile 
inconştiente sau reacţiile manifestate sub constrângere (precum mărturisirile 
smulse prin tortură) pot fi analizate, chiar ca fenomene semiotice, dar nu în 
cadrul situaţiei de comunicare. 

(1) Prima reacţie subsumată actului global de răspuns presupune parcurgerea 
următoarelor trei etape: (a) înţelegerea intenţiei de comunicare pe care a 
asumat-o emitentul, pe baza convențiilor de utilizare a semnelor ce compun 
mesajul, (b) acceptarea respectivei intenţii de comunicare şi (c) manifestarea 
reacției aferente influenţei comunicationale exercitate. În fiecare dintre aceste 
trei etape, receptorul se poate abate într-o măsură variabilă de la idealul — practic 
inaccesibil — al comunicării perfecte, (a”) înțelegând parţial, înțelegând greşit 
sau neintelegänd deloc intenţia de comunicare, (b”) refuzând să accept tale quale 
intenţia de comunicare a emitentului sau (c’) manifestând reacţii care nu 
concordă în întregime intenţiei de comunicare puse în joc. 

(2) Ce-a de-a doua reacţie din alcătuirea răspunsului dat de receptor 
emitentului, transmiterea unui mesaj-obiect, se constituie, aşa cum am spus deja, 
în primă componentă a următoarei secvențe comunicative elementare. Prin 
intermediul ei, receptorul se transformă în emitent, iar răspunsul dat se 
converteşte în influență comunicativă, cu toate carecteristicile acesteia. Întrucât 
am tratat pe larg aspectele influenfärii, ne mulțumim să reamintim faptul că aici 
se pune mai acut problema „punctuaţiei“, a descompunerii comunicării în acte 
succesive. Se poate spune, în acest sens, că cele mai multe răspunsuri sunt 
influențări, şi reciproc, bineînţeles în cadrul unor secvenţe comunicative diferite. 

(3) Ultima componentă a răspunsului dat de receptor, retroactiunea (sau 
feedback-ul), îl pune pe emitent în faţa unei aprecieri privind chiar secvenţa 

comunicationalä care se derulează, astfel încât se poate spune că orice 
comunicare este în acelaşi timp o metacomunicare. 

Dacă este confruntat cu un feedback negativ (manifestat prin priviri 
dezaprobatoare, lipsă de interes, rumoare, imprecaţii etc.), emitentul îşi vede 
compromisă strategia de comunicare asumată (în raport cu care şi-a pregătit 
acţiunile) şi se simte nevoit să facă schimbări ad hoc în planul inițial de 
comunicare. Descumpănit de lipsa de cooperare a receptorului şi aflat sub o 
teribilă constrângere temporală în pregătirea actelor sale de limbaj, emitentul 
comite multe greşeli de exprimare („starturi false“, bâlbâieli, omiteri de silabe 
sau chiar de cuvinte, agramatisme etc.) şi adoptă o atitudine defensivă, devenind 
tot mai puţin dornic de a comunica. 

Dimpotrivă, dacă este pus în faţa unui feedback pozitiv (exprimat prin 
comportamente de aprobare, priviri entuziaste, verbalizări pozitive etc.), 
emitentul îşi vede întărită intenţia de comunicare şi ştie că se poate bizui pe 
cooperarea receptorului. Ca urmare, el se simte încurajat să dezvolte procesul de 
comunicare iniţiat şi — neinhibat de reacţii defensive — îşi îmbunătăţeşte 
continuu mesajel, comitänd din ce în ce mai puţine erori. 

Din cele de mai sus pare să rezulte că interacţiunea semiotică dintre doi 
comunicatori se îmbunătăţeşte prin retroactiuni pozitive şi se deteriorează prin 
retroactiuni negative. Se întâmplă deseori însă ca o comunicare să esueze, în 
ciuda feedback-ului pozitiv acordat cu „generozitate“ sau complezentä de către 
receptor. Pentru a nu-şi contraria interlocutorul, receptorul se poate ascunde sub 
masca aprobării, blocând de fapt comunicarea cu acesta. 

Succesul comunicării este condiţionat de manifestarea unei refroacfiuni 
efective, care nu este automat una pozitivă. Mai exact, o retroactiune trebuie 
considerată efectivă, dacă şi numai dacă se dovedeşte a fi [19: 120]: 

1.  neintârziată, 


2. onestă, 

3. adecvată, 

4. clară şi 

5. informativă. 


Cu alte cuvinte o retroactiune este efectivă, dacă şi numai dacă (a) este 
manifestată imediat după primirea mesajului, (b) nu este afectată de teamă, 
ruşine sau alte asemenea atitudini defensive (cel mai adesea receptorul se 
jeneazä să admită că nu a înţeles mesajul emitentului), (c) este în concordanţă cu 
uzantele sociale (astfel încât să fie prezervată stima de sine a emitentului), (d) 
indică precis ce s-a înţeles din mesaj şi (e) il lămureşte pe emitent cu privire la 
ceea ce el nu ştie în legătură cu mesajul transmis. 

Pentru a se ajunge la o comunicare reuşită manifestarea unei retroactiuni 
efective trebuie dublată de o cât mai bună receptare a acesteia. Se poate spune 
că emitentul reacţionează aşa cum se cuvine la feedback-ul receptorului, dacă şi 
numai dacă [19: 120-121]: 

1. dovedeşte sensibilitate, percepänd chiar şi cele mai subtile forme de 
manifestare a retroactiunii, 

2. îl încurajează pe receptor să manifeste un feedback, fie el si negativ, 

3. este „deschis la minte“, fiind dispus să perceapă şi să înţeleagă ceea ce 
îl contrariază din retroactiunea receptorului, 

4. îl ajută pe receptor în formularea cât mai precisă a metamesajului şi 

5. se străduieşte să transpunä retroactiunea primită în comportamente 
observabile. 

Încrucişând gradul în care este exercitată influențarea (în calitate de emitent) 
şi gradul în care se răspunde la influentärile semenilor (în calitate de receptor) 
putem determina alte patru tipuri de protagonişti ai comunicării: (i) indolentul, 
(ii) servilul, (iii) dictatorul şi (iv) sociabilul. 


1 
Gradul de DICTATORUL SOCIABILUL 
realizare a 
influențării 
INDOLENTUL SERVILUL 
0 1 


Gradul de realizare a răspunsului 
10. Tipuri de comunicatori, în funcție de gradul de realizare a influențării si a răspunsului 


Comunicatorii care exemplifică tipul INDOLENTULUI au cea mai restrânsă 
implicare în viața comunității din care fac parte. Indolentii nu se angajează in 
interacțiuni semiotice cu semenii lor, pentru a colabora eficient cu aceștia; ei nu 
cer nimic partenerilor lor de comunicare si nici nu răspund la influențele 
acestora. De fapt, indolentii se autoexclud din câmpul vieții sociale. 

Interlocutorii SERVILI sunt dornici să se socializeze, fiind gata în acest sens 
să-şi sacrifice propriile interese. Lipsiti de personalitate si de caracter, ei 
încearcă să ghicească dorințele sau cerințele semenilor lor si se străduiesc să le 
satisfacă prompt. Pe termen lung însă, această atitudine este contraproductivă. 
Asa-numita „ispitä de dreapta“ — tendința de a pune în mod necondiționat 
nevoile celuilalt înaintea propriilor interese — poate avea drept consecință 
pierderea stimei de sine şi a bucuriei de a trăi. Or, puțini sunt oamenii dispuşi să 
stea alături de oameni complexati şi cuprinsi de amărăciune. În plus, 
comunicatorii servili sunt adevărate „necunoscute“ pentru interlocutorii lor. 
Neexprimändu-si aşteptările în raport cu partenerii lor de comunicare, ei 
manifestă adeseori comportamente imprevizibile. 

Interlocutorii cu apucäturi DICTATORIALE se angajează într-un act de 
comunicare numai pentru a-si satisface propriile interese. Obtuz si egoist, 
dictatorul depersonalizează persoanele cu care interacționează semiotic, 
tratându-le ca simple mijloace de atingere a unor obiective. El nu realizează 

faptul că satisfacerea intereselor într-un spaţiu social normal se face doar într-o 
manieră tranzactionalä. Aceasta înseamnă că nimeni nu trebuie să se aştepte ca 
cineva să răspundă la cerinţele lui decât în măsura în care el însuşi răspunde la 
dorinţele şi cerinţele celorlalţi. 

Persoanele care practică un stil de comunicare dictatorial determină o 
inräutätire a contextului social în care se petrece interacţiunea semiotică — relaţia 
normală de cooperare este substituită cu o relaţie de dominare — şi îşi reduc 
şansele de a prevedea comportamentele semenilor săi. Aceasta explică faptul că 
situaţiile conflictuale pe care le provoacă şi care se sfârşesc cu anularea 
statutului lor dominant îi surprind aproape întotdeauna. 

În sfârşit, tipul ideal de comunicator — SOCIABILUL — este acela care 
realizează cea mai adecvată îmbinare a influentärii şi răspunsului. Astfel, el îşi 
determină partenerii de comunicare să vină în întâmpinarea nevoilor şi a 
intereselor sale, dar, în acelaşi timp, manifestă solicitudine faţă de ei, căutând să 
răspundă dorințelor sau cerinţelor acestora. Individul sociabil catalizează 
relaţiile de comunicare la care se angajează şi contribuie la îmbunătăţirea 
coeziunii sociale. 

Aceste patru categorii distincte de interlocutori — comunicatorii indolenti, 
comunicatorii servili, comunicatorii dictatori şi comunicatorii sociabili — pot fi 
asociate cu anumite strategii de rezolvare a problemelor sociale (în speţă, a 
situaţiilor conflictuale). 

Întrucât nu urmăresc să-şi impună punctul de vedere si se dovedesc a fi 
necooperanti, indolentii adoptă, cel mai adesea, un comportament de eschivare. 
Procedând în acest fel, ei evită antrenarea în conflicte nedorite şi, cu atât mai 
mult, rezolvarea acestor conflicte în termeni de învingători şi învinşi. Avantajul 
de a nu fi confruntati cu încărcătura psihică negativă care este inerentä oricărui 
conflict nu poate compensa însă faptul că strategia în cauză acutizează (prin 
amânare) situaţia conflictuală. 

Dornici de cooperare şi lipsiţi de dorinţa de a-şi satisface propriile interese, 
comunicatorii servili recurg la o strategie de acomodare. Ei se străduiesc să 
identifice şi să exploateze acele elemente din contextul conflictual care 
facilitează cooperarea. Din păcate, această atitudine nu se bazează pe justeţea 
soluţiilor alese (criteriul de selecţie nu este corectitudinea, ci capacitatea 
acestora de a genera consens), iar acomodarea se face doar în funcţie de raportul 
de forţă stabilit între locutor şi alocutor. 

Manifestând o atitudine diametral opusă faţă de cea a comunicatorilor 
servili, dictatorii preferă să rezolve eventualele conflicte cu care se confruntă 
prin competiție. Necooperanţi şi avizi să-şi impună punctul de vedere, ei impun 
o soluţie folosind ca unic argument statutul de superioritate (real sau închipuit) 
în raport cu ceilalți interlocutori. Dacă aceşti interlocutori îi recunosc 
ascendentul şi acceptă relaţia complementară instituită, strategia competitivă are 
mari şanse de succes în plan strict comportamental. Cu toate acestea competiţia 

nu este recomandabilä decât în situaţii limită, deoarece problemele reale ale 
grupului în care se manifestă conflictul rămân deschise, iar membrii grupului se 
văd impovärati cu un set de emoţii şi atitudini negative. Mai devreme sau mai 
târziu, situaţia conflictuală va atinge acel punct critic la care relaţia de putere 
între dictator şi „supuşii“ lui intră in disolutie. 

După cum era de aşteptat, comunicatorii sociabili folosesc strategia optimă 
de abordare a unei situaţii conflictuale: colaborarea. Pentru indivizii sociabili, 
punctul de plecare în soluţionarea unei probleme este „rationalizarea“ ei. 
Această raţionalizare presupune, în esenţă, (a) reconstituirea datelor problemei 
într-o manieră riguroasă care să nu lase loc nici unei neînţelegeri, (b) 
subordonarea problemei la obiectivele şi valorile comune tuturor interlocutorilor 
implicaţi şi (c) stabilirea unor reguli de cooperare între membrii grupului care 
încearcă să risipească elementele de conflict. 

Strategia de colaborare, practicată de acei comunicatori care vin în 
întâmpinarea dorințelor celorlalți fără a-şi uita propriile interese, prezintă 
avantajul de a fi efectivă şi de a contribui la întărirea coeziunii sociale. Totuşi, 
nu trebuie să cădem în capcana de a o considera un panaceu. Atunci când 
interlocutorii se raportează în mod legitim la scopuri şi valori diferite, 
colaborarea este practic imposibilă. În plus, colaborarea cere timp şi, de aceea, 
nu este recomandabilă în situaţiile în care se impune luarea unor măsuri 
imediate”. 


3.2.3. EMITERE-RECEPTARE. Separabilă doar sub raport metodologic din 
întregul dinamic al comunicării — izolarea completă a mesajului de toate 
celelalte variabile ale comunicării fiind practic imposibilă —, această interacțiune 
vizează „mesajul ca mesaj“, adică mesajul detaşat în cea mai mare măsură 
posibilă de proprietăţile lui extrinseci. Functionänd ca suport al tuturor celorlalte 
interacțiuni, cuplul dinamic emitere-receptare are prea puţine proprietăți 
intrinseci şi, de aceea, consideratiile care îl privesc vor fi mult mai lapidare. 

Actul de EMITERE (care subsumează actul fonetic şi cel fatic de la Austin, 
respectiv actul de enuntare de la Searle, din comunicarea verbală) se petrece în 
orizont sintactic şi dovedeşte performanța semiotică a locutorului, adică gradul 
în care a transpus în propriul idiolect codurile puse în joc de comunitatea căreia 
îi aparţine. Aflat într-o situaţie de comunicare specifică, locutorul trebuie să-şi 
alcătuiască mesajele astfel încât acestea să exprime cel mai bine intenţia sa de 
comunicare şi să aibă cele mai mari şanse de a fi receptate şi înţelese de către 


26 Strategiile de rezolvare a conflictelor, pe care le-am asociat cu anumite tipuri de 
comunicatori, sunt preluate dintr-un model al „gestionării conflictelor“ construit de 
Kenneth Thomas şi adaptat în studiul lui J.A. Daly, A.L. Vangelisti şi S.M. Daughton 
The Nature and Correlates of Conversational Sensitivity, din Mark V. Redmond (ed.), 
Interpersonal Communication. Readings in Theory and Research, Harcourt Brace 
College Publishers, Orlando, 1995, p. 290. 

alocutor. In acest sens, el face mai întâi o selecţie a semnelor care pot servi ca 
mijloace de realizare a obiectivelor semiotice pe care şi le-a propus, iar mai 
apoi, caută să combine respectivele semne în acord cu regulile de (bună) 
alocutorului. În măsura în care procedează la selecţia şi combinarea unor semne 
în acord cu regulile statornicite de o comunitate, locutorul realizează un joc (în 
speţă, un joc de limbaj), îndeplinind astfel funcția ludică a a oricărui limbaj. 

Tot în orizont sintactic se petrece actul de RECEPTARE al alocutorului, adică 
acţiunea acestuia de a distinge complexul de semne transmis de locutor de toate 
celelalte obiecte care i se prezintă ca stimuli din mediu. 

Deşi este un comportament aproape mecanic (sau reflex), receptarea nu se 
realizează într-un mod satisfăcător decât în urma unei practici comunicationale 
asidue. Receptarea presupune focalizarea atenţiei asupra unor stimuli 
semnificanţi care apar împreună cu o sumedenie de alţi stimuli, lucru care numai 
aparent se desfăşoară fără dificultăți. De pildă, receptarea unui mesaj verbal în 
comunicarea orală presupune (a) diferențierea sunetelor produse de locutor de 
toți ceilalți stimuli acustici, (b) identificarea sunetelor selectate cu anumiţi 
constituenți din vocabularul limbii folosite şi (c) tratarea întregului complex de 
sunete perceput ca mesaj (unitar), realizat prin aplicarea regulilor de formare 
aferente codului utilizat. 

Or, separarea cuvintelor de simplele zgomote, „reconstituirea“ cuvintelor 
care au fost distorsionate de bruiajele din canalul de transmitere auditiv şi 
perceperea mesajului ca unitate semnificantă (în ciuda abaterilor vorbitorului de 
la regulile de formare în vigoare) pot fi realizate de ascultător numai dacă el are 
suficientă competenţă în utilizarea codului utilizat. „Stăpânirea virtuală“ a limbii 
care a fost utilizată în actul de comunicare respectiv îi permite ascultătorului să 
recunoască în comportamentul verbal al locutorului un act de enuntare (ca 
instanţă verbală a actului de emitere). Faze similare in receptarea unui mesaj se 
petrec şi în comunicarea scrisă sau în comunicarea nonverbală. 

Gradele de competenţă ale interlocutorilor în utilizarea unui limbaj şi, 
implicit, gradele de reuşită ale receptării unui mesaj se distribuie pe o scală 
continuă, mărginită la polul inferior de cazul patologic al afaziei, iar la polul 
superior, de cazul dezirabil (din păcate, atât de greu de atins) al „mäiestriei 
comunicationale“. 


3.2.4. INFORMARE SINTACTICA-INTELEGERE SINTACTICĂ. La fel ca 
interacțiunea precedentă, acest cuplu de acţiuni se realizează în orizont sintactic 
(făcându-se abstracţie de cadrul referential al comunicării, de participanţii la 
comunicare şi de relaţiile care subzistă între aceştia), însă — foarte important de 
reţinut — el se plasează la un nivel metasemiotic. 

Cu alte cuvinte, atunci când comunică în legătură cu un fragment al realității, 
emitentul şi receptorul transmit şi primesc informaţii relative la însăşi 

comunicarea lor, mai exact informatii privind instrumentul exclusiv de realizare 
a comunicării: codul. 

Pentru a putea prezenta, măcar în linii generale, această problemă redutabilă, 
trebuie să asumăm o definiţie convenabilă a conceptului de informaţie. În acest 
sens, definim mai întâi situația ca ansamblu de obiecte şi fapte. Ne putem gândi, 
apoi, că orice situaţie poate fi asociată cu un grad de ordonare (sau organizare) 
situat în intervalul închis de numere reale [0, 1]. Gradul 0 de organizare se 
asociază cu entropia maximă a situaţiei, iar gradul 1 de organizare cu 
negentropia situaţiei. Situaţiile caracterizate de entropie maximă sunt complet 
inpredictibile, în sensul că nu se poate prezice deloc starea şi evoluţia 
componentelor situaţiei. Dimpotrivă, situaţiile aflate în negentropie sunt total 
predictibile, obiectele şi faptele din alcătuirea lor fiind pe deplin cunoscute (atât 
în ce priveşte starea lor actuală, cât şi în raport cu evoluţia lor). 

Măsura în care o situaţie este impredictibilă constituie informaţia situaţiei, 
iar gradul în care o situaţie este predictibilă coincide cu redundanfa situaţiei. 
Cele mai multe situaţii sunt parţial predictibile; prin urmare, cele mai multe 
situaţii sunt surse de informaţie. 

După cum s-a menţionat deja, mesajele transmise şi receptate în procesul de 
comunicare sunt complexe de semne selectate dintr-un anumit cod şi asamblate 
în acord cu regulile de formare şi regulile de desemnare ale codului respectiv. 
Or, tocmai în raport cu numărul semnelor din cod şi cu rigiditatea regulilor de 
formare ale codului se poate determina informaţia sintactică a mesajelor 
transmise de emitent. 

Cu cât un cod este mai bogat, iar regulile de formare sunt mai laxe (prin 
tolerarea mai multor abateri de la acestea), cu atât mesajul vehiculat în procesul 
comunicării are o informaţie sintactică mai mare. Cu cât varietatea de 
combinare a semnelor din cod este mai mică (din pricina numărului redus al 
semnelor din cod şi a rigiditätii regulilor de formare), cu atât redundanfa 
sintactică a mesajul pus în joc este mai mare. 

Toate codurile folosite în comunicarea umană — inclusiv limbile, ca sisteme 
cuvinte — pot fi tratate ca situaţii parțial predictibile. Aşadar, toate mesajele 
construite în perimetrul lor prezintă, în grade diferite, atât informaţie sintactică, 
cât şi redundantä sintactică. Informaţia sintactică permite apariţia noului in 
situaţiile de comunicare, iar redundanta sintactică are menirea de a inlesni 
receptarea, prin compensarea bruiajelor din canalul de transmitere şi prin 
facilitarea unei anumite anticipări a componentelor mesajului la nivelul 
alocutorului. 

Să ne închipuim, spre exemplu, că un mesaj scris a fost deteriorat, astfel 
încât nu poate fi receptată, într-o primă instanţă, decât secvenţa „J-i mă vo- -ntâ- 
n- cu pr-et-n-l m-u“. Redundanta dată de lexicul limbii române şi de regulile 
gramaticale aferente acesteia permite „refacerea“ mesajului dat sub forma „Joi 
mă voi întâlni cu prietenul meu“. 

Formuländ mesaje cu libertatea oferitä de informatia codului, dar si sub 
constrângerile impuse de redundanta codului, emitentul trebuie să găsească o 
proporţie justă între partea predictibilă şi cea inpredictibilă a mesajului: nu prea 
multă redundantä, pentru a nu face comunicarea ineficientă, dar nici prea multă 
informaţie, pentru a nu face comunicarea imprecisă. 

Gradul de înţelegere sintactică a mesajului transmis de emitent corespunde 
grosso modo gradului de anticipare a succesiunii de semne receptate şi 
ilustrează competenţa receptorului în utilizarea codului antrenat în comunicare. 
Astfel, un comunicator versat, care a actualizat în propriul idiolect foarte multe 
semne din cod şi care stăpâneşte excelent regulile de formare şi cele de 
desemnare, aferente nu are dificultăţi în recunoaşterea şi receptarea secventelor 
corecte de semne care sunt transmise de emitent. Mai mult, el poate corija tacit 
greşelile sintactice comise de acesta. În concluzie, asimilarea progresivă a 
codului de către un receptor este strict dependentă de săvârşirea actului de 
înţelegere sintactică în cazul a cât mai numeroase şi variate mesaje. 


3.2.5. REFERIRE-COREFERIRE. Situată, prin excelenţă, la nivel semantic, 
această interacţiune le permite interlocutorilor să-şi ancoreze mesajele într-un 
cadru referential, care poate fi realitatea fizică sau o altă lume posibilă. 

Indiferent de tipul enunturilor folosite în alcătuirea mesajului pe care 
intenţionează să-l transmită (designativ, hortativ, comisiv etc.), emitentul se 
vede constrâns să se refere la starea sau evoluţia unor obiecte, evenimente, 
acţiuni, procese etc. dintr-un context dat. Spre exemplu, formulând promisiunea 
„Îţi voi împrumuta pentru două săptămâni romanul «Muntele vräjit» de Thomas 
Mann“, emitentul face referire la două persoane (el şi receptorul), la un scriitor 
(Thomas Mann) şi la unul dintre romanele acestuia («Muntele vrăjit»), precum 
şi la o stare de lucruri viitoare (împrumutarea respectivei cărți). Am preferat să 
apelăm la acest exemplu pentru a ilustra faptul că operaţia de referire se 
insinucază în orice proces de comunicare, ea neputând fi restrânsă (cum se face 
de regulă) la sfera enunturilor designative (de genul, „În România, nimeni nu 
moare de foame şi nimeni nu se poate compromite“). 

Semnificaţia semantică pe care emitentul o ataşează mesajului este 
determinată în cea mai mare măsură de exactitatea termenilor folosiţi, precum şi 
de rigiditatea regulilor de combinare a termenilor în enunturi simple şi a 
enunturilor simple în enunturi compuse. 

Exactitatea termenilor poate fi definită suficient de bine prin negatie, mai 
exact, prin indicarea celor două erori logice care i se opun: (a) obscuritatea 
sensului şi (b) ambiguitatea sensului. 

Obscuritatea, neclaritatea sau  indeterminarea sensului survine in 
următoarele împrejurări: 

1. compunerea arbitrară a termenilor, 
2. utilizarea indistinctă a unui termen ca semn al unui obiect din realitate, 

dar si ca semn pentru el insusi, 

3. accentuäri diferite ale aceluiaşi termen şi 

4. trecerea succesivă, în acelaşi univers de discurs, a termenilor de la 
nivelul relaţiei întreg — parte la nivelul relaţiei gen — specie. 

Cele patru situaţii de obscuritate apar destul de frecvent, astfel încât nu este 
greu de găsit ilustrări sugestive. 

Astfel, în cadrul unei emisiuni radiofonice, un intelectual „preţios“ a folosit 
termenul compus insolit „gripaj conceptual“. Printr-o analogie destul de forțată 
cu griparea motorului (înţeleasă ca blocare a funcţionării acestuia din cauza unei 
ungeri defectuoase), se poate bănui că vorbitorul a vrut să se refere la neputinta 
de a formula şi rezolva convenabil o problemă dificilă. Cu toate că am reuşit să 
aproximăm un sens, termenul „gripaj conceptual“ afectează prin echivoc 
argumentul în care apare. 

Folosirea cu supozitii diferite a numelui „Socrate“ conduce la următorul 
sofism: „Socrate este un cuvânt format din şapte litere. Socrate este filosof. Deci 
cel puţin un filosof este cuvânt format din şapte litere“. Obscuritatea este dată de 
faptul că în prima premisă numele „Socrate“ se referă la el însuşi, iar în cea de-a 
doua, la un anumit filosof din antichitatea greacă. Eroarea poate fi eliminată cu 
uşurinţă dacă numele „Socrate“ din prima premisă este pus între ghilimele. 

Neclaritatea datorată accentuării improprii a unui termen apare în formulări 
de genul „Eşti foarte deştept“. O intonatie cu subinteles a cuvântului „deştept“ 
poate să sugereze interlocutorului că este considerat în sensul contrar al 
numelui. Acelaşi gen de echivoc apare prin folosirea cu accente diferite a 
cuvintelor „copii“, „torturi“, „lături“ etc. 

Un exemplu de sofism generat de trecerea ilicită a unui termen din planul 
relaţiei întreg-parte în planul relației gen-specie este dat de următorul 
raţionament: „Omul a ajuns pe Lună. Socrate este om. Deci Socrate a ajuns pe 
Lună“. Întrucât noţiunea om apare în prima premisă ca noţiune colectivă 
(omenirea, ca întreg, este caracterizată de faptul că a ajuns pe Lună), iar în cea 
de-a doua, ca noţiune divizivă (Socrate este o specie ultimă a genului om), 
derivarea concluziei „Socrate a ajuns pe Lună“ este nevalidă. 

Ambiguitatea sensului, cealaltă încălcare a cerintei exactitätii, apare atunci 
când este folosit un nume polisemantic, dotat cu mai multe înţelesuri. Utilizarea 
unui nume cu înţelesuri distincte pare a fi tipul de sofism cu cel mai mare 
impact în disputele politice şi în certurile academice. Este greu de găsit doi 
adepţi ai unor ideologii politice opuse care să folosească cu acelaşi înţeles 
termeni precum „democraţie“, „drepturile omului“, „liberal“, „conservator“, 
„comunist“, „imperialist“ sau „alegeri libere“. În trecutul nu foarte îndepărtat, 
liderii ţărilor comuniste din Europa se declarau democrați, în măsura în care prin 
democraţie înțelegeau dictatura proletariatului. Raportändu-se însă la sensurile 
proprii ale termenilor democrație şi dictatură, liderii politici vest-europeni îi 
considerau, pe bună dreptate, dictatori. Echivocul este prezent, din păcate, şi în 

context ştiinţific. Spre exemplu, multe argumente sofistice din ştiinţele 
limbajului au la bază neînţelegeri legate de sensul unor termeni foarte uzitati, de 
felul „semn“, „propoziţie“, „enunţ“, „idee“ etc. 

În ce priveşte rigiditatea regulilor de combinare a semnelor, lucrurile sunt 
mult mai complicate. De regulă, aceste reguli de concatenare sunt restrânse la 
categoria semnelor lingvistice, uitându-se faptul că este practic imposibilă 
formularea unui mesaj pur verbal. Însă nici măcar la nivel lingvistic nu avem 
de-a face cu reguli de formare ferme. 

Spre exemplu, la nivelul simțului comun, afirmaţia „Toţi oamenii sunt 
muritori“ pare să conţină şi informaţia că există cel puţin un individ, care este 
om şi muritor. Or, logica modernă nu autorizează derivarea unei propoziţii 
particulare din propoziţia universală de aceeaşi calitate. Aşadar, este incorect să 
se susţină că există cel puţin un individ care este om şi muritor numai pe 
considerentul că toţi oamenii sunt muritori. De altminteri, ca o ilustrare a 
justeţei acestei restricţii logice, se poate menţiona faptul că adevărul propoziției 
„Toţi caii înaripați sunt mamifere“ nu permite asumarea ca adevărată a 
propoziției „Există (în realitate) cel puţin o ființă care este cal înaripat şi 
mamifer“. Asemenea „coliziuni“ între poziţia simțului comun şi poziţia 
comunităţii academice în ce priveşte interpretarea şi utilizarea regulilor de 
formare nu sunt rare şi ele afectează negativ interacţiunea interlocutorilor în 
raport cu cadrul referential. 

Să vedem în cele ce urmează câteva dificultăţi pe care le întâmpină 
receptorul în realizarea actului de coreferire. Într-o primă instanță, se poate 
spune că receptorul nu are de făcut altceva decât să ancoreze mesajul primit în 
contextul referential asumat de emitent, coreferindu-se la aceleaşi obiecte, stări 
de lucruri, evenimente, acţiuni, procese etc. la care s-a raportat şi acesta. 

Prima problemă care apare în acest context este dată de faptul că mesajul 
transmis de emitent este receptat fatalmente distorsionat de către receptor prin 
cinci mecanisme distincte”: 


1. condensare, 

2. accentuare, 

3. asimilare, 

4. mascare şi 

5. decodare reductivă. 


Mai exact, receptorul distorsionează semnificaţia semantică a mesajului 
transmis de emitent (a) prin scurtare, simplificare şi eliminarea detaliilor, (b) 
prin reconstituirea ei în termeni extremi (puternic contrastanfi), (c) prin 
transformarea ei de-o asemenea manieră încât să concorde cu informaţiile 
primite în trecut sau cu informaţiile susceptibile de a fi primite în viitor, (d) prin 


7 Charles Conrad, Strategic Organizational Communication. An Integrated Perspective, 
Du ed., Harcourt Brace Jovanovich College Publishers, Orlando, 1990, p. 128. 

transpunerea mesajului in „patul procustian“ al propriului cadru referential si (e) 
prin combinarea informaţiei conţinute în mesaj cu alte informaţii pentru a forma 
un tablou cuprinzător (mai ales dacă mesajele sunt complexe sau ambigue). 

Ar mai fi de reţinut aici faptul că obisnuinta de a juca un anumit rol social îi 
determină pe cei mai mulți oameni să interpreteze mesajele primite în 
concordanță cu acest rol. Profesorii, avocaţii, medicii, preoţii, politicienii, 
ziariştii etc. manifestă în multe situaţii de comunicare acel „defect profesional“ 
care conduce de multe ori la o înţelegere defectuoasă a interlocutorilor. Spre 
exemplu, un profesor de logică poate avea tendința păguboasă de a recepta 
mesajele interlocutorilor săi cu preponderență din perspectiva corectitudinii 
formale, ignorând celelalte semnificaţii ale mesajului, unele dintre ele, foarte 
probabil, mult mai importante. 

Ancorarea mesajului în acelaşi context referential atât de către emitent cât şi 
de receptor este o sarcină foarte dificilă şi prin faptul că acesta conţine, alături 
de faptele brute sau naturale, independente de voința umană (precum 
inundaţiile, cutremurele, aversele, venirea primăverii, răcirea vremii etc.), fapte 
instituţionale, care există doar în virtutea unor acorduri între oameni (cum ar fi 
căsătoriile, botezurile, declaraţiile de război, încheierea unor tratate de pace, 
statul de drept, drepturile cetăţeneşti, democraţia participativă etc.). Prin urmare, 
nu trebuie să mire pe nimeni faptul că un conservator şi un comunist, un ateu şi 
un credincios, un afro-american şi un membru al Ku-Klux-Klanului, un puritan 
şi un pederast etc. întâmpină mari dificultăţi în realizarea unei comunicări 
reuşite sub raport semantic. 


3.2.6. RELATIONARE-CORELATIONARE. Această ultimă interacţiune pe care 
o distingem in cadrul procesului de comunicare este centratä pe canalul de 
transmitere şi poate fi pusă în corespondenţă cu raporturile sociale care se 
instituie, se menţin sau se modifică în cursul comunicării. 

Ataşând o semnificaţie mesajului pe care îl transmite receptorului, emitentul 
încearcă să-şi „negocieze“ o poziţie socială cât mai favorabilă în raport cu 
acesta. Comunicarea este condiţia sine qua non a socializării (în speţă, a 
colaborării), dar şi mecanismul numărul unu de stabilire, modificare sau anulare 
a relaţiilor de putere. 

Pe măsură ce formulează mesajul, emitentul schiteazä natura raportului pe 
care doreşte să-l întreţină cu receptorul. Spre exemplu, el poate da de înţeles că 
preconizează o comunicare formală în care să-şi manifeste ascendentul asupra 
receptorului, dar, la fel de bine, poate prefigura o situaţie de comunicare 
informală şi o egalitate de statut social. Respectul sau disprețul, dragostea sau 
ura, interesul sau dezinteresul etc. sunt valori ale relaţiilor sociale pe care 
emitentul le manifestă în mod necesar față de receptor în toate situaţiile de 
comunicare. Din nefericire (sau, poate, din fericire), puţini sunt aceia care pot 
„vedea“ aceste valori îndărătul semnelor care le exprimă. 

Reacţia eminamente socială a receptorului la mesajul primit vizează 
determinarea cât mai precisă a relaţiei pe care o întreţine cu emitentul. 

Potrivit unor studii de psihologie socială, în stabilirea unei relații sociale, se 
parcurg, de regulă, următoarele cinci faze: 


1. 


inițierea (cu prudenţă si prin folosirea unor formule convenţionale, 
atragem atenţia interlocutorilor noştri, ne manifestăm amabilitatea şi 
căutăm să stabilim un canal de comunicare cu ei), 

tatonarea (adoptând o atitudine deschisă, calmă, necritică şi degajată, 
căutăm să dobândim informaţii demografice, culturale, sociologice sau 
psihologice despre interlocutorii noştri), 

intensificarea (prin autodezväluiri reciproce, folosind subcoduri 
specifice şi o mare cantitate de semne nonverbale, personalitatea 
noastră se „îmbină“ cu cea a semenilor noştri), 

integrarea (cultivând atitudinile, opiniile, interesele şi gusturile 
comune, formăm împreună cu interlocutorii noştri un grup distins net 
de restul societăţii) şi 

unirea (consecventi în intensificarea relaţiei cu interlocutorii noştri, 
dobândim recunoaşterea socială a grupului pe care îl formăm cu 
aceştia). 


Dizolvarea unei relaţii sociale s-ar petrece, la rândul ei, în cinci faze, 
prezente în următoarea succesiune: 


1. 


2; 


5. 


diferenţierea (afirmarea propriilor opinii, atitudini, valori sau interese 
în contrast cu cele ale interlocutorilor noştri), 

limitarea (restrângerea subiectelor care pot face obiectul comunicării 
cu semenii noştri), 

stagnarea (comunicarea este dificilă chiar şi asupra unor chestiuni 
superficiale), 

evitarea (au loc încercări de evitare fizică sau de ignorare a 
interlocutorilor) şi 

încetarea (prin comportamentele noastre, dăm de înţeles că îi tratăm pe 
interlocutorii noştri ca pe nişte străini)”. 


Atenti la mărcile care se asociază cu un anumit tip sau stadiu de relaţie 
socială, comunicatorii pot să cunoască mai bine natura raporturilor dintre ei, 
astfel încât să-şi sporească şansele de a-şi perfecționa interacţiunile semiotice 
viitoare şi de a-şi negocia cu succes un statut social cât mai avantajos. 

La cele consemnate mai sus, ţinem să adăugăm doar câteva consideraţii 
privind cele două tipuri de climat — defensiv, respectiv suportiv — care 
marchează relaţia socială dintre comunicatori. 


% M.L. Knapp si A.L. Vangelisti, Stages of Coming Together and Coming Apart, în 
Mark V. Redmond, Interpersonal Communication. Readings in Theory and Research, 
harcourt Brace College Publishers, Orlando, 1995, pp. 57- 77. 

Dacă între emitent şi receptor se instituie un raport asimetric — id est o relație 
de putere —, atunci comunicarea se desfăşoară într-un climat DEFENSIV. În 
schimb, dacă între comunicatori subzistă o relaţie simetrică — altfel spus, dacă 
este asumată o egalitate de statut —, comunicarea se petrece într-un climat 
SUPORTIV. Climatul defensiv şi climatul suportiv se asociază, fiecare în parte, cu 
şase caracteristici”: 


CLIMAT DEFENSIV CLIMAT SUPORTIV 
1. evaluare 1. descriere 
2. control 2. orientare spre problemă 
3. strategie 3. spontaneitate 
4. neutralitate 4. empatie 
5. superioritate 5. egalitate 
6. siguranţă 6. provizorat 


11. Caracteristici ale climatului defensiv, respectiv ale climatului suportiv 


(1) Dacă expresia emitentului, maniera lui de a vorbi (sau de a scrie) sau 
conţinutul mesajului pe care îl formulează lasă impresia unei evaluări, 
receptorul va fi îndemnat să adopte o atitudine defensivă. Apariţia unei reacţii 
de apărare la nivelul receptorului este cu atât mai probabilă cu cât semnele din 
alcătuirea mesajului au o dimensiune conotativă mai pronunţată. Dimpotrivă, 
dacă emitentul formulează un mesaj descriptiv — prezentând emoţii, sentimente, 
evenimente, percepții sau procese, fără a cere sau sugera o schimbare de 
atitudine sau de comportament —, apariţia reacției defensive a receptorului este 
mult mai puţin probabilă. 

Din păcate, foarte multe mesaje depăşesc limita neutralității descriptive (cu 
referire, de pildă, la minoritățile nationale, religioase sau sexuale), fapt care 
contribuie la instalarea unui climat defensiv, impropriu unei comunicări 
veritabile. La fel de adevărat este însă că unii alocutori adoptă o atitudine 
defensivă din cauza perceperii unei pretinse evaluări a emitentului (evaluare, de 
fapt, inexistentă). 

(2) Încercările emitentului de a schimba atitudinile receptorului, de a-i 
influența comportamentul sau de a-i limita câmpul activităţii sunt percepute ca 
manifestări ale tendinței de control şi contribuie la instalarea unui climat 
defensiv. Receptorul se simte tratat ca ignorant, neinformat, imatur sau posesor 
al unor atitudini şi comportamente nepotrivite. Prin contrast, orientarea spre 
problemă presupune definirea unei chestiuni care îi priveşte pe toţi 


% Cf, Jack R. Gibb, Defensive Communication, în „The Journal of Communication“, 11 
(3), 1961, pp. 141-148. 

comunicatorii si cäutarea in comun a unei solutii. Parteneriatul comunicatorilor, 
altfel spus, faptul cä acestia nu se simt fortati sä-si abandoneze propriile 
gänduri, interese sau valori, contribuie la instaurarea unui climat suportiv. 

(3) Sansele ca receptorul sä aibä o reactie defensivä sunt sporite de emitentul 
care pare sä se angajeze in comunicare cu un plan bine pus la punct si ascuns. In 
această situaţie, emitentul lasă impresia că joacă un rol şi că urmăreşte 
manipularea celorlalți. (Se poate constata foarte bine acest aspect în 
comunicarea politică.) Pe de altă parte, comportamentele comunicaţionale 
spontane, în acord cu care emitentul pare onest, franc şi fără motivații ascunse, 
diminuează atitudinea defensivă a receptorului. 

(4) Climatul defensiv se asociază foarte adesea cu abordarea impersonală a 
situaţiei de comunicare. Receptorul care se vede tratat în mod „neutru“ (ca 
simplu obiect) va da dovadă de multă reţinere în continuarea comunicării. 
Dimpotrivă, atunci când emitentul dovedeşte că îi pasă de receptor, că îl 
respectă că îi doreşte — cu adevărat — binele, se instalează o stare de empatie 
confortabilă, proprie climatului suportiv. 

(5) Reacţiile defensive sunt generate şi de către comunicatorii care dau de 
înţeles că au un statut superior, prin putere, bogăţie, inteligenţă, caracteristici 
fizice etc. Constienti fiind că asemenea diferenţe există şi sunt, de altfel, 
inevitabile, comunicatorii abili trebuie să sugereze semenilor lor că nu acordă 
acestora o importanţă prea mare. Asumarea egalităţii de statut este o condiţie 
sine qua non pentru reuşita oricărui act de comunicare. 

(6) În sfârşit, persoanele care au o atitudine dogmatică, sugerând că ele deţin 
adevărul absolut, etalonul moralității, gustul desăvârşit etc. indreptätesc 
atitudinea defensivă a semenilor lor şi subminează procesul de comunicare la 
care se angajează. Climatul suportiv pe care îl necesită o comunicare eficace le 
impune comunicatorilor voinţa de a experimenta, de a explora şi de a adopta noi 
atitudini, convingeri sau comportamente. 

4. FORME ALE COMUNICĂRII 


Tipurile de comunicare pe care le vom prezenta succint în cele ce urmează 
nu sunt determinate printr-o procedură logică riguroasă — mai exact, ele nu 
respectă pe deplin condiţiile exclusivitätii şi completitudinii — şi subzistă, ca 
atare, mai curând în orizont metodologic decât în sânul realităţii. Totuşi, 
cunoaşterea lor poate juca un rol determinant în înţelegerea complexităţii 
procesului global de comunicare. 


4.1. COMUNICAREA VERBALĂ SI COMUNICAREA NONVERBALĂ 


Cea mai importantă distincţie privind actele de comunicare are drept criteriu 
natura semnelor utilizate. În acest sens, va fi considerată verbală acea formă de 
comunicare in care intervin exclusiv cuvinte — fie în variantă acustică, fie in 
variantă grafică — şi nonverbală, comunicarea realizată cu ajutorul indicilor, 
iconilor sau simbolurilor. 


4.1.1. COMUNICAREA VERBALĂ. Secvența verbală a oricărui proces de 
comunicare se realizează exclusiv prin intermediul cuvintelor şi serveşte, cu 
precădere, la formularea, stocarea şi transmiterea cunoştinţelor. Evident, 
mesajele din comunicarea verbală pot să se refere şi la emoţii, sentimente, 
dorinţe, atitudini, intenţii, angajamente etc. şi se pot asocia cu multiple forme de 
influențare, deşi, evident, componenta cognitivă este cea mai importantă. 

Prin raportare la parametrii comunicării, secvențele comunicative verbale se 
individualizează prin următoarele caracteristici: 

l. arta comunicării verbale se insuseste, cu precădere, prin studiu 
sistematic; 

2. făcând abstracţie de unele cazuri excepţionale (hipnoză, nebunie, beție, 
consum de droguri etc.), comunicatorii interacționează în mod voluntar; 

3. mesajele verbale sunt, de cele mai multe ori, bine articulate; 

4. codul folosit constă dintr-un tezaur de cuvinte — lexicul sau dicţionarul 

— şi din regulile gramaticale ce guvernează combinaţiile de cuvinte, astfel 

încât comunicatorii să poată formula şi recunoaşte secvențele verbale 

corecte; 

5. situaţiile la care se face referire prin intermediul mesajelor pot fi, în 
egală măsură, concrete sau abstracte; 

6. canalul de transmitere poate fi acustic sau vizual şi, din această 
pricină, prezintă numeroase obstacole. 

La proprietăţile de mai sus, sunt de adăugat câteva trăsături care vizează 
actele realizate în mod necesar de emitent şi receptor, oricare ar fi procesul de 
comunicare în care se implică: 

1. autodezväluirea verbală este relativ restrânsă şi cuprinde informaţii 
preponderent „neutre“; 

2. angajându-se într-un act de comunicare verbală, comunicatorii îşi 
asumă o apropiere de statut şi intră într-o relaţie de respect reciproc; 

3. informarea semantică (sau referirea) este remarcabil de bogată şi poate 
viza toate domeniile realităţii; 

4. influențarea prin mesaje verbale este eficace mai mult sub raport 
cognitiv sau sub raport comportamental şi mai puţin sub raport afectiv. 
Comunicarea verbală se desfăşoară fie sub formă orală, fie sub formă scrisă. 

După estimările unor cecetători, vorbirii şi ascultării (prin care se realizează 
comunicarea orală) li se dedică mai mult timp şi, implicit, mai multă importanță 
decât scrierii şi citirii (prin care se realizează comunicarea scrisă). 

Astfel, Ray Birdwhistell a făcut interesanta constatare că din totalul timpului 
consacrat comunicării verbale, 53% este alocat ascultării, 16 % vorbirii, 14 % 
scrierii şi 17 % citirii. Potrivit aceluiaşi autor, o persoană vorbeşte pe zi circa 
zece minute, iar o propoziţie obişnuită (din limba engleză) durează aproximativ 
două secunde şi jumătate. 

Dincolo de exactitatea acestor cifre, un lucru este indiscutabil: comunicăm 
verbal mai ales în varianta orală şi ne plasăm, de cele mai multe ori, în ipostaza 
de ascultători. 

Primul aspect semnificativ al comunicării orale este acela că ea nu poate fi 
desluşită convenabil decât în cadrul spatio-temporal în care se manifestă. Aceste 
circumstanţe ale vorbirii şi ale ascultării pot avea o influență decisivă asupra 
actelor de limbaj realizate. Nu este totuna, de pildă, dacă doi interlocutori 
discută pe peronul unei gări (când trenul unuia e gata de plecare), la o recepţie, 
în sala de aşteptare a unui cabinet dentar sau la o şedinţă de lucru. 

Dat fiind faptul că, de cele mai multe ori, comunicarea orală se realizează 
fatä-in-fatä, emiterea variază permanent în funcţie de retroactiunea receptorului. 
Cum principiul parcimoniei pare să guverneze întreaga comunicare, nu este 
surprinzătoare tendinţa de a reduce la minimum semnele din componenţa 
mesajelor orale. În acest sens, mai ales atunci când interlocutorii se cunosc într- 
o oarecare măsură, cuvintele fie sunt cu totul omise, fie sunt înlocuite cu semne 
nonverbale echivalente, fie sunt emise sub o formă abreviată. 

Spre exemplu, în loc să spună „şeful“, cineva poate să arate cu degetul în sus 
sau, la fel de bine, poate să se bată cu mâna pe umăr; tot astfel, în subcodurile 
elevilor, pseudocuvintele de genul „proful“, „bacul“ sau „diriga“ iau din ce în ce 
mai mult locul cuvintelor corespunzătoare din vocabularul standard. 

Raportându-se la retroactiunea receptorului, emitentul poate repeta de mai 
multe ori un mesaj, dacă sesizează că acesta nu a fost receptat, îl poate 
reformula, dacă bănuieşte că nu a fost înţeles sau se poate opri din vorbire, dacă 
tăcerea prelungită şi nejustificată a alocutorului îi sugerează un refuz al 
receptării. Ar fi de menţionat, apoi, că în comunicarea orală, cuvintele sunt 

emise şi interpretate într-un foarte bogat context de semne nonverbale. Uneori 
nu contează atât de mult ce spui, ci felul cum spui. 

Datorită dispunerii actelor de comunicare orală de-a lungul unei axe 
temporale unidirectionale, vorbitorul este supus unor constrângeri serioase; in 
speţă, el trebuie să reducă pe cât este posibil opririle, revenirile şi pauzele 
reflexive’. Vorbitorul care şi-ar îngădui într-o discuţie un răstimp de gândire de 
câteva minute şi-ar pierde toţi ascultătorii. De altfel, presiunea temporală este 
responsabilă în mare măsură de forma mai puţin elaborată a mesajelor din 
comunicarea orală. 

Canalul de transmitere are o calitate slabă, conţinând foarte multe obstacole 
şi, tocmai de aceea, mesajele orale sunt redundante, se asociază cu mesaje 
nonverbale substanţiale, au (foarte adesea) o formă eliptică şi sunt mai puţin 
elaborate decât mesajele scrise. Din această cauză, interpretarea mesajelor orale 
trebuie să fie contextuală. 

Performanţa în vorbire a unui comunicator este influențată în mod 
semnificativ de următorii opt factori: 

1. stabilirea unor obiective specifice, măsurabile şi uşor de atins într-un 
răstimp scurt; 
cunoaşterea interlocutorului; 
alegerea unui context favorabil; 
planificarea vorbirii (nu însă şi compunerea în detaliu a mesajului); 
manifestarea unei atitudini potrivite pentru o comunicare directă; 
folosirea unui raport just între informaţia şi redundanta mesajului; 
receptarea activă a retroactiunii interlocutorului; 
adaptarea continuă la situaţia de comunicare. 

În general, vom fi apreciaţi ca buni vorbitori numai dacă (a) oferim exact 
informaţia pe care o cere interlocutorul, (b) susţinem cu sinceritate propoziţii 
care pot fi probate într-o măsură rezonabilă, (c) suntem relevanfi şi (d) 
formulăm mesaje clare, exacte, scurte şi consecvente. 

Deosebit de complexă se dovedeşte a fi comunicarea orală şi din perspectiva 
alocutorului. Este de constatat înainte de toate că presiunea temporală apasă 
asupra acestuia într-o măsură mai mare decât asupra vorbitorului, întrucât el 
trebuie să receptioneze şi să interpreteze mesajele primite în „cadenta“ stabilită 
de vorbitor. Oricât de atent, activ şi direct ar participa la realizarea unui act de 
limbaj oral, alocutorul poate fi depăşit de situație, mai ales dacă redundanta 
mesajelor este foarte mică. Neputându-se bizui pe anticiparea unei părți 
suficiente din mesajul care îi este adus la cunoştinţă, el nu poate procesa în timp 
util toate semnalele transmise şi astfel comunicarea esueazä. 

Locul aparte pe care îl ocupă ascultarea în cadrul comunicării verbale i-a 

făcut pe cercetători să abordeze această activitate de-o manieră analitică. Unul 
dintre rezultatele remarcabile la care s-a ajuns în urma acestor investigaţii îl 
constituie precizarea etapelor care sunt parcurse în răstimpul ascultării”: 

1. perceperea sunetelor, 

2. focalizarea atenţiei, 

3. înțelegerea şi 

4. memorarea. 

În primul stadiu al ascultării, receptorul aude, printr-un proces mecanic sau 
reflex, semnele transmise de emitent. Ascultarea nu este încă realizată, deoarece 
reacţia receptorului nu este intelectuală şi emoţională, ci doar pur fizică; 
deocamdată se poate spune doar că urechile acestuia au captat anumiţi stimuli 
acustici din mediu. 

A doua etapă a ascultării — atenţia (selectivă) — aduce cu sine focalizarea 
percepţiei alocutorului asupra unora dintre stimulii acustici în care este 
„îmbăiat“. Acordarea atenţiei unui mesaj pare a fi la îndemâna tuturor şi, într-un 
fel, este de la sine înţeleasă. De aceea, poate părea surprinzător multora faptul 
că, în general, nu acordăm întreaga atenţie unui mesaj mai mult de douăzeci de 
secunde. Doar capacitatea de a „refocaliza“ atenţia ne permite să procesăm un 
mesaj de dimensiuni mari. Atenţia presupune atitudine receptivă şi vioiciune 
mentală. Evident, nu putem fi atenţi la un mesaj şi, implicit, nu-l ascultăm, dacă 
suntem prea obosiţi sau foarte preocupaţi de alte lucruri. Spre exemplu, dacă 
sunt cufundat în lectura unei cărți, se prea poate să nu acord nici o atenţie 
vorbelor colegului de lângă mine. De asemenea, atenţia este şubrezită dacă 
mintea este lăsată să cutreiere în direcţii diferite sau dacă semnificația mesajului 
transmis aduce atingere stimei de sine. Cele mai multe critici generează un refuz 
al ascultării. Întrucât nu este prea versat în arta socială a prefăcătoriei, copilul 
poate arăta foarte clar că nu dă atenție mesajului critic care îi este transmis, 
punându-și pur şi simplu mâinile la urechi. 

Cel de-al treilea stadiu al ascultării — înțelegerea — coincide cu acţiunea de 
decodificare. Alocutorul pune în corespondență semnalele recepționate cu 
obiectele mentale pe care le are depozitate în memorie, potrivit codului utilizat 
în actul de limbaj respectiv. Deşi ne place să credem că uneori ne putem face 
intelesi pe deplin de ascultători, trebuie să acceptăm faptul că nu avem puterea 
de a predetermina decodificarea realizată de aceştia. De fapt, nimeni nu poate şti 
ce anume a selectat receptorul din mesajul pe care i l-am transmis şi ce corelaţii 
anume a stabilit. Fiecare dintre noi a experimentat probabil înţelegerea unui 
mesaj în contrast vădit cu intenţia vorbitorului. 

Următoarea etapă a ascultării (pentru unii, şi ultima) — memorarea — este 
procesul prin care se determină ceea ce este important şi demn de a fi introdus în 


2 Larry Barker, Communication, qh ed., Prentice-Hall, Englewood Cliffs, New Jersey, 
1987. 


110 


„baza noasträ de date“. Notitele pe care le iau studentii in timpul unei prelegeri, 
de pildä, slujesc tocmai acestei faze de selectare si inregistrare in memorie a 
cunostintelor considerate a fi importante. 

In prelungirea celor patru etape necesare ale ascultärii ar putea fi plasate, 
dupä unii autori, incä douä: evaluarea (sau aprecierea criticä a mesajului) si 
formularea unui räspuns, ca reactie la actiunea verbalä a emitentului. Or, 
răspunsul receptorului coincide cu un element al comunicării, retroactiunea. 

Analizänd a doua etapä a ascultärii, atentia selectivä, am fäcut precizarea cä 
ea nu este posibilă fără adoptarea unei atitudini receptive. Însă, nu toţi oamenii 
sunt ascultători activi şi participativi, pe măsura dorinţei vorbitorilor. Foarte 
adesea, cei mai mulţi dintre noi suntem ascultători de proastă calitate, 
întruchipând - în ponderi diferite — următoarele tipuri de comunicatori: 

1. ascultätorul leneş, 
ascultătorul care îşi aşteaptă rândul să vorbească, 
ascultătorul nesigur, 
ascultătorul egotist şi 
. ascultătorul concurent. 

Ascultătorii leneşi nu recepționează şi nu înţeleg mesajele care le sunt 
transmise de vorbitor pentru că nici nu încearcă să înţeleagă ceea ce li se spune. 
De cele mai multe ori ei îşi maschează comoditatea (ca să nu spunem lenea), 
declarându-se obosiţi, dezinteresati sau plictisiti. 

Pentru ascultätorii care isi asteaptä rändul sä vorbeascä (take-turns listener), 
comunicarea orală devine importantă numai prin intervenţiile lor ca vorbitori. 
Preocupati să nu scape nici o ocazie de a spune ceva, aceşti oportunişti vor 
desconsidera spusele interlocutorilor. 

Ascultătorii nesiguri sunt oarecum caraghioşi şi demni de compătimit, 
întrucât, în răstimpul unei comunicări orale, sunt permanent îngrijoraţi de ceea 
ce urmează să spună. Fiind preocupaţi de pregătirea propriilor mesaje, ei nu au 
cum să acorde atenție mesajelor celorlalți. 

Deloc rare sunt şi situaţiile de comunicare în care se manifestă ascultătorul 
egotist, adică individul care acordă o importanţă exagerată propriei persoane. 
Câtă vreme discuţiile se referă la probleme care nu au nici o legătură cu 
persoana sa, el nu va catadicsi să participe la ele nici măcar ca ascultător. Îndată, 
însă, ce discuţiile îl privesc în mod direct, ascultătorul egotist se înviorează 
brusc, devine atent şi încearcă să monopolizeze comunicarea. Entuziasmul va 
dispărea la fel de brusc cum a luat naştere, o dată ce interlocutorii trec la 
abordarea altor probleme, neutre pentru el. 

În sfârşit, pot fi consideraţi ascultători concurenţi toţi aceia care tratează 
procesul de comunicare ca pe o competiţie. Ei nu se simt bine decât dacă îi 
transformă pe toţi ceilalți participanţi la comunicare în ascultători constanti. 
Cum acest lucru este dificil de realizat, ei se pot mulţumi dacă, în ultimă 
instanţă, vorbesc mai mult decât partenerii lor de dialog. Preocupati să 

contabilizeze timpii de vorbire, respectiv de ascultare, ascultătorii concurenţi nu 
au cum să receptioneze şi să interpreteze corect mesajele puse în joc. 

În consonanță cu cele afirmate mai sus pot sta consideratiile privind 
barierele din calea comunicării”, care cauzează tot atâtea obstaculări sau 
impedimente ale ascultării veritabile: 

1. diferențele de percepție, 
concluziile pripite, 
stereotipiile, 
lipsa de interes, 
lipsa de cunoaştere, 
dificultățile de exprimare, 
emoțiile şi 

8. tipulde personalitate. 

(1) Diferenţele de percepţie care îngreunează ascultarea şi, în general, 
comunicarea sunt legate de particularitätile biologice, psihice şi sociale ale 
interlocutorilor: sexul, vârsta, starea de sănătate, acuitatea simţurilor, memoria, 
starea afectivă, voinţa, temperamentul, cultura, naționalitatea, educaţia, 
ocupaţia, prestigiul social, orientarea politică etc. 

Exemplificând la întâmplare aceste obstacole de care se loveşte ascultarea, 
ar putea fi reţinute câteva aspecte semnificative. 

(a) Fără a căuta să confirmăm prejudecățile misoginilor, se poate afirma, 
totuşi, că femeile ascultă cu mai multă atenţie spusele referitoare la lucruri din 
realitatea imediată sau care au o componentă afectivă semnificativă, în timp ce 
bărbaţii sunt mai înclinați să asculte mesaje abstracte. Există apoi domenii de 
interes specifice unui sex anume: arareori o femeie îl ascultă pe bărbatul care 
comentează pasionat un meci de box sau de fotbal, după cum, în general, un 
bărbat este complet indiferent la vorbele soţiei care vrea să-l pună la curent cu 
ce i s-a mai întâmplat Luisei Fernanda (eroina telenovelei sale preferate). 

(b) Un copil este cel mai dispus să asculte, excepție făcând întrucâtva 
inerentele critici ale adulţilor, care vor să-l „aducă pe calea cea bună“. Tinerii 
sunt mai interesaţi de discuţiile despre viitor, iar persoanele în vârstă ascultă cu 
mai multă atenţie mesajele prin care se rememorează „zăpezile de altădată“, 
adică întâmplările fericite din trecut. 

(c) Nu ne putem aştepta la o ascultare veritabilă din partea celor care suferă 
de hipoacuzie sau sunt mäcinati de boli cauzatoare a unor stări de indispozitie. 

(d) Calitatea slabă a memoriei afectează, la rândul ei, ascultarea, în măsura 
în care căutarea în „banca de date“ a obiectelor mentale adecvate semnalelor 
recepționate este deficitară; 

(e) Nu se poate pretinde o ascultare de înalt nivel celor care tocmai au o 
explozie de mânie, sau oamenilor nevolnici, incapabili să-şi concentreze atenţia 

asupra unui lucru in mod satisfäcätor. Din punct de vedere temperamental, 
melancolicii sunt predispusi la reverie şi de aceea îşi lasă deseori mintea să facă 
asociaţii libere de idei, fără legătură cu ceea ce spune mai departe locutorul, 
colericii îşi pierd relativ repede răbdarea, încetând ascultarea mesajului, iar 
flegmaticii se pot lăsa pradă indiferentei şi dezinteresului. 

(f) Diferenţele sociale marcante dintre interlocutori au un impact major 
asupra comunicării. Astfel, cu greu găsim un academician sau un proeminent 
lider politic care să dea ascultare spuselor unui „boschetar“ (politicianul s-ar 
putea preface că ascultă pentru a-si îmbunătăţi imaginea publică), după cum nu 
se întâmplă de prea multe ori ca preşedintele unui partid ultra-nationalist să 
asculte doleantele unui minoritar (care, în ochii lui, este un „duşman public“). 

(2) Un alt impediment major în calea realizării comunicării este înclinația 
destul de răspândită de a ne grăbi în formularea concluziilor. Oricât ar părea de 
ciudat, unii oameni refuză să recunoască realitatea aşa cum este ea — îndeobşte 
atunci când prezintă pentru ei aspecte mai puţin plăcute —, căzând în capcana 
propriilor dorinţe. De pildă, un om nul din punct de vedere ştiinţific se poate 
amăgi că este genial şi, mai mult, că este considerat ca atare de întreaga 
comunitate academică. Degeaba îi spun ceilalți — desigur, în mod voalat — că 
munca lui de cercetare este zadarnică, el va înţelege, în pofida realităţii, că este 
prețuit în chip deosebit. 

(3) Înrudite într-o oarecare măsură cu concluziile pripite, stereotipiile 
izvorăsc din tendinţa spre comoditate a omului şi se manifestă la nivelul 
comunicării prin ignorarea particularitätilor diferitelor mesaje. Dacă vorbitorul 
ajunge la stereotipie repetând mecanic anumite formule sau gesturi — spre 
exemplu, demagogul îşi va păstra stilul emfatic şi în discuţiile cu prietenii sau 
cu membrii propriei familii —, receptorul face acelaşi lucru identificând mesaje 
diferite transmise în condiţii similare. Astfel, dintre cei care au vorbit cu un 
preot, unii vor conchide în mod ilicit că îi cunosc pe toţi preoţii. Dacă acel preot 
a ţinut un discurs moralizator, el va înţelege din mesajele altor preoţi, care îi 
vorbesc de lucruri cu totul anodine, că iar i se face morală. 

(4) Oricare ar fi situaţia de comunicare dată, lipsa de interes conduce 
inevitabil la eşecul tuturor actelor de limbaj formulate. S-ar părea că nu există 
acţiune umană care să nu fie declanşată, într-o formă sau alte, de vreun interes. 
Din această pricină, toţi vorbitorii care se vor ascultați trebuie să trezească 
interesul pentru cele spuse. O înţelegere clară a acestui imperativ este manifestă 
în mediul familial, în cel şcolar şi în cel politic. Spre exemplu, părinţii nu 
obosesc să le reamintească odraslelor înainte de a-i dăscăli, că tot ceea ce li se 
spune este spre binele lor, pentru a le fi de ajutor „la vârsta priceperii“. Tot 
astfel, profesorii subliniază de la bun început importanţa disciplinei pe care o 
predau, pentru a atrage interesul şi, în consecinţă, ascultarea elevilor. Maestrii 
stimulării interesului sunt însă oamenii politici, care reuşesc deseori scamatoria 
de a-şi prezenta propriile interese ca instanţe ale binelui comun. 

(5) Dificultăţi mari în comunicare apar ca urmare a unui deficit de 
cunoaştere. Am experimentat cu toţii dificultatea de a asculta sau de a ne face 
ascultați atunci când ştim prea puţine despre partenerii noştri de comunicare. Nu 
arareori auzim replici de genul „E tâmpit!“, „E prost grămadă!“ sau „E nebun!“ 
din partea celor care nu s-au putut face ascultați. 

De fapt, vina eşecului comunicării este împărțită; interlocutorii nu au căutat 
mai întâi să se cunoască pentru a pune în lucru coduri satisfăcătoare. Câtă vreme 
codurile comunicatorilor nu sunt compatibile, ar fi absurd să ne aşteptăm la o 
comunicare suficient de reuşită. 

Spre exemplu, matematicianul este suficient de rezonabil pentru a nu 
pretinde din partea unui preşcolar să-i asculte cu atenţie prezentarea doctă a 
calculului infinitezimal sau a logaritmilor, însă există destui politicieni care se 
miră că alegătorul analfabet nu-i ascultă discursul referitor la corelatia dintre 
datoria publică şi inflaţie. Aşadar, nu ar trebui să se treacă la faza comunicării 
orale până nu se dobândeşte un minimum de informaţie privind bagajul de 
cunoştinţe al partenerilor de dialog. 

(6) Date fiind constrângerile temporale care apasă asupra comunicării orale, 
sărăcia codurilor utilizate atrage după sine deteriorarea interacțiunii semice. 
Vorbitorul trebuie să evite pauzele stânjenitoare în care îşi alege cuvintele, iar 
ascultătorul trebuie să reproducă în propriul cod semnalele receptate potrivit 
ritmului care îi este impus. 

O ilustrare amuzantă a dificultății de exprimare, dar şi de ascultare a unui 
mesaj este dată de o anecdotă care îl priveşte pe parlamentarul României 
interbelice D. R. Ioanitescu. Aflat la tribuna parlamentului în plin exerciţiu 
oratoric, a fost întrerupt de un opozant. Fiind cam „sărac cu duhul“, politicianul 
român a rămas „blocat“. Satisfăcut, opozantul îi spune: „Vezi că n-ai prezenţă 
de spirit?“, la care D. R. loaniţescu îi dă, cu candoare, următoarea replică: „Ba 
am, dar îmi vine mai târziu“. 

Să nu ne amăgim însă, prezența de spirit este de fapt rodul unei munci 
susținute de îmbogăţire a vocabularului şi de pregătire atentă a mesajelor. 
Niciodată nu trebuie să considerăm încheiată ucenicia în asimilarea scrupuloasă 
a diferitelor coduri. 

(7) Deşi ar putea fi trecute, cu destulă indreptätire, la rubrica „diferenţe de 
percepţie“, emoţiile îşi justifică individualizarea ca obstacole în calea 
comunicării prin impactul creat la nivelul protagoniştilor actelor de limbaj. 

Astfel, vorbitorul timorat are toate şansele să fie ignorat. Mesajul lui plin de 
poticneli, vocea slabă şi tremurândă nu au darul de a trezi interesul şi ascultarea. 

Pe de altă parte, unele emoţii se pot constitui în catalizatori ai ascultării. Ne 
vine greu să ascultăm mesajul monoton al vorbitorului indiferent, dar 
manifestăm, de regulă, interes pentru mesajele celor care vorbesc sub imperiul 
vreunei emoţii. Vorbitorul patetic, indignat sau entuziast are mai multe şanse de 
a fi ascultat decât vorbitorul placid. Acest fapt este cunoscut şi exploatat de 

profesionistii în arta comunicării: actori, politicieni, editorialisti, avocaţi, preoţi, 
profesori, lideri de opinie ş.a. 

(8) Încheiem lista (provizorie) de bariere ale ascultării cu aspectele care 
caracterizează persoanele comunicatorilor. Multe impasuri în comunicare sunt 
generate de conflictele de personalitate ce se stabilesc între vorbitor şi 
ascultător. Astfel, doi oameni obişnuiţi să vorbească şi să fie ascultați anevoie 
vor putea să comunice. Fiecare dintre ei se va strădui să-l transforme pe celălalt 
în ascultător permanent. Pentru a înlesni sub acest raport comunicarea orală, ar 
fi indicat să alăturăm deprinderii de a vorbi folositoarea artă de a tăcea şi de a 
asculta. Acest lucru cere însă mult efort, precum şi o „ajustare“ continuă a 
propriei personalități. 

Cea de-a doua specie a comunicării verbale — COMUNICAREA SCRISĂ — nu s-a 
bucurat de o atenţie la fel de mare ca şi aceea acordată comunicării orale. 
Încercările sporadice centrate pe această problematică vizează tehnicile de 
elaborare a unor tipuri de mesaj scris — cerere, curriculum vitae, referat, proces- 
verbal etc. — şi recomandări în sprijinul unei lecturi eficiente. Reţinem în 
economia acestei lucrări doar câteva trăsături care individualizează actele de 
comunicare scrisă în raport cu comunicarea orală. 

În măsura in care nu reclamă coexistenta interlocutorilor în acelaşi cadru 
spatio-temporal, ea face posibilă oprirea, revenirea şi pauzele reflexive. Din 
această cauză, mesajele construite de emitent pot fi elaborate cu mai multă 
migală şi trebuie să aibă o formă îngrijită. Dacă dezordinea în vorbire este 
scuzabilă în anumite împrejurări — presiune temporală extremă, auditoriu 
necooperant, emoţii foarte mari etc. —, nici o circumstanfä atenuantă nu poate fi 
acordată scriitorului care transmite texte marcate de neglijenţă”. 

Aceeaşi stare relaxantă de comunicare impune cititorului un standard ridicat 
de receptare şi înţelegere. El are, de regulă, suficient răgaz pentru a asimila 
mesajul care îi este adresat, la nevoie putând reveni de mai multe ori asupra 
acestuia. De asemenea, el are la îndemână instrumente de decriptare a mesajelor 
care îi provoacă dificultăți. 

Să ne imaginăm, spre exemplu, că participăm la o conferinţă susţinută de 
filosoful X, despre a cărui concepţie nu ştim decât că este în mare parte obscură. 
Fiind foarte puţin informaţi cu privire la articulațiile sistemului filosofic pe care 
îl promovează, avem toate şansele să eşuăm în ascultarea mesajului transmis în 
cadrul conferinţei şi nimeni nu ne poate condamna pentru acest lucru. Dacă, 
însă, ni se pune la dispoziţie spre lectură textul intervenţiei lui X, ne-am 
descalifica spunând că nu-l putem înţelege. Timpul mai lung consacrat receptării 
îmi îngăduie să iau contact cu celelalte lucrări ale autorului — unele dintre ele 
* Din nefericire, la ora actuală, profesioniştii în „scriitură“ — ziarişti, eseişti, cercetători, 
profesori universitari etc. — resimt acut constrângerea de a scrie cât mai mult şi cât mai 
diferit de ceea ce s-a scris deja. Or, această febrilitate a scrisului marchează negativ 
rezultatele obţinute. 

fiind mai accesibile — sau să parcurg scrierile altora pe marginea concepţiei sale. 

O altă particularitate a comunicării scrise este dată de cantitatea semnelor 
nonverbale care se asociază cu cuvintele. Am atras deja atenţia că în realitate nu 
există comunicare verbală pură, id est că semnele verbale apar întotdeauna cu un 
halou nonverbal. Am văzut, apoi, că acest halou nonverbal este considerabil în 
comunicarea orală, fapt pentru care aceasta apare de foarte multe ori în formă 
intermitentă, cuvintele fiind substituite cu indici sau simboluri. Absența 
contactului direct dintre scriitor şi cititor în momentul transmiterii mesajului 
face imposibilă utilizarea unor categorii de semne nonverbale (mimică, gesturi, 
postură etc.) pentru a întări semnificaţiile cuvintelor sau pentru a substitui 
cuvintele. Comunicarea scrisă este mult mai puţin „parazitatä“ de elemente 
nonverbale şi de aceea este mai puţin indicată decât comunicarea orală pentru 
împărtăşirea unui conţinut afectiv. 

Nu este de ignorat în cazul comunicării scrise calitatea slabă a retroactiunii. 
Scriitorul nu poate înregistra reacţiile cititorului în răstimpul cât acesta îi citeşte 
mesajul. Datorită acestui fapt, el nu poate interveni asupra acestuia pentru a 
elimina eventualele obstacole care stau în calea receptării. În contextul unei 
discuţii, vorbitorul poate veni imediat cu o precizare dacă observă la ascultător 
vreun semn de nedumerire. Ca iniţiator al unei forme de comunicare scrisă, 
emitentul nu poate decât să anticipeze reacţiile previzibile ale cititorului şi 
numai în funcţie de acestea îşi construieşte „strategia de înaintare discursivă“. 
Evident, presupunerile scriitorului cu privire la reacţiile cititorului nu se 
confirmă întotdeauna, în astfel de cazuri, comunicarea scrisă poate să eşueze. Şi 
acest text se supune regulii generale: el se vrea a fi un mesaj accesibil unui 
anumit tip de cititor, iar desfăşurarea lui este în concordanţă cu retroactiunea 
presupusă de noi. Cum între prognoză şi realitate distanţa poate fi foarte mare, 
nu ne rămâne decât să nădăjduim în corectitudinea estimării făcute. 


4.1.2. COMUNICAREA NONVERBALĂ. Conform unei convingeri larg 
împărtășite, ea predomină în raport cu toate celelalte forme de comunicare. In 
acest sens, după Albert Mehrabian, din totalul mesajelor antrenate în fluxul 
comunicării (umane), doar şapte procente sunt verbale, restul de nouăzeci şi trei 
fiind nonverbale. 

Contopită, îndeobşte, cu interpretarea comportamentelor expresive, 
comunicarea nonverbală este determinată prin câteva caracteristici remarcabile. 

(i) Comunicarea nonverbalä este legată cu precădere de dimensiunea afectiv- 
emoţională, deşi poate sluji şi la împărtăşirea cunoştinţelor. Fireşte, fac excepţie 
aici, ideile care se situează la un nivel înalt de abstractizare. 

(ii) În contrast cu actele de limbaj verbale, comunicarea nonverbală scapă 
(din fericire?) în foarte mare parte controlului minţii. 

Explicaţia este foarte simplă. Cuvintele, oricum mult mai reduse numeric 
decât semnele nonverbale, pot fi transmise numai în serie (unul câte unul), în 

timp ce indicii, iconii şi simbolurile tolerează o transmitere simultană. Or, este 
greu să stäpänesti în fiecare moment al comunicării un set eterogen de semne 
nonverbale. Mai mult, în timp ce cuvintele sunt semne convenţionale, legate 
arbitrar de un anumit referent, indicii — dacă ar fi să ne oprim doar la aceste 
semne nonverbale — chiar fac parte din referenti. Ca atare, ei sunt obiectivi, 
ieşind cel puţin parțial de sub guvernarea voinţei noastre. 

Să presupunem, de pildă, că în cadrul unei discuţii mă înfurii teribil pe 
partenerul meu de dialog, care m-a jignit grav. Starea de furie mă copleşeşte, dar 
încerc din răsputeri s-o ascund. Chiar dacă îmi înghit imprecatiile care-mi stau 
pe limbă şi evit încruntarea spräncenelor, nu pot elimina toţi indicii furiei mele. 
Un observator ceva mai atent ar putea băga de seamă pumnii strânşi, o anumită 
crispare, creşterea ritmului vorbirii etc. şi ar fi în măsură să dispună indicii 
observați în întregul din care fac parte: starea mea de furie. 

(iii) Ar fi de menţionat, apoi, că nu întâlnim în cazul comunicării nonverbale 
un sistem de reguli analog gramaticii, care guvernează folosirea cuvintelor. 
„Codul bunelor maniere“, regulile care stabilesc gesturile dezirabile în cadrul 
unui club exclusivist, regulile care definesc felul de a se purta al ostaşului şi alte 
asemenea clase de reglementări nu guvernează decât o parte infimă a 
comportamentelor nonverbale. Caracterul slab structurat al actelor de limbaj 
nonverbale se vădeşte şi prin faptul că cele mai multe modalităţi de comunicare 
nonverbală se dobândesc prin simplă imitație, iar nu prin studiu sistematic. 

(îv) În sfârşit, se cuvine reţinută precizarea că actele de comunicare 
nonverbală sunt marcate de ambiguitate. Nici un semn nonverbal nu poate fi 
interpretat corect decât în contextul celorlalte semne (verbale, ori nonverbale), al 
istoriei relaţiilor cu partenerii de comunicare (prietenie, indiferenţă, ostilitate 
etc.) şi al stării noastre psihice (dacă suferim de mania persecuției vom vedea 
toate gesturile celorlalţi ni se vor părea amenințătoare). 

Semnele nonverbale trebuie judecate, de asemenea, numai în raport cu 
comunitatea culturală care le statorniceşte. Dacă semnele nonverbale intră în 
contradicţie cu cele verbale, se convine, îndeobşte, să se dea crezare celor dintâi. 

Elementele de comunicare nonverbală parcurse până acum însoțesc 
comunicarea orală sau, oricum, presupun un minim contact fizic între 
interlocutori. Nu trebuie să ignoräm însă faptul că există semne nonverbale — ce 
e drept, mai reduse numeric şi relativ greu de sistematizat — care intră in 
alcătuirea mesajelor scrise. 

Forma mesajelor scrise de mână conţine numeroşi indici ai particularitätilor 
psihice ale autorilor lor, iar cercetarea acestora a condus la constituirea unei 
ştiinţe riguroase, grafologia. Declinându-ne competența actuală în acest 
domeniu, putem corela, totuşi, caracterul dezordonat al scrisului cu o articulare 
precară a cunoştinţelor din minte, cu o stare psihică apăsătoare resimţită pe 
parcursul scrierii (teamă, furie, melancolie etc.) sau cu o nesocotire 
(premeditată, ori involuntară) a cadrului de comunicare. În aceste condiţii, nici 

un student, de pildä, n-ar trebui sä inmäneze profesorului spre corectare o tezä 
care, sub aspectul formei, nu respectä mäcar standardul unei scrisori obisnuite. 
Dacă procedează alminteri, el dä de înţeles — nolens, volens — că nu localizează 
comunicarea scrisă în mediul academic. 

Deloc neglijabile sunt şi semnele nonverbale care susţin aşa-numita „citire 
printre rânduri“, adică însuşirea unei informaţii care nu este prezentă explicit în 
mesajul scris. Ordinea în care sunt înşiruite propoziţiile, dispunerea rândurilor 
pe coala de scris, prezenţa versus absenţa unor stereotipii, forma unor litere etc. 
pot spune foarte multe în completarea mesajului explicit. 

De exemplu, dacă citesc pe prima pagină a unui ziar un articol incendiar 
scris cu litere de-o şchioapă, iar în numărul de a doua zi al aceluiaşi ziar citesc o 
dezmintire la acest articol, scrisă cu litere foarte mici şi aruncată pe ultima 
pagină, pot să pun sub semnul întrebării credibilitatea ziarului cu pricina. 
Aşadar, după cum spunem mai multe decât intentionäm, transmitem si în scris 
mai multă informaţie decât suntem conştienţi. 

O dată trecute în revistă trăsăturile prin care comunicarea verbală se 
diferenţiază de comunicarea nonverbală, precum şi diferitele forme în care 
aceasta din urmă se întruchipează, suntem în măsură să precizăm funcțiile 
actelor nonverbale de limbaj: 

l. repetarea, 
substituirea, 
completarea, 
ascunderea (sau inducerea în eroare), versus dezvăluirea, 
reglarea şi 
6. sublinierea. 

Funcția de repetare este îndeplinită de gesturile de ilustrare, care dublează 
mesajul verbal pentru a spori şansele înțelegerii lui. Combinarea semnalelor 
verbale cu semnalele nonverbale echivalente conduce la mărirea redundantei 
mesajului eterogen construit si uşurează alocarea semnificatiilor. 

Operată cu precădere în comunicarea cotidiană, substituirea presupune 
înlocuirea unui cuvânt cu un indice, icon sau simbol care are aceeaşi valoare. 
Spre exemplu, soldatul care vrea să-şi anunţe camarazii aflaţi într-o situaţie 
neregulamentară că soseşte comandantul, dar care nu poate spune nimic (pentru 
a nu fi auzit de acesta), se va bate cu mâna pe umăr, pentru a da de înţeles că 
vine un „grad superior“. Tot astfel, în România comunistă, oamenii care vroiau 
să formuleze critici la adresa preşedintelui, temându-se de „urechile“ vigilente 
ale Securităţii, nu îi pronuntau numele, ci se foloseau de semne nonverbale, cum 
ar fi arătarea portretului său (omniprezent) sau ridicarea unui deget spre cer. 

Completarea semnelor verbale cu semne nonverbale intervine îndeobşte 
atunci când cel puţin unul dintre interlocutori are dificultăți în mânuirea unui 
cod verbal. Nu arareori turistul aflat într-o ţară străină a cărei limbă îi este doar 
parțial cunoscută foloseşte limbajul trupului pentru a se face înţeles pe secvenţa 

in care nu cunoaste cuvintele potrivite. 

A patra funcţie a comunicării nonverbale este împărţită conform cu natura 
semnelor care intervin şi cu atitudinea adoptată de emitent. Dacă într-un act de 
limbaj nonverbal intervin în mod spontan indici, ca „manifestări periferice“ ale 
unui întreg, atunci aceştia pot fi puşi în legătură cu funcţia de dezvăluire. Dacă, 
dimpotrivă, componentele semice nonverbale sunt utilizate în mod premeditat 
pentru a provoca semnificaţii neconforme cu realitatea, atunci ele îndeplinesc 
rolul de a-l înşela pe alocutor. Câteodată emitentul este atât de „priceput“ încât 
ajunge astfel să se înşele şi pe sine. 

Funcţia de reglare a comunicării — de fixare a ordinii intervențiilor sau a 
începutului si sfirsitului fiecărui act de limbaj — este îndeplinită atât de anumite 
gesturi specifice, cât şi de elemente paraverbale. Coborând vocea, de pildă, îi 
anunfäm pe interlocutori că suntem pe cale de a încheia emiterea mesajului. 

Nu ultima în ordinea importanţei, sublinierea, este funcţia corespunzătoare 
acelor semne nonverbale care îl îndeamnă pe receptor să îşi focalizeze atenţia 
asupra unora dintre componentele mesajului. Chiar şi mesajul de faţă are 
componente nonverbale cu rol de subliniere, în măsura în care formele „bold“, 
„italic“, „bold italic“ şi „majusculă“ evidenţiază elementele principale care 
trebuie să fie luate în seamă de cititor. 


4.2. COMUNICAREA FORMALĂ ŞI COMUNICAREA INFORMALĂ 


Deşi criteriile care susţin distincţia formal — informal nu sunt conştientizate 
de fiecare comunicator în mod riguros şi exhaustiv, deosebirea actelor de limbaj 
în raport cu aceasta pare a fi la nivelul simțului comun. Nimeni nu se îndoiește, 
de pildă, că cererile adresate de petenti conducerilor unor instituţii, legile emise 
de parlamentul unei ţări, discuţiile oficiale a doi şefi de stat, dezbaterile 
parlamentare, conlucutiile preoţilor cu mirii sau ale judecătorilor cu procurorii, 
avocaţii şi împricinaţii, intervenţiile din cadrul conferinţelor de presă şi chiar 
discuţiile clienţilor cu chelnerii sunt formale, iar jurnalele intime, scrisorile 
trimise între prieteni sau rude, şuetele, discuţiile dintre îndrăgostiţi sau dintre 
pensionarii care îşi tin de urât prin parcuri, informale. 

Mai mult sau mai puţin conştient, apelativul formal este pus în 
corespondenţă cu anumite clauze de precizie şi categoricitate pe care trebuie să 
le respecte actele de limbaj pentru a fi considerate acceptabile sau valabile, iar 
calificativul informal cu absenţa constrângerilor extra-gramaticale. 

Pentru a justifica, într-un fel, pertinenta utilizării etichetelor în cauză vom 
face trimitere la câteva criterii — natura cadrului interactiv, numărul şi felul 
participanţilor, prezenţa versus absenţa unor „ritualuri“ de deschidere, respectiv 
de încheiere a comunicării, categoriile de semnale utilizate şi regulile de 
„Circulaţie“ a mesajelor —, cu precizarea că numai arareori ele funcţionează în 
mod independent. 

Aceste criterii nu sunt singurele care susțin distincţia formal-informal, însă 
par a se număra printre cele mai importante; oricum, ele sunt suficiente pentru a 
asigura o categorisire clară a formelor de comunicare. 


4.2.1. COMUNICAREA FORMALĂ se realizează într-un cadru interactiv 
complementar, care generează o inegalitate instituționalizată de statut. Factorii 
comunicării ce se manifestă în acest mediu special sunt solidari şi ocupă o 
poziţie „superioară“, respectiv una „inferioară“, în raport cu o ştiinţă sau cu o 
putere specializată şi socialmente recunoscută. 

Trebuie considerate formale, spre exemplu, interacţiunile semice dintre 
medic şi pacient, avocat şi client, director şi petent ş.a., câtă vreme unul dintre 
protagonişti formei de comunicare date îi recunoaşte celuilalt superioritatea de 
statut într-un anumit domeniu. 

Atragem atenţia că inegalitatea este temporară şi locală, ea manifestându-se 
doar în corespondenţă cu rolurile pe care şi le asumă comunicatorii. Medicul îi 
este superior pacientului numai în cadrul interactiv complementar dat de 
cabinetul medical şi numai pe perioada consultatiei. Doar aici comunicarea 
dintre medic şi pacient este formală. Reîntâlnindu-se într-o staţiune turistică, 
într-un mijloc de transport în comun sau într-un restaurant, cei doi se plasează la 
acelaşi nivel de comunicare; amândoi sunt turişti, călători sau clienţi, iar 
eventualele discuţii dintre ei nu mai sunt formale. 

Actele formale de limbaj presupun, sau permit participarea, sau coprezenta 
unui număr relativ mare de comunicatori. O atare formă de comunicare se 
produce, de pildă, prin promulgarea unei legi, atunci când şeful statului 
(preşedintele, monarhul, dictatorul etc.) — emitentul — îi înştiințează pe toţi 
cetăţenii țării respective — receptorii — că a intrat în vigoare o nouă lege. Tot o 
formă de comunicare formală se realizează în cazul unei căsătorii civile, chiar 
dacă aceasta se săvârşeşte cu maximă discreţie. Dat fiind faptul că aspectul 
realmente important aici este caracterul public al căsătoriei, nu importă câți 
oameni participă (într-un fel sau altul) la ea, ci câţi pot participa. 

Merită reţinută, apoi, ca marcă a actelor de limbaj formale, reducerea 
protagoniştilor la rolul corespunzător situaţiei de comunicare. În cazul unei 
cununii, spre exemplu, persoana care oficiază contează doar ca preot, celelalte 
atribute ale acesteia fiind cu totul irelevante. Nu interesează deloc dacă individul 
în cauză este tânăr sau bătrân, inteligent sau nerod, virtuos sau de o moralitate 
îndoielnică ş.a. m.d. În acelaşi fel, mirii trebuie să fie căsătoriţi civil, să ţină de 
religia oficiantului şi să fie de acord cu actul ce urmează a fi săvârşit, că sunt 
tineri sau vâstnici, practicanți sau indiferenți, chibzuiti sau nesäbuiti etc. este cu 
totul lipsit de însemnătate. 

O altă trăsătură ce caracterizează comunicarea formală este dată de 
posibilitatea delimitării foarte clare a acesteia de alte forme de comunicare, prin 
utilizarea unor clauze de deschidere, respectiv de închidere. Rămânând la 

exemplul căsătoriei religioase, pot fi menţionate formulele ritualice care o 
evidenţiază în raport cu rumoarea care îi precede şi cu felicitările care îi succed. 

Actele de limbaj formale se asociază şi cu un set de restricţii în utilizarea 
semnalelor. Nu este vorba aici de limitarea libertăţii de a folosi semne din 
diverse categorii — acustice, vizuale, olfactive etc. —, ci de impunerea unor 
construcţii de comunicare tipice. 

Spre exemplu, mesajele schimbate între chelner şi client pot fi în egală 
măsură verbale sau nonverbale, dar nu pot viza decât tranzacţia în curs: meniul, 
calitatea mâncării consumate, nota de plată ş.a. Eventualele referiri la situaţia 
familială a clientului, la convingerile lui politice sau religioase ar fi cu totul 
deplasate Unele cadre interactive formale impun constrângeri mult mai mari. 
Cununia religioasă, de pildă, este considerată validă, numai dacă mesajele emise 
de preot şi miri respectă formulele consacrate. Orice abatere de textul liturgic 
conduce la nulitatea cununiei. 

În plus, comunicarea formală incumbă reguli ferme de ordonare a 
intervențiilor comunicationale. Protagoniştii acestor acte de limbaj joacă 
succesiv rolurile de emitent şi receptor după o convenţie prestabilită. La o 
sesiune de comunicări ştiinţifice, spre exemplu, ordinea cuvântărilor este (de 
regulă) prestabilită şi adusă la cunoştinţa participanţilor în timp util, astfel încât 
fiecare ştie, într-o primă fază, momentul intervenţiei lui ca emitent. După aceea 
se stabileşte o convenţie privind felul în care trebuie să se desfăşoare discuţiile 
pe marginea fiecărei comunicări în parte. Arareori sunt permise întreruperi sau 
abateri de la regulile care au fost acceptate în prealabil. 


4.2.2. COMUNICAREA INFORMALĂ presupune un cadru interactiv simetric, 
caracterizat prin „egalitatea“ de statut a interlocutorilor şi minimizarea 
diferențelor de rol dintre aceştia. Este important de notat faptul că egalitatea în 
discuţie nu incumbă egalizarea personalităţilor interlocutorilor — fiecare dintre ei 
intră în procesul comunicării cu toate atributele care îi asigură individualitatea —, 
ci neutralizarea raporturilor ierarhice institutionalizate. 

Doi indivizi care devin parteneri într-un act de limbaj informal îşi definesc 
locurile ad hoc, în funcţie de experienţa comunicationalä trecută şi de imaginea 
socială pe care o au cu privire la celălalt. Astfel, compartimentul unui tren se 
constituie într-o situaţie de comunicare simetrică şi, deci, informală pentru un 
student şi un profesor universitar care împart temporar şi cu totul întâmplător 
acelaşi spaţiu. Rolurile jucate de aceştia în cadrul eventualelelor conversații 
purtate vor fi determinate de vârstă, nivelul cunoştinţelor puse în joc, 
modalitatea de percepţie a celuilalt etc., însă nu de inegalitatea de statut 
profesional. Fireşte, situaţia ar fi cu totul alta în cazul în care profesorul şi 
studentul s-ar regăsi într-o sală de examen, ca examinator, respectiv examinat. 

Reuniti oarecum întâmplător în aceeaşi situaţie de comunicare, protagoniștii 
actelor informale de comunicare sunt, prin forţa împrejurărilor, reduşi sub raport 

numeric. Unii ar putea sä replice aici: „Sunt putini, de pildä, participantii la un 
mare miting electoral, care comunicä informal inainte de inceperea propriu-zisä 
a acestuia?“ — Această întrebare, aparent de bun simţ, conţine o confuzie. Cei 
care urmează să participe la un mare miting electoral şi care îşi asumă cu 
precădere rolul de receptori, în cadrul comunicării formale respective, împart 
înaintea începerii manifestării acelaşi spațiu real, iar nu acelaşi spațiu de 
comunicare informală. 

Astfel, doi amici care îşi deapănă amintirile legate de ultimul concediu 
trebuie separați net de cele trei gospodine aflate în imediata lor apropiere si care 
discută despre ultimele noutăți în materie culinară. Cele două cadre interactive 
simetrice, în care s-au desfăşurat comunicări informale cu un număr redus de 
persoane dispar o dată cu începerea mitingului, altfel spus, o dată cu apariţia 
cadrului interactiv complementar care solidarizează mulțimea de faţă într-o 
comunicare formală. 

Dată fiind restrângerea numărului de participanţi, comunicarea informală 
permite recuperarea particularitätilor care individualizează interlocutorii. 
Aceştia nu se mai văd reduşi la rolul pe care îl joacă — profesor, student, şofer de 
taxi, client, ziarist, intervievat etc. —, ei putând să se manifeste plenar în 
comunicare cu caracterul, voința, memoria, temperamentul, cunoştinţele, 
emoţiile, prejudecățile ş.a. care le sunt specifice. 

Actele de comunicare informală nu sunt delimitate de formule ritualice care 
să le indice începutul şi sfârşitul (exceptând, fireşte, formulele de politeţe). Prin 
urmare, se poate spune că este informală orice secvenţă de comunicare care nu 
conţine mărci formale explicite. În aceste condiţii, precizările de genul „Vă 
propun să avem o discuţie informală!“ sunt redundante. Fiecare participant la 
comunicare subintelege că este vorba de un cadru informal dacă nu i se 
precizează în mod explicit contrariul. 

În contrast cu mesajele din comunicarea formală, conținuturile vehiculate 
prin actele de limbaj informale sunt de o remarcabilă diversitate. Fiecărui 
interlocutor i se dă posibilitatea de a selecta semnele pe care le consideră a fi 
cele mai potrivite intenţiei sale de comunicare. Singurele constrângeri sunt cele 
de ordin general, care privesc prezervarea bunei-cuviinte. 

Astfel, nici un adolescent nu va discuta cu părinţii săi în subcodul argotic 
utilizat de el în raporturile cu colegii de liceu. Libertatea cadrului de comunicare 
informală este asigurată şi de absența unui scop „strategic“. Cum partenerii 
interacțiunilor semice de acest fel vor doar să se facă intelesi şi să-i înţeleagă pe 
alţii, valabilitatea actelor de limbaj realizate nu depinde de întrebuinţarea unor 
mesaje tip (sau standardizate). 

În plus, nu există reguli care să predetermine ordinea în care interlocutorii 
urmează să îndeplinească rolul de emitent, respectiv de receptor. Fiecare individ 
intervine în comunicare conform cu gesturile de reglare produse mai mult sau 
mai puţin spontan de către parteneri. 

4.3. FORME DE COMUNICARE 
IN RAPORT CU DISTANTELE SOCIALE 


Luând drept criteriu de clasificare distanţa dintre interlocutori, pot fi distinse 
trei tipuri de comunicare: comunicarea interpersonală, comunicarea în cadrul 
grupului restrâns şi comunicarea publică. 


4.3.1. COMUNICAREA INTERPERSONALĂ, prin avantajele de netăgăduit pe 
care le prezintă, este forma de interacţiune semiotică la care apelăm cu 
precădere atunci când vrem să fim receptati, intelesi şi acceptaţi sau când 
căutăm să provocăm la nivelul alocutorului o anumită reacţie (cum ar fi, o 
schimbare de comportament sau o schimbare de atitudine). 

Comunicarea interpersonalä se desfăşoară în situaţii informale (sau 
nestructurate), în care nu avem de-a face cu ierarhii socialmente 
institutionalizate privind interlocutorii. 

Acest fapt constituie un prim avantaj, datorită confortului psihic (de cele mai 
multe ori, şi fizic) pe care îl generează. Într-adevăr, ce poate fi mai reconfortant 
decât să ştii că actul de limbaj în care te angajezi nu se supune altor norme decât 
acelora de politeţe? Partenerilor de comunicare interpersonalä nu li se impune să 
stea în picioare sau în genunchi, nu li se cere o anumită vestimentaţie — ridicolă 
sau doar dezagreabilă — şi nu li se pretinde memorizarea şi rostirea unor formule 
(cel mai adesea) lipsite de noimă pentru ei, sub ameninţarea că în caz de 
„nesupunere“ actul de limbaj la care sunt parte eşuează. 

Nefiind vorba de un cadru comunicational formal sau public, interlocutorii 
sunt scutiţi de prezenţa unei asistenţe stânjenitoare şi, automat, de inhibitiile in 
comunicare pe care o asemenea asistenţă le declanşează. 

Actele de limbaj interpersonale se prezintă ca interacțiuni biunivoce (unu-la- 
unu). Emitentul şi receptorul sunt doi indivizi distincti sub raport existenţial. De 
regulă, ei se cunosc unul pe celălalt suficient de bine pentru a nu recurge la 
etichetele prin care le sunt numite rolurile sociale pe care le joacă. Spre 
exemplu, bunii amici Ghiţă Niţescu şi Niţă Ghiţescu — unul inginer, iar celălalt 
maistru la o firmă oarecare — nu vor intra în comunicare interpersonalä cu 
apelativele „Domnule inginer“, respectiv „Domnule maistru“, ci îşi vor spune pe 
„numele mic“. Chiar şi în ipoteza că relaţia dintre ei este doar de colegialitate 
cordială, în afara firmei tot vor renunţa la etichetele profesionale, apelându-se la 
formulele de politeţe „Domnule Niţescu“, respectiv „Domnule Ghitescu“. 

Prin însăşi natura interacțiunii semiotice dintre ei, interlocutorii nu se 
raportează la reguli de standardizare a comportamentului comunicativ. Ei nu 
sunt obligaţi să folosească „ritualuri“ de deschidere, respectiv de închidere a 
comunicării — anumite saluturi la întâlnire sau la despărţire, anumite preparative 
înaintea emiterii, anumite gesturi care să dea de înţeles că s-a realizat receptarea 

etc. — şi nu sunt constränsi la o „circulaţie“ predeterminatä a mesajelor. Fiecare 
intervine în comunicare în funcţie de situaţia concretă creată. 

Întrucât se cunosc într-o măsură considerabilă, protagoniștii comunicării 
interpersonale se pot bizui în formularea mesajelor pe experienţele 
comunicationale comune din trecut, pe o bună aproximare a idiolectelor utilizate 
de partener şi pe cunoaşterea unor date privind starea fizică, temperamentul, 
memoria, inteligenţa, cunoştinţele etc. acestuia. 

Nici o comunicare interpersonală nu pleacă de la zero. De aceea, actorii 
acesteia pot să sară peste faza întrebărilor de tatonare (despre vreme, despre 
greutăţile din zilele noastre etc.) şi să treacă la împărtăşirea unor informaţii mai 
bogate. Amploarea deosebită şi natura personală a problemelor vizate de mesaje 
sunt, de altfel, mărci clare ale comunicării interpersonale. 

Canalul de transmitere a mesajelor este restrâns — de cele mai multe ori 
interlocutorii stau fatä-in-fatä —, iar obstacolele din cuprinsul acestuia nu 
afectează semnificativ comunicarea. Dispunerea interlocutorilor în situația de 
comunicare şi calitatea canalului de transmitere creează o maximă oportunitate 
pentru retroactiune. Emitentul poate constata cu uşurinţă, analizând reacţiile 
alocutorului, dacă mesajul său a fost recepționat şi înţeles corect. 

Ținând cont de cele consemnate de Joseph DeVito în dicţionarul său de 
comunicare’, putem distinge cinci factori ai comunicării interpersonale 
eficiente, care se asociază, fiecare în parte, cu câteva recomandări specifice: 

1. deschiderea: susţine deschis un punct de vedere, reacţionează sincer la 
mesajele primite, stäpäneste-ti afectele şi gândurile şi indreaptä-ti 
atenţia doar asupra chestiunii care face obiectul conflictului; 

2. empatia: dovedeşte, prin mesaje accesibile, înțelegere pentru punctele 
de vedere ale celorlalți; 

3. susținerea: descrie comportamentul celuilalt aşa cum îl percepi, 
manifestä-ti afectele în mod spontan şi dä de înţeles că eşti dispus la 
schimbarea propriului punct de vedere; 

4. abordarea pozitivă: evidenţiază punctele de acord şi afectele pozitive 
faţă de ceilalți; 

5. egalitatea: trateazä-ti rivalul ca egal al tău, ascultându-l. 

La recomandările de mai sus am putea adăuga „decalogul“ conversatiei şi al 
oricărei alte forme de comunicare interpersonală, propus de Jack H. Pollack°: 

1. Ascultă cu atenţie; 

2. Vorbeşte despre ceea ce interesează cealaltă persoană; 

3. Evită detaliile plictisitoare; 

4. Evită platitudinile; 


5 Joseph A. DeVito, The Communication Handbook. A Dictionary, Harper & Row, New 
York, 1986, pp. 72-75. 

6 The Fine Art of Conversation, in Brent Peterson, Gerald Goldhaber si R. Wayne Pace, 
Communication Probes, Science Researc Associates, Inc., Chicago, 1974, pp. 116-120. 

Fii clar; 
Pune intrebäri cu franchete; 
Dovedeste tact in controverse; 
Reflecteazä înainte de a întrerupe; 

9.  Dezvoltă o atitudine tolerantă; 

10. Fii generos în aprecieri. 

În concluzie, comunicarea interpersonală este mult prea importantă pentru a 

o practica la voia întâmplării, iar datoria de a ne perfecționa această abilitate este 
cu atât mai mare, cu cât nimeni nu are dreptul absolut de a comunica. Dacă ne 
implicăm semenii într-o comunicare interpersonală, „obligându-i“ să ne asculte, 
suntem datori să le punem la dispoziţie idei interesante şi folositoare. 


REN 


4.3.2. COMUNICAREA IN CADRUL GRUPULUI RESTRÄNS (intre trei si cinci 
persoane) aduce un plus de structurare in raport cu formele de comunicare 
analizate până acum, dar si „pierderi“ semnificative în planul conţinutului. 
Aceste aspecte sunt generate de particularitätile conglomeratelor de persoane ce 
pot fi identificate cu grupurile restrânse şi de schimbările adaptative care se 
produc în structura de ansamblu a acestora. 

După Pierre De Visscher, grupurile restrânse se lasă determinate prin 
următoarele şapte caracteristici: 

1. orelativä apropiere spatio-temporalä; 

2. prezența unei raţiuni de a fi şi de a rămâne împreună; 

3. soartă relativ comună (membrii grupului împărtăşind, într-o măsură 
care poate fi variabilă, evenimente sau experienţe comune); 
4. posibilitatea perceperii şi a reprezentării fiecărui membru de către 
ceilalți; 

5. onticitate acceptabilă (grupul fiind recunoscut ca atare de membrii săi 
şi / sau de persoanele din afara acestuia); 

6. interacţiune permanentă între membri, aceştia neputând să nu se 
influenţeze; 

7. durată suficientă pentru eventuala instituţionalizare a acestuia. 

Ținând seama de aceste caracteristici ale grupului restrâns, se poate conchide 
că actele de limbaj formulate în interiorul acestuia nu mai sunt spontane (sau 
involuntare), ci premeditate sau, cel puţin, subordonate unui scop strategic. 
Persoanele care se întrunesc pentru a comunica nu se întreţin pur şi simplu, ci 
urmăresc realizarea unui obiectiv comun: articularea unui proiect de cercetare, 
plănuirea unei excursii peste hotare, adoptarea unui plan de intrajutorare in 
situaţii de criză financiară etc. De aici rezultă necesitatea unei mai bune 
structurări a situaţie de comunicare şi, cu deosebire, a circulaţiei mesajelor. 


7 Pierre De Visscher, Dinamica grupurilor restrinse, în Adrian Neculau (coord.), 
Psihologie socială, Aspecte contemporane, Polirom, Iaşi, 1996, p. 323. 

Fiecare membru al grupului are şansa de a interactiona semic cu toţi ceilalți 
membri şi poate îndeplini în aceeaşi măsură rolul de emitent sau rolul de 
receptor. Acest context dinamic prezintă riscul degenerării comunicării în 
pseudo-discuţii confuze şi anarhice, lipsite de orice finalitate. Acest risc este 
însă minim dacă grupul în cauză are un lider capabil să organizeze de-o manieră 
convenabilă comunicarea. Rolul acestui lider este de a le reaminti partenerilor că 
trebuie să vorbească pe rând şi să asculte mesajele tuturor celorlalți vorbitori. 
Tot el prezintă datele problemei care le-a oferit oportunitatea de a comunica şi 
delimitează „plaja“ referentilor posibili ai mesajelor. Astfel, dacă obiectivul 
comunicării este prefigurarea unui viitor volum colectiv, nici un membru 
rezonabil al grupului nu va încerca să le împărtăşească celorlalţi visele din 
noaptea trecută sau câteva amintiri din fericita lui copilărie. 

Constrângerile privind conținuturile mesajelor sunt dublate de restricţiile 
privind dimensiunile acestora, în raport cu capacitatea canalului de transmitere. 
Mai exact, nimeni — nici măcar liderul grupului — nu are căderea de a 
monopoliza discuţia, transformându-i pe toţi ceilalţi în receptori pasivi. 

Spunem receptori, iar nu ascultători pasivi, dat fiind faptul că eventualul 
monolog interminabil al cuiva are prea puţine şanse de a fi ascultat (adică 
asimilat: receptat şi înţeles). Exagerarea în sens invers este la fel de päguboasä; 
dacă fiecare membru al grupului ţine cu tot dinadinsul să joace rolul de emitent 
— refuzând calitatea de receptor —, atunci mesajele vor excede capacitatea 
canalului de transmitere, chiar dacă acesta este simţitor mai dezvoltat decât în 
cazul comunicării interpersonale. Or, semnalele în surplus din canal se 
transformă în zgomote, ce obstaculează receptionarea celorlalte semnale. 

Distanţa socială redusă favorizează retroactiunea, ca şi înţelegerea corectă a 
acestuia, astfel încât actele de limbaj pot fi ameliorate continuu prin ajustarea 
mesajelor şi a comportamentelor comunicationale în funcţie de situaţia de facto 
a elementelor acestora. Spre exemplu, locutorul palavragiu care constată că 
partenerii săi cască, îşi potrivesc ceasul, discută între ei etc. va înţelege că nu se 
acordă atenţie spuselor şi va căuta să-şi încheie mesajul. 


4.3.3. COMUNICAREA PUBLICĂ, asociată pe bună dreptate cu maximizarea 
distanţei sociale dintre emitent şi receptor, se bucură de un interes cu totul 
special în contextul teoriei comunicării datorită avântului fără precedent pe care 
îl cunoaşte în zilele noastre. La această dezvoltare semnificativă au contribuit, 
fireşte, anumite cuceriri ale tehnicii, dar şi schimbările spectaculoase care au 
survenit în planul moravurilor. 

Dintre rezultatele revoluţiei tehnico-ştiinţifice contemporane care joacă rolul 
de stimulent al comunicării publice putem aminti aici noile variante de 
transmisii audio-vizuale la distanţă, ipostazele inedite ale presei scrise sau 
contactele comunicationale cvasi-instantanee prin Internet, fiecare in parte 
putând înfrânge distanţe fizice uriaşe. 

Modificärile comportamentale cu impact major asupra comunicärii au fost 
generate in bunä parte de boom-ul demografic. Micsorarea extremä a distantelor 
fizice dintre indivizi, departe de a favoriza comunicarea interpersonalä sau pe 
aceea din cadrul grupului resträns, a condus la depersonalizarea pe scarä largä a 
relaţiilor interumane. 

Una dintre explicaţiile posibile este foarte la îndemână. Analizind 
caracteristicile zonei instituite de fiecare om prin aşa-numita „distanţă intimă“, 
am subliniat ideea că neputinţa de a o proteja de eventualii „invadatori“ 
declanşează, ca reacţie de autoapărare, transformarea (mentală) a semenilor în 
simple obiecte. Ne place să credem, însă, că această reacţie nevrotică de anulare 
a personalităţii celui care — nolens, volens — intră în „zona noastră de securitate“ 
se va estompa cu timpul, o dată cu perceperea noului spaţiu creat ca fiind unul 
obişnuit, iar nu agresiv. 

Evident, nu trebuie să înţelegem din cele spuse până acum că forma publică 
de comunicare este un produs al ultimilor ani sau că ea este intim corelată cu un 
anume instrumentar tehnic. În fapt, comunicarea publică poate fi pusă sub raport 
cronologic alături de formele de comunicare deja investigate, doar un subtip al 
acesteia (căreia îi vom acorda o atenţie specială) — comunicarea de masă — fiind 
de dată recentă. 

Oricare ar fi ipostazele în care apare, comunicarea publică prezintă câteva 
constante remarcabile, pe care ţinem să le prezentăm succint în cele ce urmează. 

(i) Contextul în care se manifestă este formal, fapt care plasează 
comunicarea sub directa influență a infätisärii interlocutorilor şi a rolurilor 
sociale îndeplinite de aceştia şi impune respectarea unor clauze de valabilitate. 
Exemplificînd absolut la întâmplare, se poate spune că pledoariile lui Cicero, 
predicile lui Girolamo Savonarola, discursurile parlamentare ale lui Mihail 
Kogălniceanu, lecţiile lui Ion Creangă, prelegerile universitare ale lui Titu 
Maiorescu şi declaraţiile de presă ale preşedintelui României sunt acte de limbaj 
supuse unor severe constrângeri de ordin formal. Tribunalul, biserica, 
parlamentul, şcoala primară, universitatea şi sala de conferinţe sunt spaţii care 
lasă amprente inconfundabile asupra comunicării. 

(ii) Emitentul domină cu autoritate situaţia de comunicare, datorită statutului 
privilegiat pe care şi-l asumă, statut care este recunoscut fără rezerve de ceilalți 
participanţi la actul de limbaj respectiv. EI intervine în comunicare ca 
„specialist“, altfel spus, ca o persoană ce posedă aptitudinile, cunoştinţele, 
priceperile şi puterea de care au nevoie receptorii. De cele mai multe ori, 
răstimpul în care se petrece comunicarea publică este alocat în foarte mare parte 
emitentului pentru a-şi formula şi transmite mesajul. 

(iii) Polul receptorului este ocupat de un auditoriu relativ numeros şi deseori 
eterogen, care se plasează într-o poziţie de inferioritate în raporturile cu 
emitentul. Atitudinea manifestată de indivizii care îl formează este pasivă, ei 
mărginindu-se să asculte mesajul locutorului „expert“. Distanţa socială mare 

care îi desparte de emitent — de cele mai multe ori, această distantare este şi 
fizică — îi împiedică să întrerupă mesajul acestuia, pentru a cere lămuriri asupra 
fragmentelor care li se par obscure sau pentru a-şi exprima atitudinea. Din 
această cauză, reacţiile active ale auditoriului la mesajul emitentului apar, cu 
precădere, sub forma reflecţiilor sau meditaţiilor personale. Cât priveşte 
reacțiile pasive, urmărind dezbaterile parlamentare, ca acte de comunicare 
publică, s-ar părea că cele mai frecvente sunt reveria, cititul ziarului şi somnul. 

(iv) În situaţiile în care canalul de transmitere nu are componente tehnice 
capabile să înlesnească ajungerea mesajului la receptor, semnalele emise de 
locutor tind să ia forme mai pronunţate decât în situaţii obişnuite. Astfel, nici un 
împătimit al spectacolelor de teatru sau de operă nu este intrigat de volumul 
mare al vocii şi de gesturile oarecum prea ample ale artiştilor de pe scenă. 

Ceea ce în comunicarea cotidiană — interpersonală sau în cadrul grupului 
restrâns — ar fi exagerat (poate chiar hilar), în spaţiile vaste ale teatrului şi operei 
este perfect justificat. Cum şi-ar putea da seama, de pildă, spectatorul din fundul 
sălii de furia ce l-a cuprins pe gelosul Othello, dacă actorul care-l întruchipează 
nu ar adopta o mimicä şi o gestică la limita artificialului? 

Este de remarcat, pe de altă parte, că transmiterea unui asemenea spectacol 
la televiziune trădează spiritul acestuia. Camera de luat vederi se poate focaliza 
pe un actor în timpul spectacolului până într-atât că poate fi remarcată tresărirea 
oricărui mușchi de pe faţa acestuia. În aceste condiţii, jucarea stării de furie în 
concordanță cu dimensiunile sălii de teatru poate să pară deplasată 
telespectatorului aflat prin intermediul acelei camere de luat vederi în imediata 
apropiere a acestuia. Ca simplă părere, considerăm că în cazul unor asemenea 
transmisiuni nu ar trebui să se folosească prim-planuri. 

Pentru a nu compromite receptarea fidelă a spectacolului, telespectatorul nu 
ar trebui să stea mai aproape de scenă decât spectatorii din primul rând. Gestica 
amplă nu este specifică doar lumii spectacolului şi nu este întotdeauna 
premeditată. Profesorul universitar în timpul prelegerii, preotul în desfăşurarea 
predicii sau politicianul în exerciţiul oratoric de la un mare miting electoral 
produc gesturi largi, mai mult sau mai puţin studiate, ca suport al componentei 
verbale, în proporţie directă cu dimensiunile spaţiului în care se realizează 
comunicarea şi cu mărimea auditoriului. 

(v) Obstacolele sau barierele care stau în calea comunicării sunt relativ 
numeroase şi pot fi de natură fizică — zgomotele din context care bruiază 
mesajul, obiectele care obstaculează vederea, distanţa fizică foarte mare între 
interlocutori (mai ales dacă aceasta nu este compensată prin intermediul unor 
mijloace tehnice) etc. — sau psihică: o stare acută de indispoziţie, antipatia pe 
care alocutorul o resimte faţă de locutor, lipsa de interes ş.a. 

(vi) Retroactiunea comunicării este săracă, ea limitându-se îndeobşte la 
anumite manifestări nonverbale. Retroactiunea auditoriului pe durata emiterii 
mesajului poate fi percepută de locutor sub forma tăcerii, respectiv a rumorii din 

contextul circumstanfial al comunicării sau a posturii, mimicii si gesturilor 
alocutorilor. Concentrat la mesajul complex pe care trebuie să-l transmită, 
emitentul se mulţumeşte adesea să interpreteze doar reacția finală a auditoriului, 
ignorind posibilitatea înţelegerii greşite a acesteia. 

Ținând seama de aceste caracteristici, fiecare persoană care doreşte să se 
manifeste ca emitent într-o comunicare publică trebuie să-şi însuşească acele 
cunoştinţe şi deprinderi care îi pot conferi credibilitate în faţa auditoriului. 
caracterul şi charisma — şi a propus patru seturi de recomandări pentru dobândirea 
şi folosirea lor [cf. 5: 83-87]: 

1. recomandări privind competenţa 

1.1. Mentionati experienţa specială sau calificarea dobândită care vă 

autorizează să vorbiti în legătură cu tema abordată; 

1.2. Invocati o varietate de surse de cercetare; 

1.3. Subliniaţi competenţa particulară a surselor, dacă auditoriul nu este la 

curent cu ea; 

1.4. Demonstrati că stäpäniti materialele folosite şi situaţia de comunicare în 

general; 

1.5. Dovediti că dumneavoastră controlati limbajul; 

1.6. Nu atrageti atenţia asupra inadvertentelor pe care le-aţi făcut sau asupra 

golurilor din pregătirea dumneavoastră; 

2. recomandări privind caracterul 

2.1. Subliniaţi obiectivitatea de care daţi dovadă; 

2.2. Evidenţiaţi preocuparea dumneavoastră pentru promovarea unor valori 

autentice; 

2.3. Subliniaţi similaritatea dumneavoastră cu auditoriul sub raportul 

convingerilor, atitudinilor, valorilor şi obiectivelor; 

2.4. Demonstraţi consistenţa spuselor dumneavoastră pe termen lung; 

2.5. Demonstraţi respect şi curtoazie pentru membrii auditoriului; 

2.6. Arătaţi cu claritate auditoriului că sunteţi interesat mai curând de 

bunăstarea lui decât de vreun câştig personal; 

3. recomandări privind charisma 

3.1. Demonstraţi o orientare pozitivă în raport cu situaţia de comunicare; 

3.2. Demonstrati hotărâre în susţinerea propriului punct de vedere; 

3.3. Fiţi entuziast; 

3.4. Fiţi emfatic; 

4. recomandări generale 

4.1. Dezvoltă-ţi sau intäreste-ti competenţa, caracterul şi charisma nu numai 

ca vorbitor, ci şi ca persoană, în viaţa de zi cu zi; 

4.2. Demonstrati că aveţi competenţă, caracter şi charismä cu precădere în 

introducerea cuvântării; 

4.3. Manifestati moderație; 

4.4. Folosiţi o varietate de metode care vă asigură credibilitatea. 

Nu putem încheia paragraful consacrat comunicării publice fără a trece în 
revistă câteva consideraţii privind forma de maximă actualitate a acesteia, 
COMUNICAREA DE MASĂ. Atribuind proprietatea de „maximă actualitate“ 
comunicării de masă, nu vrem să sugerăm că celelalte subspecii al comunicării 
publice sunt desuete sau de importanţă minoră în raport cu aceasta, ci vrem să 
atragem atenţia asupra noutăţii care o caracterizează. 

Conform cu definiţia îndeajuns de exactă datorată lui Christian Baylon şi 
Xavier Mignot, comunicarea de masă ar subsuma toate actele de limbaj prin 
care „o elită restrânsă difuzează informaţii, opere, modele de gîndire sau de 
comportament unui mare număr de receptori“. 

Se cuvine adăugată aici o precizare: un act de limbaj aparţine comunicării de 
masă, numai dacă în difuzarea mesajului se apelează la mass media — presă de 
mare tiraj, cinema, radio, televiziune etc. —, iar receptarea acestui mesaj este 
limitată la o perioadă scurtă de timp. 

Înainte de invenţia tiparului şi a mijloacelor audio-vizuale de transmitere la 
distanţă, propovăduirea preceptelor cuprinse în Biblie şi Coran nu a îmbrăcat 
forma comunicării de masă, deşi s-a făcut pe arii vaste şi s-a adresat unui 
auditoriu numeros şi eterogen. Motivul? — Emiterea şi receptarea s-au realizat 
fragmentar (sau discontinuu) într-o perioadă foarte lungă de timp. 

Pe de altă parte, utilizarea unor mijloace tehnice de difuzare a informaţiei nu 
garantează caracterul de masă al comunicării pe care o slujesc; astfel, adresîndu- 
se unui public confidential, proiectarea unui film de avangardă într-o sală 
„experimentală“ se poate constitui într-o instanță a comunicării publice, dar nu 
nu într-una a comunicării de masă. 

Evaluarea efectelor comunicării de masă se sprijină pe valorizarea într-un 
sens sau altul a mijloacelor de comunicare în masă. 

Pentru cei care denunţă puterea incontrolabilă a mass media, care ar permite 
manipularea opiniilor, mentalităților şi comportamentelor, comunicarea de masă 
ar avea menirea de a pregăti venirea Antichristului. 

Cei care văd în aceleaşi mijloace de comunicare în masă instrumente 
amorale (neutre sau obiective) de difuzare eficientă a informaţiei nu pot să 
ignore avantajele incontestabile ale formei de comunicare pe care o generează. 

În ce ne priveşte, credem că poziţia adoptată de cea de-a doua categorie de 
analişti este mult mai potrivită, cu atât mai mult cu cât putem indica cel puţin 11 
domenii în care mass media îşi dovedeşte cu prisosintä virtuțile”: 

1. lărgirea orizontului, 


8 Christian Baylon şi Xavier Mignot, Comunicarea, Editura Universităţii „Alexandru 
Ioan Cuza“, Iaşi, 2000, p. 183. 

” Cf. Michael Kunczik şi Astrid Zipfel, Introducere în ştiinţa publicisticii şi a 
comunicării, Presa Universitară Clujeană, Cluj, 1998, p. 51. 

concentrarea atentiei, 
ridicarea nivelului pretentiilor, 
furnizarea unor disponibilitäti de actiune, 
alimentarea canalelor de comunicare interpersonalä cu informatii, 
conferirea unui statut social, 
extinderea dialogului politic, 
impunerea unor norme sociale, 
formarea unor noi preferinţe de gust, 
0. schimbarea unor atitudini uşor ancorate şi o uşoară schimbare a 
atitudinilor puternic ancorate, 
11. contribuţii în domeniul educaţiei. 

În continuare, dorim să trecem în revistă, foarte succint, principalele 
caracteristici ale comunicării de masă în relaţie cu principalii parametri ai 
acesteia. Cu această ocazie nu ni se pare a fi nepotrivit să răspundem implicit la 
cele mai răspândite acuze la adresa acesteia. 

Polul emitentului în comunicarea de masă nu este atât de bine conturat ca în 
celelalte forme de comunicare şi, de obicei, nici nu căutăm să-l determinăm mai 
bine, chiar dacă ne expunem zilnic influenţei mass media. 

Omul mediu din zilele noastre — cu care se identifică, până la un punct, 
fiecare dintre noi — răsfoieşte, în mod curent, ziare de mare tiraj, cotidiene 
locale, magazine sau reviste de cultură pentru a citi editoriale semnate de 
anumiţi lideri de opinie, dar şi editoriale care angajează răspunderea întregului 
colectiv redacţional al gazetei, reportaje, ştiri, comentarii, interviuri, declaraţii 
ale unor personalităţi politice, culturale sau religioase, replici la anumite 
declaraţii, anunţuri publicitare etc. 

Acelaşi om mediu ascultă emisiunile posturilor de radio pentru a urmări 
programe de ştiri, reportaje, comentarii, dezbateri în direct sau înregistrate, 
transmisiuni ale unor concerte, conferinţe sau cursuri, reclame etc. 

Fascinat de transmisia audio-vizuală, care recrează fragmente din lumea 
reală sau plăsmuieşte lumi imaginare, personajul cu pricina nu îşi refuză nici 
programele de televiziune, pentru a completa informaţia primită de la celelalte 
surse cu documentare, jocuri interactive, spectacole muzicale, teatrale sau 
sportive, filme, talk-show-uri ş.a. Curios prin definiţie si nepotolit în setea lui de 
cunoaştere, acesta intră, apoi, în „jungla“ Internetului pentru a desluşi tainele 
unui univers mirobolant, in care pot fi găsite deopotrivă lumi inälfätoare şi 
locuri în care dospesc produsele mizeriei umane. 

Cine sunt locutorii acestor multiforme acte de limbaj şi cum se rânduiesc cei 
care au tangenţă cu ele? Răspunsul nu este foarte simplu de dat. 

Pentru a simplifica datele problemei vom alege ca exemplu-prototip o 
emisiune informativă la un post public de televiziune, concluziile la care vom 
ajunge putând fi extrapolate la celelalte forme ale comunicării de masă. Primul 

contact al nostru, ca telespectatori, cu emisiunea ne pune in fatä unul sau mai 
multi spicheri. Acestia prezintä stirile intr-un montaj destul de pestrit, care face 
loc şi declaraţiilor, comentariilor, interviurilor, lamentărilor, manifestărilor 
gestuale etc. ale unor inşi implicaţi în situaţiile relatate. 

O dată emisiunea încheiată aflăm că redactorii ei, adică persoanele care au 
formulat ştirile, nu coincid cu crainicii. Simplificând temporar problema, putem 
accepta că noi suntem receptorii actelor de limbaj produse în emisiunea de 
informaţii aflată în atenţie, însă nu ne pare foarte evident care sunt emitentii 
mesajelor pe care le-am recepționat. 

Contactul direct îl avem cu spicherii, dar am aflat că ei nu au făcut decât să 
rostească un text întocmit dinainte de alte persoane. Nici redactorii singuri nu se 
constituie în emitenti ai comunicării de masă realizate, întrucât am recepționat şi 
altceva decât se afla în textul pe care l-au pregătit: aspectul fizic, vestimentația, 
accesoriile, postura, mimica, gestica şi componentele paraverbale ale vocii 
spicherilor. Ar urma de aici că emitentul este o persoană sui generis alcătuită 
din redactori şi spicheri. 

Din păcate, lucrurile nu se opresc aici. Redactorii şi crainicii sunt angajaţi ai 
unui anumit post de televiziune, despre care fiecare dintre noi are o anumită 
imagine: credibil, sau neserios; independent, sau aservit unor cercuri de interese; 
interesant, sau cenușiu; etc. În mod inevitabil, mesajele recepționate la 
buclucaşa emisiune informativă poartă şi pecetea imaginii publice pe care o are 
postul de televiziune respectiv. 

Revenind cu o precizare la o concluzie formulată mai sus, putem spune că 
mesajele rostite de spicheri şi recepționate de noi au drept emitent o persoană 
complexă formată din postul de televiziune luat ca atare, redactori şi spicheri. 
Prin urmare, formulările de tipul „Antena 1 a dat ca sigură compromiterea 
întregii recolte de cereale a României pe anul 2001“ sau „Andreea Esca a spus 
că preţul benzinei se va majora de luni cu 10 %“ apar fie prin sinecdocä, fie prin 
reductionisme ale unor oameni naivi. 

La acest întreg straniu prin eterogenitatea lui ar trebui să ne raportăm ca la 
un emitent. Alături de acesta îi putem percepe în postura de emitenti disparaţi pe 
indivizii care ne transmit mesaje prin intermediul postului de televiziune, la 
solicitarea unor redactori ai acestui post: politicieni, prelați, sportivi, diplomaţi, 
tâlhari, şomeri, miliardari violatori, copii talentaţi, exhibitionisti, prostituate, 
gospodine, patroni etc., etc. 

Această diversitate debordantă a emitentilor nu este întrecută decât de 
mozaicul receptorilor. În răstimpul alocat emisiunii informative se află în faţa 
micului ecran pentru a recepta aceleaşi mesaje bărbaţi şi femei, copii, tineri şi 
bătrâni, savanţi şi analfabeți, politicieni şi apolitici, atei şi oameni religioşi, 
bogaţi şi săraci, proprietari şi oameni fără căpătâi etc. 

Toţi aceşti alocutori dispersati sunt uniţi printr-o formă de solidaritate, fără 
ca ei să fie întotdeauna conştienţi de ea. Mai exact ei constituie publicul sau 

audienfa emisiunii pe care o urmäresc. Volumul si structura acestei noi persoane 
sui generis sunt riguros evaluate de cätre posturile TV pentru a se putea 
determina principalele caracteristici ale acestuia, astfel incät mesajele adresate 
sä fie pe mäsura asteptärilor lui. Ca orice furnizori de servicii, posturile de 
televiziune supraviețuiesc numai dacă îşi formează şi păstrează un public-finta 
fidel, imun la perturbările de pe piaţa mass media. 

Am constatat până acum că emitentul şi receptorul în comunicarea de masă 
sunt persoane eterogene, construite ca rezultante ale mai multor factori. 
Diferenţele multiple dintre aceşti factori ar face imposibilă realizarea actelor de 
limbaj intenţionate, dacă mesajele nu s-ar constitui la nivelul celui mai amplu 
subcod comun participanţilor la comunicare. 

Cei care preferă să se adreseze unui public foarte larg şi divers sunt 
constrânşi să facă unele concesii în alcătuirea mesajelor, în sensul restrângerii 
gamei de semne la elementele cu cea mai mare arie de răspândire. Orice savant 
(om de ştiinţă, filosof, teolog, artist etc.), dacă vrea să vulgarizeze (în sensul bun 
al cuvântului) o teorie ştiinţifică un sistem filosofic, o dogmă religioasă, un 
curent artistic ş.a., este nevoit să apeleze cu preponderență la cuvintele din 
limbajul cotidian. Încercarea sa lăudabilă de a familiariza publicul larg cu câteva 
produse remarcabile ale spiritului uman se poate solda cu efecte pernicioase. 
Utilizarea termenilor comuni (de regulă, polisemantici şi puternic conotativi) în 
locul termenilor de specialitate (în mare măsură, precişi şi lipsiţi de semnificaţii 
parazitare) conduce în parte la denaturarea informaţiei de bază. 

Un aspect şi mai grav este acela că unii oameni naivi pot să-şi formeze 
convingerea că înţelegerea mesajelor de popularizare înseamnă înţelegerea 
teoriei ştiinţifice, a sistemului filosofic, a dogmei religioase, a curentului artistic 
etc. la care aceste mesaje fac trimitere. 

Care dintre noi nu a surâs la auzul unor enormitäti rostite cu seriozitate de 
sfertodoctii convinşi că au ajuns savanţi citind lucrări de popularizare? În mintea 
acestora, teoria relativităţii, sistemul filosofic hegelian, dogma creştină a 
trinitäfii sau suprarealismul (dacă ar fi să ne oprim numai la acestea) se rezumă 
la stereotipii banale (ca să nu spunem stupide) de felul: „Energia este egală cu 
masa ori viteza luminii la pătrat“, „La Hegel, totul este devenire şi dialectică. 
Din contradicţie — din teză şi antiteză — se naşte sinteza. Aufhebung, domnilor, 
înseamnă negare sau anulare, dar şi ridicare (pe o treaptă superioară)“, „Tatăl, 
Fiul şi Duhul Sfânt sunt trei persoane, dar un singur Dumnezeu. Taină mare!“, 
„Suprarealismul valorizează irationalul, inconştientul şi oniricul“ etc. 

Prin urmare, mesajele de vulgarizare sunt utile şi binevenite, sub rezerva de 
a nu se subsitui mesajelor de bază, de înaltă ţinută ştiinţifică, ci de a incita la 
abordarea temeinică a acestora. 

La mesaje mai simple, mai pline de stereotipii şi mai redundante recurg, cel 
puţin în faza de început, utilizatorii mijloacelor de informare în masă 
comerciale. Dependenti de fondurile primite din partea celor care beneficiază de 

serviciile pe care le oferă, ei vor căuta să atragă prin caracteristicile mesajelor o 
audienţă cât mai numeroasă. Pot să atragă mesajele rudimentare o astfel de 
audienţă? — Da, cu condiţia ca ele să vizeze nevoile primare şi elementele 
instinctuale ale majorităţii oamenilor: nevoia de confort, de afecţiune, de 
autopretuire şi de distracţie, sexul, violenţa etc. 

Cu toate aspectele negative care decurg din această modelare a mesajelor, 
situaţia comunicării de masă în domeniul audio-vizualului nu este chiar atât de 
sumbră. Pe alocuri am putea spune că este încurajatoare. Aşa cum bine a 
subliniat Nicolae Steinhardt, viciul este repetitiv şi steril. Oricât de ingenios ar fi 
speculate slăbiciunile, defectele si tenebrele ființei umane tot se ajunge la 
saţietate şi asta chiar într-un răstimp scurt. Ca atare, politica de atragere cu orice 
preţ a unei audienţe cât mai numeroase lasă locul strategiei de formare a unui 
public mai restrâns, dar fidel. Conform cu această strategie, mesajele devin mai 
complexe, mai „vii“ şi, astfel, mai bine adaptate unei categorii de beneficiari. 
Realitatea a confirmat cu prisosinfä teza că cei care rămân la faza „acumulării 
primitive a audienței“ sunt sortiti să dispară. 

În concluzie, construcţia mesajelor în comunicarea de masă este guvernată 
de două comandamente opuse: pe de o parte, semnele care le alcătuiesc trebuie 
să facă parte din codurile unui număr cât mai mare de alocutori, iar pe de altă 
parte ele nu trebuie să ducă la o redundanfä excesivă susceptibilă de a stinge 
interesul alocutorilor. Cei care reuşesc să se menţină ca emitenti remarcabili în 
comunicarea de masă dovedesc că au găsit „aurita“ cale de mijloc între două 
excese päguboase: mesaje stereotipe şi ultra-redundante, respectiv mesaje 
excentrice pe potriva unor publicuri atipice. 

Alături de cadrul formal în care se manifestă şi de preponderența 
componentelor tehnice ale canalului de transmitere ar mai fi de adăugat ca 
trăsătură a comunicării de masă sărăcia feedback-ului. Miriade de emitenti 
virtuali folosesc mass media pentru a pune la dispoziţia eventualilor receptori o 
sumă imensă de mesaje, fără a fi siguri de receptarea celor mai multe dintre ele. 
Nenumärati utilizatori ai reţelei Internet creează site-uri în ideea de a fi receptaţi 
ca emitenti, dar citi dintre aceşti „făcători“ de mesaje se transformă în emitenti 
efectivi? Cu alte cuvinte, câte dintre aceste site-uri sunt accesate si mai departe 
câte dintre mesajele oferite sunt cu adevărat receptate? În acelaşi fel, ziarele (de 
mare tiraj, sau cu tiraj confidential), revistele (de toate genurile), posturile de 
radio şi de televiziune etc. îmbie aproape toate categoriile de oameni să apeleze 
la serviciile lor, id est să recepteze mesajele pe care le transmit. Dar câte dintre 
aceste mesaje sunt receptate şi de câţi alocutori? 

În lipsa unei retroactiuni imediate şi clare, cei care gestionează mijloacele de 
informare în masă caută procedee de determinare a volumului şi structurii 
publicului pe care îl deservesc. În cazul presei, se ţine cont de tiraj — numărul de 
exemplare imprimate —, difuzare — numărul de exemplare vândute — şi audienţă, 
numărul total al cititorilor. Analiza poate fi dusă mai departe, determinându-se 

rata de acoperire a publicatiei (raportul dintre numärul de exemplare vändute si 
numărul total de locuinţe dintr-o zonă) şi compoziția socială a cititorilor (vârstă, 
sex, profesie, zona de reşedinţă etc.). 

Tehnicile de determinare a receptorilor de presă sunt riguros ştiinţifice, însă 
datele la care ajung trebuie luate în considerare cum grano salis. De pildă, 
putem şti cu siguranţă câte exemplare dintr-un număr de ziar s-au vândut, dar nu 
putem afla cu certitudine motivaţia care a stat la baza actului de cumpărare. 
Categoria cumpărătorilor poate fi foarte diversă: cititori fideli ai ziarului, cititori 
ocazionali (fiind într-o călătorie cu trenul, nu au găsit un alt ziar la îndemână), 
indivizi care vor să folosească ziarul la împachetat, la curăţenie, la aprins focul 
în sobă etc. Unele ziare scot ediţii pe Internet şi afişează numărul persoanelor 
care au accesat site-ul respectiv. Multe „persoane“ însă sunt o singură persoană, 
întrucât unii utilizatori pot accesa acelaşi număr de ziar (în variantă electronică) 
de mai multe ori într-o zi. 

Cât priveşte evaluarea sub raportul conexiunii emitent-receptor a emisiunilor 
de radio şi televiziune, se utilizează ca echivalent al difuzării presei indicele de 
audienţă, pentru a determina orele de maximă audienţă, categoriile de utilizatori 
care sunt mai receptivi şi variațiile în ascultarea sau vizionarea unui anumit post 
de radio sau canal de televiziune. 

Prin aceeaşi tehnică a sondajului se pot determina apoi audiența completă 
(numărul indivizilor care au urmărit emisiunea în întregime), audiența totală 
(numărul indivizilor care au urmărit emisiunea doar parţial) şi indicele de 
interes (nivelul la care publicul apreciază emisiunea). Şi în cuantificarea 
retroactiunii mijloacelor audio-vizuale de comunicare în masă rezultatele trebuie 
considerate valabile doar statistic, cu o anumită marjă de eroare. 

Cele câteva aspecte pe care le-am prezentat sumar în rîndurile de mai sus ne 
indreptätesc să încheiem prezentarea succintă a comunicării de masă cu 
următoarele cinci concluzii: 

1. emitentul şi receptorul sunt persoane sui generis alcătuite din mai multi 
factori; 

2. acele mesaje transmise prin mass media care nu îşi găsesc nici un 
receptor se irosesc, ele neconstituindu-se ca părți ale unor acte de 
limbaj; 

3. comunicarea de masă este strâns corelată cu calitatea componentelor 
tehnice ale canalelor de transmitere; 

4. situația de comunicare este foarte complexă, în alcătuirea ei intervenind 
rolurile sociale jucate, experienţele comunicationale trecute, imaginile 
publice ale participanţilor la comunicare, modalităţile în care sunt 
percepuți „ceilalți“, parametrii spatio-temporali etc.; 

5. retroacţiunea receptorilor este extrem de limitată, singurele date privind 
calitatea comunicării realizate putându-se obţine post factum. 

4.3.4. PUTEM VORBI DE O FORMĂ INTRAPERSONALĂ DE COMUNICARE? 
După cum am consemnat în primul capitol al lucrării, unii teoreticieni ai 
comunicării susțin că gândirea „neexteriorizată“ trebuie socotită comunicare 
intrapersonală, întrucât ea poate fi asociată cu acel caz-limită de acţiune 
semiotică în care distanța socială dintre emitent şi receptor este nulă". 
Specificitatea acestui tip de comunicare ar fi asigurată, astfel, de următoarele 
caracteristici: 

(i) Sub raport ontologic, emitentul coincide cu receptorul, cei doi poli ai 
comunicării fiind două ipostaze ale aceleeaşi persoane; în planul comunicării, 
însă, diferenţa se păstrează, fapt dovedit de manifestările nonverbale (în unele 
cazuri, chiar şi verbale) ale persoanei în cauzä''; 

(ii) Gândirea interioară implică, în mod necesar, o procesare voluntară de 
semne, chiar dacă această activitate este greu de probat cu ajutorul unor criterii 
intersubiective; nu se poate susţine că o persoană care stă pe gânduri nu 
formulează mesaje verbale doar pe baza faptului că volumul rostirii cuvintelor 
este minim; 

(iii) Tendinţa de a simplifica pe cât posibil semnele cunoscute şi uzuale are 
drept efect deteriorarea structurii mesajelor; acestea devin mai puţin elaborate — 
unele semne apar trunchiat, iar altele dispar cu totul —, fapt ce explică 
dificultatea convertirii comunicării intrapersonale într-o comunicare „standard“ 
(interpersonală, în cadrul grupului restrâns sau publică); 

(iv) Canalul de transmitere al comunicării este creierul, prin care circulă 
impulsurile „materiale“ (id est semnele) aferente ideilor sau emoţiilor; calitatea 
acestui canal este puţin satisfăcătoare, datorită multiplelor obstacole care îl 
afectează (indigestie, durere de dinţi, colică biliară, mâncărime supărătoare, 
disconfort, depresie ş.a.); 

(v) Situaţia de comunicare este dată de starea fizică şi psihică a persoanei în 
care se desfăşoară actul de limbaj intrapersonal, dar şi de relaţiile sociale 
întreţinute cu semenii săi; nu arareori, în cadrul complementar al unei 
comunicări formale, indivizii dezvoltă o productivă comunicare intrapersonală; 

(vi) Retroactiunea, ce garantează într-un fel succesul comunicării, este 
maximală şi total receptată; ipostaze ale aceleiaşi persoane, „emitentul“ şi 
„receptorul“ nu au cum să se înşele unul pe celălalt; 

(vii) Atotprezentä în forme rationale la nivelul oamenilor normali, 
comunicarea intrapersonală apare în forme aberante la oamenii cu probleme 
psihice şi nu pare să lipsească nici în lumea animală. (Unii cercetători au atras 
atenţia asupra faptului că unele animale — in special, cimpanzeii — dobândesc 


10 Cf., de exemplu, Saundra Hybels şi Richard L. Weaver, Communicating Effectively, 
Random House, New York, 1986, p. 18. 

1! Un om care „cade pe gânduri“ poate să-şi increfeascä fruntea, să surâdă, să se scarpine 
in cap, să bată din palme, „sä vorbească singur“ etc. Această din urmă manifestare nu 
este întotdeauna patologică. 

conştiinţă de sine şi sunt în stare să premediteze anumite acţiuni. Aceasta ar 
sugera că în mintea acestor animale are loc, într-un fel sau altul, o procesare de 
semne, adică o comunicare intrapersonală.) 

Prima obiectie la acest punct de vedere ar putea fi ridicată de toţi aceia care 
cred că în actele de gândire internă sunt manipulate idei sau afecte libere de 
orice suport material. O atare întâmpinare pare a fi susținută de expresii 
cotidiene de genul „De ce vorbeşti fără tine?“, „Reflecteazä bine înainte de a 
vorbi!“, „Pe unde am vorbit, mai bine m-aş fi lovit“, „Ştiu, însă, din păcate, nu 
pot să mă exprim!“ ş.a.m.d., prin care se sugerează că putem produce idei, adică 
putem gândi, fără ca într-un fel sau altul să comunicăm. 

Or, ideile nu ar subzista în gândire, „s-ar pierde una în alta”? şi, implicit, s- 
ar anula, dacă nu ar fi fixate prin obiecte concrete capabile să le mențină în stare 
de diferență una față de cealaltă. Componentele „materiale“ cu care se asociază 
gândurile sunt semnele, în speță, cuvintele, chiar dacă elementele de paralimbaj 
sunt prea subtile pentru a fi intersubiectiv evidente. 

Cum pot fi explicate atunci acele situații deosebite în care un individ susține 
că gândeşte, dar nu reuşeşte să comunice pe măsura gândirii declarate? 

Un personaj pitoresc din romanul Cevengur al lui Andrei Platonov, Cepurnii, 
avea o relație specială cu limbutul Prokofie: el gândea, iar celălalt găsea atunci 
când era cazul „formula“ potrivită. 

Maxima după care îşi reglau comportamentul cei doi eroi, „Tu, Prokofie, nu 
gândi — de gândit, gândesc eu, iar tu formulează!“ !?, părea să instituie un soi de 
diviziune a muncii. Unul îşi cultiva „simtirea bogată“, dar informă (din când in 
când il mai vizitau, totuşi, „idei talentate“ de felul „lichidarea trupului 
elementelor nemuncitoare“), iar celălalt aduna un set de tipare verbale 
susceptibile de a fi umplute cu simtirea bogată a celui dintâi. 

O împrejurare din roman este foarte grăitoare în acest sens. Convins că toate 
problemele legate de construcţia comunismului îşi găsesc rezolvarea în opera lui 
Karl Marx, Cepurnii a organizat citirea acesteia cu glas tare. După lectură, el 
„nu se lămuri, dar se simfise ugurat“ şi îi spuse paşnic tovarăşului său: 
„Formulează, Pros, parcă simt eu ceva“ [13: 295]. Prokofie a început să 
„formuleze“ căutând să dibuiascä simţirea de moment a lui Cepurnii şi, după 
câteva poticneli, a găsit expresia verbală „perfect convenabilă“. 

O situaţie similară este descrisă în romanul Quo Vadis al lui Henrik 
Sienkiewicz. După ce a cântat în faţa curtenilor, Nero s-a retras împreună cu 
Petronius şi i-a cerut acestuia să-i spună ce crede despre muzică. La răspunsul 
doct al lui Petronius, Nero a avut o reacţie interesantă: „Ai exprimat ideea mea. 


12 Unitatea indisolubilă a noţiunii cu cuvântul, altfel spus, relaţia de dependenţă dintre 
idee şi forma senzorială a ideii este bine surprinsă în Logica lui Titu Maiorescu. (Titu 
Maiorescu, Scrieri de logică, Editura Ştiinţifică şi Enciclopedică, Bucureşti, 1988, pp. 
177-178.) 

13 Andrei Platonov, Cevengur, Editura Cartea Românească, Bucureşti, 1990, p. 255. 

r è > alg 
Şi eu cred acelaşi lucru despre muzică“ ~. 


Ce s-ar putea înțelege de aici? — Nimic altceva decât faptul că unii oameni au 
darul de a gândi simplu si clar, iar alții, confuz. Claritatea, respectiv confuzia nu 
rezidă atât în semnele simple, cât în combinațiile acestora. Simtirea bogată a lui 
Cepurnîi era, totuşi, gândire, însă gândire confuză. Sarcina lui Prokofie era de a 
elimina confuzia, reorganizând sectorial semnele din mintea acestuia. La rândul 
lui, Nero — de altfel, un individ dotat sub raport intelectual —, întâmpina deseori 
dificultăți în derivarea consecințelor unor idei. Afirmația lui, oarecum 
contestabilä, cum că Petronius a exprimat ideea lui despre muzică poate fi, până 
la un punct, justificată. Gândirea unui om este dată de semnele actuale sau 
explicite din minte, dar şi de toate semnele care pot fi derivate corect din acestea 
printr-un mecanism logico-gramatical. In nuce, adică implicit, ideea despre 
muzică era probabil în mintea Nero, însă Petronius l-a ajutat s-o expliciteze sau 
s-o transforme în act. 

Aşadar, existența comunicării intrapersonale nu poate fi contestată pe 
considerentul că gândirea interioară ar presupune combinarea unor entităţi 
„pneumatice“ (idei sau afecte), în timp ce comunicarea s-ar bizui pe utilizarea 
unor obiecte fizice şi perceptibile, semnele. De fapt, ambele situaţii reclamă, în 
egală măsură, folosirea semnelor. 

Însă, tratarea gândirii interioare ca formă (intrapersonală) de comunicare nu 
pare să reziste unei alte obiecţii, care vizează dimensiunea socială a comunicării. 
Fără îndoială, gândirea interioară nu se manifestă în solitudine absolută. Chiar şi 
cei mai izolaţi ermiti sunt conectaţi oarecum la o comunitate, în măsura în care 
meditaţiile lor incumbä folosirea codului acestei comunităţi. Totuşi, coordonata 
socială a gândirii interioare nu este suficientă pentru a putea vorbi de o co- 
responsabilitate privind reuşita ei. Or, tocmai această responsabilitate comună 
pare să fie diferenţa specifică necesară care separă comunicarea de alte acţiuni 
semiotice. Nu avem de-a face cu un proces de comunicare acolo unde doar o 
singură persoană este responsabilă pentru ceea ce s-a întreprins. În concluzie, 
nefiind o interacţiune care să implice asumarea unei responsabilităţi comune, 
gândirea interioară nu este o formă de comunicare (fie ea şi intrapersonală), deşi 
se desfăşoară ca un simulacru al acesteia. 


14 Henrik Sienkiewicz, Quo vadis, Editura pentru Literatură Universală, Bucureşti, 1968, 
p. 330. 

5. COMUNICAREA - ACT COLECTIV GUVERNAT DE REGULI 


Pentru a ne putea raporta la fenomenul comunicärii dintr-o perspectivä 
normativä, se cuvine sä determinäm riguros conceptele duale de act (sau 
actiune) si regulä, astfel incät sä prevenim eventualele confuzii legate de 
sensurile multiple care le sunt, îndeobşte, asociate. 


5.1. O EXPLICITARE A 
CONCEPTULUI DE ACȚIUNE (COMUNICATIVĂ) 


Ideea de act (uman) este legată de aceea de schimbare produsă în lume, a 
acţiona însemnând, într-un anumit fel, a interveni în „cursul naturii“!. Această 
teză, relativ plauzibilă, are de înfruntat, totuşi, două obiecţii majore: 

(a) pe de o parte, multe modificări ale stărilor de lucruri — schimbările 
care survin în urma unor fenomene naturale (revărsarea unui torent, o ploaie 
cu grindină, un cutremur, desprinderea unui măr copt de pe ramură, intetirea 
vântului etc.) sau schimbările produse prin manifestarea unor 
comportamente spontane ale omului (lăsarea urmelor de tălpi pe un teren 
moale, mişcarea unor molecule din aer în timpul respirației, ruperea 
involuntară a unor fire de iarbă etc.) — afectează aşa-numitul curs al naturii, 
fără a intra în sfera conceptului de acţiune; 

(b) pe de altă parte, există acţiuni, precum lăsarea luminii aprinse într-o 
cameră, menţinerea unei ferestre deschise sau tăcerea, care conduc la 
prezervarea (şi nicidecum la modificarea) unor stări de lucruri. 

Într-o a doua instanţă, acţiunile sunt corelate cu comportamentele 
observabile ale indivizilor, ca forme de răspuns la stimulii permanenţi sau la cei 
neasteptafi din mediu, în concordanță cu structura organismelor si cu 
deprinderile anterior statornicite”: oftaturile, respiraţia regulată sau, dimpotrivă, 
sacadată, rostirea unor sunete articulate, strângerile de mână, grimasele, 
clătinările din cap, marşurile în cadență, îmbrăcarea anumitor haine şi purtarea 
anumitor accesorii, păstrarea distanţei față de unele persoane, scärpinatul in cap, 
aranjarea părului, privitul la ecranul unui televizor, ridicările din umeri etc. Şi 
acest punct de vedere ridică două probleme: 

(a) pe de o parte, avem de-a face cu comportamente spontane (clipitul 
reflex din ochi, respirația, schimbările întâmplătoare ale posturii corpului, 
mişcările involuntare ale mâinilor etc.) pe care trebuie să le excludem din 


| Georg Henrik von Wright, Normă şi acțiune (studiu logic), Editura Ştiinţifică şi 
Enciclopedică, Bucureşti, 1982, p. 52-53. 

? Cornel Popa, Teoria acţiunii si logica formală, Editura Ştiinţifică şi Enciclopedică, 
Bucureşti, 1984, p. 13. În primul capitol al cărţii, autorul face o remarcabilă prezentare a 
naturii şi condiţiilor acţiunii umane. 

câmpul comunicării, apelând pur şi simplu la simţul comun; 

(b) pe de altă parte, acelaşi simţ comun ne determină să etichetăm drept 
acţiuni şi alte lucruri decât mişcările observabile ale corpului (ascultarea cu 
calm a unei înjurături, rămânerea pe loc după ascultarea ordinului de a 
alerga, tăcerea care urmează unei întrebări, lipsa de reacţie la un salut etc.). 
Potrivit unei teze de sorginte aristotelică, acţiunile sunt definite drept 

manifestări ale unei voințe libere, indiferent dacă aceste manifestări sunt mişcări 
(perceptibile) ale corpului sau abţineri. Toate aceste manifestări îşi află 
principiul în agentul (sau fäptuitorul) lor” şi, ca atare, ele nu se întâmplă nici din 
neştiinţă, nici din constrângere externă. 

Asocierea manifestărilor unei persoane cu două stări psihologice specific 
umane — controlul conştient şi asumarea unui scop — ne apropie de înţelesul 
exact al conceptului de acţiune, însă nu este pe deplin satisfăcătoare. 

Remarcăm, înainte de toate, că nu pot fi considerate acţiuni acele 
comportamente (observabile) care sunt asociate „în mod privat“ cu controlul 
conştiinţei şi intenfionalitatea: oprirea respirației timp de şapte-opt secunde, 
flexarea degetelor de trei ori pe minut, „reglarea“ clipitului din ochi la o 
frecvenţă de 13 mişcări ale pleoapelor pe minut, ciupirea lobului urechii stângi, 
aranjarea unei suvite de păr rebele etc. 

În sprijinul acestei respingeri pot fi aduse cel puţin două argumente: (i) nu 
dispunem de un criteriu „obiectiv“ inatacabil cu ajutorul căruia să distingem net 
comportamentele involuntare de comportamentele care sunt „în mod privat“ 
conştiente şi voluntare; (ii) manifestările private ale unei voințe libere nu pot fi 
corelate cu trăsătura definitorie a oricărui agent uman, responsabilitatea. 

Fără îndoială, orice persoană este în măsură să-şi dea seama dacă un 
comportament de-al său (scărpinatul în cap, ridicarea mâinii, închiderea ochilor, 
oftatul, aşezarea pe scaun etc.) este, în mod privat, conştient şi voluntar, însă 
acest fapt nu este la fel de evident pentru semenii săi, întrucât nimeni nu poate 
percepe respectivele stări psihologice sau mentale ale acesteia. Spre exemplu, 
atunci când observ o grimasä pe faţa unui coleg, nu pot să ştiu imediat dacă este 
vorba de un impuls intenționat (transmiterea mesajului „Sunt dezgustat“) sau de 
un rictus involuntar. 

Mai grav este însă faptul că nici un comportament în mod privat conştient şi 
intenţionat nu presupune responsabilitatea persoanei care îl manifestă. Ar fi 
absurd, de pildă, să fiu făcut în vreun fel responsabil pentru faptul că pe 
parcursul unei ore îmi iau de două ori ochelarii de pe nas. 

Responsabilitatea este o relaţie tetradică, în sensul că cineva este răspunzător 
pentru ceva în faţa unei instanţe potrivit unor criterii sau norme”. Or, câtă vreme 


3 Aristotel, Etica Nicomahică, Editura Ştiinţifică si Enciclopedică, Bucureşti, 1988, 
1110a-1111b. 

* Chr. Müller, Verantwortungsethik, in Annemarie Pieper (eds.), Geschichte der neuren 
Ethik, Band 2: Gegenwart, Francke Verlag, Tübingen und Basel, 1992, pp. 103-131. 

nici o autoritate constituită şi recunoscută nu a reglementat într-un fel scoaterea 
ochelarilor de la ochi, comportamentul respectiv nu presupune asumarea unei 
responsabilităţi şi, implicit, nu contează ca acţiune umană. 

O a doua problemă legată de caracterul conştient şi intenţionat al acţiunilor 
priveşte automatismele, adică acele mişcări care pot fi îndeplinite fără controlul 
conştiinţei, dar care incumbă un anumit grad de responsabilitate. Spre exemplu, 
şoferii sunt responsabili pentru felul în care conduc maşina pe drumurile 
publice, chiar dacă fac nenumărate mişcări — uitându-se pe geam sau în oglinzile 
retrovizoare, apăsând pe pedala de ambreiaj, de acceleraţie sau de frână, 
semnalizând, învârtind volanul, schimbând viteza, claxonänd etc. —, fără o 
prealabilă deliberare şi alegere. 

Cineva ar putea replica aici că, la început, toate aceste mişcări au fost pe 
deplin supuse controlului conştiinţei şi că ele au devenit automatisme doar în 
urma repetării lor constante. În consecinţă, responsabilitatea pentru practicarea 
automatismelor ar rezulta din responsabilitatea pentru săvârşirea actelor 
conştiente şi voluntare care le-au premers. 

Însă, acest contraargument nu acoperă toată gama automatismelor. Să ne 
imaginăm, de pildă, că cineva se întâlneşte întâmplător cu un prieten şi se 
hotărăşte ad hoc să poarte o scurtă conversaţie cu el. Chiar dacă am admite că 
persoana în cauză avea pregătite subiectele unei asemenea conversații 
(rezultatele la examene, starea de sănătate a unui prieten comun, programul de 
week-end, ultimele noutăţi din show biz etc.), tot n-am fi indreptätiti să susţinem 
că actele de enuntare pe care le săvârşeşte sunt în întregime conştiente şi 
voluntare. Nimeni nu rosteşte fraze în timpul unei conversații cumpänind cu 
grijă fiecare cuvânt; cel mai adesea, secvențele de cuvinte sunt rostite în mod 
automat, emitentul având clar în minte cel mult obiectivele generale care trebuie 
atinse. Prin urmare, trebuie să admitem existenţa unor acţiuni care implică 
angajarea unei responsabilități din partea agenţilor lor şi care nu sunt, în mod 
izolat, conştiente şi voluntare. 

Ținând cont de aspectele semnalate, se poate susține că acțiunile sunt 
manifestări ale unei voințe libere şi responsabile în contextul (re) cunoaşterii şi 
respectării unor reguli, aplicării unor criterii, urmării unor instrucțiuni etc. 

Cu alte cuvinte, manifestările unei persoane — fie mişcări, fie abţineri — pot fi 
considerate acţiuni dacă şi numai dacă se poate proba, de-o manieră 
intersubiectivă, că respectiva persoană este angajată ca fiinţă raţională într-o 
practică socială, urmând reguli socialmente recunoscute. 

Spre exemplu, un elev săvârşeşte o acţiune dacă ridică mâna într-o sală de 
clasă, în măsura în care urmează regula de a cere cuvântul, însă nu şi atunci 


5 Conceptul de acţiune a fost excelent desluşit de A.I. Melden în studiul Action, din 
Norman S. Care şi Charles Landesman (eds.), Readings in the Theory of Action, Indiana 
University Press, Bloomington, 1968. 

cänd face aceeasi miscare singur sau intr-un context informal, intrucät gestul lui 
nu mai poate fi tratat ca pas in urmarea unei reguli sau in respectarea unei 
instructiuni. 

Tratarea oricărei acţiuni ca pas în urmarea unei reguli sau, la fel de bine, ca 
mişcare în cadrul unui joc oferă câteva avantaje teoretice indiscutabile, inclusiv 
în ce priveşte analiza procesului de comunicare. 

(i) Toţi participanţii la o situaţie de comunicare manifestă extrem de 
numeroase şi variate comportamente, multe dintre ele conştiente şi voluntare. 
Dacă toate aceste comportamente ar trebui considerate acte componente ale 
comunicării, atunci nimeni nu ar reuşi să înţeleagă suficient de bine ceea ce se 
petrece pentru a da o continuare satisfăcătoare acestui proces. 

Pentru a duce până la capăt o partidă de fotbal, jucătorii trebuie să fie atenţi 
doar la acele acţiuni ale antrenorilor, coechipierilor, adversarilor şi arbitrilor 
care sunt în acord cu regulile fotbalului şi care contează drept mişcări din cadrul 
acestui joc. Dacă ar fi nevoiţi să ia în seamă toate comportamentele oamenilor 
de pe teren (sau, mai grav, de pe stadion) — legarea şireturilor, rostirea unei 
rugăciuni, aranjarea echipamentului, lovirea cu piciorul, din superstiție, a 
stâlpului din dreapta al porţii, proferarea unor înjurături, scuiparea unei flegme 
etc. —, ei nu ar mai fi în stare să continue jocul. 

În acelaşi fel, inteligibilitatea şi continuitatea procesului de comunicare 
presupun reducerea drastică a numărului de acţiuni (semiotice) relevante, 
retinändu-se ca variabile semnificative doar comportamentele ce pot fi socotite 
aplicări ale regulilor comunicării. 

(ii) Atât agenţii cât şi observatorii unui proces de comunicare trebuie să 
recunoască şi să urmeze un sistem de reguli ale comunicării. Cine vrea să joace 
şah trebuie să cunoască piesele de şah (pioni, rege, regină, nebuni, cai şi 
turnuri), precum şi regulile de mutare corespunzătoare. Cine vrea să câștige la 
jocul de şah trebuie să acumuleze o experienţă atât de vastă, încât să facă în 
situaţiile de joc cele mai bune mutări permise de reguli. 

Nici un om normal nu-şi propune să ajungă campion mondial la şah dacă nu 
îndeplineşte condiţia minimală a cunoaşterii regulilor de mutare. Or, în mod cu 
totul aberant, foarte mulţi oameni vor să comunice şi, mai mult, să obţină 
performanţe notabile în acest joc semiotic, fără a cunoaşte şi stăpâni regulile 
aferente comunicării. 

(iii) Cei care practică jocul comunicării (în acord cu regulile acestuia) sunt 
puşi deseori în situaţia de a acţiona automat (fără a delibera şi fără a face o 
opţiune conştientă) sau de a săvârşi acţiuni „impuse“, însă acest fapt nu îi face 
mai puţin responsabili pentru prestațiile lor. 

Aidoma jocului de şah sau a celui de fotbal, procesul comunicării conţine 
„încapsulări“ de acţiuni, astfel încât, dacă s-a optat pentru o strategie, multe 
acţiuni sunt săvârşite oarecum de la sine, în mod automat. Un exemplu sugestiv 
în acest sens este dat de surâsurile, strângerile de mână, saluturile, întrebările de 

curtoazie, răspunsurile de complezentä etc. care sunt realizate de toţi 
comunicatorii politicosi în deschiderea unei conversații. 

Rămânând la analogia cu jocul de şah, putem constata că alte situaţii impun 
mutări inevitabile. Un rege „încolţit““ de piesele adverse nu poate fi mutat decât 
pe anumite câmpuri, uneori pe un singur câmp. Tot astfel, într-o situaţie de 
comunicare, putem fi constrânşi să dăm anumite replici, deseori o singură 
replică. Spre exemplu, dacă la încheierea unei conversații colegiale mi se 
adresează salutul „La revedere!“, nu-mi rămâne decât să rostesc şi eu aceeaşi 
formulă, urmând o regulă de politeţe. 

Prin urmare, indiferent dacă sunt pe deplin voluntare sau automate, absolut 
libere sau impuse, actele (de comunicare) pun problema responsabilitätii 
agenţilor lor, responsabilitate care nu rezidă în săvârşirea actelor izolate, ci în 
adoptarea unor reguli şi asumarea unor practici sociale. 

(iv) Fiind comportamente generate de reguli, actele (de comunicare) reclamă 
o abordare sistemică, nicidecum una punctuală. Nici o acţiune nu poate fi 
observată şi interpretată satisfăcător dacă este considerată în mod izolat, ci 
numai în contextul celorlalte acţiuni care derivă din regula sau regulile urmate. 
Comportamentele (fie ele conştiente şi voluntare) care nu ne impun să luăm în 
considerare alte acţiuni nu sunt, de fapt, acţiuni. 

În măsura în care sunt guvernate de reguli, actele (de comunicare) se 
individualizează în raport cu toate celelalte comportamente prin faptul că sunt 
(a) controlabile, (b) criticabile şi (c) contextuale€. 

Fiecare acţiune este controlabilă, în măsura în care nu este absolut necesară, 
iar agentul ei poate, în mod practic, să o realizeze. 

Această posibilitate actionalä este definibilă în raport cu şapte specii de 
scopuri, obiective sau „stări finale“ ce pot fi asumate, în mod teoretic, de orice 
agent al acţiunii la un moment dat [2: 28-29]: 

1. scopurile vide (sau de dificultate zero), care aparţin mulțimii stărilor 
fizice necesare în raport cu circumstanţele în care sunt asumate; 

2. scopurile de rutină, care aparţin mulţimii performanţelor deja realizate 
de agent; 

3. scopurile mobilizatoare, care nu se înscriu printre performanţele 
obţinute de agent, dar care, datorită cunoştinţelor şi priceperilor 
dobândite, pot fi considerate accesibile pentru acesta; 

4. scopurile inaccesibile în prezent, însă realizabile (principial) în viitor, 
care nu pot fi atinse de agent pe baza abilităţilor prezente, dar care ar 
putea fi atinse de el la un moment ulterior, în măsura în care, cel puţin 
un membru al comunităţii din care face parte le-a realizat în trecut; 

5. scopurile accesibile doar la nivelul competenţei de vârf a speciei 


6 Susan B. Shimanoff, Communication Rules. Theory and Research, Sage Publications, 
Beverly Hills, London, 1980, p. 89. 

umane, care nu au fost atinse de nimeni in trecut, dar care sunt in 
prezent accesibile pentru cei mai performanti oameni; 

6. scopurile socialmente inaccesibile, care sunt irealizabile pentru toţi 

membrii speciei umane, fără a fi fizic imposibile; 

7. scopurile absurde, care, în orice moment, sunt imposibil de realizat 

pentru toţi oamenii. 

După cum se poate lesne bănui, vor fi considerate acţiuni propriu-zise 
(controlabile) doar comportamentele orientate spre atingerea scopurilor 2-6. 

Stările de lucruri corespunzătoare scopurilor vide se întâmplă în mod 
necesar, persoana care le asumă intenţional nereuşind nici să le determine 
cauzal, nici să le prevină. Spre exemplu, nimeni nu-şi poate propune să 
acţioneze astfel încât o piatră aruncată în aer să (nu) cadă pe pământ, întrucât 
acea piatra va cădea oricum, datorită legii gravitaţiei, indiferent de ceea ce am 
putea face noi în acest context. 

Stările de lucruri aferente scopurilor absurde ies, la rândul lor, din sfera 
acţiunilor propriu-zise, deoarece nimeni nu este capabil să facă ceva pentru a le 
realiza. În acest sens, ar fi aberant, de pildă, să vorbim de acţiunea de a 
înregistra toate mişcările animalelor care trăiesc pe pământ. 

Caracterul controlabil al acţiunilor poate fi evidenţiat şi prin posibilitatea 
fizică a abaterilor de la regulile de referinţă. Regulile generatoare de acţiuni sunt 
reguli practice, care lasă agenţilor posibilitatea de a le nesocoti în unele cazuri. 
O regulă care nu poate fi ignorată nu este, de fapt, o regulă. 

În mod oarecum paradoxal, putem conchide că jucătorii de fotbal acţionează 
pe teren chiar pe baza faptului că ei pot comite faulturi, ofsaiduri, henturi etc. În 
mod similar, conchidem că două sau mai multe persoane acționează în contextul 
unui proces de comunicare pe temeiul că regulile urmate sunt, în câteva cazuri, 
încălcate (prin agramatisme, blocarea ascultärii, distorsionarea mesajelor, 
răstălmăcirea mesajelor etc.). 

Definirea caracterului controlabil al acţiunilor prin posibilitatea de a nu urma 
anumite reguli ne-a determinat, de altfel, să respingem meta-axioma lui Paul 
Watzlawick: „Nu putem să nu comunicäm“. Pentru a putea spune că particip la 
jocul comunicării, urmând anumite reguli, trebuie să am posibilitatea de a nu mă 
implica deloc în jocul comunicării sau de a-i încălca, în unele situaţii, câteva 
dintre regulile aferente. 

Calitatea acţiunilor umane de a fi criticabile este reflectată de faptul că ele 
pot fi evaluate prin instanţe ale valorilor „pozitiv“ sau „negativ“. Obiectele şi 
faptele naturale, care se supun legilor fizice, pot fi descrise, explicate sau 
prezise, însă nu pot fi judecate ca bune sau rele. Astfel, nici un om normal nu 
invinoväteste natura pentru grindina care a distrus o recoltă. Faptul in sine, 
regretabil pentru persoanele care au suferit pagube, nu poate fi imputat nimănui; 
grindina a căzut deoarece au fost întrunite condiţiile naturale corepsunzătoare, 
iar nu fiindcă cineva ar fi încălcat, cu bună ştiinţă, anumite reguli. 

Acţiunile umane se pretează, la rândul lor, descrierilor, explicaţiilor sau 
predictiilor, însă ele sunt susceptibile, în plus, de o evaluare critică, prin prisma 
regulilor care le generează. Spre exemplu, ziariştii sportivi nu se mulţumesc să 
descrie jocul practicat de fotbalişti în anumite partide, ci fac şi o evaluare critică, 
nesfiindu-se să evidentieze acest lucru prin acordarea unor note. 

În mod analog, în contextul comunicării, emitentul şi receptorul pot fi 
lăudaţi sau, dimpotrivă, criticafi pentru (in) eficienţa si (in) acurateţea 
transmiterii mesajului, amploarea şi (in) oportunitatea autodezvăluirii, (im) 
precizia şi (in) completitudinea discernerii, amplitudinea şi valența influenţei 
exercitate, promptitudinea şi onestitatea răspunsului dat la influenţa resimţită, 
(ne) sinceritatea şi (ne) temeinicia referirii, calitatea relaţiei sociale instituite 
etc., în măsura in care prestațiile lor sunt puse în corespondenţă cu regulile 
jocului de comunicare. 

Dacă ar fi asumată de la bun început relativitatea evaluării, nu ar fi deloc 
aberant să se acorde note atât comunicatorilor, cât şi rezultatelor obţinute de ei, 
în funcţie de modul cum au fost urmate regulile comunicării. 

Ultima caracteristică a acţiunilor umane, dar nu şi ultima sub raportul 
importanţei, priveşte recurenta acestora în contexte similare. În lucrarea Normă 
şi acțiune, Georg Henrik von Wright a făcut o distincţie pertinentă între actele 
generice şi actele individuale [1: 53], primele fiind categorii de acte individuale 
(asasinatul, strângerea de mână, debarcarea, capitularea, enuntarea etc.), iar cele 
din urmă, cazuri sau instanţe ale actelor generice (asasinarea lui Cezar, 
strângerea de mână a preşedinţilor Vladimir Putin şi George W. Bush, 
debarcarea aliaților în Normandia, capitularea Japoniei la sfârşitul celui de-al 
doilea război mondial, rostirea enuntului „Socrate este filosof“ etc.). 

Or, actele individuale nu există decât ca instanţe ale anumitor acte generice. 
Cu alte cuvinte, orice acţiune realizată de o persoană într-un context dat trebuie 
să fie o aplicaţie a unui model social de acţiune. 

Spre exemplu, saluturile pe care le adresez colegilor nu sunt decât cazuri ale 
urmării regulilor de politeţe, semenii mei (în special, colegii mei) putând 
constata că rostesc aceleaşi formule în contexte similare. Mai mult, un 
observator atent ar putea constata cu uşurinţă faptul că şi alte persoane aflate în 
situaţia mea folosesc aceleaşi formule de salut în contexte asemănătoare. Cauza 
acestei recurenfe rezidă, după cum am mai spus, în faptul că toate acţiunile 
presupun urmarea unor reguli socialmente recunoscute. 

Condiţia contextualitätii este aceea care autorizează in mod expres 
excluderea comportamentelor individuale „atipice“ din sfera acţiunilor umane, 
chiar dacă ele sunt conştiente şi intenţionate. 

Astfel, dintre diversele mişcări (voluntare sau involuntare) ale corpului, 
numai acelea care (re) apar frecvent în situaţii similare — în virtutea acordării 
unor semnificaţii sociale — vor fi considerate acte de comunicare: încrucişarea 
braţelor (ca indice al unei reacţii de apărare), contactul vizual direct (ca indice al 

sinceritätii), ridicarea bätoasä a capului (ca expresie a orgoliului si arogantei), 
ducerea mâinii la gură (ca expresie a tendinței de a ne stăpâni)” etc. 

Toate celelalte mişcări, care sunt nesemnificative în raport cu normele şi 
convențiile sociale (aranjarea butonilor de la manşetă, înlăturarea unei scame de 
pe veston, scoaterea ochelarilor de la ochi, concentrarea privirii asupra 
pantofului din piciorul drept etc.), nu contează ca acţiuni umane şi pot fi trecute 
cu vederea în analiza procesului de comunicare. 

Ca manifestări ale unei voințe libere în contextul urmării unor reguli, 
acţiunile (în speţă, acţiunile comunicative) pot fi clasificate în funcţie de mai 
multe criterii. 

Cea mai importantă contribuţie în acest sens ni se pare a fi ordonarea 
acţiunilor elementare datorată lui Georg Henrik von Wright [1: 59-69]. 

Procedând într-o manieră logic-formală, autorul finlandez identifică, mai 
întâi, patru stări actionale posibile: 

Starea 1 (p T ~ p): starea (de lucruri) p subzistă în prezent, însă dispare dacă 
nu este menţinută; ex. o uşă cu închidere automată este deschisă, însă se va 
închide dacă nu intervine cineva; 

Starea 2 (p T p): starea p subzistä în prezent si se menţine dacă nu este 
înlăturată (desfiinţată, anihilată sau distrusă), ex. o fereastră este închisă şi va 
rămâne închisă dacă nu va interveni cineva pentru a o deschide; 

Starea 3 (~ p T ~ p): starea p nu subzistä în prezent şi nu va apărea decât 
dacă va fi produsă; ex. o cameră nu este curată şi nu va deveni curată decât dacă 
cineva va face curăţenie în ea; 

Starea 4 (~ p T p): starea p nu subzistă în prezent, dar va apărea dacă nu este 
prevenitä; ex. ficatul alcoolicului X nu este încă distrus de ciroză, dar va ajunge 
în această stare dacă nu se iau măsuri. 

În raport cu aceste patru stări, o persoană poate proceda în două moduri 
distincte: (a) fie intervine „în cursul naturii“, pentru a produce o modificare, (b) 
fie ia decizia de a nu efectua o schimbare, deşi ştie foarte bine că poate realiza în 
condiţiile date, fiind, eventual, chiar înclinat să o facă. În primul caz se 
săvârşeşte un act de transformare, iar în cel de-al doilea, un act de abţinere. 
Atât actele de transformare, cât şi abtinerile sunt acţiuni umane, ce incumbă în 
egală măsură responsabilitatea autorilor lor. 

Aplicate la stările actionale prezentate mai sus, actele de transformare şi 
actele de abţinere se multiplică în mod corespunzător, obținându-se în final opt 
tipuri de acte elementare, care pot fi realizate de un agent oarecare A (fig. 12). 

În contextul procesului de comunicare, cele opt tipuri de acţiuni pot fi 
întruchipate, în ordine, de următoarele exemple: 

1. un comunicator intervine în cursul unei conversații, astfel încât 


7 Un inventar remarcabil de acte comunicative nonverbale este de găsit in Horst Rückle, 
Limbajul corpului pentru manageri, Editura Tehnică, Bucureşti, 2001. 

dialogul purtat cu interlocutorul säu continuä; 


2. un comunicator nu se implică în continuarea conversații, motiv pentru 
care conversaţia este condamnată să ia sfârşit; 

3. moderatorul unei dezbateri îi ia cuvântul vorbitorului şi, astfel, 
discursul acestuia ia sfârşit; 

4. o persoană se abţine să-şi întrerupă interlocutorul, motiv pentru care 
acesta continuă să vorbească; 

5. într-un compartiment de tren, o persoană rupe tăcerea, realizând o 
conversaţie cu tovarăşii lui de călătorie; 

6. o persoană publică se abtine să-şi anunţe candidatura la preşedinţia 
României şi, astfel, nu se transformă (încă) în candidat la alegerile 
prezidenţiale; 

7. un comunicator îşi stăpâneşte pornirile afective, preferând să nu-şi 
deschidă inima faţă de interlocutorul său; 

8. un purtător de cuvânt nu îl împiedică pe conducătorul instituţiei să facă 
o declaraţie publică riscată, astfel încât respectiva declaraţie este adusă 
la cunoştinţa publicului. 

Starea Acţiunea săvârşită de agentul | Rezultatul acţiunii agentului A 
actionalä A 
STAREA 1 | A menține starea p p T p: starea p se păstrează 
A se abfine să mențină starea p | p T ~ p: dispare starea p 
STAREA 2 | A înlătură starea p p T ~p: dispare starea p 
A se abține să înlăture starea p | p T p: starea p se păstrează 
STAREA 3 | A produce starea p ~p T p: apare starea p 
A se abfine să producă starea p | ~p T ~p: starea p rămâne absentă 
STAREA 4 | A previne apariția stării p ~p T ~p: starea p rămâne absentă 
A se abfine să prevină apariția | ~ p T p: apare starea p 
stării p 


12. Clasificarea acțiunilor elementare, după Georg Henrik von Wright 


Clasificarea lui von Wright este preluată în mod creator de Cornel Popa, care 
a preferat să insiste, cu precădere, asupra a patru tipuri principale de acțiuni 


elementare: 
1. acțiuni constructive, prin care se produc stări de lucruri inexistente (la 
momentul luării deciziei de a interveni în cursul evenimentelor); 
2. acțiuni distructive, prin care se înlătură stări de lucruri existente; 
3. acțiuni de ocrotire [sau de prezervare], prin care se menține o stare de 


lucruri care, fără intervenția agentului, ar dispărea; 

4. acțiuni de prevenire, prin care este împiedicată apariţia unei stări de 
lucruri. 

Manfred Riedel a recurs la o clasificare şi mai frustă, identificând trei specii 
distincte de acţiuni: 

l. acțiuni productive (sau transformatoare), prin care sunt cauzate 
anumite stări de lucruri; 

2. acțiuni preventive, prin care se preîntâmpină anumite stări de lucruri; 

3. acțiuni „intermisive“ (sau abţineri), prin care se renunţă la producerea 
unor schimbări posibile şi, eventual, dezirabile pentru agent. 

Cu toate că aceste trei specii de acţiuni deţin un loc special în ansamblul 
actelor umane, nu putem să nu remarcăm faptul că ordonarea dată de Manfred 
Riedel nu întruneşte condiţiile necesare ale oricărei clasificări logice: 
excluziunea speciilor şi completitudinea. 

Dacă ne-am propune să trecem în revistă toate clasificările importante ale 
acţiunilor umane, ar trebui să prezentăm, cel puţin în linii generale, nenumărate 
alte distincţii consemnate în literatura de specialitate”: 
acte interne-acte externe-acte mixte, 
acte licite-acte ilicite, 
acte valide-acte nevalide, 
acte meritorii-acte nemeritorii, 
acte superioare-acte inferioare, 
acte egoiste-acte altruiste, 
acte spontane-acte deliberate, 
acte „initiative“-acte „reactive“, 
acte de acceptare-acte de respingere, 

0. acte care creează stări conflictuale-acte care determină un climat de 
solidaritate, 
11. acte dificile-acte uşoare, 
12. acte obositoare-acte „mai puţin obositoare“, 
13. acte informaţional saturate (aferente unor soluţii)-acte informaţional 
nesaturate (corespunzătoare unor opţiuni), 
14. acte reuşite-acte ratate, 
15. acte pozitive-acte negative, 
16. acte eficiente-acte ineficiente etc., etc. 

Or, în contextul acestei lucrări, ne-am propus să aducem în atenție doar 
ordonările care înlesnesc în cea mai mare măsură înţelegerea procesului de 
comunicare dintr-o perspectivă normativă. De aceea, în loc să insistăm asupra 


ER FENDT 


8 Manfred Riedel, Norm und Werturteil, Reclam, Stuttgart, 1979, p. 26. 

” Câteva dintre aceste distincţii apar în [2: 35-44], Nicholas Rescher, Handlungsaspekte, 
in Georg Meggle (ed.), Analytische Handlungstheorie, Suhrkamp, Frankfurt am Main, 
1977, pp. 1-7 si Ursula Scherer, Sprechakte als Interaktionsverhalten, Helmut Buske 
Verlag, Hamburg, 1990, p. 108. 

distincţiilor de mai sus (multe dintre ele aflate la nivelul simțului comun), 
preferăm să prezentăm, ceva mai explicit, două noi clasificări. 

Prima dintre ele, propusă de Nicholas Rescher [9a], ne permite să distingem 
între două categorii importante de acţiuni: 

1. acțiunile care pot fi realizate de un singur individ? şi 
2. acţiunile care pot fi realizate doar de un ansamblu de indivizi. 

În rândul acţiunilor care pot fi realizate de un singur individ s-ar număra 
monologurile, despicatul lemnelor, traversarea înot a unui râu, bärbieritul, 
culegerea unui buchet de toporaşi etc., iar în cel al acţiunilor care pot fi realizate 
doar de un un ansamblu de indivizi, jucarea unei partide de fotbal, votarea unei 
motiuni de cenzură, aplaudarea unei trupe de teatru la sfârşitul unei 
reprezentații, dezbaterea unei legi etc. 

Grupurile de indivizi care realizează acţiunile din cea de-a doua categorie se 
pot comporta fie colectiv, fie distributiv, după cum între acţiunile lor subzistă 
sau nu un „raport de cooperare pozitivă sau negativă“, în sensul că unele dintre 
ele le determină, le înlesnesc, le îngreunează sau le zădărnicesc pe celelalte. 

Spre exemplu, publicul care aplaudă la sfârşitul unui spectacol acţionează 
distributiv, întrucât aplauzele unui individ nu sunt condiţionate de aplauzele 
celorlalți indivizi; însă, o pereche care dansează tango acționează colectiv, în 
măsura în care paşii de dans ai unuia se corelează în mod necesar cu paşii de 
dans ai celuilalt. 

Asemenea unui dans de perechi, comunicarea este o ACȚIUNE SOCIALĂ 
COLECTIVĂ, care nu poate fi practicată în mod solitar, ci numai împreună cu 
ceilalți. Nimeni nu poate spune „comunicarea mea“, ci doar „comunicarea 
noastră“. Mai mult, acţiunile fiecărui protagonist al comunicării sunt 
determinate într-o măsură considerabilă de comportamentele celorlalţi. Aşa cum 
un tango reuşit le cere partenerilor să îşi armonizeze mişcările, în acelaşi fel, un 
proces de comunicare izbutit le cere comunicatorilor să-şi coreleze în mod cât 
mai adecvat acţiunile semiotice. 

Atât în dansul de perechi, cât şi în comunicare, se poate vorbi de o 
performanţă colectivă, nicidecum de una individuală. Excepţionala pregătire a 
unui partener nu poate compensa slaba pregătire a celuilalt partener. Dacă 
mişcările lor nu se potrivesc, rezultatul va fi un eşec lamentabil. 

Spre exemplu, chiar în ipoteza că este bine pregătit, un profesor eşuează în 
comunicarea didactică, dacă acţiunile lui semiotice nu concordă cu acţiunile 
complementare ale elevilor sau studenţilor săi, întrucât nu prestaţia individuală a 
profesorului, ci acţiunile colective realizate de acesta împreună cu elevii sau 
studenţii săi formează substanţa procesului de comunicare. 

Ultima clasificare pe care o punem în joc are la bază criteriul moral şi 


10 Aceste acţiuni nu trebuie confundate cu acţiunile individuale, care se prezintă ca 
instanţe ale acţiunilor generice. 

conduce la gruparea acţiunilor în trei clase'': 
1. acțiuni indiferente, 
2. acțiuni morale si 
3. acțiuni meritorii (sau supererogatorii). 

Acțiunile indiferente ar subsuma toate comportamentele care decurg din 
respectarea, respectiv încălcarea unor reguli si care nu atrag după sine nici 
laudă, nici blam din punct de vedere moral. În sensul celor spuse de James 
Fishkin, am putea ilustra categoria acțiunilor indiferente din punct de vedere 
moral cu recitarea unei poezii, cu ridicarea mâinii pentru a cere cuvântul sau cu 
formularea enunțului greşit sub raport gramatical „Românii este harnici“. 

În categoria acţiunilor morale s-ar număra toate comportamentele pe care 
suntem datori să le manifestăm în anumite contexte, în caz contrar fiind pasibili 
de oprobiul public. Este de remarcat aici faptul că realizarea acţiunilor morale 
prin urmarea regulilor aferente nu atrage după sine vreo recompensă (fie ea şi 
sub forma unei laude). Ca exemple de acţiuni morale pentru care agenţii lor nu 
trebuie să se aştepte la vreo laudă putem aminti formularea unei opinii sincere 
întemeiate, ţinerea unei promisiuni, respectarea vieţii şi a proprietăţii semenilor, 
cinstirea oamenilor în vârstă etc. Printre acţiunile morale care incumbă aplicarea 
unei sancţiuni se numără comportamentele declarate „păcătoase“: furtul, 
mărturia mincinoasă, omorul, lenea, practicarea desfrâului etc. 

Acţiunile meritorii sau supererogatorii au drept caracteristică esenţială faptul 
că realizarea lor este lăudabilă, însă nerealizarea lor nu este blamabilă. Ele 
implică un nivel superior de sacrificiu şi asumarea unui risc serios. 

Asemenea acțiuni meritorii sunt, de pildă, salvarea unui camarad pe câmpul 
de luptă sub focul inamicului, împărţirea întregii averi săracilor, ajutarea 
duşmanilor în situaţii de criză etc. Rămânând la acest ultim exemplu, este 
evident că aş dovedi o înălțime de spirit lăudabilă dacă mi-aş ajuta duşmanii 
(răsplătind cu bine răul pe care mi l-au făcut), însă nimeni nu m-ar condamna 
dacă nu aş face-o. În acelaşi fel, dacă m-aș arunca într-un râu îngheţat, fără a şti 
foarte bine să înot, pentru a-l salva pe cineva de la înec, aş fi lăudat, iar dacă aş 
sta prudent la locul meu, nu aş fi blamat. În ultimă instanță, acţiunile meritorii 
sunt comportamente de oameni sfinţi. 

Două probleme se mai cer lămurite la acest punct: (a) restrângerea până la 
eliminare a clasei acţiunilor indiferente, respectiv (b) transferarea unei părţi 
considerabile din clasa acţiunilor meritorii în clasa acţiunilor morale. 

Dacă acţiunile sunt considerate în mod izolat, în corespondenţă cu o singură 
regulă de comportare, existenţa acţiunilor indiferente din punct de vedere moral 
pare a fi în afara oricărei îndoieli. Într-adevăr, acţiunile de genul recitării unei 
poezii sau a rostirii unui discurs agramat şi plictisitor par să fie la fel de 


!! James S. Fishkin, The Limits of Obligation, Yale University Press, New Haven & 
London, 1982, p. 13. 

irelevante sub raport moral, intrucät eventualele laude sau critici sunt aproape 
imposibil de derivat din anumite norme morale. 

Insä, actiunile unei persoane nu sunt realizate in mod rapsodic, ci in cadrul 
unei practici sociale, care derivä din sistemul complex de reguli asumat de 
persoana în cauză. Mai exact, atunci când realizäm o acţiune nu respectäm o 
regulă izolată, ci un sistem stratificat de reguli, fiecare asemenea sistem având 
drept temelie un set de norme morale. 

Aşadar, chiar şi atunci când recităm o poezie sau rostim un discurs, actionäm 
în corespondenţă cu întregul sistem de reguli sociale adoptat, raportându-ne, 
implicit, şi la ansamblul normelor morale. În acest sens, recitarea exemplară a 
unei poezii poate fi privită prin prisma datoriei de a realiza un „lucru bine 
făcut“, în timp ce rostirea unui discurs defectuos poate fi moralmente blamată ca 
efect negativ al unor proaste deprinderi. 

În concluzie, contrar părerii formulate de James Fishkin, credem că nu există 
acţiuni absolut indiferente din punct de vedere moral, întrucât nu actionäm 
niciodată făcând abstracţie de normele morale care ne articulează propriul 
sistem de reguli sociale. 

Delimitarea acţiunilor supererogatorii de acţiunile morale este la fel de 
spinoasă. Fără îndoială, acţiunile meritorii sunt admirabile şi ar fi de dorit ca 
toată lumea să le imite, însă ele nu pot fi moralmente cerute tuturor. Spre 
exemplu, toţi sunt datori să dea prisosul lor celor aflaţi în nevoie (fără a aştepta 
laude pentru gestul lor), dar nu toţi trebuie să se simtă obligaţi să-şi împartă 
întreaga avere săracilor. 

De această dată în acord cu James Fishkin, socotim că fiecare membru al 
unei societăţi trebuie să dovedească un altruism minimal: o persoană care ştie că 
poate preveni un rău major (cum ar fi pierderea unei vieţi umane) este 
moralmente obligată să intervină dacă riscurile sau costurile personale sunt 
minore [11: 65]. Acest altruism minimal nu mai este meritoriu, ci obligatoriu. 
Dincolo de pragul altruismului minimal, fiecare persoană îşi asumă ca datorii 
diferite acţiuni socialmente supererogatorii, în funcţie mai curând de gradul de 
elevare spirituală decât de anumite criterii intersubiective. 

Revenind în contextul particular al comunicării, vom conchide că acțiunile 
semiotice ale comunicatorilor sunt în cea mai mare parte morale şi într-o 
măsură considerabil mai redusă supererogatorii, nici una dintre ele nefiind însă 
absolut indiferentă din punct de vedere moral. 

La încheierea acestei destul de lapidare explicitări pe care am dat-o 
conceptului de acţiune umană, aducem în atenţie câteva principii ale 
comportamentelor manifestate de un agent raţional normal, aşa cum au fost ele 
formulate de Jens Allwood' si Pierre Boudieu'*: 


!2 Jens Allwood, Linguistic Communication as Action and Cooperation. A Study in 
Pragmatics, Department of Linguistics, University of Göteborg, 1976, p. 46-55. 

(1) În principiu, oamenii sunt agenţi rationali normali, cu precizarea că 
raționalitatea şi normalitatea au o natură graduală; 

(2) Acţiunile unui agent sunt comportamente controlabile manifestate 
sub o anumită intenţie, în vederea atingerii unui scop; 

(3) Agenţii nu acționează împotriva propriei voințe; 

(4) Acţiunile unui agent sunt motivate; 

(5) În mod normal, agenţii nu acţionează pentru a-şi diminua plăcerea 
sau pentru a-şi spori suferința; 

(6) Acţiunile unui agent raţional sunt astfel alese încât să ofere cel mai 
adecvat şi eficient mod de atingere a obiectivului propus; 

(7) Un agent întreprinde o acţiune numai dacă crede că poate să-şi atingă 
scopul propus; 

(8) Toate acţiunile realizate sunt evaluabile din punct de vedere moral; 

(9) Cooperarea este un tip de interacţiune ce se stabileşte între doi sau 
mai multi agenţi rationali care (a) se iau reciproc în considerare şi (b) 
încearcă să atingă un scop comun. Considerafia mutuală implică, în sens 
larg, încercarea de a prevedea actele şi reacţiile celorlalţi, iar în sens restrâns, 
tratarea celorlalți dintr-o perspectivă etică, potrivit principiului „Trebuie să-i 
tratez pe ceilalţi aşa cum vreau să fiu tratat de ei şi trebuie să mă aştept să fiu 
tratat de ei aşa cum vreau eu să-i tratez“; 

(10) Agenţii sociali nu sunt particule care acţionează în mod mecanic sub 
constrângerea unor factori externi, dar nici subiecţi permanent conştienţi şi 
cunoscători care acţionează mereu în deplină cunoştinţă de cauză; 

(11) Agenţii au simţul practic de a face ceea ce e de făcut într-o situaţie 
dată, adică au simţul jocului; ei pot anticipa viitorul jocului, înscris în starea 
prezentă a jocului; 

(12) A avea simţul jocului înseamnă a stăpâni în practică viitorul jocului, 
altfel spus, a avea simţul istoriei jocului; jucătorul prost este întotdeauna în 
contratimp, în timp ce jucătorul bun anticipează, merge înaintea jocului; 

(13) După ce a interiorizat profund regularitätile unui joc, jucătorul face 
ceea ce trebuie să facă, în momentul în care trebuie să o facă, fără să aibă 
nevoie să afirme explicit (ca scop) ceea ce e de făcut; 

(14) Agentilor sociali nu li se cere să fie întotdeauna perfect în regulă, ci 
să încerce să se conformeze regulilor, să dea semne vizibile că ar respecta 
regula dacă ar putea. 

În calitatea lor de agenţi sociali, care se comportă în mod raţional şi respectă 
un sistem ierarhizat de reguli, emitentul şi receptorul acţionează în acord cu 
toate principiile enumerate mai sus, în vederea realizării unei sarcini comune: 
procesul de comunicare. 


15 Pierre Bourdieu, Rafiuni practice. O teorie a acţiunii, Editura Meridiane, Bucureşti, 
1999, p. 31-33, 115-134. 

5.2. REGULILE COMUNICĂRII: CARACTERIZARE GENERALĂ 


Regulile (în speţă, regulile care guvernează comunicarea umană) sunt forme 
de comportament socialmente aşteptate, atât în sens normativ (agenţii trebuie 
să se conformeze anumitor modele), cât şi în sens anticipativ (acţiunile agenţilor 
sunt într-o anumită măsură previzibile pentru semenii lor). 

În măsura în care fixează modele de comportament la care trebuie să se 
conformeze membrii unei comunităţi, regulile au trei proprietăţi remarcabile [6: 
89]: (a) por fi urmate, (b) sunt prescriptive şi (c) au o valabilitate contextuala. 

O regulă poate fi urmată dacă şi numai dacă persoanele care se raportează la 
ea au libertatea de a alege să se comporte în conformitate cu regula sau în 
răspărul ei, precum şi abilitatea fizică de a respecta regula. Prin urmare, 
procesul de comunicare nu poate fi asociat cu reguli ale comportamentelor 
reflexe (ex. „Vorbitorii trebuie să clipeascä din ochi în timpul rostirii 
discursului“) sau cu reguli care nu pot fi urmate (ex. „Ascultătorii trebuie să 
proceseze simultan cel puţin cinci mesaje acustice“). 

Toate regulile sunt prescriptive, în măsura în care stabilesc ceea ce este 
obligatoriu, dezirabil sau interzis într-o situaţie dată. Ele creează posibilitatea de 
a evalua (fie pozitiv, fie negativ) acţiunile care sunt săvârşite în domeniul pe 
care îl guvernează. 

Procesul de comunicare nu poate fi corelat cu reguli ale comportamentelor 
permise, de genul „Într-o conversaţie amicală, comunicatorii pot sta în 
picioare“, „Măcar o dată, fiecărui comunicator îi este îngăduit să tacă“, 
„Trecătorii au voie să vorbească în şoaptă“ etc., întrucât aceste manifestări nu 
pot fi nici prescrise, nici criticate. În plus, comportamentele (comunicative) 
permise sunt atât de numeroase încât orice sistem de reguli chemat să le 
guverneze ar fi imposibil de utilizat. 

În fine, regulile pot fi considerate contextuale, deoarece ele precizează tipul 
de comportament adecvat într-o situaţie dată şi determină manifestarea unor 
comportamente similare în circumstanţe asemănătoare. 

Contextualitatea regulilor de comunicare este ilustrată convingător, de pildă, 
de recurenta formulelor de salut („Bună ziua!“, „Salut!“, „La revedere!“, „Pa!“ 
etc.) la începutul, respectiv la sfârşitul unei întâlniri sau de utilizarea aceleeasi 
scheme conversationale intrebare-räspuns, în cazul aplicării unui chestionar. 

Potrivit lui Jacques Moeschler, acţiunile membrilor unei comunităţi sunt 
guvernate de trei categorii de regularităţi””: (a) norme, (b) reguli (în sens 
restrâns) şi (c) constrângeri. 


14 Kenth Bach si Robert M. Harnish, Linguistic Communication and Speech Acts, The 
MIT Press, Massachusetts, 1979, p. 121. 

15 Jacques Moeschler, Argumentation et conversation. Elements pour une analyse 
pragmatique du discours, Hatier-Credif, Paris, 1985, pp. 11-12. 

Normele sunt convenţii arbitrare fixate de către o instituţie. Ele pot fi sau 
respectate sau violate. Violarea normei antrenează o sancțiune, stabilită de 
instituția în cauză. Un exemplu potrivit în acest sens îl constituie o normă din 
regulamentul privind activitatea didactică al Universităţii „Al.I. Cuza“ din Iaşi 
care este menită să prevină încercările fraudare a examenelor. Studenţii care 
încalcă norma examinării oneste şi sunt prinşi copiind sunt sancţionaţi cu 
exmatricularea. 

Regulile sunt proprii unui sistem, nu unei instituţii. Fie că sunt obligatorii, 
fie că sunt facultative, ele au proprietatea de a fi urmate, respectiv de a nu fi 
urmate. Orice regulă este supusă condiţiilor de aplicare, iar nonaplicarea ei nu 
atrage o sancţiune, ci un blocaj al situaţiei. 

Categoria regulilor în sens restrâns poate fi ilustrată sugestiv prin regulile 
majorităţii jocurilor. Astfel, dacă dacă un jucător alege la un moment dat să nu 
urmeze regulile de mutare ale pieselor de şah nu primeşte nici o sancţiune, însă 
partida de şah la care participă intră în impas. 

Constrângerile sunt variabile dependente de domeniul lor de aplicare şi au 
proprietatea de a fi gradual satisfăcute. Spre exemplu, după Jacques Moeschler, 
într-o conversaţie s-ar cuveni satisfăcute, într-un grad cât mai mare, trei clase 
principale de constrângeri [15: 110-118]: 

1. constrângerile interactionale, protagonigtii conversatiei trebuind să 
satisfacă ritualurile de deschidere, „reparare“ şi închidere; 

2. constrângerile structurale, schimbul de mesaje fiind plasat sub un 

dublu imperativ, de continuare şi de închidere; 

3. constrângerile de legătură, care privesc interpretarea mesajelor şi 

prezervarea secvenţialităţii acestora. 

Triadei normă-regulă-constrângere, Kenth Bach şi Robert M. Harnish îi 
preferă cuplul conceptual regula-convenfie. 

Dacă regulile precizează comportamentele pe care semenii noştri se aşteaptă 
să le manifestăm într-o situaţie specificată, convențiile indică tipurile de acţiuni 
pe care le săvârşim automat atunci când, în anumite condiţii, manifestăm 
anumite comportamente. 

Printre regulile care nu au un caracter convenţional se numără, de pildă, 
interdicţia de a fuma în spaţiile publice, în speţă, interdicţia de a fuma în sălile 
de curs sau în cele de seminar. Respectarea regulii este vădită atunci când 
constatăm că fumätorii se abţin să-şi aprindă ţigara în respectivele locuri, iar 
„puterea“ regulii se manifestă ori de câte ori persoanele surprinse că încalcă 
regula sunt sancţionate. 

În rândul convențiilor care nu au un caracter regulativ am putea înscrie, de 
exemplu, acordul că ridicarea mâinii într-o sală de clasă trebuie tratată ca 
acţiune de a cere cuvântul. Valabilitatea unei asemenea convenţii este dovedită 
de faptul că, îndeobşte, profesorul îl îndeamnă să vorbească pe elevul care face 
gestul de a ridica mâna. 

Desi regulile si conventiile sunt distincte, foarte multe actiuni se dovedesc a 
fi, deopotrivä, conventionale si guvernate de reguli. Astfel, actiunea publicului 
de a se ridica în picioare la intrarea în sala de şedinţă a judecătorului este impusă 
de o regulă de desfăşurare a şedinţelor de judecată, însă ea are şi o dimensiune 
convenţională, întrucât poate fi privită ca o manifestare a respectului faţă de 
judecător şi față de instituţia pe care o reprezintă. 

Aşa cum sunt definite de Kenth Bach şi Robert M. Harnish, regulile şi 
convențiile pot fi puse în corespondenţă cu normele, respectiv constrângerile de 
la Jacques Moeschler, în măsura în care despre reguli ni se spune că pot fi 
respectate sau încălcate, iar despre convenţii că pot fi mai bine sau mai rău 
aplicate. 

Pe linia explicitärii normelor sociale — care intervin cu necesitate în 
desfăşurarea procesului de comunicare —, Seumas Miller!“ a trecut în revistă 
câteva particularități remarcabile: 

1. Orice normă socială este o regularitate în acţiune (respectiv, în 
abţinere) care se manifestă într-o anumită comunitate; 
2. Existenţa normelor sociale se întemeiază pe cunoaşterea comună a 
membrilor comunităţii respective; 
Normele sociale sunt, în parte, constitutive contextului de reguli 
acceptate; 
Multe norme sociale sunt interiorizate; 
Normele sociale sunt supuse revizuirii şi aplicării; 
Persoanele nu deliberează şi decid cu privire la toate acţiunile lor; 
Membrii comunităţii dezaprobă eşecurile înregistrate în realizarea 
acţiunilor normate, inclusiv propriile eşecuri, 
8. Atitudinea de dezaprobare are o forţă cvasi-moralä; 
9. Atitudinea de dezaprobare este o atitudine colectivă, nu un agregat de 
atitudini individuale. 
10. Dezaprobarea colectivă susţine, cel puţin în parte, conformitatea la 
normă; 
11. Normele sociale sunt susţinute prin sancţiuni. 

În prelungirea observaţiilor de mai sus, s-ar mai putea spune că acţiunile 
prescrise prin norme sociale pot fi motivate de trei dorinţe: (a) dorința de a 
acţiona, (b) dorinţa de a contribui la o acţiune colectivă sau (c) dorinţa de a face 
ceva care poate fi evaluat pozitiv sau negativ de membrii comunităţii. Ca atare, 
aceste acțiuni pot apărea în trei ipostaze distincte: 

(i) acte convenţionale (ex. conducerea maşinii pe partea dreaptă a şoselei), 

(ii) acte colective, însă nu convenţionale (ex. relațiile conjugale între soţi) şi 

(iii) acte individuale (ex. abtinerea de la a ucide o persoană). 


W 


IONI 


15 Seumas Miller, Social Norms, in G. Holmström-Hintikka şi R. Tuomela (eds.), 
Contemporary Action Theory, vol. II, Kluwer Academic Publishers, 1997, pp. 223-224. 

Ținând cont de definițiile şi distincţiile formulate până acum, vom încerca să 
folosim modelul comunicării articulat în prima parte a acestui curs pentru a 
fundamenta un sistem de reguli ale comunicării. 

Reuşita demersului nostru va putea fi atestată numai dacă emitentul, 
receptorul, mesajul, codul, realitatea şi canalul de transmitere, precum şi cele 
şase interacțiuni aferente (autorevelare-discernere, influentare-räspuns, emitere- 
receptare, informare sintactică-înţelegere sintactică, referire-coreferire, respectiv 
relationare-corelationare) se corelează cu un ansamblu consistent si, sub un 
anumit raport, complet de reguli ale comunicării. 

Asumând o contribuţie excelentă adusă de John Searle la teoria actelor de 
limbaj (şi a comunicării) ', vom grupa regulile de comunicare ce vor fi 
formulate în acest context în două clase principale: 

1. reguli constitutive şi 
2. reguli normative (sau regulative). 

REGULILE CONSTITUTIVE corespund „regulilor“ [în sens strict] din 
terminologia lui Jacques Moeschler şi se aplică la comportamentele logic- 
dependente de ele. Prin contrast, REGULILE NORMATIVE — care subsumează atât 
normele cât şi constrângerile definite de Jacques Moeschler — vizează 
comportamente preexistente şi independente. 

În contextul desfăşurării procesului de comunicare, regulile constitutive ar 
fixa condiţiile necesare ale comportamentelor comunicative, iar regulile 
normative, condiţiile lor dezirabile. 

Comunicarea nu se prezintă ca o situaţie de conflict în care două sau mai 
multe părţi au scopuri sau tendinţe contrare, însă, sub raportul regulilor 
constitutive, ea se desfăşoară aidoma unui joc. Aşa cum jucătorii unei partide de 
şah trebuie să respecte toate regulile (constitutive) de mutare a pieselor pe tablă, 
în caz contrar, neputându-se spune că joacă şah, comunicatorii sunt datori să se 
comporte în acord cu toate regulile constitutive ale comunicării (privind 
combinarea semnelor, autodezvăluirea, desemnarea unor fragmente ale realităţii 
etc.), pentru a fi în măsură să afirme că realizează un proces de comunicare. 

Din păcate, determinarea regulilor constitutive ale comunicării şi, implicit, 
identificarea unor mărci incontestabile ale blocării comunicării nu se fac cu 
aceeaşi uşurinţă ca în cazul jocurilor. Spre exemplu, este simplu să recunoaştem 
regulile constitutive ale fotbalului şi situaţiile de nerespectare a lor, dar nu şi 
regulile constitutive ale unei conversații sau cazurile de eşuare ale acesteia. 

Putem înţelege fără probleme limitele terenului de joc, compartimentele lui, 
dispunerea jucătorilor, posibilităţile de control a mingii etc. şi ne dăm seama 
imediat care sunt situaţiile în care jocul se blochează: unii indivizi îi opresc din 
acţiune pe alţi indivizi prin imobilizarea lor cu mâinile sau prin piedică, mingea 


1 John R. Searle, What is a Speech Act?, în John R. Searle, The Philosophy of Language, 
Oxford University Press, Oxford, 1971, pp. 41-42. 

este controlatä cu mäna de cätre „jucätorii de teren“, un individ primeste mingea 
cänd se aflä in spatele liniei de apärare adverse etc. 

În schimb, sunt foarte greu de precizat — prin reguli constitutive — acele 
modele clare şi precise de acţiuni semiotice care ne permit să spunem, pe baza 
unor mărci obiective şi observabile, când doi sau mai mulţi indivizi comunică şi 
când nu comunică. 

Am fi tentaţi să spunem, de pildă, că regulile de (bună) formare a mesajelor 
sunt reguli constitutive ale comunicării şi că nerespectarea lor anulează 
posibilitatea de a comunica. Dar cât de „inflexibile“ sunt respectivele reguli 
sintactice, ştiind că în ciuda unor abateri (ce e drept, minore) de la ele, se poate 
realiza cel puţin o comunicare parţială? Spre exemplu, faptul că încalc gramatica 
limbii române, rostind enunţul „Eu renunţat la fumatul din cauza la soţia mea“ 
nu determină intrarea în impas a conversaţiei mele cu cineva. Foarte probabil, 
acesta este în stare să aducă mesajul receptat la enunţul standard „Eu am 
renunțat la fumat din cauza soţiei mele“. 

Singura concluzie care ni se pare a fi plauzibilă la acest punct este aceea că 
regulile constitutive ale comunicării nu ne permit să distingem decât într-un 
număr foarte mic de cazuri între „comunicare“, „noncomunicare“ si 
„anticomunicare“, cel mai adesea ele ajutându-ne să determinăm doar diferite 
grade de realizare ale acestora. 

O dată fixate, cu ajutorul regulilor constitutive, „bornele“ comunicării, se 
poate trece la inventarierea unor reguli de „„fasonare“ a comportamentelor 
comportamentelor comunicative. Aceste reguli normative nu au menirea de a-i 
dispune pe indivizi în contextul comunicării — lucru realizat deja prin adoptarea 
regulilor constitutive —, ci de a-i ajuta să atingă parametri de comunicare 
specifici: de eficienţă, de precizie, de simplitate, de moralitate etc.'* 

În cuprinsul acestei lucrări ne vom limita doar la regulile normative de 
eficienţă, respectiv de moralitate, raportând rezultatele comunicării la eforturile 
depuse în vederea obţinerii lor şi plasând comunicatorii la diferite niveluri de 
probitate morală. 

În măsura in care aceste reguli nu au un caracter necesar — ele nefiind 
chemate să discrimineze comunicarea de toate celelalte fenomene —, nu riscăm 
să afectăm prin intermediul lor consistenţa comunicării şi să facem imposibilă, 
astfel, localizarea comunicării în cadrul realităţii sociale. 

Ne rămâne, în schimb, sarcina de a dovedi, prin raportare la modelul 
comunicării propus, relevanta regulilor respective, caracterul lor dezirabil, 
precum şi posibilitatea armonizării acestora într-un sistem consistent. 

Înainte de a trece la prezentarea ansamblului de reguli ale comunicării, ni se 


15 Aceste valori practice sunt propuse de către Tadeusz Kotarbiński în analiza generală a 
acţiunilor, însă ele pot fi aplicate şi interacțiunilor semiotice. Cf. Tadeusz Kotarbinski, 
Tratat despre lucrul bine făcut, Editura Politică, Bucureşti, 1976, pp. 148-163. 

pare potrivit să consemnäm câteva precizări privind eficienţa, respectiv 
moralitatea actelor de comunicare. 

Conform pertinentelor definiţii date de Tadeusz Kotarbinski, vor fi 
considerate eficiente doar acele acţiuni care conduc la un efect intenţionat 
asumat ca scop. Acţiunile care nici nu ating scopul, nici nu-l fac posibil şi nici 
nu-l uşurează vor fi socotite neeficiente. Spre exemplu, la nivelul oraşului Iaşi, 
în raport cu scopul de a ajunge din Podu Roş în Parcul Copou, acţiunea de a lua 
tramvaiul 1 este eficientă (întrucât acest tramvai mă poate duce până acolo), iar 
acţiunea de a lua un microbuz în direcția Tomeşti este neeficientă. 

Dintre actele neeficiente, unele se dovedesc a fi antieficiente — dacă 
zădărnicesc sau îngreunează atingerea scopului —, iar altele, indiferente, dacă nu 
influenţează deloc atingerea scopului propus. Revenind la exemplul de mai sus, 
urcarea în microbuzul de Tomeşti este, în mod evident, antieficientă, iar 
angajarea unei conversații cu un coleg este indiferentă. 

În contrast cu indiferența, eficienţa si antieficienţa au o natură graduală. 
Astfel, dacă îmi propun scopul de a vorbi fluent limba germană, este mai 
eficient să frecventez un curs interactiv la o universitate din Germania decât să 
citesc un dicţionar enciclopedic al limbii germane. În raport cu același scop, 
învăţarea în paralel a limbii chineze este mai antieficientă decât studiul 
geografiei Europei. Prin comparaţie, purtarea unei şepci cu cozoroc şi ieşirea la 
plimbare după luarea cinei sunt deopotrivă de indiferente. 

Eficienţa unei acţiuni se lasă recunoscută prin trei atribute esenţiale: (a) 
precizia, (b) exactitatea şi (c) economicitatea. 

Urmându-l, în continuare, pe Tadeusz Kotarbinski, vom spune că o sarcină 
este executată cu atât mai precis cu cât, dintr-un anumit punct de vedere, 
produsul diferă mai puţin de model. În acest sens, putem vorbi de o precizie mai 
mare sau mai mică a unei operaţii de apendicită, după cum mişcările chirurgului 
se apropie mai mult sau mai puţin de mişcările standard prescrise în manualele 
de specialitate. 

Dacă „precis“ înseamnă fără eroare, „exact“ echivalează cu amănunţit. Cu 
alte cuvinte, o acţiune este exactă, dacă şi numai dacă ea nu omite nimic 
important. Un exemplu potrivit în acest sens este dat de urmarea uzanțelor 
diplomatice la primirea de către şeful statului a unui ambasador străin. 
Exactitatea ritualului de întâmpinare presupune urmarea cu scrupulozitate a 
tuturor acţiunilor prescrise. 

În sfârşit, în funcţie de factorul considerat constant din contextul acţiunii, 
economicitatea îmbracă două forme distincte: (a) forma productivității, 
respectiv (b) forma reducerii cheltuielilor. 

Un procedeu este cu atât mai productiv cu cât dă un produs mai preţios cu 
cheltuielile date. Se subintelege, astfel, că aceste cheltuieli constituie factorul 
contextual constant. Să ne imaginăm, de exemplu, că un profesor le cere elevilor 
să compună o poezie de dragoste pe baza unui vocabular de 50 de cuvinte. 

Actiunile elevilor vor fi cu atät mai productive cu cät vor combina mai ingenios 
cuvintele date, pentru a obţine un efect literar cât mai semnificativ. 

Cea de-a doua formă a economicitätii — reducerea cheltuielilor — este şi cea 
mai relevantă în procesul comunicării. Ea presupune atingerea obiectivelor 
propuse cu un consum cât mai redus de mijloace (semiotice). Derivată din 
principiul parcimoniei, cerința reducerii cheltuielilor ar impune aducerea 
mesajelor vehiculate în cursul comunicării la cea mai simplă (însă, nu şi 
simplistă) variantă posibilă. Un autor de carte, de pildă, ar trebui să-şi simplifice 
cât mai mult lucrarea, în ultimă instanţă, să reducă numărul de pagini ale cărţii, 
sub rezerva de a nu afecta astfel conţinutul acesteia. 

Din păcate, imperativul reducerii cheltuielilor nu este luat în seamă în 
societăţile risipitoare contemporane. Redus la statutul de consumator, omul 
devine din ce în ce mai capricios în „cumpărarea“ diverselor produse care îi sunt 
oferite, fapt care antrenează multiplicarea şi diversificarea ofertei. Milioane de 
cărţi, broşuri, ziare, reviste şi pliante, sute de posturi de radio şi televiziune, 
miriade de site-uri pe Internet etc. pun la dispoziţia unui receptor blazat un 
mozaic deconcertant de mesaje, în scopul obţinerii unui anumit efect. Or, 
aparent paradoxal, cu cât mesajele vehiculate sunt mai numeroase, cu atât 
comunicarea devine mai deficitară. S-ar părea, astfel, că economicitatea acţiunii 
condiţionează, într-o oarecare măsură, chiar eficacitatea acţiunii. 

În contextul comunicării — ca, de altfel, în toate celelalte activităţi —, 
eficienţa are următoarele şase componente [18: 166]: 

1. o mai mare iutealä în mişcarea organelor active (un conferenţiar 
experimentat vorbeşte într-un ritm mult mai alert decât un elev); 

2. un efort mai redus în executarea lor (studentul depune un efort 
considerabil în reproducerea unui conţinut ştiinţific pe care profesorul l-a 
predat foarte degajat la curs); 

3. o apropiere mai mare a mişcării executate de cea intenţionată 
(afirmaţia multor elevi sau studenți — „Ştiu, dar nu pot să spun“ — trebuie 
înţeleasă ca expresie a unei eficiente reduse în comunicare; astfel, ei sunt 
conştienţi că subzistă un ecart semnificativ între ceea ce vor să spună şi ceea 
ce spun efectiv); 

4. un grad mai mare de autonomicitate a mişcării (un student dovedeşte 
eficiență comunicativă în timpul unui examen oral dacă tratează subiectele 
date fără a solicita „cooperarea“ profesorului examinator); 

5. o mai mare fluentä a mişcării, în opoziţie cu sacadarea trecerii de la o 
fază la alta (un comunicator eficient vorbeşte fluent, în contrast cu vorbitorii 
neexperimentați care fac pauze între propoziţii); 

6. un grad mai mare de integritate şi siguranţă, prin integritate 
intelegändu-se înlocuirea mai multor impulsuri cu unul singur (eficienţa unui 
comunicator este vădită de faptul că mesajele lui au un aspect unitar, chiar 
dacă sunt formate semne variate (cuvinte, indici, iconi şi simboluri). 

Dintre condiţiile de dobândire a eficienţei (în comunicare), cinci par a avea o 
importanţă aparte [18: 222-223]: 

1. repetarea continuă a exerciţiilor de genul respectiv (cei care vor să 
vorbească eficient în public trebuie să se silească să vorbească în public cât 
mai mult); 

2. ridicarea treptată a gradului de dificultate (eficienţa comunicativă nu 
este compatibilă cu ancorarea în scopuri de rutină; cine evită experienţele 
noi — pe motiv că ridică dificultăți — nu va deveni niciodată eficient); 

3. punerea în faţa subiectului care exersează a unor obiective care 
depăşesc competenţa abilității dobândite, dar realizabile cu un efort 
suplimentar (eficienţa în comunicare presupune dublarea scopurilor de rutină 
cu scopuri mobilizatoare; în acest sens, un profesor le poate cere elevilor să 
rezolve anumite probleme care depăşesc resursele manualului, dar care pot fi 
soluționate cu ajutorul altor materiale didactice); 

4. luarea unor pauze de odihnă (lipsa răgazurilor de odihnă conduce la 
rutină; spre exemplu, un ziarist care vrea să publice în fiecare zi câte un 
material, fără a-şi oferi ocazia reîmprospătării forțelor va scrie din ce în ce 
mai tern şi fără substanţă); 

5. coordonarea optimă a acţiunilor, astfel încât să nu se stânjenească 
unele pe altele, ci să se ajute reciproc (un comunicator eficient ştie să 
armonizeze componenta verbală cu componenta nonverbală a mesajelor, 
pentru a obţine un efect maxim; în cazul unui comunicator neexperimentat, 
indicii parazitează sau chiar contrazic semnele verbale). 

A doua categorie de reguli normative — regulile morale — au relevanţă în 
cadrul unei societăți, dacă şi numai dacă cei mai mulți membri ai acesteia (a) 
sunt motivaţi să facă versus să nu facă unele lucruri, uneori în dauna propriului 
interes, (b) tind să se simtă vinovaţi (sau, cel puţin, neliniştiţi) dacă nu reuşesc 
să se conformeze anumitor aşteptări sociale şi (c) tind să fie indignati şi să-i 
critice pe cei care se comportă sub standardele sociale acceptate. 

Valorile morale ale acţiunii (comunicative) pot fi determinate în acord cu 
cele trei faze principale ale acesteia”: (i) decizia, (ii) realizarea si (iii) 
detaşarea. 

(i) O DECIZIE veritabilă recreează elementele unei situaţii într-o sinteză nouă, 
dovedindu-se, astfel, un act creator, nu un compromis. Decizia este prima fază a 
acţiunii la care putem ataşa o valoare morală, întrucât ea angajează substanţa 
personalităţii agentului în alegerea făcută. De regulă, o persoană optează să 
acţioneze într-un anumit fel pe baza informaţiilor incomplete (!) aflate la 
dispoziţie. Ea trebuie, astfel, să îşi asume un risc, pentru a face cel mai mare 
bine posibil în condiţiile date. 


1 Olivier Du Roy, La reciprocite. Essai de morale fondamentale, EPI, Paris, 1970, p. 199 
sqq. 

Moralistii amintesc aici douä maladii ale deciziei, la fel de pernicioase: 
nehotärärea si impulsivitatea. În timp ce agentul indecis rămâne închis în lumea 
reflexiilor sale, ezitând să se angajeze în atingerea unui scop (fiindcă îi este 
teamă să înfrunte riscurile deciziei), impulsivul răspunde spasmodic şi fără o 
autonomie veritabilă la solicitările ambientului. Laşitatea indecisului şi 
temeritatea impulsivului se abat deopotrivă de la norma prudenfei şi trebuie să 
primească aceeaşi sancţiune morală. 

(ii) REALIZAREA acţiunii presupune o manifestare a voinţei, fără de care, 
intenţiile bune rămân neputincioase. Un agent respectă principalele condiţii de 
realizare a unei acţiuni, dacă şi numai dacă: 

1. mobilizează cu răbdare toate mijloacele necesare pentru săvârşirea 
acţiunii (ex. nimeni nu poate trece la redactarea unei lucrări ştiinţifice înainte 
de a-şi constitui bază bibliografică suficientă); 

2. caută activ mijloace de depăşire a obstacolelor care stau în calea 
realizării acţiunii propuse (ex. nici un bun orator nu renunţă să-şi ţină 
discursul pe motiv că are de-a face cu un public ostil sau indiferent, întrucât 
este capabil să folosească tehnici de câştigare a bunăvoinţei auditoriului); 

3. alege un câmp de acţiune limitat şi găseşte cel mai bun moment de 
luare a iniţiativei (şansele de realizare eficientă a unei acţiuni sunt cu atât 
mai mari cu cât domeniul ei este mai bine determinat; astfel, o persoană 
rezonabilă îşi va propune să ţină o foarte bună conferință de istorie — 
obiectiv pentru care îşi poate mobiliza, în timp scurt, toate resursele —, dar nu 
şi să ţină în general conferinţe de istorie); 

4. îşi adaptează acţiunea la solicitările şi limitele realului (conştient de 
faptul că realitatea ne educă, un bun comunicator nu-şi va propune să 
realizeze decât acţiuni realiste; spre exemplu, un ţăran român nu-şi poate 
propune să ţină un discurs în Congresul Statelor Unite); 

5. dovedeşte perseverenţă, economisindu-şi resursele disponibile pentru o 
durată mai mare (una dintre cele mai mari greşeli pe care o poate face un 
agent este aceea de a-şi planifica acţiunile pe termen scurt, cheltuindu-şi 
toate energiile pentru realizarea obiectivelor imediate; atingerea obiectivelor 
strategice — care ne structurează întreaga viaţă — reclamă gestionarea cu 
parcimoniei a resurselor, fatalmente limitate, de care dispunem). 

Realizarea oricărei acţiuni — indiferent de gradul ei de complexitate — 
implică înfruntarea mai multor obstacole. În faţa acestora, unii agenți manifestă 
trei atitudini greşite, care pot fi sancţionate şi din punct de vedere moral [19: 
202-203]: (a) febrilitatea, (b) eschivarea şi (c) incapafänarea. 

Prima atitudine se vädeste în permanenta agitaţie a unor agenţi care vor să 
producă schimbări cât mai spectaculoase într-un răstimp cât mai scurt. 
Nemultumiti de ritmul în care se schimbă realitatea, aceştia îşi pierd răbdarea şi 
se angajează într-o sumedenie de „pseudo-actiuni“, pe care nu le duc până la 
capăt şi care le epuizează resursele. Un agent impacientat este veşnic grăbit, 

transpirat, nervos şi „aflat în treabă“, întrucât, înainte de a încheia o acţiune se 
angajează în alte acţiuni şi simulează realizarea altor acţiuni. Spre exemplu, o 
persoană care vrea să înveţe limba germană cât mai repede şi cât mai bine poate 
cădea cu uşurinţă în capcana febrilitätii, astfel încât, în loc să depăşească, 
înarmat cu multă răbdare, o problemă de genul verbelor cu particulă separabilă, 
începe să înveţe, în paralel, limba japoneză şi înotul. 

Cea de-a doua atitudine este proprie persoanelor care se descurajează în faţa 
unui obstacol serios şi care abandonează acţiunea întrucât se tem de un eventual 
eşec. Atitudinea de eschivare este la fel de criticabilă sub raport moral ca 
febrilitatea, întrucât este asociată, întotdeauna, cu laşitatea. Orice acţiune 
presupune asumarea unui risc şi, implicit, manifestarea unei doze suficiente de 
curaj, deoarece, de regulă, nu sunt cunoscuţi toţi parametrii situaţiei actionale. 
De pildă, un actor debutant poate fi cuprins de teamă înainte de a urca pe scenă 
(ar fi oarecum anormal ca lucrurile să stea altfel), însă tracul nu i-ar justifica 
deloc renunţarea la rol. 

Ultima atitudine păguboasă care poate fi adoptată în faza realizării acţiunii, 
incäpäfänarea, îi caracterizează pe oamenii mult prea voluntari pentru a accepta 
„lecţiile“ realităţii. Atunci când se pune problema realizării unei acţiuni dificile, 
orice agent raţional se informează, deliberează şi adoptă un plan de acţiune. Însă 
tot acesta se arată dispus să-şi ajusteze planul adoptat, dacă realitatea (complexă 
şi schimbătoare) îi impune acest lucru. Din păcate, mulţi agenţi nu se lasă 
„educați“ in suficientă măsură de realitate, preferând să-şi urmeze cu 
încăpățânare proiectul iniţial, chiar dacă devine evident că el nu mai este 
rezonabil. Astfel, un profesor încăpățânat poate continua să-şi citească 
prelegerea pregătită pentru o foarte veche generaţie de studenţi, ignorând apatia 
sau chiar ostilitatea noilor generaţii de studenţi din amfiteatru. Consecința 
acestei atitudini nu poate fi alta decât eşecul comunicării didactice. 

(iii) DETAŞAREA este faza demobilizării forţelor concentrate în vederea 
atingerii obiectivelor propuse, id est faza bucuriei de a vedea cum fructul copt 
desprins de copac trăieşte propria viaţă. 

În raport cu această fază, mai puţin luată în seamă de teoreticienii acţiunii, 
agenţii riscă să adopte două atitudini greşite (din punct de vedere moral): (a) 
perfecţionismul şi (b) activismul. 

Perfectionistii păcătuiesc prin aceea că reiau constant opera realizată pentru 
a o finisa. Procedänd în acest fel, ei se privează de multumirea firească pe care o 
procură ducerea la bun sfârşit a unei acţiuni şi, în plus, dau dovadă de 
înfumurare, întrucât cred că o operă umană poate fi adusă la perfecţiune. 
Lipsurile, neajunsurile şi erorile sunt inerente oricărei opere umane. Unui agent 
rezonabil, activ şi eficient nu i se cere decât să le reducă la un minimum 
acceptabil, nicidecum să le elimine complet. Autorul care şi-ar propune să scrie 
o carte perfectă, fără nici un cusur, nu ar reuşi să publice nici una. 

Activiştii sunt cel puţin la fel de criticabili ca perfectionistii. Fiind centrati 

pe actiune si nu pe operä, ei simt doar satisfactia de a actiona si regretä sfärsitul 
sarcinii propuse. In contextul comunicärii, activismul este semnalat de logoreea 
unor vorbitori, care nu-si propun atingerea unor scopuri comunicative, ci 
procurarea pläcerii goale de a se auzi vorbind. 

La încheierea acestor consideraţii, aducem în atenţie trei tipuri de oameni pe 
care Olivier Du Roy le-a asociat cu trei caractere şi cu trei atitudini spirituale în 
faţa vieţii [19: 205-206]: (a) esterul, (b) agentul voluntar şi (c) creatorul. 

Estetul este o persoană schimbătoare, relaxată, amabilă, slab ancorată în 
realitate şi cantonată în lumea afectelor şi gândurilor sale. Manifestând o 
atitudine contemplativă, estetul este un agent ineficace. 

Agenţii voluntari sunt animați de dorinţa de a se afirma în raport cu semenii 
lor şi, ca atare, vor să-şi dovedească forța şi capacitatea de a învinge obstacolele. 
Activi şi energici, ei pot să-şi atingă obiectivele propuse, însă, agresivitatea de 
care se fac deseori vinovaţi afectează negativ climatul social. 

În sfârşit, creatorul are capacitatea de a-şi mobiliza cu răbdare forţele, se 
adaptează permanent la realitate şi persevereazä în urmărirea scopurilor propuse. 
El este cel mai dezirabil model de agent social şi, implicit, de comunicator. 


5.3. REGULILE CONSTITUTIVE ALE COMUNICĂRII 


După ce am urmărit, în linii generale, felul în care acţiunile umane sunt 
guvernate de diverse categorii de reguli, vom căuta, în cele ce urmează, să 
determinăm regulile constitutive sau necesare ale jocului de comunicare, altfel 
spus, regulile care fac cu putinţă comunicarea. 


5.3.1. COMUNICARE-NONCOMUNICARE-ANTICOMUNICARE. Identificarea şi 
caracterizarea regulilor necesare ale comunicării pare a fi o sarcină foarte 
dificilă, cu atât mai mult cu cât s-a încetățenit, într-o oarecare măsură, 
convingerea că este la îndemâna tuturor să comunice, ba chiar sunt 
„condamnaţi“ să comunice”. 

Procesul de comunicare (umană) nu este un fapt natural, ci unul instituţional. 
El nu subzistă ca entitate independentă, ce poate fi descrisă şi explicată „din 
exterior“, ci ca produs al unui acord social realizat de membrii unei comunităţi 
umane. Acest acord social, care face cu putinţă comunicarea se concretizează în 
regulile constitutive ale comunicării. 

Atunci când am căutat să determinăm — sub un anumit raport — toți factorii 
constitutivi ai comunicării, ne-am oprit la prestaţia lui Roman Jakobson, 
subscriind la teza că orice proces de comunicare presupune un emitent, un 
receptor, un cod, un mesaj, o situaţie şi un canal de transmitere. 

Alegerea făcută ni s-a părut a fi suficient de indreptätitä, în măsura în care, 


20 A se vedea axioma lui Paul Watzlawick „Nu putem să nu comunicäm“. 

asa cum am consemnat in sectiunea introductivä a lucrärii, cei sase factori 
constitutivi enumerafi mai sus par să fie în concordanţă cu clauzele de 
independentä si completitudine: (a) nici unul dintre cei sase parametri nu poate 
fi redus la ceilalți, fără o pierdere semnificativă în plan teoretic; (b) luaţi 
împreună, cei şase parametri permit articularea unei reprezentări complete a 
procesului de comunicare. 

În mod evident, completitudinea de care vorbim nu implică recuperarea 
tuturor aspectelor de detaliu ale comunicării. De altfel, însăşi definiţia teoriei — 
construcție abstractă — justifică, pe deplin ignorarea lor. În aceste condiţii, 
completitudinea teoretică invocată poate fi susţinută prin simplul fapt că 
modelul propus permite o bună înţelegere a comunicării. 

Prin raportare la toţi factorii relevanti ai comunicării, am determinat, apoi, 
un sistem complet (în înţelesul dat mai sus acestui termen) al interacțiunilor 
comunicati ve: 

1.  AUTODEZVĂLUIRE (E) — DISCERNERE (E), 

INFLUENTARE (R) — RĂSPUNS (R'), 

EMITERE (M) — RECEPTARE (M'), 

INFORMARE SINTACTICĂ (C) — ÎNŢELEGERE SINTACTICĂ (C)), 
REFERIRE (S) — COREFERIRE (S') şi 

RELATIONARE (T) — CORELATIONARE (T'). 

Or, dacă procesul de comunicare poate fi redus la acest sistem de interacțiuni 
semiotice, ni se pare just să susţinem că regulile constitutive ale comunicării 
revin, în ultimă instanţă, la regulile care generează fiecare interacţiune în parte. 

Cele douăsprezece acţiuni semiotice pe care le realizează — în maniere 
diferite — emitentul şi receptorul pot primi, prin convenţie, diferite valori din 
intervalul de numere reale [-1, 1], cu următoarele precizări: 

a. valoarea „l“ corespunde acţiunilor semiotice pe deplin reuşite, care 

conduc la atingerea obiectivului vizat; 

b. valoarea „0“ corespunde acţiunilor semiotice nule sau indiferente, care 
nici nu favorizează, nici nu împiedică atingerea obiectivului vizat; 

c. valoarea „-1“ corespunde acţiunilor semiotice „perverse“, care, nu 
numai că nu favorizează realizarea obiectivului vizat, ci conduc la 
obţinerea unui efect contrar celui scontat. 

Alocând diferite valori (pozitive, respectiv negative) actelor semiotice pe 
care două sau mai multe persoane le săvârşesc în aceeaşi situaţie actionalä, 
putem distinge următoarele cinci tipuri de interacţiune: 

1. COMUNICAREA DEPLIN REUŞITĂ, 

COMUNICAREA PARȚIAL REUŞITĂ, 
NONCOMUNICAREA, 
ANTICOMUNICAREA RELATIVĂ şi 
ANTICOMUNICAREA ABSOLUTĂ. 

(1) Dupä cum se poate lesne bänui, COMUNICAREA DEPLIN REUSITÄ este un 
ideal imposibil de atins in practicä. Cunostintele limitate pe care le avem despre 
noi înşine, despre ceilalţi şi despre realitate, constrângerile impuse de mediu, dar 
şi de propriile interese, experienţele de comunicare limitate şi diferite şi, nu în 
ultimul rând, imprecizia scopurilor asumate nu îngăduie realizarea în cea mai 
mare măsură posibilă a tuturor celor şase interacțiuni subsumate comunicării. 

De altfel, acordarea de valori acţiunilor semiotice realizate de emitent şi 
receptor nu are un fundament întru totul obiectiv, deşi nu este cu totul arbitrară. 
Spre exemplu, unul şi acelaşi act de autodezvăluire poate primi o valoare relativ 
mare dacă emitentul şi receptorul se centrează pe dimensiunea referentialä a 
comunicării — căutând, în primul rând, să-şi formeze cunoştinţe comune cu 
privire la realitate —, şi o valoare sensibil mai mică dacă obiectivul urmărit de 
comunicatori este consolidarea relaţiei sociale dintre ei. 

Alături de caracterul relativ al obiectivelor vizate, cele şase interacțiuni 
comunicative par a fi marcate şi de o antinomie funciară: reuşita mai mare a 
unor interacțiuni antrenează, într-o oarecare măsură, eşecul relativ al altor 
interacțiuni. Astfel, dacă doi comunicatori cooperează foarte eficient în 
realizarea interacțiunii „conative“ (influentare-räspuns), este foarte probabil ca 
ei să eşueze parţial la nivelul interacțiunii referire-coreferire. 

Marketingul politic ne oferă o excelentă ilustrare a acestei situații: succesul 
spectaculos al unei campanii electorale se asociază, de regulă, cu o foarte slabă 
informare semantică. Politicianul-candidat şi electoratul au foarte puţine 
cunoştinţe comune cu privire la realitatea social-politică. 

(2) Năzuind mereu spre realizarea unei comunicări deplin reuşite, emitentul 
şi receptorul nu pot spera să ajungă decât la o formă cât mai dezirabilă de 
COMUNICARE PARȚIAL REUŞITĂ. Acest lucru se întâmplă atunci când toate 
acţiunile semiotice realizate de comunicatori pot primi o valoare mai mare decât 
„0“ şi cât mai apropiată de „1“. O asemenea situaţie ar fi ilustrată de conversaţia 
deschisă şi suportivă între doi prieteni, care au o vastă experienţă de comunicare 
comună şi care urmăresc aceleaşi obiective conversationale. 

(3) Respinsă de unii teoreticieni ai comunicării, precum Paul Watzlawick şi 
Dean Barnlud, NONCOMUNICAREA nu pare a surveni atât de rar pe cât se crede în 
viaţa socială. La prima vedere, s-ar părea că două persoane aflate în aceeaşi 
situaţie actionalä sunt constrânse să acţioneze, fie prin acţiuni productive (sau 
transformatoare), fie prin abţineri. Dacă, în plus, situaţia actionalä respectivă ar 
fi de ordin semiotic, aceleaşi persoane ar realiza, în mod fatal, acţiuni semice şi, 
de ce nu, un proces de comunicare. 

Însă, după cum am precizat în prima parte a lucrării, comunicarea nu 
subsumează doar acțiuni, respectiv reacţii (semiotice), ci acţiuni reciproce sau, 
poate mai exact, acțiuni complementare. Dacă actele persoanelor aflate in 
aceeaşi situaţie (semiotică) nu se corelează şi nu converg spre aceleaşi obiective, 
toate interacţiunile comunicative dobândesc valoarea „0“. 

In cazul in care, spre exemplu, un individ nu incearcä nici mäcar sä 
discearnä aspectele personale care ii sunt dezväluite de o altä persoanä, suntem 
indreptätiti să spunem că, cel puţin sub raportul dimensiunii expresive, avem de- 
a face cu o „comunicare-zero“, id est cu o noncomunicare. Or, asemenea 
impasuri pot surveni concomitent şi la celelalte cinci niveluri ale comunicării 
(conativ, retoric, metasemiotic, referential şi fatic), situaţii în care nu mai este 
vorba de o noncomunicare relativă, ci de una absolută. 

Noncomunicarea poate fi pusă în analogie cu situaţia în care un băiat şi o 
fată merg la dans, însă, din varii motive — nu au fost invitaţi să danseze, au o 
indispozitie, sunt foarte timizi etc. —, nu dansează. Simplul fapt că se află în 
circumstanţe adecvate dansului, nu îi determină să danseze efectiv. În acelaşi 
fel, două persoane care se află în circumstanţe favorabile începerii şi desfăşurării 
unui proces de comunicare, pot să se ignore, caz în care, evident, nu comunică. 

(3) La prima vedere, termenul de ANTICOMUNICARE pare chiar mai straniu 
decât cel de noncomunicare, însă, din nefericire, el îşi găseşte nenumărate 
instanţe în viaţa socială. Într-un anumit sens, anticomunicarea este o formă de 
comunicare, o comunicare inversă sau perversă. 

Particularitätile anticomunicärii pot fi sugerate prin două analogii simple. 

Să ne imaginăm, mai întâi, o discotecă şi doi tineri — un băiat şi o fată — care 
au venit să danseze. Făcând abstracţie de toate celelalte persoane din discotecă, 
putem determina trei situaţii posibile: (a) tinerii se ignoră reciproc şi nu 
dansează deloc; (b) tinerii încearcă să danseze împreună, însă unul caută să 
danseze vals, iar celălalt foxtrot; (c) ambii tineri dansează vals, mişcările lor 
potrivindu-se în suficientă măsură pentru a conchide că aşa stau lucrurile. 

Să ne închipuim, apoi, un teren de fotbal pe care se află 23 de persoane, de 
asemenea, în trei situaţii posibile: (a) persoanele stau întinse pe gazon; (b) 
persoanele aleargă pe teren, unii lovind mingea cu picioarele şi cu capul (ca la 
fotbal), alții fugind cu mingea în mână până în spatele porţii adverse (ca la 
rugbi); (c) persoanele urmează regulile de fotbal, deşi, uneori, le încalcă mai 
mult sau mai puţin intenţionat (comitänd henţuri, faulturi etc.). 

Tinerii care nu dansează şi persoanele de pe teren care nu joacă nici un joc 
sunt asemenea persoanelor care se află într-o situaţie semioticä actionalä, dar nu 
comunică, „realizând“ o noncomunicare. 

Tinerii care dansează vals (fata arătându-se, eventual, mai pricepută ca 
băiatul) şi persoanele care joacă fotbal (unii dintre ei, mai bine decât ceilalţi) 
sunt asemenea persoanelor care realizează o comunicare parţial reuşită. În 
măsura în care comportamentele lor se potrivesc, sugerând urmarea unor reguli, 
persoanele în cauză joacă, mai bine sau mai puţin bine, acelaşi joc. 

În sfârşit, tinerii care vor să danseze dansuri diferite şi persoanele care vor să 
joace jocuri diferite stau în analogie cu agenţii semiotici care practică — în 
măsuri diferite — anticomunicarea. Problema gravă care apare în acest context nu 
rezidă în nepotrivirea întâmplătoare a acţiunilor realizate, ci în imposibilitatea 

potrivirii lor, cätä vreme actiunile respective sunt generate de urmarea unor 
reguli incompatibile. 

Prin raportare la cele şase interacțiuni comunicative, anticomunicarea 
survine, în grade diferite, în următoarele şase situaţii: 

a. emitentul se disimulează (transmițând, cu bună ştiinţă, informaţii false 
despre el însuşi) sau receptorul ignoră (voit) aspectele personale 
dezvăluite de emitent; 

b. emitentul exercită o influență (afectivă, cognitivă sau 
comportamentală) distructivă asupra receptorului sau acesta din urmă 
răspunde (conştient) în răspărul influenţei resimtite; 

c.  emitentul transmite prost mesajul sau receptorul percepe greşit mesajul 
care îi este destinat; 

d. emitentul transmite un mesaj dezarticulat, sporind gradul de 
impredictibilitate cu privire la codul folosit sau receptorul refuză să 
coreleze mesajul primit cu vocabularul şi regulile acestui cod; 

e. emitentul îl induce în eroare pe receptor cu privire la obiectele şi stările 
de lucruri din realitate sau receptorul ignoră voluntar cunoştinţele 
aferente mesajului; 

f.  emitentul sau receptorul caută să distrugă relaţia socială care îi leagă. 

Celor douăsprezece acţiuni corelate mai sus urmează să li se acorde valori 
negative — din intervalul [-1, 0) —, in parte, şi pentru a evidenția faptul că 
anticomunicarea implică încălcarea vinovată a regulilor morale. Persoanele care 
o practică nu-şi ating obiectivele specifice situaţiei de anticomunicare decât prin 
ignorarea, înşelarea sau desconsiderarea semenilor lor. 

(5) Din fericire, aidoma comunicării deplin reuşite, ANTICOMUNICAREA 
ABSOLUTĂ este un construct ideal, imposibil de întâlnit în viaţa socială reală. 
Într-adevăr, este de neconceput ca două persoane să realizeze concomitent exact 
acţiunile inverse acelora care conduc la o comunicare deplin reuşită. Spre 
exemplu,  anticomunicarea absolută sub aspect referential presupune 
interacţiunea unui emitent „desăvârşit“ de mincinos cu un receptor „înzestrat“ 
cu o ignoranță invincibilă. Or, o asemenea situaţie este, practic, imposibilă. 

Imposibilitatea anticomunicării absolute este garantată şi de caracterul aparte 
al fenomenului social de comunicare, care poate fi pus în corespondenţă mai 
curând cu modelul acrobatului decât cu modelul orchestrei”. 

Pentru a asigura reuşita unui concert, fiecare membru al orchestrei trebuie 
să-şi interpreteze partitura ireproşabil, cea mai mică abatere ducând la 
catastrofă. (Ce dezastru s-ar întâmpla, de pildă, dacă în locul flautistului ar 
interveni, în mod inoportun, trompetistul?) 

Prin contrast, succesul comunicării nu se bizuie pe respectarea rigidă a unor 
reguli preexistente, ci pe „recrearea“ lor în dinamismul vieţii sociale. Orice 


?! Claude Le Bef (ed.), Rencontre de Paul Watzlawick, L’Harmattan, Paris, 1995, p. 37. 

societate „sănătoasă“ presupune un melanj adecvat de ordine şi dezordine. 
Ordinea absolută şi dezordinea totală conduc, în egală măsură, la dispariția 
societăţii în care se instalează. 

În mod analog, fenomenul social de comunicare reclamă din partea agenţilor 
suficientă obedientä față de regulile în vigoare, pentru a-şi menţine 
predictibilitatea, dar şi suficiente abateri de la aceleaşi reguli, pentru a-şi 
menţine dinamismul vital. Condiţia esenţială care trebuie respectată aici este 
aceea ca abaterea unui comunicator să fie contrabalansată de celălalt 
comunicator printr-o acţiune complementară. 

Spre exemplu, faptul că un emitent îi transmite receptorului o secvenţă 
verbală marcată de greşeli gramaticale (de genul, „Am făcut indigestie din cauza 
la salata de castraveți“) nu conduce automat la eşecul conversaţiei dintre ei. Pe 
baza redundantei limbii române, receptorul poate reconstrui mesajul primit, în 
speţă, el poate reface propoziţia dată în varianta corectă „Am făcut indigestie 
din cauza salatei de castraveți“. 

Dincolo de depăşirea obstacolului în comunicare — cu un efort suplimentar, 
de contrabalansare, al receptorului —, este de remarcat faptul că abaterea comisă 
de emitent este oarecum „regularizată“ de receptor, fiind asociată ca abatere 
posibilă de la regula folosirii prepozitiei cauzale date. Mai apoi, dacă greşeala 
sintactică se „socializează“, apărând şi în alte situaţii de comunicare, această 
abatere va intra în uz, ca urmare, iar nu ca încălcare a unei reguli. Respectarea 
regulilor de comunicare potrivit aşa-numitului model al acrobatului explică 
prezervarea reuşitei comunicării în ciuda schimbării continue a regulilor. 


5.3.2. REGULI CONSTITUTIVE ALE INTERACȚIUNII AUTODEZVĂLUIRE- 
DISCERNERE. Un proces de comunicare este reuşit sub raportul dimensiunii sale 
expresive, dacă şi numai dacă atât autorevelarea emitentului cât şi discernerea 
receptorului sunt realizate în acord cu un ansamblu de reguli necesare. 

Înainte de a trece la prezentarea acestor reguli, ni se pare potrivit să facem o 
scurtă precizare cu privire la modul în care intenţia de comunicare propusă de 
emitent este desluşită şi acceptată de receptor. 

Actul colectiv de comunicare are drept obiectiv ultim exercitarea — doar prin 
intermediul semnelor — a unei influenţe de ordin comportamental, cognitiv sau 
afectiv. Reuşita comunicării cere ca răspunsul receptorului să corespundă 
intenţiei de influențare (Şi, în general, de comunicare) a emitentului, însă nu 
neapărat în sensul dorit de emitent. 

Spre exemplu, o conversaţie poate fi considerată izbutită, chiar dacă la 
întrebarea „Care a fost cotatia de ieri a acţiunilor firmei Siemens?“ este acordat 
răspunsul — nedorit de emitent, însă concordant cu întrebarea — „Nu ştiu“. 
Succesul conversatiei nu depinde de cunoaşterea si dezvăluirea informaţiei 
cerute, ci (a) de recunoaşterea faptului că a fost pusă o întrebare, (b) de 
înţelegerea întrebării, (c) de acceptarea ideii că trebuie acordat un răspuns, 


168 


precum şi (d) de onestitatea răspunsului. Conversatia ar eşua, mai exact, s-ar 
transforma într-o „anticonversaţie“, dacă, de pildă, la aceeaşi întrebare ar fi dată 
replica „Aranjeazä-ti gulerul de la haină“. 

Acţiunea semioticä de autodezvăluire — într-o secvenţă comunicativä dată — 
decurge din respectarea următoarelor trei reguli constitutive: 


(E1) Emitentul este obligat să-i dezvăluie cu claritate receptorului toate 
datele personale pe care acesta trebuie să le cunoască pentru a distinge si 
accepta intenţia de comunicare; 


(E2) Emitentul este obligat să ţină ascunse acele date personale care, o 
dată cunoscute de receptor, ar împiedica deslusirea şi acceptarea intenţiei 
de comunicare; 


(Es) Emitentul este obligat să nu-l înşele cu bună ştiinţă pe receptor cu 
privire la componentele personalității sale, chiar dacă transmiterea 
informaţiilor false despre sine pare să favorizeze recunoaşterea si 
acceptarea intenţiei de comunicare. 


(E1) În ideea unei mai bune înţelegeri a procesului de comunicare (dintr-o 
perspectivă praxiologică), am recurs, printre altele, la analogia cu dansul de 
perechi. În cursul comunicării — la fel ca in dans —, protagoniștii nu sunt 
adversari, ci parteneri, care încearcă să-şi potrivească cât mai bine mişcările, 
potrivit regulilor jocului pe care îl practică. Atât în cazul comunicării, cât şi în 
cel al dansului, partenerii nu se pot mulţumi cu simpla cunoaştere a regulilor 
jocului, ci trebuie, în plus, să se cunoască reciproc îndeajuns de bine pentru a-şi 
putea anticipa unul altuia mişcările. Or, nimeni nu poate spera să distingă cu 
claritate intenţiile partenerului său şi să anticipeze acţiunile lui viitoare, dacă 
acesta nu şi-a dezvăluit aspectele personale care îl fac să se comporte într-un 
anumit fel şi nu în altul. 

Spre exemplu, pentru a putea spera în reuşita unei conferinţe, oratorul 
trebuie să dezvăluie publicului toate informaţiile personale legate de competență 
şi de caracter care îi conferă acel minimum de credibilitate cerut de împrejurări: 
(a) experienţa sau instruirea specială care îl autorizează să vorbească pe 
marginea temei abordate, (b) cunoaşterea temeinică a surselor (de cea mai bună 
calitate) pe care le invocă, (c) stăpânirea limbajului de specialitate, dar şi a 
situaţiei publice de comunicare în care se află, (d) deplina obiectivitate de care 
este animat în tratarea temei, (e) asumarea fermă a valorilor morale, (f) 
similaritätile cu auditoriul sub raportul convingerilor, atitudinilor, valorilor şi 
obiectivelor, (g) respectul, curtoazia şi altruismul de care încearcă să facă 
dovadă în raporturile sale cu auditoriul”. 

În cazul in care oratorul s-ar abtine de la această autodezvăluire necesară, 


” Toate aceste aspecte se regăsesc printre componentele credibilitätii inventariate de 
James McCroskey. Cf. Joseph A. DeVito, The Communication Handbook. A Dictionary, 
Harper & Row, Publishers, New York, 1986, pp. 84-87. 

publicul, foarte probabil, va refuza să coopereze la stabilirea unei reale 
interacțiuni comunicative. 

(E2) Pe cât de necesară este dezvăluirea aspectelor personale care catalizează 
comunicarea, pe atât de contraindicată este evidenţierea trăsăturilor de 
personalitate care îl abat pe receptor de la recunoaşterea şi asumarea intenţiei de 
comunicare puse în joc. 

Revenind la exemplul de mai sus, nici un orator nu trebuie să atragă atenţia 
asupra stării de anxietate pe care o resimte, asupra golurilor din pregătirea 
proprie sau asupra inadvertentelor pe care le-a comis, chiar dacă toate aceste 
aspecte sunt reale. Dacă procedează altminteri, oratorul îşi subminează 
iremediabil credibilitatea şi nu mai poate conta pe cooperarea publicului la 
reuşita conferinţei. 

Dorim să atragem în mod special atenţia asupra faptului că nedezvăluirea 
aspectelor personale (negative) care obstaculează comunicarea nu este deloc 
imorală, deoarece receptorul nu este înşelat şi nu pierde nimic, ci, mai degrabă, 
câştigă o experienţă de comunicare utilă. 

Caracterul pernicios al autodezvăluirilor inoportune este foarte bine ilustrat 
de persoanele publice care — asumându-și în mod nepotrivit imperativul 
sinceritätii — îşi exhibä anumite aspecte personale controversate. 

Astfel, la o conferinţă de presă, primarul unei capitale europene a ţinut să 
aducă la cunoştinţa opiniei publice faptul că este homosexual şi este foarte 
mândru de acest lucru. Declaraţia a fost făcută din proprie iniţiativă (nu ca 
reacţie la un zvon), iar aplauzele celor prezenţi păreau să sugereze pertinenta si, 
implicit, utilitatea ei. Or, „autodezvăluirea“ respectivă trebuie tratată ca 
impediment în calea unei comunicări reuşite, întrucât interacţiunea semiotică 
dintre primar şi cetăţeni a fost deturnată de pe făgaşul ei normal; atenţia 
publicului nu mai era focalizată pe politicile publice promovate de primar ca om 
politic, ci pe o chestiune strict privată: comportamentul sexual al primarului. 

(Es) Sinceritatea este o proprietate intrinsecă şi nu doar una dezirabilă a 
autodezvăluirii. Dacă vrea să contribuie la reuşita, fie şi parţială, a comunicării, 
emitentul trebuie să dezvăluie ceea ce este şi crede că este, astfel încât 
receptorul să-i poată anticipa comportamentele (de ordin semiotic) viitoare. 
Dacă aceste comportamente sunt total impredictibile pentru receptor, şansele ca 
acţiunile comunicatorilor să se potrivească şi să conducă, astfel, la un proces de 
comunicare sunt nule. 

În cazul în care emitentul îi furnizează receptorului informaţii false despre 
sine, deşi ştie prea bine cum stau lucrurile în această privinţă, avem de-a face cu 
o acţiune de disimulare, parte componentă a unui proces de anticomunicare. 

Pentru mulţi oameni, faptul că disimularea transformă comunicarea în 
anticomunicare nu este atât de evident, numeroase situaţii părând să sugereze 
contrariul: unii tirani (precum Adolf Hitler şi Iosif V. Stalin) au câştigat 
asentimentul şi cooperarea maselor, prezentând, cu bună ştiinţă, imagini de sine 

false (ascetism, integritate, altruism, grijă faţă de semeni, sinceritate etc.), unii 
soţi şi-au menţinut relaţia cu partenerii lor ascunzändu-si trădările sub masca 
iubirii şi fidelității, unii pseudo-savanţi şi-au consolidat prestigiul în sânul 
comunităţii academice, drapându-şi ignoranta în culorile competenţei, unii 
colegi par a fi rămas într-o excelentă relaţie de cooperare, ţinând ascunsă invidia 
care îi roade şi etalând o falsă serviabilitate faţă de ceilalți, unele corporaţii au 
câştigat fidelitatea consumatorilor faţă de mărcile proprii, punându-şi rapacitatea 
în „ambalajul“ satisfacerii unor nevoi reale ale pieței etc., etc. 

Din fericire, toate aceste cazuri ajung să evidentieze, până la urmă, 
slăbiciunea funciară a nesinceritätii: inconsistenfa. Minciuna nu poate susține, 
pe termen lung, coerenţa comportamentelor unor persoane şi, implicit, nu poate 
constitui un fundament suficient al relației de cooperare (fie ea chiar 
heterodoxă). Disimulantul nu poate minţi în mod consecvent — în cele din urmă, 
ajunge să se contrazică — şi, de aceea, comportamentele lui devin impredictibile. 
Or, cu oamenii imprevizibili nu se poate stabili nici o relaţie socială bazată pe 
cooperare, cu atât mai puţin, o interacţiune comunicativă. 

În sfârşit, disimularea îşi dovedește caracterul pernicios şi prin faptul că îi 
anulează receptorului dreptul natural la demnitate, care este la fel de important 
ca dreptul la viaţă. Persoana indusă în eroare este tratată ca obiect, nesocotindu- 
i-se propriile nevoi şi aspirații. 

Replica receptorului la autodezvăluirea emitentului, actul de discernere, este 
guvernat de alte trei reguli, complementare celor de mai sus: 


(E1) Receptorul este obligat să ia în considerare toate aspectele 
personale pe care i le dezvăluie emitentul în vederea distingerii şi acceptării 
intenfei de comunicare; 

(E'2) Receptorul este obligat să nu-l iscodească pe emitent mai mult decât 
este necesar pentru recunoaşterea şi acceptarea intenţiei de comunicare; 

(E'3) Receptorul este obligat să verifice acuratețea informațiilor 
personale care îi sunt dezvăluite de emitent, mai ales atunci când acestea 
par să favorizeze recunoaşterea şi acceptarea intenţiei de comunicare. 

(E) Pentru ca un proces de comunicare să reuşească sub raportul 
dimensiunii expresive, este nevoie ca receptorul să ţină seama de toate 
informaţiile personale asupra cărora îi atrage atenţia emitentul, întrucât aceste 
informaţii sunt puse în slujba dezvăluirii şi motivării intenţiei de comunicare. 

Când am prezentat natura actelor perlocutionare la John Austin şi John 
Searle, am formulat ipoteza că reuşita acestor acte depinde, oarecum paradoxal, 
atât de evidenţierea cât şi de estomparea intenţiei de comunicare urmărite. Cu 
alte cuvinte, intenţia sub care este exercitată o influenţă comunicativă trebuie să 
fie mai curând sugerată decât limpede formulată. 

Spre exemplu, un orator trebuie să dea de înţeles auditoriului că vrea să 
obţină, prin intermediul conferinţei susţinute, recunoaşterea publică a meritelor 
proprii, însă ar fi catastrofal să spună clar, chiar de la început, acest lucru. 

Auditoriul trebuie sä dibuiasca intentia oratorului, bazändu-se, in primul ränd, 
pe autodezväluirea acestuia. 

Tot aspectele personale dezvăluite de emitent sunt chemate să-l motiveze pe 
receptor în acceptarea intenţiei de comunicare. Receptorul trebuie să ştie cum se 
priveşte pe sine emitentul, ce nevoi vrea să-şi satisfacă în raport cu el şi ce 
urmări dezirabile sunt întrevăzute la capătul procesului de comunicare. Din 
punct de vedere psihologic, fiecare persoană vrea să fie într-un fel recompensată 
pentru efortul de a participa la derularea procesului de comunicare. 

(E’2) La prima vedere, regula de prohibire a iscodirii excesive pare a fi doar o 
instanță a principiului parcimoniei, care impune reducerea la minimum a 
consumului de resurse în vederea atingerii scopului propus. 

Or, dacă lucrurile ar sta astfel, atunci am avea de-a face cu o normă de 
eficienţă si nu cu o regulă constitutivä. În fapt, această regulă condiţionează 
necesar reuşita comunicării, întrucât (a) previne transformarea discernerii în act 
de percepere şi interpretare a comportamentelor expresive manifestate de 
emitent”, (b) contrabalansează (conform modelului acrobatului, de care 
vorbeşte Paul Watzlawick) eventualul exces în autodezvăluirea emitentului şi 
(c) îl fereşte pe emitent de tentafia disimulării”. 

(E'3) Fiecare persoană are dreptul şi obligaţia de a-şi apăra onoarea. Ca atare, 
ea trebuie să evite situaţiile în care altcineva încearcă să-i înşele buna-credintä. 
În speță, receptorul trebuie să se asigure că aspectele personale care îi sunt aduse 
la cunoştinţă de emitent sunt rezultate ale unei autodezvăluiri, iar nu ale unei 
disimulări. Receptorul care acceptă cu bună ştiinţă să fie trişat şi manipulat de 
către un emitent disimulant, doar pentru a putea interactiona cu el, se face părtaş 
la procesul de anticomunicare instituit şi, implicit, la culpa morală a emitentului. 

O ilustrare sugestivă a acestei situaţii este versul „Minte-mă, dar minte-mă 
frumos!“, dintr-un cunoscut cântec de muzică uşoară, care sugerează 
posibilitatea continuării unei relaţii de dragoste, în ciuda faptului că ambii 
parteneri ştiu că unul dintre ei îl înşală pe celălalt. Din păcate (sau, poate, din 
fericire), în viaţa reală, orice relaţie de comunicare marcată de disimulare intră, 
mai devreme sau mai târziu, în disolutie. 

Sinceritatea emitentului în furnizarea informaţiilor personale despre sine 
poate fi testată cu uşurinţă, verificând pur şi simplu consistenţa respectivelor 
date. Spre exemplu, o persoană imorală care simulează integritatea nu poate juca 
în mod consecvent rolul omului virtuos; la un moment dat, viciile sale vor sta 
alături de pseudo-virtutile afişate. Tot astfel, un semidoct nu poate practica prea 


? Aşa cum am precizat încă de la început, comunicarea umană exclude observarea 
comportamentelor expresive, întrucât acest act unilateral este specific unui alt tip de 
situaţie semiotică. 

” Persoana care se simte iscodită şi evaluată recurge, de regulă, la aşa-numitele 
mecanisme de apărare, în primul rând, la mascarea aspectelor personale care par să îl 
facă vulnerabil în raporturile sale cu interlocutorul. 

mult impostura, mimând competenţe şi priceperi inexistente. El va sfârşi, în 
mod fatal, prin a-şi contrazice calităţile asumate ilicit, manifestându-şi starea 
proprie de ignoranță. 


5.3.3. REGULI CONSTITUTIVE ALE INTERACȚIUNII INFLUENTARE-RÄSPUNS. 
Reuşita procesului de comunicare sub raportul dimensiunii conative presupune 
concordanța influenţei exercitate de emitent, respectiv a reacției manifestate de 
receptor cu câte un ansamblu de reguli complementare. 

Prestaţia emitentului la nivel conativ are şanse de reuşită, dacă şi numai dacă 
sunt respectate următoarele patru reguli constitutive: 


(R1) Emitentul trebuie să exercite o influenţă asupra receptorului doar 
atunci când situaţia acfionala impune acest lucru, 


(R2) Emitentul trebuie să exercite o influenţă asupra receptorului numai 
atunci când statutul sau social îl îndreptățește să procedeze astfel, 

(R3) Influența exercitată de emitent trebuie să atât de clară si de 
specifică încât receptorul să aibă şanse reale de a o recunoaşte si de a 
răspunde în mod adecvat la ea; 


(R4) Emitentul nu trebuie să exercite asupra receptorului o influenţă 
paradoxală. 


(Rı) Pentru foarte multe persoane, capacitatea de a comunica este confundată 
cu dreptul şi obligaţia de a comunica, indiferent de circumstanţele particulare în 
care se află. Or, la baza procesului de comunicare stă, alături de principiul 
cooperării, principiul pertinentei”, conform căruia comunicarea trebuie să 
conducă la ameliorarea unei stări de lucruri existente. 

Mai exact, o comunicare este reuşită, numai dacă informaţiile transmise au 
efecte contextuale pozitive (id est, suferă un proces benefic de multiplicare) şi 
este cu atât mai reuşită cu cât efectele lor contextuale sunt mai importante, iar 
efortul necesar pentru a le trata sunt mai mici. Spre exemplu, rândurile scrise de 
mine în această lucrare fac parte dintr-o comunicare reuşită, numai dacă, sub 
impactul lor, cititorii lor dobândesc o perspectivă mai bună (mai cuprinzătoare 
şi, în acelaşi timp, mai simplă) asupra comunicării. 

După cum se poate lesne constata, situaţiile actionale in care se impune 
instituirea unui proces de comunicare şi, implicit, exercitarea unei influenţe 
asupra semenilor nu sunt foarte multe. De aceea, fiecare dintre noi este obligat 
să-şi adapteze sfera influențelor afective, cognitive sau comportamentale la 
capacitatea proprie de a determina ameliorarea stării de lucruri vizate. Cel care 
se îndoieşte de pertinenta influenţei comunicative pe care urmează să o exercite 
asupra altor persoane trebuie să se abţină de la ea. 


235 Dan Sperber şi Deirdre Wilson au fundamentat riguros fenomenul comunicării pe 
principiul pertinentei în cunoscuta lor lucrare Pertinenfa (La Pertinence. Communication 
et cognition, Les Editions de Minuit, Paris, 1989). 

(R2) Redatä în mod explicit, clauza referitoare la statutul social al emitentului 
impune caracterul actual al relaţiei ternare de autoritate: emitent-receptor- 
domeniu. Indiferent de forma sub care se manifestă (epistemică sau deontică), 
autoritatea îi permite emitentului să exercite o anumită influenţă (afectivă, 
cognitivă sau comportamentală) asupra receptorului, dar numai în limitele 
domeniului stabilit. 

Spre exemplu, un bărbat îşi poate mărturisi dragostea soţiei sale, însă nu şi 
soţiei altuia. Comandantul unui regiment este îndreptăţit să îi ordone unui soldat 
amenajarea spaţiului verde din jurul unităţii, dar nu îi poate cere acelaşi lucru 
unui simplu cetăţean care trece întâmplător prin zonă. Un cadru didactic poate 
supune elevii unui test de evaluare a cunoştinţelor, dar nu poate aplica acest 
regim tinerilor care dansează într-o discotecă. În plus, profesorul nu are căderea 
de a da ordine pompierilor ocupați cu stingerea unui incendiu, în măsura în care 
nu are nici o competenţă în domeniul respectiv. 

Reuşita actului de influențare este condiţionată implicit de recunoaşterea 
autorităţii emitentului de către receptor. Nu este suficient ca emitentul să aibă 
formal autoritate asupra receptorului, ci este necesar ca această autoritate să 
devină efectivă prin recunoaştere. 

(R3) Prima condiţie pe care trebuie s-o respecte emitentul în raport cu 
exigenţele claritätii şi specificitätii constă în evidenţierea nivelurilor la care se 
exercită influenţa comunicativă: afectiv, cognitiv sau comportamental. 

Când am adus în atenţie clasificarea enunturilor propusă de John Searle, am 
căutat să stabilim o corelaţie între enunturi şi influențele comunicative 
predominante în cazul lor, atrăgând atenţia, totuşi, asupra relativităţii acesteia. 
Spre exemplu, enunturile designative sunt asociate, de regulă, cu exercitarea 
unei influenţe cognitive, însă ele pot servi şi ca instrumente de influențare 
afectivă sau comportamentală a receptorului. 

În speţă, cel căruia i se adresează enunţul „Träiesti într-o cocină“ poate 
înţelege că interlocutorul său (i) a constatat mizeria din camera lui, (ii) îşi 
manifestă dezaprobarea şi disprețul faţă de el sau (iii) îl îndeamnă să-şi pună în 
rânduială camera de locuit. Dacă nu-şi dă seama de nivelul la care este 
influenţat, persoana care receptează enunţul designativ respectiv nu poate da un 
răspuns adecvat, ca parte a unei comunicări reuşite. 

Ținând seama de această dificultate, emitentul trebuie să fie cu atât mai 
explicit în indicarea nivelului la care îşi exercită influenţa comunicativă, cu cât 
experienţa de comunicare pe care o are cu receptorul este mai redusă. Astfel, o 
persoană care are un simţ „englezesc“ al umorului nu trebuie să le spună 
prietenilor apropiaţi când vorbeşte serios şi când glumeşte, însă este nevoit să 
facă acest lucru atunci când stă de vorbă cu nişte străini. 

Cea de-a doua condiţie subsumată regulii constitutive în atenţie îi impune 
emitentului „concretizarea“ influenţei pe care vrea să o exercite asupra 
receptorului, mai ales dacă această influență este preponderent 

comportamentalä. Astfel, o femeie care vrea sä se bucure de mai multä atentie 
din partea soţului său nu trebuie să-i adreseze acestuia îndemnul imprecis „Nu 
mai fi atât de rece!“, ci solicitări explicite de felul „Scoate-mă în oraş la acest 
sfârşit de săptămână“, „Sărută-mă când te întorci de la muncă“, „Găseşte cât mai 
multe ocazii pentru a-mi face mici cadouri“, „Nu te izola seara în camera de 
lucru“ etc. Cu cât influenţa este mai specifică (altfel spus, mai legată de 
manifestarea unor comportamente observabile), cu atât şansele de acordare a 
unui răspuns potrivit sunt mai mari. 

(R4) O influenţă comunicativă este paradoxală dacă şi numai dacă este logic 
imposibilă acordarea unui răspuns adecvat. Impasul creat de exercitarea 
influențelor autocontradictorii este insurmontabil, receptorul neavând nici o 
şansă de a contrabalansa prestaţia emitentului. 

Un asemenea impas apare, de pildă, atunci când emitentul îi adresează 
receptorului îndemnul „Fii spontan!“, deoarece emitentul îi anulează 
receptorului şansa de a fi spontan din chiar momentul rostirii enuntului 
respectiv. (Dacă nu ar fi auzit enunţul „Fii spontan!“, receptorul ar fi avut 
posibilitatea de a se manifesta spontan.) 

Pe aceeaşi linie, ar fi cu totul deplasat să-l întrebăm pe soţul onest şi paşnic 
dacă îşi mai bate nevasta, întrucât orice răspuns simplu (sau direct) — prin „Da“, 
sau „Nu“ — este nepotrivit. Dacă răspunde afirmativ, dă de înţeles că şi-a bătut 
nevasta şi o bate în continuare, iar dacă răspunde negativ afirmă că a încetat să- 
şi bată soţia, subintelegändu-se, totuşi, că a bătut-o în trecut. 

Tot aici putem menţiona un exemplu „didactic“ derivat din sofismul 
„cornutul“, atribuit lui Eubulide: „Ceea ce nu ai pierdut încă ai. Or, tu nu ţi-ai 
pierdut coarnele. Prin urmare, le ai.“ Astfel, receptorul întrebat de emitent dacă 
şi-a pierdut coarnele nu poate oferi nici un răspuns direct convenabil, întrucât în 
ambele variante apare supoziţia neîntemeiată că a avut cel puţin odată coarne. 

Mult mai cunoscute sunt întrebările ale căror supozitii creează o situaţie 
paradoxală, fiecare răspuns posibil ducând la o contradicţie logică. Ilustrativă în 
acest sens poate fi o variantă a „paradoxului bărbierului“, construit de Bertrand 
Russell. Se presupune că într-un sat oarecare trăia un bărbier care a hotărât să-i 
bărbierească pe toţi sătenii care nu se bărbieresc singuri. Întrebat, apoi, de un 
consătean dacă se bărbiereşte pe sine, bărbierul intră în impas, deoarece ambele 
răspunsuri sunt deopotrivă de absurde. Dacă spune „Da“, este contrazisă 
supoziţia că îi bărbiereşte pe toţi aceia care nu se bărbieresc singuri, iar dacă 
spune „Nu“, îşi anulează propria-i hotărâre, care îl constrânge să-i bărbierească 
pe toţi aceia care nu se bărbieresc singuri. 

Reacţia receptorului la influenţa exercitată de către emitent este supusă, de 
asemenea, unui ansamblu de patru reguli constitutive: 


(R'1) Receptorul trebuie să identifice cu precizie influenţa comunicativă 
exercitată de emitent şi să o accepte ca fundament al reacției sale, în măsura 
în care statutul social al emitentului şi împrejurările impun acest lucru; 

(R2) Răspunsul receptorului trebuie să fie socialmente adecvat influenţei 
exercitate de către emitent; 

(R'3) Răspunsul receptorului trebuie să fie onest; 

(R'4) Răspunsul receptorului trebuie să fie prompt. 

(R'ı) Foarte multe blocaje ale „jocurilor de comunicare“ sunt cauzate de 
faptul că receptorul fie nu vrea, fie nu poate să determine intenţia sub care 
emitentul vrea să-l influenţeze. 

Prima situaţie este specifică aşa-numiţilor „comunicatori concurenţi“, care 
tin cu tot dinadinsul să-i influenţeze pe ceilalţi, fără a fi dispuşi să reacționeze la 
influenţele acestora. Foarte sugestive sunt în acest sens controversele purtate în 
mod pătimaş de adversarii politici sau colocviile terne şi plictisitoare organizate 
de unele „secte de învăţaţi“. În ambele cazuri, fiecare protagonist este interesat 
să joace doar rolul de emitent, ignorând cu desăvâşire influenţele exercitate de 
către ceilalţi asupra lor. 

Cea de-a doua situaţie este conturată de prestațiile comunicatorilor 
neexperimentați, care nu pot desluşi cu suficientă acuratețe influenţele 
comunicative legitime exercitate asupra lor pentru a da răspunsuri adecvate. Am 
ţinut să evidentiem caracterul legitim al influențelor comnicative exercitate de 
emitent, întrucât răspunsul dat unei influenţe neindreptätite — chiar dacă este 
concordant cu aceasta — duce la blocarea comunicării. Spre exemplu, un 
demnitar nu poate cânta într-o emisiune de divertisment (mai ales dacă nu are 
voce), chiar dacă astfel nu ar face decât să răspundă cererii care i-a fost adresată 
de moderatorul emisiunii. Funcţia oficială pe care o ocupă nu îi îngăduie să 
reacționeze favorabil la asemenea cereri. 

(R'2) Comunicarea este un fenomen social şi presupune urmarea unor reguli 
socialmente acceptate. După cum nu putem vorbi de urmarea în formă privată a 
regulilor sociale (în speţă, a celor de comunicare), tot astfel nu putem accepta, 
ca răspunsuri la influenţele resimtite, comportamente „neomologate“ social. 

Fără îndoială, constrângerile sociale reglementează, în ponderi diferite, 
răspunsurile receptorului la influența emitentului, ele fiind, de pildă, mai stricte 
în cazul saluturilor, însă mult mai laxe în cazul afirmațiilor făcute în cursul unei 
conversații amicale. Astfel, la salutul formal „Bună ziua“ nu se poate răspunde 
cu exclamatia „Salutare, neamule!“ sau, mult mai grav, cu o lovitură de picior în 
spate. Însă, afirmaţia „Am avut mult de lucru săptămâna trecută“ poate primi, în 
cadrul unei conversații, diferite „replici“, în funcţie de relaţia specifică dintre 
emitent şi receptor: „Şi eu am fost la fel de ocupat, însă nu m-am plâns 
nimănui“, „Ai grijă de tine şi iaţi un scurt concediu“, „Sunt gata să te ajut dacă 
ai nevoie de mine“, „Da? harnic mai eşti!“ etc. 

(R'3) Onestitatea răspunsului condiţionează necesar continuitatea procesului 
de comunicare. Dacă receptorul nu reacţionează cinstit la influenţa emitentului 
şi nu manifestă acel comportament (socialmente adecvat) pe care îl consideră a 
fi cel mai potrivit în funcţie de propriile atitudini, valori, aspirații sau nevoi, 

relaţia de comunicare intră in disolutie. 

Spre exemplu, dacă o persoană se simte rănită de ironiile muşcătoare ale 
unui coleg, este indicat să spună clar acest lucru, iar nu să zâmbească. 
Altminteri, colegul respectiv va crede că glumele sale proaste chiar sunt gustate 
şi, foarte probabil, va repeta acest comportament, pe care îl crede dezirabil. 

Din păcate, multe persoane interpretează greşit regulile de politeţe, 
folosindu-le ca pretext al unui comportament social nesincer. În loc să 
reacționeze la influenţa emitentului potrivit conceptului său de sine — evident, în 
limitele constrângerilor sociale —, receptorul încearcă să dea răspunsul care i se 
pare a fi cel mai acceptabil pentru emitent. Or, nici o relaţie socială nu poate 
supravieţui dacă este marcată de nesinceritate. De aceea, un psiholog 
contemporan a adresat la un moment dat, cu multă indreptätire, îndemnul „Nu 
fiți politicosi [id est artificiali]; fiţi naturali“. 

(R4) Ultima regulă care constituie interacţiunea influentare-räspuns îi cere 
receptorului să reacționeze fără întârziere la influenţa resimţită. Rațiunea acestei 
reguli este simplă: reacţia la un stimul este adecvată doar în răstimpul în care se 
conservă stimulul şi numai în circumstanţele care îl determină. 

Să ne imaginăm, de exemplu, o controversă aprinsă între doi colegi, iar, mai 
apoi, faptul că unul dintre ei îşi rezervă o săptămână întreagă pentru a răspunde 
la una dintre întrebările puse. Acest comportament este cu totul greşit şi creează 
două probleme, la fel de grave: (a) pe de o parte, controversa a suferit o sincopă, 
„mişcarea-întrebare“ a emitentului neprimind cuvenita „mişcarea-răspuns“ 
complementară a receptorului; (b) pe de altă parte, răspunsul amânat al 
receptorului apare în circumstanţe improprii (emitentul are o altă stare şi, foarte 
probabil, nu mai este interesat de răspunsul receptorului). 


5.3.4. REGULI CONSTITUTIVE ALE INTERACȚIUNII EMITERE-RECEPTARE. 
Acţiunile complementare de emitere şi de receptare alcătuiesc nucleul direct 
observabil al procesului de comunicare şi se asociază cu cele mai incontestabile 
reguli constitutive. 

Astfel, reuşita actului de emitere a mesajului este condiţionată necesar de 
următoarele patru imperative: 

(Mı) Persoana care îşi asumă rolul de emitent trebuie să aibă 
capacitatea de a formula şi transmite mesaje; 

(M2) Redundanta mesajelor trebuie să fie suficient de mare pentru a 
compensa distorsiunile provocate de bruiajele din canalul de transmitere; 

(Ms) Mesajele trebuie să fie suficient de originale pentru a capta atenția 
receptorului; 

(M4) Mesajele trebuie să motiveze prin ele însele efortul receptorului de a 
le percepe şi interpreta. 

(My) În limitele comunicării orale, această regulă cere ca vorbitorul să nu fie 

nici afazic, nici mut, nici peste mäsurä de bälbäit sau peltic. El nu trebuie sä 
sufere de laringitä gravä si, in general, de nici o afectiune care ar fi in mäsurä sä- 
i afecteze rostirea clară şi distinctă a cuvintelor. Calitatea superioară a pronuntiei 
şi a tuturor celorlalte componente paraverbale (volum, intensitate, ritm, 
tonalitate etc.) măreşte şansele unei comunicări efective. 

După cum se ştie, toţi oratorii de seamă au acordat o binemeritată atenţie 
perfecţionării actului fonetic (de articulare a sunetelor) şi, de regulă, au excelat 
la acest capitol. Dimpotrivă, cu cât componenta fonetică a enunfärii este mai 
deficitară, cu atât este mai periclitată comunicarea însăşi. Spre exemplu, cu greu 
i-ar acorda cineva atenţia cuvenită unui vorbitor bâlbâit sau monoton în vorbire, 
chiar dacă spusele lui ar fi realmente interesante. Ascultătorul nu-şi poate 
refocaliza atenția asupra mesajului, dacă nu sînt suficiente elemente de 
paralimbaj capabile să-l stimuleze în acest sens. 

În cazul comunicării scrise, emitentul trebuie să facă dovada că stăpâneşte în 
suficientă măsură arta scrisului, mesajele sale având şansa de a putea fi citite de 
receptor. Înainte de a se generaliza utilizarea maşinilor de scris şi a 
calculatoarelor, emitentilor li se cerea un scris caligrafic. În prezent, această 
constrângere nu este resimţită atât de acut, astfel încât din ce în ce mai multe 
mesaje scrise de mână sunt practic ilizibile. 

În măsura în care nici o persoană nu poate comunica pur verbal (fie în formă 
orală, fie în formă scrisă), ar trebui să interpretăm această primă regulă 
constitutivă a emiterii ca cerinţă imperativă de a forma şi transmite un complex 
eterogen de semne (cuvinte, indici, iconi sau simboluri), susceptibil de a fi 
perceput, ca atare, de o altă persoană. 

Spre exemplu, o persoană care vrea să converseze cu prietenul său trebuie să 
aibă capacitatea de a combina cuvintele cu indicii în varianta care îi serveşte cel 
mai bine intenţiei de comunicare asumate. 

(M2) Toate canalele de transmitere — naturale sau artificiale — conţin zgomote 
sau bruiaje. Prin urmare, este practic imposibil ca mesajul transmis de emitent 
să ajungă exact în aceeaşi formă la receptor. Spre exemplu, mesajele orale pe 
care un profesor le adresează elevilor săi sunt distorsionate de zgomotele de pe 
hol, de scärtäitul parchetului, de foşnetul hârtiilor, de chicotelile unor elevi din 
spatele clasei, de zgomotele maşinilor care circulă pe stradă etc., unele părţi ale 
acestora neputând fi percepute. 

Dacă mesajele sunt în mod inevitabil alterate în cursul transmiterii, este 
nevoie ca receptorul să aibă capacitatea de a le readuce la forma lor originară, 
pentru ca, mai apoi, să le poată acorda semnificaţii în funcţie de codul folosit. 
Această capacitate de reconstruire a mesajelor distorsionate este asigurată de 
redundanta codului şi, implicit, a mesajelor. 

Când am tratat mesajul şi codul — ca factori constitutivi ai comunicării — am 
indicat şi mecanismele de creştere a redundantei mesajelor: folosirea unor reguli 
de concatenare mai rigide, repetarea, parafrazare etc. Cu cât bruiajele din canal 

sunt mai puternice, cu atât mecanismele de creştere a redundanţei trebuie 
folosite în mai mare măsură. Astfel, calitatea slabă a canalului acustic natural 
determină o oarecare ineficienţă a comunicării orale, situaţie ilustrată de faptul 
că profesorii repetă de mai multe ori ideile noi în cadrul lecţiilor de predare, 
pentru a fi siguri că mesajele au fost percepute corect. 

(Ms) În dorinţa de a mări acurateţea mesajelor transmise, emitentul poate 
cădea în capcana redundantei excesive, reducând mesajul la o combinaţie mult 
prea accesibilă de platitudini, de felul „Cosorul lui Moceanu se numeşte aşa 
fiindcă a fost inventat de Moceanu. El are o parte lemnoasă şi o parte fieroasă“. 

Or, ca orice stimul din mediu, mesajul trebuie să fie suficient de original, 
adică trebuie să se evidentieze suficient de mult în raport cu ceilalți stimuli, 
pentru a putea capta şi menţine atenţia receptorului. În alţi termeni, mesajul 
trebuie să-l surprindă într-o oarecare măsură pe receptor, iar acest lucru nu se 
întâmplă decât dacă mesajul este informativ. 

Impasul provocat de redundanta excesivă a mesajelor apare frecvent, de 
exemplu, în comunicarea politică. Platitudinile de felul „integrarea României în 
structurile europene şi euro-atlantice“, „protecţie socială“, „reformă structurală“, 
„echilibru macro-economic“, „fructificarea avantajelor competitive“ etc. 
afectează negativ mesajele în care apar, astfel încât electoratul, plictisit de 
neîncetata lor reluare, nu le mai acordă nici o atenţie. 

(M4) La acest început de mileniu, transmiterea de informaţii a atins stadiul 
risipei. Producătorul de informaţie nu întâmpină dificultăţi foarte mari nici în 
realizarea informaţiei, nici în difuzarea ei şi nici chiar în vinderea ei. Problema 
acută cu care acesta se confruntă este aceea de a-l determina pe un „receptor- 
consumator“ capricios şi versatil să aleagă şi să accepte informaţia oferită. 
Milioane de cărţi, ziare şi reviste, mii de emisiuni audio-vizuale, zeci şi sute de 
prieteni, colegi sau simple cunoştinţe ne întâmpină, pe fiecare dintre noi, ca 
surse de mesaje. Aflaţi în imposibilitatea practică de a recepta toate aceste 
mesaje, suntem nevoiţi să facem o selecţie drastică, iar unul dintre cele mai 
importante criterii de selecţie este motivaţia generată. 

Dacă un mesaj nu furnizează prin el însuşi — independent de semnificaţiile 
care îi pot fi acordate — o recompensă pentru receptarea lui, nimeni nu va face 
efortul de a-l percepe şi interpreta, iar această recompensă sui generis este dată 
de forma retorică a mesajului. Rolul formei retorice în receptarea mesajelor este 
ilustrat cu prisosintä în spaţiul publicitar, acolo unde reclamele sacrifică 
informaţia semanică de dragul captării atenţiei şi interesului consumatorului. 

Aidoma emitentului, receptorul este dator să urmeze tot o tetradă de reguli 
constitutive: 


(M'i) Persoana care doreşte să joace rolul receptorului trebuie să aibă 
capacitatea de a percepe şi interpreta mesaje; 

(M2) Receptorul trebuie să completeze şi să corijeze tacit mesajele 
distorsionate pe care le percepe; 

(M'3) Receptorul trebuie să aibă capacitatea de a-şi concentra suficient 
de mult atenţia pentru a putea percepe mesajul care îi este destinat, 
(M'4 Receptorul trebuie să-şi testeze acurateţea perceperii mesajului. 

(M") În cadrul comunicării orale, dincolo de cazurile extreme — afazie sau 
surditate —, care anulează orice şansă de receptare, sunt de luat în seamă 
impedimentele curente care obstaculează comunicarea. Unii oameni, spre 
exemplu, procesează sunetele mai lent decât media obişnuită şi, astfel, nu pot 
urmări decât parţial spusele unui comunicator care vorbeşte în ritm alert. În 
contextul comunicării scrise, receptorul trebuie să fie o persoană alfabetizată, 
capabilă să citească şi să atribuie semnificaţii textelor. Absența unei 
constrângeri temporale semnificative face ca citirea să fie mult mai simplu de 
realizat decât ascultarea. 

Aşa cum am menţionat în cazul prezentării regulilor emiterii, mesajele 
transmise în cursul comunicării sunt eterogene, fapt care reclamă din partea 
receptorului capacitatea de a trata un ansamblu variat de cuvinte, indici, iconi 
sau simboluri ca un întreg unitar. Această capacitate nu este înnăscută, ci este 
dobândită anevoios prin practicarea asiduă a comunicării. Doar prin îmbogățirea 
experienţei de comunicare este în stare un receptor să discearnă stimulii produşi 
de emitent sub o anumită intenţie de comunicare. 

(M’2) Reuşita unui proces de comunicare este de neconceput fără capacitatea 
receptorului de a aduce la o formă „standard“ mesajele — fatalmente 
distorsionate — pe care le percepe. Ar fi vorba aici, în primul rând, de abilitatea 
de a reface acele porţiuni din mesaj care au fost alterate de zgomotele aflate în 
canalulul de transmitere: sunete, silabe sau chiar cuvinte întregi. Această 
abilitate depinde de ucenicia practicată în însuşirea codului, mai exact, de 
numărul şi varietatea mesajelor la care s-a expus. Cu cât experienţa de 
comunicare este mai vastă, cu atât capacitatea de a anticipa secvențele de semne 
care alcătuiesc mesajele emitentului este mai mare, iar reconstruirea portiunilor 
de mesaj distorsionate este mai facilă. 

(M') Perceperea mesaj este o activitate dificilă, care presupune un efort 
considerabil de focalizare şi refocalizare a atenţiei. Studenţii care ascultă două- 
trei prelegeri consecutive, enoriaşii care participă la o liturghie de 3-4 ore sau 
parlamentarii care participă la dezbateri interminabile sunt doar câteva exemple 
de comunicatori care dovedesc necesitatea de a poseda suficiente resurse fizice 
şi mentale în actul receptării. 

Dificultatea de a menţine mult timp concentrată atenția pe un mesaj 
(plictisitor) este foarte bine ilustrată de următoarele însemnări ale contelui 
Galeazzo Ciano, fostul ministru de externe fascist al Italiei: 


„A doua zi, după prânz, când totul fusese spus, Hitler a vorbit fără întrerupere o 
oră şi patruzeci de minute. N-a omis nici un subiect, războiul şi pacea, religia şi 


26 Galeazzo Ciano, Jurnal politic, Editura Elit, Bucureşti, p. 362. 

filosofia, arta si istoria. Mussolini isi privea in mod mecanic ceasul de la mänä, eu mä 

gändeam la treburile mele, numai Cavallero, care este un miracol de slugärnicie, se 

prefăcea că ascultă în extaz şi aproba continuu dând din cap. (...) Generalul Jodl, 

după o luptă eroică împotriva somnului, a adormit pe divan. Keitel şovăia, dar a 

reuşit să-şi ţină capul drept. Era aşazat prea aproape de Hitler pentru a se lăsa pradă 

somnului, aşa cum ar fi vrut.“ 

(M'4) Experienţa de comunicare şi resursele codului îi asigură receptorului 
capacitatea de a reconstrui mesajele distorsionate pe care le percepe, însă nu îi 
dau întotdeauna şi certitudinea că mesajul refăcut coincide cu mesajul emis de 
emitent. În aceste condiţii, receptorul este dator să verifice corectitudinea 
operaţiei efectuate, iar cea mai simplă modalitate de a face acest lucru constă în 
chestionarea emitentului asupra secventelor de mesaj care ridică probleme: „Ce- 
ati spus adineaori?“, „V-aş ruga să repetaţi ultima propoziţie“, „Aţi spus 
original, sau originar?“ etc. 


5.3.5. REGULI CONSTITUTIVE ALE INTERACȚIUNII INFORMARE 
SINTACTICÄ-INTELEGERE SINTACTICĂ. Acțiunile corelative realizate de către 
emitent si receptor la nivel metasemiotic — informarea privitoare la cod si 
asimilarea progresivă a codului (prin receptarea mesajelor construite cu 
mijloacele lui) — sunt guvernate, fiecare în parte, de trei reguli constitutive. 

Regulile care guvernează în mod necesar actul de informare sintactică 
formează următorul sistem prescriptiv tetradic: 


(C1) Emitentul trebuie să-şi alcătuiască mesajele din semnele care 
formează codul folosit de receptor; 


(C2) În construirea mesajului, emitentul trebuie să respecte în suficientă 
măsură regulile logico-gramaticale ale codului, 
(C3) Prin intermediul mesajului, emitentul trebuie să-l informeze 

(indirect) pe receptor cu privire la cod; 

(C4) Emitentul trebuie să-şi construiască mesajele în funcţie de idiolectul 
receptorului. 

(C1) La prima vedere, regula care îi impune emitentului utilizarea resurselor 
semiotice ale receptorului pare banală; nici un emitent rezonabil nu-i adresează 
receptorului mesaje formulate într-un cod străin. Nu trebuie uitat însă faptul că 
orice cod conţine — alături de cuvinte — şi semne nonverbale, care nu sunt 
inventariate în mod foarte sistematic. 

Spre exemplu, un român care a învăţat întrucâtva limba japoneză nu trebuie 
să creadă că se poate adresa, fără probleme majore, unui japonez nativ, întrucât 
comunicarea cu el nu se sprijină doar pe cuvintele rostite, ci şi pe categoriile de 
semne nonverbale, precum şi pe context. Or, utilizarea semnelor verbale şi 
interpretarea circumstanțelor enunfärii se învaţă prin deprinderea lor în chiar 
formele de viaţă în care se manifestă, iar nu din manuale, dicţionare şi gramatici. 

(C2) Dacă emitentul nu-şi elaborează mesajul în acord cu structura logico- 

gramaticală a codului, şansele de reuşită a interacțiunii comunicative la care se 
angajeazä sunt nule. Persoanele care declarä cä n-au habar de gramaticä sau de 
logică şi comunică foarte bine ar trebui să rețină două lucruri: (a) în mare parte, 
ei abuzează de „principiul milosteniei“, conchizând în mod pripit că au fost 
intelesi atunci când nu pot remarca sau nu vor să remarce la partenerii de dialog 
indicii nedumeririi sau ai întreruperii comunicării; (b) lipsa de rigoare logico- 
gramaticală măreşte riscurile de confuzie şi cere un efort suplimentar de 
eliminare a impreciziei care marchează termenii şi propoziţiile. 

În contextul comunicării verbale, ar trebui să se ţină cont, înainte de toate, de 
interpretarea operatorilor care conduc la formarea propozitiilor categorice: 

(i) Toţi S sunt P = Nu există în clasa S nici un obiect care să nu facă parte din clasa P; 

(ii) Numai S sunt P = Nu există în P nici un obiect care să nu facă parte din clasa S; 

(iii) Toţi S şi numai S sunt P = Clasele S şi P conţin aceleaşi obiecte; 

(iv) Nici un S nu este P = Clasele S şi P nu conţin nici un obiect comun; 

(v) Numai S nu sunt P = Clasele S şi P epuizează universul de discurs; 

(vi) S şi numai S nu sunt P = Clasele S si P nu conţin nici un obiect comun şi, 

împreună, epuizează universul de discurs; 

(vii) Unii S sunt P = Clasele S şi P conţin cel puţin un obiect comun; 

(viii) Unii S nu sunt P = Există cel puţin un obiect în S care nu face parte din clasa P; 

(ix) Numai unii S (nu) sunt P = Există în clasa S cel puţin un obiect care face parte 

din clasa P şi cel puţin un obiect care nu face parte din clasa P. 

Dacă structurarea logico-gramaticalä a enunţurilor simple a fost bine 
însuşită, se poate trece la compunerea propozitiilor, prin utilizarea conectorilor. 
Condiţiile de bună formare de la nivelul propozitiilor simple se cer completate 
cu clauzele analoage din orizontul propoziţiilor compuse. 

Dintre aceste clauze, cele privind interpretările date conectorilor par a fi 
decisive pentru reuşita comunicării. Din păcate, interlocutorii le atribuie arareori 
în mod conştient aceleaşi semnificaţii logice. 

Doar ca medie statistică se acceptă îndeobşte, în cazul limbii române, 
următoarele interpretări ale conectorilor uzuali: 

(Gi) Dacă p, atunci q = Nu se întâmplă concomitent ca p să fie o propoziţie adevărată, 

iar q, o propoziţie falsă; 

(ii) Numai dacă p, atunci q = Nu se întâmplă concomitent ca p să fie o propoziţie 

falsă, iar q, o propoziţie adevărată; 

(iii) p, dacă şi numai dacă q = Propoziţiile p şi q au aceeaşi valoare de adevăr; 

(iv) Nu se întâmplă p şi q = Propozitiile p şi q nu sunt concomitent adevărate, însă 

pot fi deopotrivă false; 

(v) p sau / ori q = Propoziţiile p şi q nu sunt în acelaşi timp false, dar pot fi împreună 

adevărate; 

(vi) Sau p, sau q = Propozitiile p şi q nu au aceeaşi valore de adevăr; 

(vii) p şi q = Propozitiile p şi q sunt împreună adevărate; 

(viii) Nici p, nici q = Propozitiile p şi q sunt deopotrivă false. 

Dacă nu se poate cădea de acord nici măcar cu privire la aceste minime 

interpretäri ale cuvintelor de legäturä la nivel macropropozitional, atunci ar fi 
absurd să ne aşteptăm la o comunicare eficientă sau la o minimă concordanţă a 
acţiunilor comunicative realizate de protagonistii comunicării. 

(Ca) Sub raportul regulii care impune un minimum de informatie (sintactică) 
a mesajului, subscriem la teza lui Frangois Richaudeau cum că atunci când 
entropia mesajului (originalitatea în raport cu receptorul) este nulă, informaţia 
[privitoare la cod] este nulă. În asemenea condiţii se poate spune că a avut loc o 
transmitere de stimuli, însă nu şi o comunicare”. 

Apelând la o analogie (imperfectă), putem spune că mesajele insolite (dar 
corecte sub raportul compoziţiei) pe care le transmite emitentul sunt pentru 
receptor asemenea pieselor de puzzle, care contribuie la imaginea întregului. Cu 
cât aceste mesaje sunt mai numeroase şi mai diverse, cu atât imaginea de 
ansamblu a codului este mai bine determinată şi permite o mai bună anticipare a 
celorlalte mesaje posibile. 

(C4) Codul comun folosit nu este un monolit, ci o realitate polimorfä 
alcătuită din subcoduri şi idiolecte. Folosirea aceluiaşi cod nu garantează 
succesul comunicării, întrucât emitentul şi receptorul pot folosi idiolecte relativ 
eterogene. Spre exemplu, un academician şi un copil al străzii pot folosi 
deopotrivă limba română, însă nu în aceeaşi măsură. Dacă academicianul ignoră 
această diferenţă în asimilarea codului comun atunci când formulează mesajul, 
comunicarea cu acel copil al străzii devine aproape imposibilă. 

Contribuţia receptorului la interacţiunea emitere-receptare se concretizează 
în asimilarea progresivă a codului pe care îl foloseşte împreună cu emitentul şi 
este guvernată, la rândul ei, de patru reguli constitutive: 


(C"1) Receptorul trebuie să pună în corespondență mesajul care îi este 
destinat cu un cod împărtăşit şi de emitent, 

(C’2) Receptorul trebuie să cunoască în suficientă măsură atât semnele 
din cod cät şi regulile de utilizare ale acestora; 

(C'3) Receptorul trebuie să folosească mesajul perceput ca mijloc de 
creştere a predictibilitafii codului; 

(C) Pe baza mesajului primit, receptorul trebuie să facă o estimare 
acurată a idiolectului folosit de emitent. 

(C'1) Exigenta codului comun îi interzice receptorului să trateze într-un mod 
mult prea personal mesajul transmis de către emitent. Mai exact, pentru a putea 
spune că este angajat într-un proces de comunicare, receptorul trebuie să 
coreleze mesajul primit cu un sistem de semne care i-a prilejuit o formă de 
socializare asemănătoare cu cea a emitentului. Codul nu este o entitate în sine, ci 
una instituită de o anumită comunitate şi el nu poate fi asimilat prin exerciţiu 
individual, ci doar printr-o practică de ordin colectiv. Dacă receptorul nu 


” François Richaudeau, Le langage efficace, Marabout, Paris, 1973, p. 141. 
183 


ancorează mesajele într-un ansamblu de jocuri semiotice practicate si de 
emitent, comunicarea la care vrea să participe se blochează. 

Să ne imaginăm, spre ilustrare, că un român a „învăţat“ în mod solitar limba 
germană, mărginindu-se să memoreze cuvintele (necontextualizate) din lexic, 
precum şi regulile gramaticale aferente. Este el oare în stare să comunice cu un 
neamt? Cu siguranţă, nu, întrucât — ca orice altă limbă naturală — limba germană 
presupune plasarea vocabularului şi a gramaticii în contextul vieţii sociale. 
Semnificațiile cuvintelor din limba germană derivă din acţiunile sociale care pot 
fi săvârşite prin intermediul lor. 

(C'2) Imperativul cunoaşterii semnelor şi a regulilor aferente codului nu poate 
fi deloc pus sub semnul întrebării, însă este ceva mai greu de stabilit „măsura 
suficientă“ a respectivei cunoaşteri. În măsura în care nici un comunicator nu 
poate stăpâni pe deplin un cod (din pricină că semnificaţiile pe care trebuie să le 
asimileze sunt într-o continuă prefacere), reuşita comunicării nu poate fi corelată 
decât cu o cunoaştere parţială a codului. 

Este de reţinut însă că lacunele în cunoaşterea codului nu trebuie să 
depăşească redundanta acestuia. Spre exemplu, dacă nu tratează sincategoremele 
„deci“, „prin urmare“, „aşadar“ ca mărci inferentiale, iar sincategoremele 
„dacă..., atunci“ şi „sau“, ca semne ale implicatiei, respectiv adjunctiei, 
receptorul nu poate spera să realizeze o comunicare izbutită cu emitentul. 
Redundanta limbii române nu contrabalansează asemenea lipsuri de cunoaştere. 

(C'3) Pentru fiecare comunicator, codul folosit a început prin a fi o situație 
total  impredictibilă, fapt semnalat de imposibilitatea  anticipării 
comportamentelor semiotice ale semenilor lui. Însă, această impredictibilitate 
este treptat diminuată, pe măsura „expunerii“ la mesaje corecte, cât mai 
numeroase şi cât mai diverse. În aceste condiţii, toţi cei care vor să devină buni 
comunicatori trebuie să practice o receptare productivă, tratând nenumăratele şi 
variatele mesaje percepute ca instrumente de conturare a codului. 

Fiecare dintre noi a dovedit în copilărie un randament maxim în asimilarea 
codului, foarte probabil datorită faptului că n-am dovedit o prea mare 
selectivitate în expunerea la mesajele celorlalți. 

Din păcate, o dată cu consolidarea propriei personalităţi, devenim excesivi 
de selectivi în receptarea mesajelor, acordând atenţie doar acelora care intră în 
consonantä cu idealurile, valorile, atitudinile, cunoştinţele şi prejudecățile 
noastre. Or, această reducere a diversităţii mesajelor receptate conduce, printre 
altele, la un grad tot mai scăzut de cunoaştere a codului (aflat, cum am mai spus, 
într-o continuă prefacere). Dacă nu se depune un efort permanent de receptare a 
unor mesaje insolite, continuând ucenicia în asimilarea codului, comunicarea 
devine practic imposibilă. 

(C’4) Reuşita comunicării depinde nu doar de cunoaşterea şi folosirea unui 
cod comun, ci şi de aproximarea cât mai bună a idiolectelor puse în joc. Astfel, 
receptorul trebuie să folosească mesajul perceput ca mijloc de identificare a 

locului ocupat — sub raport semiotic — de emitent in cadrul retelelor sociale ale 
comunităţii din care fac amândoi parte. Spre exemplu, un asistent social nu 
poate reuşi să comunice cu o persoană fără adăpost care se droghează, decât 
dacă stăpâneşte „subcodul străzii“ şi estimează destul de corect competenţa 
comunicativă a respectivei persoane (în funcţie de experienţa lui de viaţă). 


5.3.6. REGULI CONSTITUTIVE ALE ACTULUI COLECTIV DE (CO) REFERIRE. 
Succesul procesului de comunicare sub raportul dimensiunii sale semantice (sau 
referentiale) depinde de felul in care emitentul şi receptorul se raportează la câte 
un ansamblu de patru reguli esenţiale. 

Prestaţia emitentului la acest nivel este supusă următoarelor constrângeri 
necesare: 


(Sı) Emitentul trebuie să-i indice receptorului universul de discurs 
asumat; 


(S2) Emitentul trebuie să se refere în mod exact la obiecte şi stări de 
lucruri existente; 


(S3) Emitentul trebuie să se menţină în limitele adevărului, 


(S4) Emitentul trebuie să-l informeze pe receptor cu privire la realitate. 

(S1) Prima condiţie pe care trebuie s-o respecte locutorul constă în stabilirea 
„stării de lucruri maximale“ în care urmează a fi ancorate semnele din alcătuirea 
mesajelor. În acest sens, emitentul trebuie să spună care sunt presupozitiile 
existenţiale pe care şi le asumă. Mai exact, el trebuie să precizeze dacă se referă 
la lumea reală sau la una din celelalte lumi posibile, respectiv dacă are în vedere 
nivelul concret sau nivelul abstract al realităţii. 

Spre exemplu, nu poate avea loc o discuţie referitoare la influenţa malefică a 
demonilor decât dacă emitentul ajunge la un „acord“ cu receptorul în privinţa 
„gradului de existenţă“ a demonilor. 

(S2) Obiectele şi stările de lucruri la care face referire emitentul nu formează 
o lume în sine, ci o lume dată într-o interpretare lingvistică specifică. De aceea, 
exactitatea invocată în relaţie cu această regulă este „exactitatea suficientă 
pentru un anumit context“%, iar nu o exactitate absolută. 

Cu alte cuvinte, exactitatea semnelor din alcătuirea mesajului este strict 
dependentă de rigiditatea regulilor de utilizare ale acestora. Spre exemplu, un 
cuvânt este cu atât mai exact cu cât utilizarea lui în diferite contexte este mai 
bine reglementată şi este cu atât mai imprecis cu cât sunt îngăduite mai multe şi 
diferite utilizări. În acest sens, cuvântul „mamifer“, folosit pentru a desemna 
animalele care se înmulţesc prin pui vii, se dovedeşte a fi mai precis decât 
cuvântul „democraţie“, care a ajuns să acopere regimuri politice contradictorii 
(de la „democraţia“ Atenei antice la „democraţia populară“ sovietică). 


% Franz von Kutschera, Sprachphilosophie, 2. Auflage, Wilhelm Fink Verlag, München, 
1975, p. 135. 

(Ss) Regula sincerităţii este subiacentä regulii precedente, ceea ce apare in 
plus fiind condiţia bunei-credinte, pe care, de altfel, o mare parte din 
comunicatorii profesionişti o încalcă foarte frecvent. 

Mulţi dascăli predau cunoştinţe contestabile, în care nu cred, numai pentru 
că sunt constrânşi prin programa şcolară. Mult mai mulţi politicieni, fac 
declaraţii optimiste privind starea naţiunii pe care o păstoresc, fără a crede o iotă 
din ceea ce spun. Nu sunt foarte rari nici propovăduitorii evangheliei care prin 
atitudinile şi faptele lor dovedesc cu prisosinţă că se îndoiesc de veridicitatea 
învăţăturii pe care o împărtăşesc. 

Oricare ar fi motivul nesinceritätii, aceasta subminează actul de comunicare 
întreprins, cu atât mai mult cu cât receptorul vigilent poate sesiza cu uşurinţă 
indicii duplicității. O dată edificat în privința nesinceritătii emitentului, 
receptorul nu va întârzia să întrerupă perceperea şi interpretarea mesajelor. 

(S4) Suficient de original în raport cu codul folosit, mesajul transmis de 
emitent trebuie să-i îmbunătăţească receptorului capacitatea de a prevedea starea 
şi evoluţia obiectelor din realitate. În acord cu această regulă, dacă sunt utilizate 
la nivelul limbajului-obiect, tautologiile de felul „Plouă sau nu plouă“ — care nu 
aduc nici o determinare cu privire la realitate — blochează comunicarea. 

Regulile necesare care guvernează replica receptorului la actul de referire al 
emitentului ni se par a fi la nivelul simțului comun, fapt pentru care le vom 
asocia doar câte o succintă precizare: 


(S'1) Receptorul trebuie să ştie care este universul de discurs în care se 
plasează emitentul, 

(S'2) Receptorul trebuie să raporteze mesajul primit la aceleaşi obiecte si 
stări de lucruri la care se referă emitentul, 


(S's) Receptorul trebuie să cunoască temeiul in virtutea căruia 
propoziţiile emitentului sunt adevărate; 

(S'4) Receptorul trebuie să folosească mesajul transmis de emitent ca 
mijloc de creştere a predictibilităţii situaţiei (semantice). 

(S^) În mod normal, emitentul îi indică în mod explicit receptorului 
universul de discurs asumat, însă nu este exclus ca precizarea cadrului 
referential să fie realizată progresiv, prin tatonările succesive ale receptorului. 
Mi s-a întâmplat, de pildă, să-mi dau seama că discut cu un membru al unei 
secte „postmoderne“, doar după ce am aflat treptat — obţinând răspunsuri la 
câteva întrebări relevante — că interlocutorul meu crede în metempsihoză, în 
reîntruparea lui Isus Christos (într-un tânăr student român), in „vindecäri 
miraculoase“ deloc probate etc. 

(S’2) Semnele care apar în alcătuirea mesajului trebuie să denote pentru ambii 
interlocutori aceleaşi obiecte. Avem de-a face aici cu clauza elementară a 
referentialitätii comune, de la sine înţeleasă la modul teoretic, frecvent încălcată 
în comunicarea cotidiană. 

Problema cea mai dificilä este datä de faptul cä identitatea sensului nu 
garanteazä identitatea denotatului. Un crestin practicant si un ateu instruit pot sä 
înţeleagă acelaşi lucru prin cuvintele „Dumnezeu“, „diavol“, „înger“ etc. şi să se 
refere, în acelaşi timp, la lucruri diferite. Pentru primul, Dumnezeu, demonii, 
îngerii şi celelalte făpturi celeste există în mod real, aşa cum există oamenii, 
animalele sau plantele; pentru cel de-al doilea însă, denotatele termenilor 
pomeniti se plasează într-o lume imaginară. Or, este greu să aduci la un numitor 
comun interpretările mesajelor care duc la fragmente ale unor lumi diferite. 

(S'3) Respectarea scrupuloasä a regulii de întemeiere a asertiunilor făcute il 
constrînge pe receptor să accepte doar teze verificate prin observaţie, teze 
derivate prin consecutie logică necesară din adevăruri certe sau teze confirmate 
prin coroborarea unor mărturii credibile. 

Receptorii leneşi sau creduli, care acceptă fără rezerve informaţia semantică 
produsă de emitent (chiar dacă acesta este un mitoman sau un manipulator de 
profesie) blochează, mai devreme sau mai târziu, jocul comunicării, întrucât 
determină, prin atitudinea lor, apariţia contradictiilor. 

(S4) Atunci când se angajează într-un proces de comunicare, receptorul 
trebuie să culeagă toate informaţiile disponibile care l-ar putea ajuta să prevadă, 
într-o mai mare măsură, evoluţia obiectelor şi stărilor de lucruri, în vederea unei 
adaptări cât mai bune la realitate. 


5.3.7. REGULI CONSTITUTIVE ALE ACTULUI COLECTIV DE (CO) 
RELATIONARE. Ultimele reguli constitutive pe care le aducem în atenţie îi 
privesc în egală măsură pe emitent şi receptor, fiecare dintre ei având aceeaşi 
responsabilitate în respectarea lor: 


(Ti-T'1) Între emitent si receptor trebuie să subziste o relaţie de 
cooperare; 
(T2-T'2) În cadrul relaţiei de cooperare, emitentul şi receptorul trebuie să- 
şi asume doar rolurile pe care le pot îndeplini; 
(T3-T’3) Emitentul si receptorul trebuie să privească în acelaşi fel 
interacțiunea lor semiotică. 
(Tı-Tı) Valorificând o lucrare remarcabilă datorată lui Erik Blumenthal”, 
vom descompune această regulă generală în şase reguli specifice de cooperare: 
1.  Emitentul şi receptorul trebuie să-şi fixeze un scop comun; 
2. Scopul ales trebuie să intereseze toate părţile implicate şi trebuie să 
corespundă efortului cerut pentru a-l atinge; 
3. Eforturile trebuie să fie clar repartizate, astfel încât fiecare să ştie ce are 
de făcut; 
4. Chiar dacă amândoi sunt de acord că unul dintre ei are un ascendent 


? Comprendre et étre compris. Guide pratique pour une nouvelle communication, Tacor 
International, Paris 1989, pp. 71-72. 

asupra celuilalt, responsabilitatea trebuie asumatä de toatä lumea; 
5. Acordul trebuie să fie clar exprimat si mutual; 
6. Fiecare comunicator trebuie să se implice 100 % în atingerea scopului. 

(T2-T2) Nici un comunicator nu trebuie să se angajeze în realizarea unor 
acţiuni înainte de a fi sigur că dispune de cunoştinţele şi priceperile necesare. 
Spre exemplu, aşa cum nici un om rezonabil nu încearcă să se prezinte la un 
concurs de dans profesionist dacă nu a dansat în viaţa lui, în acelaşi fel un slab 
comunicator nu va încerca să ţină o conferinţă de specialitate. 

Evident, această regulă nu este menită să-i cantoneze pe comunicatori în 
sfera scopurilor de rutină. Dimpotrivă, fiecare dintre ei îşi poate asuma scopuri 
mobilizatoare, în speţă, obiective comunicationale pe care nu le-a realizat 
niciodată înainte, sub rezerva ca respectivele obiective să nu exceadä 
cunoştinţele şi deprinderile posedate. 

(T3-T’3) Interlocutorii trebuie să trateze în acelaşi fel interacţiunea 
comunicativă la care se angajează, indiferent dacă acesta este o discuţie 
serioasă, ori un simplu joc de cuvinte. 

Deseori se întâmplă ca procesul de comunicare să eşueze fiindcă emitentul şi 
receptorul nu adoptă în raport cu el aceeaşi atitudine. De exemplu, un vorbitor 
dotat cu un fin simţ al umorului poate rosti jocuri de cuvinte amuzante fără a 
socoti potrivit să se schimonosească pentru a-i atrage atenţia interlocutorului că, 
de fapt, glumeşte. Dacă acesta din urmă nu sesizează decât forma grosolană de 
umor sau dacă nu-l cunoaşte deloc pe vorbitor, riscă să ia glumele acestuia în 
serios şi, ca atare, comunicarea se blochează. 


5.4. REGULI NORMATIVE ALE COMUNICĂRII 


Prin contrast cu regulile constitutive, regulile normative (de eficienţă, 
respectiv morale) nu generează comportamente inexistente, ci modelează sau 
„fasonează“ comportamente preexistente. De aceea, nerespectarea lor nu 
conduce la blocarea (completă), ci la stânjenirea comunicării. 

Normele de eficienţă sunt guvernate de principiul minimizării intervenţiei 
(să intervenim cât mai puţin în mersul evenimentelor şi să ne realizăm scopurile 
cu un minim posibil de intervenţie, iar în cazul cel mai bun fără nici o 
intervenţie din partea noastră), iar normele morale, de aşa-numita regulă de 
aur (să-i tratăm pe ceilalţi aşa cum vrem să fim trataţi de ei şi să nu le facem 
altora ceea ce nouă ne displace). 

În măsura în care eficienţa şi moralitatea sunt graduale, construirea unui 
sistem complet de norme aferente este imposibilă. De aceea, constrângerile 
sociale pe care le vom supune atenţiei în cele ce urmează nu constituie decât un 
punct de plecare în determinarea altor norme (unele dintre ele, foarte posibil, 
mult mai relevante). 

5.4.1. NORME ALE COMUNICĂRII LA NIVEL EXPRESIV. La nivelul 
interacțiunii autodezvăluire-discernere, emitentul şi receptorul trebuie să-şi 
însuşească zece atribute personale — (i) franchete, (ii) empatie, (iii) atitudine 
suportivă, (iv) atitudine pozitivă, (v) egalitate, (vi) siguranță de sine, (vii) 
solidaritate, (viii) gestionare eficace a interacțiunii, (ix) expresivitate si (x) 
deschidere —, care susţin toate formele de comunicare (cu precădere, 
comunicarea interpersonalä”") si care se asociazä, in ordine, cu urmätoarele 
norme de eficienţă: 

1.  Recunoaşteţi-vă propriile afecte şi gânduri şi manifestati-le deschis, în 
limitele normelor generale de politețe; 

2.  Străduiţi-vă să  înţelegeţi motivațiile, experienţele, atitudinile, 
sentimentele, dorinţele şi speranţele celorlalţi; 

3. Fiti mai curând descriptiv decât evaluativ şi dovediti în relaţia cu 
interlocutorul mai curând o atitudine suplă decât una rigidă; 

4.  Adoptaţi un punct de vedere optimist asupra comunicării realizate, 
arătându-vă binevoitor faţă de interlocutor şi complimentându-l atunci 
când situaţia o permite; 

5. Recunoaste-ti faptul că fiecare comunicator îşi aduce o contribuţie 
importantă la reuşita comunicării, chit că egalitatea nu implică 
acceptarea sau aprobarea tuturor comportamentelor (verbale sau 
nonverbale) ale celorlalţi; 

6. Aveţi încredere în virtuțile proprii, simţiţi-vă relaxat în prezenţa 
celorlalţi şi risipiţi temerile interlocutorilor voştri timizi sau anxioşi, 
dându-le încredere în sine; 

7. Creați impresia de unitate în vederea atingerii unui scop comun; 

8.  Asiguraţi comunicării continuitate şi fluentä; 

9. Faceţi dovada unui angajament ferm pentru reuşita comunicării; 

10. Nu vă centrafi pe sine, ci pe relaţia cu interlocutorul. 

Sub raportul eficienţei, dar — cel puţin în parte — şi sub cel al moralității, toţi 
comunicatorii trebuie să deprindă şi să manifeste forma asertivä de 
comportament social. 

Plasat între comportamentul servil (al celor care nu vor sau nu pot să-şi 
exprime cu onestitate afectele, nevoile, valorile şi atitudinile personale) şi 
comportamentul agresiv (al celor care tind să-i calce în picioare pe ceilalţi, 
ignorändu-le cu bună ştiinţă demnitatea personală), comportamentul asertiv 
poate fi deprins prin aplicarea următoarelor norme sau tehnici” 

1.  Interveniţi în comunicare de-o manieră deschisă şi onestă; 

2. Invätati să vă relaxaţi şi să vă reduceti teama de a comunica; 


3 Joseph A. DeVito, Les fondements de la communication humaine, Gaëtan Morin 
Editeur, Boucherville, 1993, pp. 154-163. 

>! Ron Ludlow şi Fergus Panton, The Essence of Effective Communication, Prentice Hall, 
New York, 1992, pp. 142-143. 

3. Încercaţi să vă satisfaceti în primul rând nevoile socialmente acceptate; 

4. Insusiti-vä abilităţile sociale care conduc la stabilirea unor relaţii 
interpersonale apropiate; 

5.  Asumaţi-vă responsabilitatea pentru ceea ce vi se întâmplă, atât în sfera 
privată cât şi în cea publică; 

6. Luaţi mai multe decizii şi faceţi cât mai multe alegeri libere; 

7.  Conştientizaţi faptul că aveţi anumite drepturi şi un sistem propriu de 
valori; 

8. Nu-i lăsaţi pe ceilalţi să se folosească de dumneavoastră. 

La aceste optsprezece norme specifice s-ar mai putea adăuga două norme 
generale, menite să determine mai exact constrângerile morale ale comunicării 
expresive: 

1) Nu practicati autodezvăluirea decât atunci când sunteţi convins că vă 
puteţi menţine în limitele deplinei onestitäti; 

2) Nu folosiţi aspectele personale pe care le discerneti pentru a prejudicia 
interesele legitime ale emitentului. 


5.4.2. NORME ALE COMUNICĂRII LA NIVEL CONATIV. Dintre imperativele 
care par să confere actelor complementare de influențare si de răspuns un grad 
sporit de eficienţă, menţionăm unele norme care reglementează, pe de o parte, 
rostirea principalelor tipuri de enunturi [17: 46-53], iar pe de ală parte, câteva 
constrângeri care reglementează acordarea, respectiv primirea retroactiunii. 

1. Norme ale asertiunilor: 

a. Formulaţi asertiuni numai dacă dispuneti de suficiente argumente în 
sprijinul lor; 

b. Aduceti la cunoştinţa receptorului doar asertiunile pe care le 
consideraţi a fi adevărate; 

c. Folosiţi întotdeauna asertiunile ca instrumente de informare onestă a 
interlocutorului; 

2. Norme ale directivelor: 

a. Asiguraţi-vă că aveţi ascendentul ierarhic necesar în relaţia cu 
receptorul; 

b. Adresaţi ordine receptorului numai dacă vreţi cu adevărat ca acesta să 
realizeze acţiunile prescrise; 

c. Folosiţi ordinele ca mijloace de realizare a acţiunilor prescrise; 

2’. Norme ale întrebărilor (ca specie remarcabilă de acte directive): 

a. Adresaţi întrebări receptorului numai dacă vreţi ca acesta să vă 
risipească o nedumerire, să vă informeze cu privire la valoarea unei variabile 
sau să vă identifice o necunoscută; 

b. Asiguraţi-vă că receptorul este în stare să răspundă la întrebarea pusă; 

c. Nu includeți în întrebări false supozitii; 

d. Solicitati-i receptorului răspunsuri concordante (sub raportul 

complexităţii) cu întrebarea pusă; 
3. Norme ale promisiunilor: 

a. Promiteti doar realizarea unor acţiuni viitoare; 

b. Asiguraţi-vă că acţiunile promise sunt dezirabile pentru receptor; 

c. Nu promiteti realizarea unor schimbări care oricum vor apărea in 
cursul normal al evenimentelor; 

d. Promiteti doar ceea ce chiar intenţionaţi să faceţi; 

e. Trataţi promisiunea făcută ca pe un angajament formal de realizare a 
acțiunii în cauză; 

4. Norme ale saluturilor (ca specie remarcabilă de acte expresive): 

a. Salutaţi-vă interlocutorul numai atunci când tocmai vă întâlniți cu el 
sau sunteţi pe punctul de a vă despărţi de el; 

b. Folosiţi doar formulele de salut socialmente recunoscute; 

c. Tratati salutul ca mijloc de recunoaştere curtenitoare a interlocutorului; 

5. Norme ale declaraţiilor: 

a. Asiguraţi-vă că aveţi statutul social impus de natura declaraţiei făcute; 

b. Verificaţi dacă interlocutorii îndeplinesc condiţiile de realizare a 
actului declarativ intenţionat; 

c. Formulaţi actul declarativ doar în împrejurări adecvate. 

În ce priveşte îmbunătăţirea retroactiunii sub raportul eficienţei, am putea 
ţine cont, în consonanfä cu Ron Ludlow şi Fergus Panton [31: 140-141], 
următoarele unsprezece norme: 

1. Comentati acţiunile specifice, iar nu acţiunile generice; 

. Sustineti cu argumente comentariile făcute; 
. Concentrafi-vä asupra comportamentelor care pot fi modificate; 
. Fiţi descriptiv, nu evaluativ; 
. Formulati-vä opiniile ca opinii, nu ca propoziţii factuale; 
. Fiţi constructiv, nu distructiv; 

7. Evitaţi folosirea termenilor „tari“, care provoacă reacţii emoţionale 
defensive; 

8. Ori de câte ori este posibil, adresati laude (în public), însă numai 
interlocutorului performant; 

9. Atunci când este nevoie, nu ezitaţi să adresaţi (în particular) critici 
interlocutorului; 

10. În cazul unei controverse (a) manifestati-vä cu claritate dezacordul, 
(b) exprimati-vä dubiile într-un mod constructiv, (c) arätati-vä gata să vă 
schimbaţi opinia dacă faptele ar necesita acest lucru şi (d) recunoasteti că 
interlocutorii dumneavoastră pot împărtăşi în mod justificat alte puncte de 
vedere decât dumneavoastră; 

11. Daţi relici scurte, nu vă pierdeţi în justificări, oferiţi explicaţii, însă 
nu inventati scuze, nu vă apăraţi în mod exagerat punctul de vedere, cereți 
mai multe informaţii dacă aveţi nevoie de ele şi cereţi timp de reflecţie 

înainte de a lua o decizie importantă şi dificilă. 
În corelaţie cu prescripţiile de mai sus, este indicat ca emitentul să respecte 
următoarele norme de primire a feedback-ului [31: ibidem]: 
1. Concentrati-vä atenţia asupra retroactiunii receptorului; 
2. Nu adoptați o atitudine defensivă; 
3. Determinaţi cu precizie domeniul în care se manifestă eventualele 
dezacorduri; 
4. Parafrazati ceea ce auziţi; 
5. Verificati-vä percepțiile sub raportul acuratetei; 
6. Solicitaţi clarificări şi exemple; 
7. Nu reactionati în mod exagerat la feedback; 
8. Evaluaţi acurateţea retroactiunii, precum şi valoarea ei potenţială. 
Drept norme de moralitate, ar putea fi consemnate la acest nivel conativ al 
comunicării tot două prescriptii: 
1) Nu exercitafi asupra receptorului decât influenţe pe care le consideraţi 
benefice pentru acesta; 
2) Răspundeţi la toate influenţele pozitive ale emitentului care par să 
servească la satisfacerea nevoilor acestuia. 


5.4.3. NORME ALE ACTELOR DE EMITERE SI RECEPTARE. Eficienţa actului 
de emitere a unui mesaj (în speţă, a unui mesaj verbal) depinde în mare măsură 
de gradul in care respectivul complex de semne întruneşte condiţiile de (i) 
claritate, (ii) vivacitate, (iii) eleganță, (iv) personalitate şi (v) vigoare, potrivit 
următoarelor norme [cf. 30: 350-356]: 

1. Căutaţi concizia, utilizaţi termeni şi cuantificatori precişi, oferiţi 
puncte de reper, alegeţi cuvinte scurte, familiare şi răspândite, recurgeti la 
repetiţii, reformulări şi parafrazări; 

2. Folosiţi forme verbale active, verbe tari, figuri de stil şi imagini; 

3. Plasaţi-vă la un nivel de limbaj corespunzător; evitaţi termenii prea 
rari (inadecvati, străini sau tehnici), jargonul si acronimele, expresiile 
grosiere şi termenii gocanti; 

4. Folosiţi cât mai des pronumele personale, puneţi întrebări auditoriului 
şi asigurati-vä o prezenţă personală şi nu de rol; 

5. Nu folosiţi expresii care atenuează discursul şi evitati platitudinile. 
Receptarea eficientă a unui mesaj se bizuie pe competenţa de a-l înțelege 

literal, respectiv pe capacitatea de a-l înţelege critic. Receptarea nu este naturală, 
ci o abilitate care poate fi dobândită şi dezvoltată prin consum de energie şi 
efort”, mai exact, prin urmarea neabătută a unor sisteme de norme. 

Receptarea şi înţelegerea literală a unui mesaj îi impune receptorului 


3? Voncile Smith, Listening, în Owen Hargie (ed.), A Handbook of Communication Skills, 
Croom Helm, London & Sydney, 1986, pp. 250-251. 

aplicarea urmätoarelor patru norme: 

1. Recunoasteti ideile principale; 

2.  Identificaţi ideile de detaliu pe care se sprijină; 

3.  Recunoaşteţi relaţiile explicite dintre idei; 

4.  Amintiţi-vă ideile de bază şi ideile de detaliu. 

Pe de altă parte, receptarea şi înţelegerea critică a aceluiaşi mesaj implică 

aplicarea de către receptor a altor zece norme: 

1.  Păstraţi-vă mintea deschisă; 

2. Identificati scopul urmărit de emitent şi sesizati modul de organizare a 
ideilor; 
Distingeti între propoziţiile factuale şi opinii; 
Diferentiati argumentele emotionale de cele logice; 
Remarcati predispozitiile şi prejudecățile; 
Recunoasteti atitudinea emitentului; 
Sintetizaţi şi evaluaţi informaţia prin deducerea unor concluzii; 
Amintiţi-vă implicaţiile şi argumentele; 
Recunoasteti eventualele discrepanțe între semnele verbale şi semnele 
nonverbale ale emitentului; 

10. Folosiţi tehnici de receptare activă. 

Desfăşurată în orizont pur sintactic, interacțiunea emitere-receptare nu se 

corelează cu norme morale explicite, comunicatorii fiind constrânşi la acest 


SEO A ar 


altruismului (cel puţin minimal). 


5.4.4. NORME ALE COMUNICĂRII LA NIVEL METASEMIOTIC. Ca şi în situaţia 
precedentă, nu vom avea de-a face aici — la modul explicit — cu norme morale, ci 
doar cu norme de eficienţă, dintre acestea, următoarele patru prescriptii părând a 
avea o importanţă mai semnificativă: 

1. Corelati redundanta mesajului cu sursele de distorsiune din canalul de 
transmitere; nu cresteti redundanta mesajului mai mult decât impune 
compensarea bruiajelor din canal; 

2. Puneti în corespondenţă redundanta mesajului cu competenţa în 
comunicare a interlocutorului, astfel încât receptarea şi înţelegerea mesajului 
să fie pentru interlocutor un scop mobilizator; 

3. Formulaţi mesaje suficient de originale pentru a putea servi la 
conturarea unei imagini de ansamblu asupra codului; 

4. Originalitatea mesajului nu trebuie să obstaculeze buna transmitere a 
acestuia. 


5.4.5. NORME ALE (CO) REFERIRII. Sub raport semantic, comunicarea este 
eficientă, numai dacă sunt aplicate, într-o măsură cât mai mare, următoarele 
cinci prescripţii: 

1. Referiti-vä doar la obiectele si stările de lucruri care au legătură cu 
scopul comunicării; chiar dacă sunt adevărate, informaţiile semantice inutile 
obstaculează procesul de comunicare; 

2. Apelati, în actul de (co) referire, la cele mai simple categorii de semne; 
cu cât sunt mai complexe combinaţiile de semne, cu atât sunt mai reduse 
şansele de a realiza o referire acurată la realitate; 

3. Evidentiati diferenţa dintre faptele naturale şi faptele instituţionale; 

4. Valorificati informaţiile semantice deja achiziţionate ca mijloace de 
sporire a redundanfei mesajelor receptate; 

5. În funcţie de cunoştinţele pe care le aveţi cu privire la realitate, 
„negociaţi“ cu interlocutorul raportul informaţie (semanticä)-redundantä 
pentru toate mesajele transmise. 

Acestor norme de eficienţă le putem adăuga două prescriptii morale, care, în 
fapt, nu fac decât să expliciteze condiţii deja formulate: 
1)  Comunicaţi doar în limitele adevărului, punând în corespondenţă 
mesajele formulate cu obiecte şi stări de lucruri existente; 
2)  Informaţi-l în mod onest pe interlocutor cu privire la realitate, 
referindu-vă la obiectele şi stările de lucruri din cadrul acesteia în 
forma cea mai simplă la care puteţi ajunge”. 


5.4.6. NORME ALE (CO) RELAȚIONĂRII. Dintre normele care asigură eficienţa 
comunicării sub raportul dimensiunii fatice, amintim, în contextul acestei 
lucrări, patru prescriptii care privesc menţinerea contactului uman şi rezolvarea 
conflictelor” şi alte şase prescripții care asigură un climat suportiv de 


comunicare”, 


1. Norme privind rezolvare a conflictelor: 

a. Separă oamenii de problema conflictului; 

b. Concentrează-te pe interese, nu pe poziții; 

c. Caută opțiuni de câştig mutual; 

d. Insistă pe asumarea colectivă a unor criterii obiective. 
2. Norme de asigurare a unui climat suportiv de comunicare: 


33 Formulând propoziția „Dacă Pământul are aripi, atunci zăpada este albă“, nu încalc 
norma morală a sincerităţii — propoziţia în cauză este adevărată, întrucât valoarea de 
adevăr a secventului nu este mai mică decât valoarea de adevăr a antecedentului —, însă 
nesocotesc grav norma onestităţii. O informare onestă a destinatarului propoziției 
presupune adoptarea unei formulări mai simple şi informative: „Pământul nu are aripi şi 
zăpada este albă“. 

34 Stewart L. Tubbs si Sylvia Moss, Human Communication, z" edition, McGraw-Hill 
International Editions, Singapore, 1994, p. 22; 200. 

35 Caracteristicile climatului suportiv au fost determinate riguros prin contrast cu cele ale 
climatului defensiv de către Jack Gibb. (Jack R. Gibb, Defensive Communication, în 
„The Journal of Communication“, 11 (3), 1961, pp. 141-148.) 

a. Adresaţi interlocutorului mesaje descriptive, prezentând evenimente, 
afecte, percepții sau procese fără a cere sau sugera o schimbare de atitudine 
sau de comportament; 

b. Manifestați comportamente orientate spre problema aflată în centrul 
comunicării, definind chestiuni care îi privesc pe toţi cei implicaţi şi care 
presupun căutarea în comun a unei soluţii; 

c. Daţi asigurări interlocutorului că nu este obiectul unei manipulări; 

d. Manifestaţi-vă empatic față de interlocutor, dovedindu-i că vă 
interesează bunăstarea lui; 

e. Conștienți fiind că între membrii oricărei societăţi subzistä în mod 
inevitabil nenumărate diferenţe (culturale, profesionale, morale, de 
inteligență, de aptitudini etc.), stabiliți o relaţie de egalitate (fie şi sub 
raportul demnităţii umane intrinseci) cu interlocutorul; 

f. Manifestaţi-vă dorinţa şi voinţa de a experimenta, explora şi adopta noi 
atitudini, convingeri sau comportamente. 

Sub raport moral, comunicatorii sunt datori, înainte de toate, să adopte 
bunele maniere, urmând regulile generale de politeţe. 

Confundată multă vreme (pe nedrept) cu ipocrizia cultivată şi civilizată, 
politetea este menită să stabilească o coexistentä agreabilă între indivizii sortiti 
să trăiască împreună“. Practicând comunicarea în limitele politeţei, emitentul si 
receptorul pot şi trebuie să-şi consolideze relaţia socială, eliberänd-o de 
aparente, interese şi pasiuni divergente. O dată cu interiorizarea normelor de 
politeţe, ei se transformă în persoane morale, însuşindu-şi progresiv si 
practicând în contextul comunicării principalele virtuţi: sinceritatea, respectul, 
altruismul, abnegatia, curajul, tăria etc. 

Urmând cu consecvență regulile constitutive şi regulile normative (de 
eficienţă, respectiv morale) ale comunicării, fiecare om dobândeşte şansa de a 
deveni un bun comunicator şi, implicit, o persoană edificată din punct de vedere 
moral. Cei care stâpânesc în mare măsură arta comunicării sfârşesc prin a deveni 
persoane înzestrate cu cele mai mari virtuți. 


3 Regine Dhoquois (ed.), La politesse. Vertu des apparences, Editions Autrement, Paris, 
1991, pp. 13-17. 

CONCLUZII 


La capătul acestui demers teoretic, ne mărginim să facem unele consideraţii 
recapitulative şi să menţionăm câteva idei directoare care ar putea sta la baza 
continuării lui. 

Reamintim, înainte de toate, că am căutat să construim un model 
hermeneutic, iar nu un model empiric al comunicării. Ca atare, nu avem 
pretenţia de a fi reprodus, într-o manieră absolut obiectivă şi exactă, fenomenul 
real de comunicare, ci doar pe aceea — mult mai modestă — de a fi surprins acei 
factori şi acele interdependente care permit o înţelegere suficient de adecvată a 
acestuia. 

Perspectiva din care am abordat procesul de comunicare a fost una 
praxiologică, teoria comunicării la care ne-am oprit nefiind altceva decât o 
instanță exemplară a teoriei generale a acţiunii. În acest context, am tratat 
comunicarea ca interacţiune sau tranzacţie semiotică, în care persoanele 
implicate manifestă - prin intermediul semnelor — comportamente 
complementare, guvernate de anumite reguli (sociale). Definită ca interacțiune 
sau tranzacţie, comunicarea incumbă performanţe şi responsabilităţi colective, 
iar nu individuale. Prin urmare, nimeni nu este îndreptățit să spună 
„comunicarea mea“, ci doar „comunicarea noastră“. 

Procedând astfel, am exclus din sfera comunicării atât comportamentele care 
nu poartă pecetea acţiunii umane (influentärile inconstiente, comportamentele 
expresive etc.), cât şi acţiunile izolate (reflectiile interioare, monologurile, 
manifestarea voluntară — în solitudine — a unor gesturi etc.), chiar dacă ele se 
manifestă cu ajutorul semnelor. Evident, ar fi greşit să se conchidă de aici că 
aceste comportamente şi acţiuni, pe care le-am trecut voit cu vederea, sunt 
lipsite de importanţă teoretică. Dimpotrivă, în măsura în care ele se întrepătrund 
cu actele de limbaj care constituie comunicarea, cunoaşterea lor ajută la o mai 
bună determinare a înseşi particularitätilor acestui proces. 

Tot în acest cadru, sperăm că a fost suficient de evidenţiată ideea că procesul 
de comunicare nu survine în mod izolat, ci, întotdeauna, în asociere cu alte 
(inter) acţiuni. Analiza comunicării ca fenomen separat de toate celelalte 
fenomene nu se susține decât sub raport metodologic, iar rezultatele ei sunt, 
fatalmente, parţiale. 

O dată explicitat, în linii generale, conceptul de comunicare, am definit şi 
clasificat mijloacele exclusive de realizare a procesului desemnat: semnele. În 
literatura semiotică, semnele sunt tratate, în egală măsură, ca obiecte (materiale, 
mentale sau mixte), respectiv ca funcţii. În ce ne priveşte, am preferat să 
socotim semnele drept stimuli din realitate care „trimit la altceva“ decât la ei 
înşişi, în virtutea unor convenţii sociale. Acel „altceva“ la care trimite semnul 
constituie semnificaţia lui, semnificaţie care nu este altceva decât ansamblul 


196 


intrebuintärilor semnului. Natura relaţiei semn-semnificatie (arbitrară, necesară, 
motivată prin asemănare sau prin analogie) ne-a îngăduit, apoi, să determinăm şi 
să caracterizăm patru categorii de semne: cuvintele, indicii, iconii şi simbolurile. 

În problema determinării factorilor constitutivi ai comunicării, ne-am plasat 
pe făgaşul trasat de mai mulţi semiologi reputați, precum Roman Jakobson, 
trecând în revistă caracteristicile emitentului, receptorului, mesajului, codului, 
situaţiei şi canalului de transmitere. 

Este aceasta singura opţiune demnă de luat în seamă? Nu poate fi analizat 
procesul de comunicare prin prisma altor factori (eventual mai multi, sau mai 
puţini)? Fără îndoială, comunicarea poate fi înţeleasă şi prin intermediul altor 
ansambluri de variabile (iar literatura de specialitate dovedeşte cu prisosintä 
acest lucru), însă, în ultimă instanţă, tot trebuie să se facă referire la cei şase 
parametri semiotici jakobsonieni. În plus, aceşti parametri permit o mai bună 
determinare a acțiunilor pe care le săvârşesc protagoniştii comunicării. 

Secvența care motivează cel mai bine asumarea caracterului praxiologic al 
modelului teoretic propus este dedicată interacțiunilor subsumate comunicării şi 
se sprijină pe teza că mesajul transmis şi receptat nu conţine în sine semnificaţii, 
ci este susceptibil de a primi (sau dobândi) semnificaţii. Datorită acestui fapt, 
emitentul şi receptorul apar ca persoane autonome, înzestrate cu liber arbitru, 
care pot alege împrejurările şi maniera în care să comunice. 

Evident, nu puteam trece la prezentarea interacțiunilor subsumate 
comunicării înainte de a readuce în atenţie câteva contribuţii remarcabile la 
teoria actelor de discurs, pe care le datorăm lui John Austin, John Searle, Jiirgen 
Habermas, Gisela Harras, Thomas Ballmer, Helmut Henne şi multi alţii. 
Descompunerea actului de discurs (sau de vorbire) în trei subacte — actul 
locutionar, actul ilocutionar şi actul perlocutionar — şi corelarea acestora din 
urmă cu trei subacte complementare — actul „alocutionar“, acul inauditiv şi actul 
perauditiv — au constituit, de altfel, punctul de plecare pentru propria noastră 
analiză a procesului general de comunicare. 

În acest sens, am preferat să tratăm comunicarea ca pe un joc colectiv, în 
care actul de semnificare al unui partener se potriveşte cu actul de resemnificare 
al celuilalt partener. Actul de semnificare este săvârşit de către emitent în 
funcţie de toţi factorii comunicării (inclusiv în raport cu el însuşi) şi subsumeazä 
şase subacte: autodezvăluirea, influențarea, emiterea, informarea sintactică, 
referirea şi relationarea. Actul corelativ de resemnificare este realizat de către 
receptor în corespondenţă cu aceiaşi factori ai comunicării (jakobsonieni) şi 
apare tot ca ansamblu de şase subacte: discernerea, răspunsul, receptarea, 
înțelegerea sintactică, coreferirea si corelationarea. De reuşita acestor 
douăsprezece acte complementare, mai bine zis, de corelarea fericită a acestora, 
depinde, în ultimă instanţă, succesul întregii comunicări. 

O dată articulat modelul hermeneutic preconizat, am adus în atenţie trei 
ordonări ale formelor de comunicare, luând drept criterii tipurile de semne 

folosite, natura relaţiei dintre emitent şi receptor, respectiv distanţa socială care 
subzistă între comunicatori. Urmărind particularitätile comunicării verbale şi ale 
celei nonverbale, ale comunicării formale şi ale celei informale, respectiv ale 
comunicării interpersonale, ale comunicării în cadrul grupului restrâns şi ale 
comunicării publice, nu am făcut decât să stabilim anumite accente şi să 
menţionăm câteva recomandări privind dobândirea unor deprinderi de 
comunicare specifice. Consideraţiile făcute la acest punct trebuie corelate cu 
faptul incontestabil că formele de comunicare prezentate sunt constructe 
metodologice, care nu apar ca atare, în mod izolat, în contextul vieţii sociale. 

Modelul teoretic pe care l-am propus nu a fost conceput doar în vederea unei 
mai bune înțelegeri a procesului de comunicare, ci şi pentru a constitui un 
ansamblu consistent şi, sub un anumit raport, complet de reguli ale comunicării. 

Regulile (în speţă, regulile care guvernează comunicarea umană) au fost 
tratate ca forme de comportament socialmente aşteptate (atât în sens normativ, 
cât şi în sens anticipativ) şi au fost grupate — urmându-l pe John Searle — în două 
clase principale: regulile constitutive şi regulile normative. 

Regulile constitutive guvernează comportamente logic-dependente de ele şi 
fixează condiţiile necesare ale actelor de comunicare, în timp ce regulile 
normative (pe scurt, normele) vizează comportamente preexistente si 
independente, stabilind condiţiile dezirabile ale aceloraşi acte de comunicare. 

În determinarea regulilor constitutive, am pornit de la asumptia că procesul 
de comunicare (umană) nu este un fapt natural, ci unul instituţional, el 
subzistând ca rezultat al unui acord social, iar nu ca entitate independentă, ce 
poate fi descrisă si explicată „din exterior“. În funcţie de respectarea versus 
încălcarea regulilor necesare care definesc acordul social respectiv, am distins 
cinci situaţii posibile — comunicarea deplin reuşită, comunicarea parţial reuşită, 
noncomunicarea, anticomunicarea relativă şi anticomunicarea absolută —, cu 
precizarea că în primul şi în ultimul caz avem de-a face cu situatii-limitä, fără 
corespondent în realitate. 

Regulile constitutive ale comunicării au fost corelate cu toate cele şase 
interacțiuni subiacente acestui proces (autorevelare-discernere, influențare- 
răspuns, emitere-receptare, informare sintacticä-intelegere sintactică, referire- 
coreferire şi relationare-corelationare), astfel încât, cel puţin dintr-o anumită 
perspectivă, ele să poată fi privite ca formând un sistem consistent şi complet. 

Prin contrast cu sistemul regulilor constitutive, normele de comunicare pe 
care le-am adus în atenţie au un caracter, fatalmente, parţial. Astfel, din 
multitudinea prescriptillor care pot conduce la rezultate dezirabile ale 
comunicării, am reţinut în cuprinsul acestei lucrări doar câteva norme de 
eficiență şi norme morale, pe care le-am corelat cu aceleaşi şase interacțiuni 
comunicative menţionate mai sus. 

Partea cea mai spinoasă a acestei probleme nu este dată de inevitabilele 
lacune în inventarierea normelor care asigură comunicării precizie, exactitate şi 

economicitate, ci de gradul de relevanţă morală a actelor de comunicare. In ce 
ne priveşte, am subscris la teza că acţiunile comunicatorilor presupun, în cea 
mai mare măsură, asumarea unor obligaţii morale şi, într-o măsură mult mai 
mică, câştigarea unor merite, convinşi fiind că nici una dintre acţiunile 
respective nu este absolut indiferentă din punct de vedere moral. Or, se prea 
poate ca unele constrângeri morale să intre în coliziune cu anumite norme de 
eficienţă, caz în care s-ar impune invocarea unor „metareguli de arbitraj“. 
Problema a fost lăsată deschisă. 

Un model teoretic poate fi considerat util, numai dacă oferă noi direcţii de 
cercetare. Sub acest raport, întrevedem cel puţin două continuări ale cercetării 
de faţă: completarea ansamblului de reguli normative ale comunicării (în 
general), respectiv instantierea modelului general al comunicării în modele ale 
conversaţie, comunicării politice, comunicării didactice, comunicării în cadrul 
organizaţiilor etc. În ultimă instanţă însă, pertinenta şi utilitatea acestei lucrări 
depind de gradul in care ea va servi cuiva ca instrument de ameliorare a 
performanţelor comunicative. 

DIE KOMMUNIKATION. EINE PRAGMATISCHE EINFÜHRUNG 


(Zusammenfassung) 


Das Anliegen der vorliegenden Studie ist der Entwurf eines wirklichkeitstreuen 
Modells der Kommunikation. Ebenfalls hat uns interessiert, die konstitutiven Regeln der 
Kommunikation zu bestimmen und einige Wirksamkeitsnormen und moralische Normen, 
die mit wünschenswerten sozialen Kommunikationsformen assoziierbar sein könnten, zu 
identifizieren. 

Die Kommunikation ist ein facettenreiches und zugleich interpretationsoffenes 
Phänomen, welches zahlreiche unterschiedliche theoretische Modelle erlaubt. Sie kann 
von den Psychologen als selbstständigen Verhaltenstyp, von den Soziologen als 
entscheidenden Sozialisierungsfaktor, von den Anthropologen als kulturhervorbringendes 
und -verbreitendes Mittel, von den Semiologen als Prozess der (Um-)Konfiguration der 
verschiedenen Bedeutungen von Bedeutungsträgern usw. gedeutet werden. 

Das vorliegende Interpretationsmodell der Kommunikation ist allgemein, zum Teil 
auch hermeneutisch, indem es a) den Kommunikationsprozess als solchen und nicht etwa 
als eine gesonderte Instanz desselben berücksichtigt, b) eine einzige, nämlich die 
interaktive Perspektive auf die Kommunikation hervorhebt und c) zweckgemäß die 
Kommunikation in einen normativen, intelligiblen Rahmen überträgt, wobei sich eine 
empirische Beschreibung der Kommunikationsfakten zwecks Feststellung 
allgemeingültiger Gesetze von selbst erübrigt. 

Diesem theoretischen Modell entsprechend ist die Kommunikation eine Interaktion 
oder eine wechselseitige semiotische Interaktion, innerhalb derer die involvierten 
Personen mithilfe von Zeichen komplementäre Verhalten manifestieren, die bestimmten 
(sozialen) Regeln unterworfen sind. Demzufolge ist die Kommunikation kein 
individuelles Spiel, sondern ein Team-Spiel. Ihre Protagonisten spielen alle genauso 
wichtige Rollen, und von ihrer Teilnahme hängt beides, Gelingen und Misslingen der 
Kommunikation, gleichermaßen ab. 

Nachdem wir den Begriff der Kommunikation im allgemeinen erklärt hatten, galt 
unser Interesse der Definition und der Klassifizierung der exklusiven Ausführungsmittel 
des oben beschriebenen Prozesses, das heißt, der Zeichen. Die semiotische Literatur 
behandelt die Zeichen sowohl als (stoffliche, mentale oder gemischte) Objekte als auch 
als Funktionen. Für unsere Demarche haben wir es vorgezogen, die Zeichen als in 
Wirklichkeit existierende Reize zu beschreiben, die auf Grund von sozialen 
Konventionen stets auf „etwas Anderes” als auf sich selbst hinweisen. Dieses gemeinte 
„Andere“, die Bedeutung des Zeichens, ist nichts anderes als die Gesamtheit seiner 
Anwendungen. Die Natur des Verhältnisses von Zeichen und (willkürlicher, 
notwendiger, durch Analogie oder Ähnlichkeit begründeter) Bedeutung hat uns dann 
erlaubt, vier Zeichenkategorien auszumachen und zu beschreiben: Wörter, Indizien, 
Bilder und Sinnbilder. 

Was die Erläuterung der konstitutiven Faktoren der Kommunikation anbetrifft, haben 
wir im Einklang mit den Forschungen angesehener Semiotiker mit sechs grundlegenden 
Parametern gerechnet: Sender, Empfänger, Mitteilung, Code, Kommunikationssituation 
und Kommunikationskanal. Doch war das wirklich die einzige treffliche Option? Hätte 
der Kommunikationsprozess nicht ausgehend von anderen — wenigeren oder mehreren — 
Faktoren analysiert werden können? Gewiss kann die Kommunikation auch mittels 

weiterer Variablen verstanden werden — und die Fachliteratur ist nicht müde geworden, 
die Vorzüge anderer Beschreibungsmuster zu zeigen —; von den sechs semiotischen, von 
Roman Jakobson eingeführten Parametern kann man indes nicht wegsehen. Sie erlauben 
allemal eine ziemlich genaue Bestimmung der durch die Protragonisten der 
Kommunikation durchgeführten Handlungen. 

In Übereinstimmung mit der allgemeinen Methode der Handlungstheorie haben wir 
jeden konstitutiven Faktor der Kommunikation mit je einem Handlungspaar korreliert, 
zum einen beim Sender, zum anderen beim Empfänger. 

Die Berücksichtigung der Sprache und implizite der Kommunikation im Kontext der 
Handlungstheorie ist keine bahnbrechende Unternehmung, da sie unter anderem schon 
John Austin, John Searle und Jürgen Habermas als Ausgangspunkt ihrer Analyse der 
Sprechakte gedient hat. Auch die Korrelation der Kommunikationsparameter mit einer 
Handlung ist kein Novum, indem sie auf analoge Weise bereits durch die Versuche 
einiger Semiotiker wie Roman Jakobson und Karl Bühler, die Funktionen der Sprache 
bzw. des linguistischen Zeichens zu systematisieren, unternommen wurde. 

Unser origineller Beitrag besteht aus der Korrelation jedes Faktors der 
Kommunikation mit einer Interaktion, das heißt mit einem Paar von komplementären 
Handlungen, so dass jeder Handlung des Senders eine Handlung des Empfängers 
entspricht. In diesem Sinne haben wir Sender, Empfänger, Mitteilung, Code, 
Kommunikationssituation und Kommunikationskanal in spezifischen Interaktionstypen 
(Sichentlarven — Nachvollziehen, Einflussnahme — Antwort, Sendung — Empfang, 
syntaktische Informierung — syntaktisches Verständnis, Bezeichnung — „Mitbezeich- 
nung“ bzw. Anknüpfung einer soziale Beziehung — Beibehaltung einer soziale 
Beziehung) inszeniert. 

Nachdem wir den Kommunikationsprozess als Totalität von sechs Interaktionstypen 
beschrieben hatten, haben wir auf drei mögliche Ordnungen der Kommunikationsformen 
verwiesen, wobei die Einteilungskriterien jeweils die verschiedenen gebrauchten 
Zeichentypen, die Art der Beziehung zwischen Sender und Empfänger bzw. der sich 
spontan manifestierende soziale Abstand zwischen den Kommunizierenden waren. 
Indem unsere Demarche darauf abzielte, die Eigentümlichkeiten verbaler vs. 
nonverbaler, formaler vs. informaler, der individuell, gruppenweise oder öffentlich 
stattfindenden Kommunikation auszumachen, haben wir die Akzente auf die Pragmatik 
der Kommunikation gesetzt und somit einige Hinweise auf den Erwerb spezifischer 
Kommunikationsfähigkeiten geben können. 

Das von uns vorgeschlagene theoretische Modell hat also nicht nur ein besseres 
Verständnis der Kommunikation beabsichtigt, sondern auch die Feststellung eines 
vollständigen Regelwerks der Kommunikation. 

Diese Regeln wurden als Formen des zu erwartenden sozialen Verhaltens behandelt — 
sowohl im normativen als auch im antizipativen Sinne — und wurden im Gefolge von 
John Searle in zwei Hauptklassen eingeteilt: Konstitutive und normative Regeln. 

Die konstitutiven Regeln bestimmen die von ihnen logisch-abhängigen 
Verhaltensweisen und legen die Bedingungen der Kommunikationsakte fest, während die 
normativen Regeln die vorgegebenen, unabhängigen Verhaltensweisen berücksichtigen 
und die wünschenswerten Bedingungen für ihre Vollziehung festlegen. 

Um die konstitutiven Regeln ausmachen zu können, sind wir davon ausgegangen, 
dass der Prozess der menschlichen Kommunikation kein naturhafter, sondern ein 
institutioneller ist. Mit anderen Worten ist die Kommunikation das Ergebnis einer 

sozialen Vereinbarung und eben kein unabhängiges Phänomen, das nur von außen zu 
beschreiben wäre. Je nachdem, wie die notwendigen Regeln, welche die soziale 
Vereinbarung definieren, respektiert oder verletzt werden, haben wir fünf mögliche 
Situationen identifiziert: die vollkommene Kommunikation, die teilweise geglückte 
Kommunikation, die Nonkommunikation, die relative und die absolute 
Antikommunikation, wobei man hinzufügen muss, dass die erste und die letzte Situation 
Grenzerfahrungen ohne jegliche Referenz darstellen. 

Die konstitutiven Regeln der Kommunikation wurden mit allen sechs spezifischen 
Interaktionstypen korreliert (Sichentlarven — Nachvollziehen, Einflussnahme — Antwort, 
Sendung — Empfang, syntaktische Informierung — syntaktisches Verständnis, Bezeich- 
nung — „Mitbezeichnung“ bzw. Anknüpfung einer soziale Beziehung — Beibehaltung 
einer soziale Beziehung), so dass sie wenigstens aus einem bestimmten Gesichtspunkt 
ein konsistentes und vollständiges System bilden können. 

Im Unterschied zum System der konstitutiven Regeln sind hier die 
Kommunikationsnormen nicht erschöpfend behandelt worden. So wurden aus der 
Vielfalt der Vorschriften, die zu erwünschten Ergebnissen in der Kommunikation führen 
könnten, nur einige im Rahmen der vorliegenden Studie angegangen. Diese betreffen die 
Wirksamkeit und die moralischen Aspekte der Kommunikation und wurden ihrerseits mit 
den oben angeführten sechs Interaktionstypen korreliert. 

Dabei waren nicht so sehr die unausweichlichen Lücken im Inventarisieren der 
Normen, welche die Genauigkeit und die Ökonomie der Kommunikation gewähren, am 
problematischsten, sondern vielmehr der Grad an moralischer Relevanz, den die 
Kommunikationsakte beanspruchen können. Wir sind fest davon überzeugt, dass die 
Handlungen der Kommunizierenden eher davon abhängen, inwiefern sie moralische 
Verpflichtungen eingehen, und eben nicht davon, was für einen Gewinn sie dadurch 
erzielen, da keine der berücksichtigten Handlungen sich der Moral gänzlich entziehen 
können. Ob „neutrale Metaregeln“ für den Fall, dass einige moralische Eingrenzungen 
mit den Wirksamkeitsnormen kollidieren, vonnöten sind, sei dahin gestellt. 

Ein theoretisches Modell kann nur dann als nützlich bezeichnet werden, wenn es 
neue Forschungsansätze bringt und neue Forschungswege ermöglicht. Unter diesem 
Blickwinkel hat die vorliegende Studie zwei mögliche Fortsetzungen: die Ergänzung der 
Gesamtheit der normativen Regeln der Kommunikation (im allgemeinen), bzw. das 
Unterteilen des allgemeinen Modells der Kommunikation in stereotypen Mustern wie der 
politischen oder didaktischen Kommunikation usw. 

Schließlich hängen Gelingen und Anwendbarkeit der vorliegenden Studie in 
pragmatischer Sicht eben davon ab, inwiefern sie dem Leser / Benutzer als Wekzeug zur 
Verbesserung seiner Kommunikationsleistungen dienen kann. 

